
RETORICA POETICĂ 


Antim Ivireanul: lirismul interior și motivațiile unei 


viziuni poetice asupra universului 
„Apoi a fost adusă-n ființă, 
pentru cei muritori, 
lumea cea muritoare, 
când trebuia să ia ființă 
podoaba stelelor 
și crainicul lui Dumnezeu, 
și prin podoabă și prin mărire 


și palatul chipului dumnezeiesc”?. 


Pentru perioada veche, Eugen Negrici ia în calcul nu numai 
poeziile în sine, cu structură strofică, versificată, ci și fragmentele 
ritmate sau rimate, cu o cadență lirică deosebită (rugăciuni, imne, 
etc. — autorul remarcă „productivitatea speciei”? şi subliniază că 
„rugăciunea răspunde vocației lirice”4), din textele liturgice sau 
din proza oratorică — Antim Ivireanul fiind remarcat pentru 
„calităţi stilistice”5 deosebite. 

În afară de acestea, Călinescu extrage din Istoria ieroglifică a 


lui Cantemir „primele adevărate poeme române”. 


2 Din poemul Despre lume, în Sfântul Grigorie de Nazianz, Opere 
dogmatice, traducere din limba greacă, studii şi note de Pr. Dr. Gheorghe 
Tilea, Ed. Herald, București, 2002, p. 150. 

3 Eugen Negrici, Poezia medievală în limba română, Ed. Vlad & Vlad, 


Craiova, 199%, p. 81. 

Idem, p. 95. 

5 Idem, p. 99. 

6G. Călinescu, Istoria literaturii române. De la origini până în prezent, 
ediție nouă revăzută de autor, text stabilit de Al. Piru, Ed. Vlad & Vlad, 
Craiova, 1993, p. 42. 


Vom vorbi mai departe despre cei doi autori, Antim și 
Cantemir, deși proza românească medievală, de la omilii la 
cronografe, conține destul de multe pasaje poetice care ar merita, 
fiecare, o cercetare extinsă. 

Făcând o comparaţie cu situația din Apus, descrisă de 


Zumthor”, Manuela Tănăsescu afirmă următoarele: 


„în medievalitatea apuseană, literatura scrisă este 
dominată de poezie, pe când la noi ea se naște din proza 
istorică, care acolo, am văzut, are un rol modest. [...] Poezia, 
proza de delectare etc. rămân la noi mult timp în seama 
transmiterii orale. 

Pentru Occidentul consumator de literatură latină, 
trecerea la limba vernaculară, condusă în mare de laicitate, 
a însemnat și o noutate în cadrul sistemului poetic, pe când 
la noi această tranziţie s-a produs de fapt sub aripa Bisericii, 
de către oamenii Bisericii [...]. 

Pentru noi, literatura în limba romanică, deși 
dezvoltată sub imboldul democratizării, este, de fapt, 
elitară, sobră, uneori sumbră, toată zestrea de specii și 
genuri a Occidentului lipseşte, așa cum lipsesc poeţii, jon- 
glerii și măscăricii — nici nu se poate concepe dezvoltarea 


parodiilor. ga 


7 Paul Zumthor, Încercare de poetică medievală, traducere și prefață de 
Maria Carpov, Ed. Univers, București, 1983. 

3 Manuela Tănăsescu, O istorie a literaturii române (partea întâi), Ed. 
Saeculum I.O., București, 2009, p. 14-15. 


Poezia despre care se vorbește mai sus este una laică. Cu ea 
începe literatura apuseană în limba vernaculară. Părerea noastră 
este că literatura română începe tot cu poezia — iar nu cu proza 
istorică —, numai că nu cu același tip de poezie. 

Este poezia pe care o sesiza Ladislau Gâldi” (în studiul 
acestuia erau semnalate pasaje conținând structuri ritmice/ 
pasaje versificabile din Cazania a l-a a lui Coresi, din Cronica 
universală a lui Mihail Moxa şi din Cazania lui Varlaam) şi mai 
apoi Eugen Negrici, a textelor oratorice şi liturgice, pe lângă cea 
a psalmilor. 

Ceea ce ne determină însă a enunța această afirmaţie 
radicală este nu numai argumentul ritmului și rimei, al caden- 
telor muzicale, care ne face să detașăm rugăciuni și imne întregi, 
sub formă de poezii, din texte care nu se încadrează propriu-zis 
în sfera poeziei, este și faptul că aceste poeme propun și impun 
o viziune asupra lumii și a existenţei și o contemplare simbolică 
şi cosmică ce va deveni tradiţie a unui anumit tip de vizionarism 
liric în literatura noastră, care se conservă și se transmite până 
târziu în poezia română modernă. lar rugăciunile prezente în 
omilii coboară dintr-o tradiţie bizantină străveche a imnului 
religios, care pare numai a fi în proză, dar are o structură poetică 
certă, cu elemente de metrică și prozodie. 

Nu proza românească — care va tinde spre realism din ce în 
ce mai mult — va tezauriza această structură liric-vizionară 


prezentă în omilii, ci poezia. De aceea insist asupra acestui fapt — 


° Ladislau Gâldi, Începuturile prozei ritmice românești, în rev. Limba 
română, X/1961, nr. 5, p. 462-473. 


pe care îl voi detalia în curând — și anume că omilia românească, 
cu marcă bizantină (cum zice Mazilu), este una din sursele de 
inspiraţie ale poeziei româneşti de mai târziu. 

Eminescu îl sesiza la superlativ pe Varlaam, afirmând că 
prin el Duhul Sfânt a vorbit pentru prima oară românește și — 
anticipez -credem că Eminescu ar fi putut citi, cumva, unele 
prescrieri ale didahiilor lui Antim Ivireanul. 

Susținem aceasta pentru că cel puţin metafora lunii ca 
stăpână a mării nu am mai reușit s-o identificăm, până acum, 
nicăieri în altă parte, în afară de predicile antimiene (nici 
Scriptura, nici Hexaemera Sfinţilor Vasilios cel Mare sau loannis 
Gură de Aur nu sunt sursa primară). 

Tradiţia poeziei româneşti nu se întemeiază numai pe 
poezia înțeleasă ca structură prozodică — sau nu s-a urmărit 
neapărat a se conserva o anumită structură prozodică, nu în 
aceasta rezidă tradiția poetică, în primul rând —, ci, cu mult mai 
mult, pe poezia interioară şi vizionară, care exprimă o realitate 
poetică. 

De altfel, dacă psalmii erau poezia unei teologii, omiliile nu 
sunt decât o hermeneutică care narativizează numai aparent 
această poezie teologică, prin amplificare, brodând însă discur- 
sul cu același fir, conservând o poezie sublimă ce caracterizează 
viziunea asupra lumii, pe fondul unui discurs retoric și moral. 

De aici tonul didactic, retoric și moral, pe care Ion Negoi- 
tescu îl va remarca drept o trăsătură esenţială a poeziei lui 
Eminescu, fiindcă el se va conserva în lirica românească până 


foarte târziu, de la — să zicem —, Alexandrescu până la forma 


irecognoscibilă/ incognito a definiţiilor apoftegmatice din versu- 
rile lui Nichita Stănescu. 

Relaţia dintre poezie și retorică datează însă din perioada 
Antichității!. 

De aceea, tradiția poeziei noastre culte și moderne nu 
trebuie căutată numai în poezia (propriu-zisă) clasic-medievală, 
ci și în proză — şi nu doar în rugăciuni și imne extrase din proză. 
lar proză lirică întâlnim mai puţin în cronici (deşi nici acolo nu e 
inexistentă), dar foarte adesea în predici, în Cazanii şi Didahii. 

De asemenea, două cărți foarte poetice ale acelei perioade 
sunt Istoria ieroglifică şi Divanul, ale lui Dimitrie Cantemir. Înainte 
de a ilustra, în mod mulțumitor, afirmaţiile făcute, mai precizăm 
faptul că amândoi, și Antim și Cantemir, sunt şi versificatori 
talentaţi. Voi prezenta de la Antim versurile la stemă, din cartea 
sa dedicată lui Brâncoveanu, Chipurile Vechiului şi Noului 
Testament, care sunt o reuşită poetică a epocii, după performan- 


tele lui Dosoftei și Costin: 


1 Dionis din Halicarnas spunea: „poemul se apropie cât mai mult de 
forma discursurilor în proză, atunci când s-ar părea că modularea cuvin- 
telor urmează cursul unor ritmuri și al unor metre rătăcitoare. [...] 
Inferioritatea unui poem este tocmai așa-zisul prozaism [înțeles ca o 
expresie și o ilustrare inferioară a realității]. [...] Ori de câte ori găsesc în 
poeme ceva ce seamănă cu flecăreala sau improvizaţia, atunci eu socot că 
versurile merită disprețul şi derâderea. [...] Poemele care se aseamănă cu 
un discurs frumos sunt frumoase, iar cele care se înfățișează sub forma 
unei proze nevrednice sunt și ele [ca și discursul lipsit de valoare] poeme 
ticăloase”, cf. Arte poetice. Antichitatea, Ed. Univers, Bucureşti, 1970, p. 274- 
275. 

Făcut-au Domnul Dumnezeu toate din neființă 


Şi în fiinţă le-au adus cu multă biruinţă. 


Şi după aceia au zidit, luând pământ şi tină 


Pre omul cel dintâi, Adam, fără cuvânt de vină. 


După asemănarea Sa făcu-i închipuire 


Suflând asupra feții lui şi duh de viețuire. 


Adăugând din coasta lui, face, cu socotință, 


Pre Eva, dându-i ajutoriu spre bună lăcuinţă. 


Şi dintr-aceştia amândoi mulți oameni să născură 


Precum se vede luminat de-a rândul din „Scriptură”!l. 


„Desemnând starea primordială drept neființă, Antim 
Ivireanul anticipa un procedeu literar folosit cu atâta succes 
— la distanță de aproape trei veacuri — de Nichita Stă- 


nescu” 12. 


Pentru autorii noștri medievali, lirismul era indisolubil 
legat de profunzimea viziunii asupra existenţei şi a interpretării 


acesteia, în tradiţie religios-bizantină, și mai puţin de concepția 


11 Antim Ivireanul, Opere, ediție critică şi studiu introductiv de 
Gabriel Ştrempel, Ed. Minerva, București, 1972, p. 241-242. 

12 Mircea Scarlat, în Postfața la Poezie veche românească, antologie, 
postfață, bibliografie şi glosar de Mircea Scarlat, Ed. Minerva, București, 
1985, p. 204. 

clasic-antică a poeziei cu versuri având o structură metrică fixă. 
Încet-încet însă, și poezia înțeleasă (și) ca versificare a căpătat tra- 
diție. 

După Dosoftei şi Miron Costin, cei mai mari poeți ai 
începutului de secol XVIII românesc (sfârșitul secolului ne va 
aduce intrarea în modernitate şi sincronizarea cu...poezia erotic- 
truverească ce se manifestase în Europa de Apus cu aproape 700 
de ani în urmă) sunt Antim Ivireanul și Dimitrie Cantemir, autori 
de versuri ocazionale, dar și ai unor opere în proză care debor- 
dează de poezie. 

E vorba, de fapt, de oratorie sau retorică, și nu de texte 
prozaice. Mai mult, e vorba de un tip de retorică (zicea Dan Horia 
Mazilu), care dădea naștere și versificărilor lui Dosoftei. 

De aceea, urmărind demersul nostru, ne vom opri asupra 
lor, făcând din când în când trimiteri și la textele omiliilor lui 
Coresi şi Varlaam, care vor fi și ele, fragmentar, convocate în 
sprijinul teoriei noastre. Deşi ne-am fi putut extinde și către texte 
din Învățăturile lui Neagoe Basarab sau din Cronograful lui Mihail 
Moxa. 

Cantemir își tipărește Divanul la 1698 şi se pare că sfârşeşte 
Istoria ieroglifică pe la 1705, dar manuscrisul ia drumul exilului 
împreună cu el și nu ştim dacă au existat copii care să fi circulat, 
cum s-a întâmplat cu Didahiile lui Antim. 

În ceea ce-l privește pe Antim, prezenţa lui în Țara 
Românească e certă după 1691, însă datarea Didahiilor sale nu a 
întrunit o unanimitate de opinii. Unii cred că ele au fost 
concepute după 1708, când ajunge mitropolit, alții sunt de părere 


că ar fi rațional să acceptăm ca, măcar o parte dintre ele, să fi fost 

compuse mai devreme, în vremea episcopatului la Râmnic sau 
chiar a stăreţiei la Snagov. 

Şi dacă ne gândim că Episcopul Antim Ivireanul traducea și 
tipărea, pentru prima dată, Liturghia în româneşte, nu ne-ar fi 
prea greu să ne imaginăm că predica sa atingea de timpuriu un 
nivel retorico-teologic destul de înalt. 

Deşi, în ordine cronologică, ar trebui să începem cu Divanul 
cantemirean, credem totuși că e mai potrivit să deschidem 
această discuţie pornind de la Didahuile lui Antim. Aceasta pentru 
motivul că aici putem urmări, în expunerea unui Mitropolit şi fin 
teolog, care era viziunea religioasă generală asupra universului 
și a vieții și cum se integrează temele și motivele pe care noi le 
considerăm poetice în această viziune, care aparține tuturor 
scriitorilor din epoca veche și care se particularizează numai în 
stilul fiecărui autor în parte. 

Aceeaşi viziune religioasă o exhibă, în mod argumentat 
teologic, şi cărțile lui Cantemir, așa încât ni se pare corect şi 
obiectiv să pornim dinspre Biserică pentru a ajunge la literatură 


şi nu invers. Dar procedăm astfel și pentru că 


„Didahiile lui Antim Ivireanul au, într-un grad mai 
înalt decât în operele amintite [Istoria ieroglifică și Psaltirea 
lui Dosoftei] [...] o remarcabilă poliritmie, un joc neprevăzut 
al cadenţelor. Avem în vedere nu numai variaţia ritmică de 
la o predică la alta, ci, lucru cu adevărat izbitor, și pe aceea 


din interiorul unei singure predici. [...] 

Organizarea ritmică a predicii ne duce la concluzia 
captivantă că autorul nu are doar intuiţia ritmurilor, ci chiar 


conştiinţa artistică a valorii acestora” t3. 


Poezia literaturii serveşte expunerii teologice și moral- 
filosofice, ceea ce duce nu la alterarea sau anularea principiului 
estetic, ci dimpotrivă, la augmentarea lui, prin adâncirea 
esențială a perspectivei interpretative. 

Şi, de altfel, antecedente poetice semnificative descoperim 
în retorica religioasă — pe care Antim o duce mai departe — în 
secolele anterioare, începând cu Învățăturile lui Neagoe Basarab, 
Cazania lui Coresi și, mai ales, a lui Varlaam, la care vom face şi 
noi câteva trimiteri, pe parcurs. 

Fără a discuta despre aceste pagini a căror calitate poetică 
este remarcabilă, nu putem înțelege poezia românească de mai 
târziu. 

Așadar, un poet al literaturii noastre vechi considerăm că 
este și Antim Ivireanul, mitropolitul care impregnează cartea sa 
de predici cu un lirism nezăgăzuit și unanim recunoscut de toți 
exegeţii operei sale. Vom pune în lumină acest lirism interior, 
detaliind, în cele ce urmează!“ — sprijinindu-ne pe texte — sensul 


creației la Antim. 


15 Eugen Negrici, Antim — Logos şi personalitate, ediţia a Il-a, Ed. Du 
Style, Bucureşti, 1997, p. 32. 

14 Capitolele care urmează (până la p. 330), revăzute, sunt reproduse 
din teza mea de doctorat, pe care am editat-o la nivel online cu titlul: Antim 
Ivireanul: avangarda literară a Paradisului. Viaţa şi opera. 


O puteţi downloada de aici: 

Universul Didahiilor și unicitatea personalistă a uni- 


versului 


Alegoria, portretul şi tabloul ca măiestrii artistice definitorii 


pentru opera omiletică a lui Antim 


Eugen Negrici afirma, în studiul citat, că, în Didahii, 
„literatura își face loc, în primul nivel, sub forma portretului și a 
descrierii (naraţiunea e nesemnificativă), în al doilea rând sub 
forma pamfletului și a caracterelor, şi, în al treilea, ca imn reli- 
gios". 

Nicolae Manolescu vorbește — pe urmele acestui studiu —, 
de faptul că „nu numai narațiunea, dar și portretul și descrierea 
sunt puțin semnificative la Antim”!6, considerând că centrul de 
greutate al operei îl constituie, din punct de vedere literar, „imni- 


ca didahiilor, rugăciunea, panegiricul și lauda”. 


https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

Am optat pentru această soluție pentru că am făcut acolo o analiză 
exhaustivă a operei lui Antim şi, în special, a didahiilor sale. Aceasta nu 
înseamnă că nu se mai poate adăuga nimic acelui comentariu, că am 
epuizat tot ce aveam de spus. Doar că timpul nu ne-a permis, până în 
prezent, să reluăm şi să dezvoltăm cercetările întreprinse anterior. 

15 Eugen Negrici, Antim — Logos şi personalitate, ed. cit., p. 15. 

16 Nicolae Manolescu, Istoria critică a literaturii române, Ed. Fundaţiei 
Culturale Române, București, 1997, p. 57. 

17 Ibidem. 

Virtuţile imnologice şi poetice ale predicilor sunt cu adevă- 
rat remarcabile și le vom evidenția pe parcurs, într-un mod 
implicit, prin semnalarea poetizată a unor pasaje pe care le vom 
considera ca fiind profund lirice şi poetice, demne de reperat 
într-o antologie imnică a literaturii noastre vechi — demers inițiat 
deja de Eugen Negrici!5. 

În ceea ce privește, însă, portretul şi descrierea, putem fi de 
acord că ele nu sunt semnificative, dacă suntem gata să le 
considerăm în înțelesul şi accepțiunea lor clasică, așa cum 
cunoaștem, de pildă, portretele lui Grigore Ureche. 

Întâlnim la Antim — ca și la Varlaam, de altfel, înaintea lui — 
câteva descrieri, a căror concizie le sustrage însă, de multe ori, 
catalogării lor ca atare. Despre portret însă trebuie să facem o 
discuție mult mai extinsă, deoarece aici situația este mai com- 
plicată. 

Aparent, portretul este aproape absent din opera omiletică 
a Mitropolitului. Nicolae Manolescu are, prin urmare, dreptate: 
portret, în sens clasic, aproape că nu există în didahii. Şi cu toate 
acestea avem să afirmăm un paradox — pe care însă nu-l vom lăsa 
nedemonstrat — anume că portretul este foarte frecvent în această 
operă a lui Antim, dar ne referim însă la portretul simbolic — sau 
„Suprarealist”, în sens religios — și alegoric. 

Avem să explicăm această afirmaţie. După cum am spus, 
Antim nu recurge niciodată la portretul clasic. În primul rând, 


„personajele” sale sunt excepţionale și cei portretizați sunt Sfinții 


18 A se vedea Eugen Negrici, Poezia medievală în limba română, ed. 
Vlad & Vlad, Craiova, 1996. 

— trebuie să precizăm că am aflat aceste portrete cu precădere în 
predicile encomiastice — și aici portretul clasic nu-și găseşte locul, 
pentru că virtuțile celor ce fac subiectul unei asemenea portre- 
tizări le depășesc în mod evident pe cele estetico-fizionomice sau 
moral-umane ce alcătuiesc substanța unui portret literar obiş- 
nuit. Cât despre defecte, ele sunt rare şi nu mai constituie decât 
o amintire vagă a unei apartenenţe depășite la starea decăzută a 
firii umane nespiritualizate, deoarece aceste persoane fac parte 
în prezent din umanitatea restaurată. „Să mărturisim și noi cum 
că s-au aflat oarecare întinăciuni și la soarele nostru cel de taină, 
la Petru...”!, zice Antim la un moment dat, și credem că e 
singurul exemplu de rememorare negativă, a cărei finalitate are 
însă tot un sens pozitiv. 

Portretul lor este, de aceea, întotdeauna unul alegoric și am 
îndrăzni să spunem că este chiar „suprarealist” (în sensul în care 
se referă la o realitate „supramundană”, în care prezenţa elemen- 
tului divin, a harului dumnezeiesc, schimbă esenţial datele 
problemei), alcătuit fiind din virtuți morale și teologice împletite 
cu trăsături mistico-simbolice, într-o arhitectură psihică și spiri- 
tuală care depășește valenţele limbajului descriptiv obișnuit. 

În felul acesta, trebuie să recunoaştem că portretul antimian 
are trăsăturile sugestive ale transcendenţei iconografice, impu- 
nând un hieratism şi o tendință spre dematerializare, proprii 
tradiţiei ecleziastice, prin faptul că nu pune accentul pe corpo- 


ralitate imagistică, ci pe suplețe hermeneutică. 


19 Antim Ivireanul, Opere, ed. cit., p. 59. 

Astfel, portretul, în manieră antimiană, al Sfântului Nicolae 
— din prima didahie dedicată acestuia: Luna lui dechemvrie, 6. 
Cazanie la Sfântul Nicolae — are ca scop gruparea predicii în jurul 
comparaţiei dintre acesta și imaginile simbolico-biblice, de la 
Matei 5, 14-15: cea a cetăţii întărite pe vârful muntelui și cea a 
făcliei care nu se ascunde sub obroc: „Pre aceste 4 bunătăț[i] ce- 
am zis mai sus și v-am spus a fieștecăriia puterea și lucrarea, ca 
pre o piatră în patru feţe, care nu să poate mişca, ş-au zidit toți] 
Sfinţii și toț[i] Drepţii, ca niște înţelepţi, casa bunătăţilor sale, și, 
după cuvântul Evangheliei: «Să pogori ploae și veniră râurile şi 
suflară vânturile şi loviră casa aceia și nu căzu, că era întemeiată 
pre piatră», care piatră iaste Hristos, după cum zice fericitul 
Pavel, dintru care înţelepţi şi Sfinți şi Drepţi iaste unul și acest 
fericit și de-a pururea pomenit, marele Nicolae, arhiereul Mirelor 
Lichiei, făcătoriul de minuni, a căruia pomenire săvârşim astăzi, 
întru acest sfânt locaș; carele stă deasupra muntelui Besericii ca 
o cetate păzită de Dumnezeu și întărită de toate patru părțile cu 
4 tunuri duhovnicești: cu credinţa, cu nădejdia, cu dragostia şi cu 
smereniia. Și cu tunul credinţii goneşte departe pre vrăjmaşii 
Besericii, pe eretici; cu tunul nădejdii aduce pre cei deznă- 
dăjduiț[i] cătră Dumnezeu; cu tunul dragostei ajută celor săraci 
și lipsiţ[i]; cu tunul smereniei sue pre cei păcătoşi la ceriu. 

Stă nemișcat în muntele credinţii şi al nădejdii şi nu să poate 
ascunde; stă întemeiat în muntele dragostei şi al smereniei și nu 
să poate pitula. Să vede de departe, că iaste la loc înalt; luminează 
ca o făclie aprinsă în casa Domnului, în curțile Dumnezeului 
nostru. Faptele lui bune strălucesc tuturor celor din casă, nu sunt 


ascunse sub obroc; luminează la toată lumea, ca lumina soarelui 

minunile lui. Cunoscute-s de toţ|i] facerile lui de bine și 
milosteniile, primite-s de toți] blândețele lui și să bucură toț[i] 
de pomenirea lui, după cum zice Solomon: «Lăudându-se drep- 
tul, să veselesc noroadele». Îl mărturisesc pre dânsul adevărul 
lucrurilor cum că iaste îndreptătoriul credinţii și chipul blândeții 
şi dascălul înfrânării, precum îl cântă Beserica şi pentru aceia au 
agonisit prin smerenie cele înalte şi prin sărăcie cele bogate. 
Acesta au urmat Dascălului și Învăţătoriului său, Hristos, 
Păstoriului celui bun şi adevărat, care ș-au pus sufletul pentru oi. 
Acesta au păzit porunca lui Dumnezeu desăvârşit și L-au iubit și 
pre Dânsul și pre aproapele său, ca însuși pre sine”%. 

Aparentul constructivism al acestui fragment nu este decât 
o opţiune de a nu rămâne prea mult timp focalizați pe o singură 
imagine, de a nu atribui prea multă materie unei sugestii care se 
doreşte a fi pur spirituală. Este o tehnică de aglomerare simbo- 
lică, proprie lui Antim, care vrea să anuleze tendinţa de alune- 
care spre întrupare (spre imaginaţie grosieră) a minţii umane, 
care nu este infatigabilă în materie de alpinism spiritual şi her- 
meneutic, ci coboară repede spre imaginativ, care este impropriu 
vieții mistice. 

Autorul glisează cu repeziciune pe un teren foarte variat, 
făcând vizibil inefabilul virtuţilor prin calitatea inedită a com- 
parațţiilor şi transparentizând lucrurile, adică redând corpurilor 
de o soliditate neîndoielnică — precum casa, cetatea sau tunurile 
— transparența neașteptată a inefabilului care ne parcurge 


realitatea, dar față de care, neînduhovniciţi, avem o senzație 


2 Idem, p. 50-51. 

volatilă. Antim își permite chiar de a alătura imaginii biblice a 
cetății întărite, pe cea contemporană a tunurilor care păzesc 
cetatea, efectul scontat fiind unul percutant pentru ascultători, ca 
înţelegere a sensului indicat de predicator, dar care este anulat în 
plan imaginativ, de alăturarea celor patru virtuţi spirituale. 

Antagonismul derutant este şi mai puternic cu cât armele 
de război sunt în general valorificate, chiar şi în plan alegoric, în 
sens negativ, şi nu pozitiv, cum se întâmplă aici. Scopul lui 
Antim este acela de a eficientiza gândirea cu orice chip, pentru 
ca ea să nu rămână nefuncţională în monotonia abstracțiunilor 
teoretice şi nici să nu cadă în capcana senzualității portretistice 
sau descriptive, fie ea cât de redusă. 

După cum am spus, autorul schimbă imaginile cu foarte 
mare rapiditate, ceea ce duce la stabilizarea unei impresii gene- 
rale, care transcende imaginile. În centrul lor se află comparația 
Sfântului Nicolae cu o cetate pe vârful muntelui și apoi cu o făclie 
aprinsă în casă şi chiar cu lumina soarelui. Nu este, desigur, un 
portret în sens clasic, dar nicio simplă caracterizare sau o trecere 
în revistă a virtuţilor acestuia, nu este. 

L-am numi însă portret alegoric, deoarece urmărește 
criteriile portretului, eludând detaliile fizionomice sau aspectu- 
ale care ar însemna o ancorare într-un realism nesemnificativ. În 
mod sigur nu este o enumerare a virtuţilor, deoarece acestea sunt 
personal-comunitare, dacă pot să mă exprim astfel, adică aparţin 
atât Sfântului Nicolae, cât și întregii comunități a Sfinţilor şi 
Drepţilor, după cum a precizat Antim. 

Spre sfârşitul acestui fragment citat, se dezvăluie, ca niște 


simboluri în eflorescenţă, trăsături particulare, care au legătură 

cu biografia Sfântului Nicolae. Acestea indică modul prin care el 
a potenţat virtuțile, în interiorul, însă, al unui contur sanctiform. 
Personalitatea apare ca izbucnind din interiorul acestei domi- 
nante lumini solare a virtuților. De fapt, Sfântul este văzut ca 
având o poziție dominantă, la o altitudine spirituală de la care 
lumea întreagă este o panoramă pentru el și el este o panoramă 
pentru lume. 

Fie că este ca o cetate în vârf de munte, fie ca o făclie aprinsă 
celor din casă — unde „casă” reprezintă universul —, fie ca lumina 
soarelui, poziţia lui este una atotcuprinzătoare. În lumina lui 
Dumnezeu fiind, Sfântul devine zărit și nezărit în același timp: 
invizibil prin ceea ce este el cu adevărat în Împărăţia Cerurilor, 
vizibil prin conturul vieţii sale pământene, care însă nu îl mai 
poate caracteriza în expansiunea sa infinită. La aceasta se rezumă 
dilema și ambiguitatea lui Antim în a putea reprezenta un 
portret clasic. El se străduieşte să imprime cât mai mult ascultă- 
torului sugestia transcendenţei. Autorul urmărește mai degrabă 
realizarea unei icoane, din ale cărei raze își construiește întreaga 
predică, acestea fiind, desigur, ilustrări ale acelor virtuţi amin- 
tite. 

Mergând mai departe, la o predică închinată Sfinţilor 
Apostoli Petru şi Pavel — intitulată Luna lui iunie, 29 de zile. 
Cazanie la Sfinții Apostoli Petru şi Pavel — , observăm că imaginea 
centrală este tot o comparaţie simbolică, prin care protagoniștii 
acestui tablou, „îi voiu asemâna cu cei doi luminători mari, adecă 


cu soarele și cu luna”?!. Intreaga predică este construită pe baza 


21 Idem, p. 57. 

acestei comparații, susținând dezvoltarea alegorică a două por- 
trete, de o mare frumuseţe plastică. Astfel: 

„La capul cel dintâi al Facerii spune Moisi cum că Dum- 
nezeu au făcut doi luminători mari: unul mai mare și altul mai 
mic; şi pre cel mai mare, adecă pe soare, întru stăpânirea zilii, iar 
pre cel mai mic, adecă pre lună, întru stăpânirea nopții. Și pre 
aceștea, i-au făcut pentru întărirea trebuincioasei chivernisiri a 
toată lumea. Şi iarăși acestași Dumnezeu, făcându-Se Om, au pus 
alți doi luminători, pentru întărirea şi întemeierea Besericii: pre 
cel mai mare, adecă pre Petru, pentru ca să fie întru stăpânirea 
zilii a dumnezeeștii cunoștințe întru jidovime; iar pre cel mai 
mic, adecă pre Pavel, întru stăpânirea întunecatei nopţi a închi- 
nării de idoli, la limbi, pentru ca să răsipească cu strălucirea 
minunilor și cu lumina învățăturii norii cei întunecaț[i] ai înşălă- 
ciunii. 

Şi pentru ca să începem de la luminătoriul cel mare, de la 
soare, zicem cum că iaste soarele vârf celoralalte stele și le 
covârșaște cu lumina pe toate și de la răsărit și pân” la apus, tot 
pământul şi unghiurile lui luminează, încălziaște, îngrașă și 
revarsă pretutindea razele lui. Cine nu va mărturisi cum că 
vredniciile acestia să cuvin lui Petru, de vreme ce el au fost vârf 
cetei apostoleşti și mai întâi în rânduiala ucenicilor și au întins 
pururea, ca alt soare, de taină, peste tot pământul razele daru- 
rilor și a facerilor de bine? Au încongiurat toată Iudea, Antiohia, 
Pontul, Galatiia, Cappadochiia, Assia şi Vithania, gonind cu 
lumina dumnezeeștilor cuvinte, întunerecul necredinţei, dând 
daruri de tămăduiri la toată neputinţa și vindecând pre cei ce rău 


să chinuia de viclenii draci. Şi mai vârtos că numai singură 

umbra acestui soare atâta era la toț făcătoare de bine, precum se 
vede la Faptele Apostolilor, la 5 capete: «Cât și la uliţă scotea pre 
cei bolnavi și-i punea în așternuturi și în paturi ca, viind Petru, 
măcar umbra lui să umbreze pre fieștecare dintru dânșii». 

Căldura soarelui are lucrare firească a dărui copacilor, 
erburilor, pietrilor scumpe şi plodurilor pământului viețuitoare, 
umejoasă şi îngrăşătoare putere spre creștere. Așijderea, și 
căldura cea vieţuitoare a soarelui celui de taină, a lui Petru, 
asemenea au stătut aceștii puteri; că raza cea mai mică ce-au 
trimis la acela ce au fost din pântecele maicii lui olog, carele 
stătea înaintea ușii besericii ce să chiema Frumoasă, îndată l-au 
tămăduit, pentru că zicându-i de grabă: «Caută la noi», îndatăș i 
s-au întărit talpele şi gleznele. Cu această putere viețuitoare a lui 
Petru s-au rădicat sănătos din pat și oarecare om, anume Enea, 
carele zăcea de 8 ani, slăbănog. Cu aceasta și la Iopi, lucru de 
minune la toți, au înviiat pre Tavitha, ce murise. 

Are soarele și altă a sa lucrare, că trece prin crăpăturile 
uşilor şi prin găurile păreţilor și cele mai din lăuntru ale caselor 
le iscodește şi le luminează. Și de la Petru n-au fost lipsită această 
putere, de vreme ce, după cum zice leremia la 17 capete: 
«Adâncă iaste inima decât toate şi om iaste şi cine-l va cunoaște, 
pre el». Însă aceasta o au iscodit-o și au atins cu razele lui, 
precum să vede adevărat la Anania şi Samfira, a cărora minci- 
nosul cuget cu moarte făr' de veste i-au certat. [...] 

Multe feliuri de vrednicii, stăpâniri și puteri dau filosofii să 
aibă luna. Și întâi zic cum că luna iaste podoaba nopţii, asă- 
mânătoare soarelui și stăpâna mării: aceste însă vrednicii cu 


dreptate să cuvin vasului celui ales și cu cale iaste să se numească 

podoaba nopții, de vreme ce s-au trimis de la Dumnezeu, pentru 
ca să lumineze limbile dintru întunerecul slujirii de idoli, precum 
o au zis mai nainte Isaia: «Te-am dat spre lumină limbilor, să fii 
spre mântuire până la marginile pământului». [...] Deci pentru ca 
să gonească această noapte întunecată și pentru ca să lumineze o 
întunecare împuțită ca aceasta, au ales Dumnezeu pre Pavel, ca 
luminând ca altă lună luminată în lume, să răsipească întune- 
recul închinăciunei de idoli și pentru ca să adevereze aceia ce 
zice: «Norodul carele ședea întru întuneric au văzut lumină 
mare». 

Să cuvine lui Pavel și a dooa stăpânire a lumii, căci iaste 
asemănătoriu soarelui, pentru căci Pavel s-au arătat întru toate 
desăvârșit, asămânătoriu lui Petru. Deci cu cuviinţă iaste şi 
putem să zicem acel cuvânt al Isaiei: «Şi va fi lumina lunii ca 
lumina soarelui». [...] 

Vredniciia cea după urmă a lunii iaste să stăpânească 
marea, care lucru să cuvine și lui Pavel, pentru căci de 3 ori s-au 
sfărâmat corabiia cu el; o noapte și o zi întru adâncul (mării) au 
făcut şi de s-au și biruit de cumplitele valurile mării, iară pururea 
nevătămat s-au aflat într-acea înecătură. 

Între celelalte idiomata adecă alsăuiri ce are luna are şi 
aceasta: când iaste plină să scoală asupră-i câinii, ca niște vrăj- 
maș, cu luptă și nu încetează a o lătra, neputând suferi lumina ei; 
și cu acestia toate, ia fiind curată și nevinovată, luminează și 
călătorește călătoriia ei, făr” de zăticneală. 

Câţi] câini sălbateci s-au sculat, turbaţ[i], asupra lui Pavel, 
lătrând. Au lătrat asupra lui Pavel tot Efesul, pentru căci învăţa 


de față cum că, acei (idoli) ce să fac de mâini, nu-s dumnezei. Au 

lătrat asupră-i la Iconiia, când s-au pornit limbile și jidovii să 
ucigă cu pietri pre Pavel. Fost-au lătrat de Elima vrăjitoriul, 
carele din strălucirile lunii noastre cei de taină, a lui Pavel, au 
rămas orb. Fost-au lătrat, la cea mai de pe urmă, de câțva jidovi 
carii, s-au blestemat ei singuri pre sine, nici să mănânce, nici să 
bea, până nu vor ucide pre Pavel. [...] Cine dară să nu mărtu- 
risească cum că Pavel au strălucit între limbi, ca luna plină în 
zilele ei? 

Făr' de prepus iaste, drept aceia, că Petru au stătut în 
Beserică, ca alt luminător mare, pentru căci s-au arătat ca soarele 
luminând peste Beserica Celui Înalt. Iară Pavel au fost stătut 
luminătoriu mai mic, însă asămânător soarelui, cu lumina, cu 
strălucirea, cu bunătăţile, cu vredniciia și cu slava”?. 

Autorul desfășoară în fața ascultătorilor o astronomie 
mistică, prin care, îndrăznim să afirmăm, „prin mijlocul ochianu- 
rilor”? sale duhovnicești, vede așezarea celor doi Apostoli „ca 
niște luminători mari [ai] tăriei ce[leji de sus”2, astfel încât 
portretul acestora are dimensiuni cosmice, relativ cu situarea lor 
„în casa Celui înalt”% și „luminând peste Beserica Celui înalt”%. 
Aceste imagini ar putea fi confundate cu un tablou descriptiv, 
dacă cineva se înșală în a considera portretul simbolic și teolo- 


gico-alegoric a fi o simplă frescă celestă. 


2 Idem, p. 57-62. 
2 Idem, p. 59. 
24 Idem, p. 63. 
23 Idem, p. 59. 
26 Idem, p. 62. 

Antim nu are la îndemână, în acest demers pictural, decât 
uneltele cuvintelor”, şi cu toate acestea înfățișează înaintea 
auditoriului său două modele iconografice perfect autentice, 
sprijinindu-se nu pe acuratețe fotografică, ci pe acrivie herme- 
neutică şi pe interpretarea textelor biblice şi a tradiției eclezias- 
tice, pentru a alcătui imagini absolut convingătoare, pline de 
vitalitate şi dinamism. Ca și în predica la Sfântul Nicolae, autorul 
se fereşte de a transfera personajelor sale o corporalitate grosieră 
sau un senzualism descriptiv-portretistic care să blocheze suges- 
tia transcendenţei și să transpună totul la un nivel inferior, 
terestru, neagreat. 

Pare că autorul este silit să apeleze la procedee moderne — 
sau procedeele moderne și-au găsit expresia avant la lettre, 
oricând în istorie, acolo unde exprimarea clasică nu era de ajuns 
—, din neputinţa de a reda cu fidelitate un plan de existenţă în 
același timp inefabil și material, ceresc şi pământesc, pentru că 
trupurile umane vor învia și, deşi transfigurate, vor fi aceleași 
trupuri făcute din pământ pe care le purtăm acum. 

În acest sens, „icoana este singurul obiect care întrupează 
modal avangarda absolută. Ea descrie ceva ce nu s-a întâmplat 
încă, mai precis descrie cum vom arăta noi, ambianţele noastre — 
firește, în chip simbolic —, după stingerea acestei lumi”%. Icoanele 


sunt „arvune ale Invierii”%, „imagini înviate pe jumătate”, 


7 Idem, p. 97. 

2 Sorin Dumitrescu, în cartea lui Robert Șerban, A cincea roată 
(Convorbiri cu...), Ed. Humanitas, București, 2004, p. 64. 

2 Ibidem. 

3 Ibidem. 

obiecte reprezentând ceva ce depășește radical condiția umană”. 
Antim, ca scriitor, se situează în vecinătatea pictorului, pentru 
că, în definitiv, „imaginile sfinte... sunt tot scrieri. Un zugrav de 
icoane nu pictează, ci scrie chipuri” ?. 

Imaginea celestă a celor doi luminători — cel diurn și cel 
nocturn — nu este decât o poartă către spiritual și către inefabil, 
sugerând o deplasare către acel punct elevat în care mintea 
înţelege că este necesar a înceta să mai fantazeze. Ea poate să 
privească în mod normal spre înălțimi spirituale numai până 
acolo unde frumuseţea lumii înconjurătoare îi permite să între- 
zărească posibilitatea unei realități inefabile. 

Soarele și luna întrupează simboluri, dar autorul purcede la 
dematerializarea lor prin apelul la semnificaţii mistice și prin 
asocierea cu persoanele sfinte ale celor doi Apostoli. 

Antim evită să-i redimensioneze în plan terestru pe cei ce 
aparțin Cerului, Împărăției Cerului, preferând să-i îmbrace în 
veșminte simbolice, solare, extrem de semnificative pentru a 
evidenția sugestia inefabilului și a luminii divine. lerarhul nu se 
opreşte la descrieri și amănunte fizionomice concrete, deoarece 
urmăreşte să încline mintea spre a percepe iradierea Apostolilor 
de lumina cerească până la confundarea cu ea, nu din punct de 
vedere ontologic, ci în sensul asemănării şi al conviețuirii cu ea. 

Pentru aceasta, ei primesc un trup simbolic de lumină, 
personalizat aparte prin imaginea separată a soarelui și a lunii, 


pentru a arăta că au depășit starea omului căzut, prin care Adam, 


31 Idem, p. 65. 
32 Idem, p. 66. 


27 


păcătuind, „s-au îmbrăcat cu îmbrăcăminte de piei, care îmbră- 
căminte nu iaste alta, după cum zice iarăşi Sfântul Grigorie, «fără 
numai acest trup gras şi muritoriu»”%. Antim conduce percepția 
umană până la a sesiza această transformare spirituală evidentă, 
la granița dintre pământesc şi ceresc, subliniind prin aceasta 
ideea transcendenţei și oferindu-ne astfel o motivaţie pentru 
refuzul descriptivismului simplist. Hieratismul ca program 
iconografic transpare, în variantă literară, în această transfigu- 
rare simbolică operată de Antim. 

Autorul se mişcă mereu pe două planuri, terestru și ceresc, 
primul dintre ele fiind permanent traversat de sugestii ale 
transcendenţei și asumat de o treptată reconfigurare spirituală a 
sa. Această reconfigurare a pământescului are loc prin transfigu- 
rarea umanului, prin schimbarea sa la față, așa cum se întâmplă 
prin apariția pe pământ a „soarelui celui de taină”, care să-i 
umbreze taumaturgic pe oameni. Antim nu se dă înapoi nici de 
la unele delicii stilistice, folosind un oximoron de mare efect, 
când afirmă că „umbra acestui soare” — adică a Apostolului 
Petru — vindeca pe cei bolnavi. „Raza cea mai mică” a Sfântului 
Petru a tămăduit pe „acela ce au fost din pântecele maicii lui 
olog”, iar Sfântul Pavel „au strălucit între limbi ca luna plină în 
zilele ei”. 

Astfel încât, în sens spiritual, planul terestru ajunge să se 
intersecteze cu cel ceresc. De fapt, „între conceptul lumii 


spirituale şi presupoziţia indigenţei ei gnoseologice e o contra- 


3 Antim Ivireanul, Opere, ed. cit., p. 225. 

dicție de principiu. Luată în serios, lumea spirituală nu poate fi 
decât partea tare a realului, sursa și suportul lui. [...] 

Lumea spiritului începe să-şi descopere sensul adevărat: ea 
nu este o altă lume, e lumea însăși în toată amplitudinea ei, suma 
armonică a văzutelor și nevăzutelor”3. Frumuseţea acestor por- 
trete alegorice stă în măiestria artistică desăvârșită, aș spune, cu 
care autorul le-a pictat contururile, subliniind transgresarea 
umanului prin sublimul sfinţeniei, prin comparații de un inepui- 
zabil farmec poetic. 

În didahiile la Sfinţii Împărați Constantin şi Elena, nu se mai 
pleacă de la o temă alegorică centrală, iar alegoria, acolo unde 
apare, este tangențială. În realizarea portretului — care este, mai 
degrabă, o caracterizare — autorul pune accentul pe sensibilitate 
și patetism, pe detaliu biografic, pe antiteze puternice între 
măreție și smerenie, pe conflicte interioare din care ies învin- 
gătoare dreptatea și credința, pe tragismul vieții umane din 
perspectivă creştină. 

Dacă celelalte portrete sunt realizate prin raportare la un 
model arhetipal — modelul Păstorului cel Bun, Hristos, în cazul 
Sfântului Nicolae şi modelul solar ca simbol al Divinităţii, al lui 
Hristos, în cazul Sfinţilor Apostoli Petru şi Pavel —, dorindu-se a 
se evidenția integrarea lor în cosmografia celestă, localizarea în 
spaţiul celest al Bisericii, ca lumini pe tăria Eclesiei, punându-se 


accentul pe transcendenţă, și în cazul Sfântului Constantin se 


34 Andrei Pleșu, Despre îngeri, Ed. Humanitas, București, 2003, p. 179- 
181. 

stabilește un model arhetipal, în persoana Sfântului Apostol 
Pavel. 

Antim se referă la asemănarea chemării celor doi. Apostolul 
acestei sărbători, a Sfinţilor Constantin şi Elena, stabileşte de la 
bun început această asemănare, pentru că este tocmai pericopa 
ce conţine chemarea Sfântului Pavel și putem afirma că Antim 
stabilește tema predicii pornind de la această pericopă: „Pavel cu 
glas de lumină, precum spune Luca la Faptele Apostolilor: «Vă- 
zuiu, zice, pre cale încungiurându-mă lumină» şi Constandin cu 
slove alcătuite de stele și cu glas purtător de lumină, precum 
mărturisește istoriia“: «Întru aceasta biruiaşte»”%. 

lerarhul nostru afirmă și despre el că „au strălucit steaoa cea 
luminoasă, blagocestivul Constandin””, ca un reper stelar 
pentru corabia Bisericii, care „să lupta de valurile necredinţii”%, 
reuşind „să răsipească cu lumina credinţii norul eresului aria- 
nesc”%. Totuși, portretul primului împărat creștin se conturează 
un pic diferit decât cele amintite anterior, prin renunţarea la 
alegorii prelungite, reliefându-se trăsăturile sale mai mult din 
antiteze, din agonia luptei între virtutea creştină și ispitele păgâ- 
nismului, încă destul de prezent în Imperiul Roman al secolului 
al IV-lea, şi din tablouri dramatice. 

Portretul împărătesc — și mă refer acum la cea de-a doua 


didahie pe această temă, intitulată Cuvânt de învățătură la Sfinții 


3 E vorba despre Istoria bisericească a lui Eusebiu de Cezareea. 
s Antim Ivireanul, Opere, ed. cit., p. 85. 

37 Idem, p. 116. 

38 Ibidem. 

% Ibidem. 

și întocmai cu Apostolii Împărat Constandin și Elena — este alcătuit 
dintr-o succesiune de tablouri ce conţin în filigran un fir narativ, 
pe care autorul nu îl exploatează decât ca motiv de plecare reto- 
rico-poetic. 

Se porneşte de la binecunoscutele relatări despre minunea 
apariției Sfintei Cruci pe cer, prin care împăratul şi-a înfrânt 
rivalul său păgân, despre Sinodul de la Niceea prezidat de 
același, despre vindecarea sa miraculoasă prin Sfântul Botez — 
fără a se trece cu vederea refuzul său de a accepta terapia prin 
baia în sânge de prunci, oferită de medicii vremii —, precum și 
despre participarea sa personală, la construcția Bisericilor, re- 
nunţând la orice emfază imperială. 

Aceste patru izvoare narative sunt convertite de Antim în 
tablouri construite mai ales prin mijloace retorice, dintre care iese 
în relief alternanţa de întrebări şi răspunsuri cu caracter inițiatic 
pentru public: „Și oare n-au arătat mare creştinătate? Că auzind 
nedreptăţile cele păgânești ale lui Maxentie ce făcea asupra 
creștinilor, au rădicat asupra-i războiu şi măcar că era în nevoie, 
atâta cât era să se biruiască de Maxentie, iar l-au încredinţat bi- 
ruitoriu şi i-au sporit bărbăţiia sufletului spre luptă, neadormită 
proniia lui Dumnezeu cu o închipuire de Cruce pe ceriu, care 
zicea cu slove de stele: «Cu acestea să biruiești», dintru care 
arătare, întărindu-se bun credinciosul Constandin, atâta de tare 
s-au luptat cu păgânul de Maxentie, cât l-au biruit desăvârșit şi 


l-au înecat în apa Tiverului”!. 


% Idem, p. 113. 
“Idem, p. 114. 

Iar despre împrejurările în care a avut loc Botezul Sfântului 
Constantin ni se relatează că, „fiind rănit iubitoriul de Dum- 
nezeu de cumplite bube peste tot trupul, era o minune celor ce-l 
vedea. [...] Iar zavistiia cea jidovească aceasta sfătuia pre împă- 
ratul, să ucigă atâțea prunci cât să-și poată spăla trupul într-acel 
sânge cald al pruncilor celor omorâţi; și aşa scufundând patima, 
acolo înăuntru, s-ar fi mântuit împăratul. Ce socotiţ|i], oare, să 
fie primit sfatul acesta, iubitoriul de Hristos, să se fi apucat de 
doftoriia aceasta, credinciosul? Ba, nu s-au apucat. De ce? O, de 
credinţa cea desăvârşită a credinciosului împărat au zis cu glas 
mare: mai bine voesc să moriu eu, bolnav şi pentru dragostea lui 
Dumnezeu, decât să-mi iau sănătatea mea și să-mi răscumpăr 
mântuirea mea cu atâta sânge nevinovat. Răspuns adevărat de 
împărat credincios”. 

Celelalte două evenimente biografice la care ne-am referit 
mai sus, îi prilejuiesc autorului o caracterizare comparativă a 
împăratului a cărui viață face subiectul acestui panegiric. Prima 
dintre ele este o alegorie în care termenul de comparaţie poate 
părea bizar şi este, în mod sigur, cel puţin inedit, fiind împru- 
mutat din orizonturi medicale ce nu par a avea vreo tangenţă cu 
tema omiletică: „Şi precum firea naște iarba cea de vindecare la 
locul unde răsare odrasla cea purtătoare de moarte, precum se 
vede: are otravă de moarte scorpiia, iar după moarte să preface 
trupul ei iarbă de vindecare; mușcă năpârca de moarte, iar din 


trupul ei se face tiriacul, carele iaste împotriva veninului, într- 


2 Idem, p. 115. 

acestaș chip au rânduit dumnezeiasca pronie ca pe vremile 
necuratului Arie să strălucească blagocestivul Constandin...”$. 

Antim este inventiv și cât se poate de ilustrativ în a-și 
urmări cu abnegaţie parcursul retoric, deşi nu exclud cu totul nici 
ipoteza ca el să fi împrumutat de undeva ideea acestei alegorii — 
deși, la fel de bine poate să fie și originală —, ceea ce demonstrează 
însă apetenţa sa pentru mediul ambiant, către naturalul cu valoa- 
re terapeutică, atât sufletească, cât și trupească, pe care vom mai 
avea prilejul să o sesizăm în opera sa. 

Dar niciunul dintre aceste tablouri nu atinge atât de mult 
acea coardă sensibilă, pe care Antim o face adeseori să vibreze, 
în didahii, acel dramatism încărcat de solemnitate, în același 
timp sfâșietor şi duios, sentimental și sever, sublimat prin poezia 
expresiei și prin cadenţa aproape liturgică a frazei, ca în fragmen- 
tul următor: „Ajungea, ca un blagocestiv împărat să poruncească 
să se zidească Biserici, să se rădice case de rugăciuni și alte zidiri 
plăcute lui Dumnezeu. lar ca un smerit ce era însuşi să pogoriia 
din scaunul lui cel înalt şi lepăda schiptrul lui din mână și scotea 
haina cea împărătească de pe trupul lui și-ş goliia capul lui de 
cununa cea de mullt preț și aducea pre umerele lui pietri și cu 
mâinile lui iubitoriul de Dumnezeu săpa cu ceilalți lucrători la 
temeele Besericilor. O, smerenie fără de margine! Veniţi aici, voi 
lăcuitorii pustiiului, carii ați stătut pilde minunate și dascăli ai 
smereniei, veniți], zic, și vă minunaţi de smereniia împăratului 
celui ce iaste întocmai cu Apostolii; mărturisiți cum că au ajuns 


până la nu mai [putea merge mai] înainte. 


% Idem, p. 116. 

Pentru căci voi, de aţi şi înfruntat dobitoceștile patimi ale 
trupului, de ați smerit trupul, de ați lepădat deșertăciunile 
pohtelor, de aţi iubit ţinerea, de ați urât mândriia, de ați trăit în 
curățenie, de v-aţi făcut cu măsurăciunea smeriţi, nu iaste mi- 
nune, căci despărțindu-vă de lume și iubind sărăciia, lesne ați 
gătit sufletul vostru la smerenie, pentru căci bine știm că sărăciia 
[îl] smereşte pre om. 

lar marele Constandin, în luciul lumii aceştiia, împărat 
mare, stăpânitor lumii, cu domnie lată, cu stăpânire desăvârșită, 
cu mărire nespusă şi să nu să mândrească, ci mai vârtos să se 
arate desăvârşit pildă smereniei. Nu iaste minune minunilor? Nu 
iaste semn de mare sfințenie? Nu iaste dovadă a unui mare dar 
de la Dumnezeu în ceriuri?”4. 

Este evidentă implicarea afectivă, precum și entuziasmul 
autorului, pe care de altfel, nici nu le reprimă, ci le dă glas ori de 
câte ori simte nevoia să fie debordant de atâta însufleţire. Antim 
preferă întotdeauna să nu creioneze cu ușurință un portret și nici 
nu este adeptul caracterizărilor sumare, de aceea, în predicile lui, 
tablouri întregi — alegorice sau nu — ţin loc de trăsături caractero- 
logice sau portretistice. El preferă să tușeze detalii prin insistența 
asupra unor trăsături spiritual-morale, prin construcții retorice 
sau alegorice (alternante sau conjugate), al căror incipient fir 
narativ le conferă un statut dinamic foarte eficient, ce are în final 
scopul să alerteze ritmul predicii și să obțină impresia de 


derulare aproape cinematografică a unor secvențe diferite, dar 


+ Idem, p. 117-118. 

perfect îmbinate prin tema comună. Coregrafia acestor tablouri 
este, nu de puţine ori, surprinzătoare. 

Nu poate fi vorba, desigur, de o tehnică a portretului 
clasică, ci de una digresivă, în care fiecare detaliu este caracte- 
rizat în parte și face obiectul unei secvenţe, al unui tablou special. 
În predicile la Sfântul Nicolae şi la Sfinţii Apostoli Petru și Pavel 
aveam un portret alegoric situat, în topica discursului, în poziție 
centrală, pe marginea căruia autorul urzea alte compoziții, în 
timp ce la Sfântul Constantin observăm o defilare de tablouri 
alcătuind o caracterizare, un portret. 

De fapt, fiecare dintre predici are reţeta ei, inimitabilă. 
Desfășurarea de forţe oratorice, literare și stilistice este întot- 
deauna surprinzătoare la Antim și conferă sentimentul inepui- 
zării, survenind din abilitatea cu care evită orice monotonie sau 
suprasaturare neelegantă, fie că ne referim la tehnicile oratorice, 
fie la cele literare. 

Avem convingerea, ajungând în acest punct, că am reușit să 
ilustrăm îndeajuns, pentru moment, modul în care Antim ape- 
lează la tehnica alegorică în realizarea portretului. Vom avea însă 
prilejul, mai departe, să analizăm portrete şi mai complexe decât 


cele la care ne-am referit deja. 

Portretul alegoric în etape şi despre ipostazierea frumu- 


seții interioare 


În Cazanie la Adormirea Preasfintei Născătoarei de Dumnezeu, 
Antim excelează în măiestria literară și în arta portretului. De 
data aceasta, tabloul integral este alcătuit dintr-o sumă de 
portrete, care nu sunt decât dezvoltări perifrastice complexe ale 
unor trăsături şi virtuţi esenţiale ale Preacuratei Maici a lui Dum- 
nezeu. 

În prima parte a predicii, oratorul ecleziastic parafrazează 
Acatistul Buneivestiri — primul şi cel mai vechi acatist din istoria 
Bisericii, „una din culmile lirice ale ritualului ortodox [...] 
introdus în oficiere în veacul al VII-lea de patriarhul constan- 
tinopolitan Serghie 1% —, afirmând: „îmi caut şi får’ de voia mea 
a conteni de a mai iscodi să aflu înălțimea fecioriei ei, întru care 
cu anevoe să sue gândurile omenești şi adâncimea darurilor ei, 
carele nu să pot vedea lesne nici cu ochii îngereşti”4. Si continuă 
prin a recapitula o parte din „cuvintele de bucurie” (adică din 
binecuvântările) primite de Sfinţii Vechiului Testament de la 
Dumnezeu. 

Reușește apoi să ofere ascultătorilor un ospăț spiritual 
deosebit de rafinat, prin două pasaje interpretative de înalt nivel, 


reprezentând o hermeneutică onomastică — personală: „după a 


% Dan Horia Mazilu, Recitind..., vol. II, op. cit., p. 11. 
4% Antim Ivireanul, Opere, ed. cit., p. 16. 
“ Idem, p. 17. 

mea proastă socoteală” —, cu privire la numele Mariam şi o 
tâlcuire teologică la „cuvintele cele de bucurie ce i-au zis Îngerul: 
«Bucură-te ceia ce ești plină de dar, Domnul e cu tine». 

Acest excurs are în vedere, după cum se poate lesne 
observa, Vechiul Testament, Noul Testament şi tradiţia eclezias- 
tică ortodoxă, autorul căutând să dovedească întemeierea vastă 
a afirmațiilor sale. Acestea nu constituie însă decât un preludiu 
teologic și hermeneutic, prin care Preasfânta Fecioară este 
indicată drept cea care adăposteşte în persoana sa împlinirea 
unor taine ale Sfintei Treimi, cu repercusiuni esenţiale în 
existenţa şi evoluția umanității. Mai mult decât atât, parcursul 
vieţii Preacuratei apare ca indisolubil legat de pronia dumne- 
zeiască, de persoanele Sfintei Treimi şi, mai ales, de Hristos 
Dumnezeu. 

După această introducere lungă, urmează acea desfășurare 
de tablouri — de care aminteam anterior —, alcătuind ipostaze 
portretistice diverse, o bucurie şi o încântare atât din punct de 
vedere teologic, cât şi estetic. 

Autorul trece de la un periplu scripturistic ce a înclinat cu 
preponderență spre reflexivitate, la un alt tip de periplu 
scripturistic, în care este regină exprimarea poematică, ca și cum 
acesta ar cobori din muntele înţelegerii spirituale pe un versant 
nelipsit de florile virtuţilor estetice, alcă- tuind un mic poem 
cosmologic — o parafrază originală a primelor capitole din 


Geneză —, în care, în subsidiar, se interpretează taina creației, dar 


% Idem, p. 18. 
2 Ibidem. 

în principal se pune în lumină frumusețea indescriptibilă a 
Maicii lui Dumnezeu. 

Aceasta se realizează printr-o tehnică apofatică ce contu- 
rează un profil splendid, prin anularea în final, a oricăror date 
din imediat și a imaginației: „Dumnezeu însă, carele numai cu 
un cuvânt au făcut și au zidit toate lucrurile cele văzute și nevă- 
zute, poate cu adevărat, cu a Lui preaputernicie, să facă stele mai 
luminoase decât acestea ce strălucesc pre ceriu și lună mai 
iscusită decât aceasta ce ne povățuiaște noaptea și soare mai 
strălucitoriu și mai luminat decât acesta, carele stinge cu lumina 
lui toate celialalte lumini și ceriuri mai mari și mai largi în 
rotocolime și pasări mai cu dulce glasuri și flori mai cu multe 
mirosuri și copaci mai nalți și mai roditori și vânturi mai 
sănătoase şi văzduhuri mai de folos și hiară mai multe la număr 
și mai de multe feliuri și mai multe lumi decât aceasta ce lăcuim 
poate să zidească în mărime şi în meșterşug mai minunate; iară 
o zidire care să covârșască în vrednicie pre Maica lui Dumnezeu 
nu va putea să facă niciodată, măcar că iaste preaputernic. 

Pentru că precum nu iaste cu putinţă, nu zic să socotească, 
ce nici cu mintea să gândească neștine, o ființă mai cuvioasă şi 
mai naltă decât Dumnezeirea, așa nicio zidire mai covârșitoare 
decât aceia ce au născut pre un Dumnezeu Carele S-au făcut Om. 
Că pre dânsa o au ales Dumnezeu, mai înainte decât toată 
zidirea, pentru ca să-l fie locaş vecinic, după cum grăiaște David: 
«Aceasta iaste odihna Mea în vecii vecilor și într-însa voiu lăcui, 


pentru că o am ales»” [Ps. 31, 13-14]. 


5 Idem, p. 19. 

Cu adevărat Antim pare un vultur al teologiei, care 
planează cu ușurință și repeziciune deasupra mai multor forme 
de relief spiritual, schimbând adesea peisajul, într-un urcuș ame- 
titor spre culmile universului mistic sau coborând liniștitor, într- 
un zbor lin pe deasupra întregii creații. Lumea sensibilă (creaţia 
materială) este privită ca de pe o esplanadă mirifică, ce oferă 
vaste motive pentru dezvoltarea contemplaţiei interioare. 

Sau, altfel spus, este o trambulină pentru un zbor cosmic, 
pentru o cunoaștere și o interpretare cât mai adâncă a sensului 
existenţei, mergând până la izvoarele creaţiei, acolo unde nu este 
„ochi spre a cunoaște”, ci doar vederea pe care o îngăduie Dum- 
nezeu „celor ce Îl iubesc pe El” (lac. 1, 12). Acest mic poem în 
proză este și „un Laus Domini, nu lipsit de splendoare, prin 
grandioasa viziune a creativității” "t. 

Dincolo de aceste semnificaţii, acest pasaj este însă — printr- 
o tehnică extrem de modernă — un tablou din care se profilează 
imaginea Maicii lui Dumnezeu, prin comparaţie și chiar prin 
antiteză cu întreg universul, un portret din profil, dacă se poate 
spune astfel. Frumuseţea Născătoarei de Dumnezeu nu este pre- 
zentată în mod descriptiv, ci alegoric, prin analogie cu universul 
sensibil, cu acest cosmos somptuos ce pare un colț de Rai, dar nu 
se compară, în frumusețe, cu cea care este „cer””?, „Doamnă 
Îngerilor”5 și „închipuirea lui Dumnezeu”5, „Preacurata Stă- 


până, Maica lui Dumnezeu, Impărăteasa Ingerilor şi a oame- 


5 Eugen Negrici, Antim Ivireanul..., op. cit., p. 51. 
52 Antim Ivireanul, Opere, ed. cit., p. 132. 

5 Ibidem. 

5 Ibidem. 

nilor”5. Această idee — o putem numi nuanţă portretistică — o reia 
Antim și în alte omilii, considerând „că de poate afla cineva mai 
mare și mai slăvit decât pre Dumnezeu, poate că doară va afla 
mai mare și mai cinstită decât pre Sfânta Fecioară, care Fecioară, 
ca alt ceriu gânditoriu, ține în braţile sale pre Făcătoriul ceriului 
şi al pământului, pre Fiiul său, Carele iaste născut din Tatăl mai 
nainte decât luceafărul...”%. 

Vom avea prilejul să observăm detaliat că, pentru Antim, 
componenta cea mai frumoasă şi mai admirabilă a acestei lumi 
este cerul, iar Maica Domnului este cu atât mai sublimă cu cât 
este cer spiritual, căci „ia iaste ceriul cel adevărat, carele au răsă- 
rit pre Soarele dreptăţii și în pântecele ei au lăcuit, ca întru al 
treilea ceriu, o Faţă a Sfintei Troiţe, Fiiul și Cuvântul lui Dum- 
nezeu, lisus Hristos, adevăratul Arhiereu, de au zidit a dooa oară 
neamul omenesc și să ruga lui Dumnezeu Tatăl pentru mântui- 
rea lui Adam și a necunoștinței lui”. 

Ea Îl naște pe „Cela de carele fuge ceriul de groaza Lui”5, 
iar Antim completează, afirmând că este „scaun sfânt lui Dum- 
nezeu [...] ca să se odihnească pre dânsa Cela ce Să odihnește pre 
scaunele cele îngerești și-ș|i] găti Luiş[i] ceriu însuflețit Cela ce 
au întărit ceriurile cu înțelepciunea Sa și pământul l-au întemeiat 
pe ape, de carele se cutremură toate adâncurile şi beznele ladu- 


lui”. 


» Idem, p. 167. 

5 Idem, p. 31. 

57 Idem, p. 42-43. 

58 Idem, p. 132. Cf. cu Apoc. 20, 11. 
» Idem, p. 44. 

În ordinea lumii — atât în ceea ce priveşte ordinea lumii 
văzute, cât și ierarhia spirituală —, Preasfânta Fecioară „iaste 
aleasă şi întru tot îmbunătăţată mai nainte decât toată zidirea, 
după cum zice la Cântarea Cântărilor“ — am văzut anterior 
aceeași idee preluată şi din Psaltire —, și acesta este motivul 
pentru care Antim pune în lumină virtuțile sale, plecând de la 
acel portret ce doar profilează silueta cerească și impunătoare a 
Împărătesei lumii. 

Această primă parte — anterior citată —, a portretului, se 
încheie cu cuvintele: „Că pre dânsa o au ales Dumnezeu, mai 
înainte decât toată zidirea, pentru ca să-l fie locaş vecinic, după 
cum grăiaște David..."6!. 

Faptul că este aleasă din veşnicie, mai înainte de a fi lumea, 
pentru a fi Maica lui Dumnezeu, nu semnifică predestinarea ei, 
ci atotștiința lui Dumnezeu, Care cunoștea virtuțile ei și a aștep- 
tat să Se întrupeze din această Sfântă Fecioară, ce a întrecut 
întreaga fire în frumuseţe, mai ales spirituală şi morală. 

Tehnica de realizare a întregii icoane a Preasfintei Fecioare 
este cu totul deosebită. Prin cele ce a afirmat până în acest mo- 
ment, autorul a trasat contururile, urmând să stabilească detaliile 
în cele ce vor urma. 

Acea sumă de portrete, de care am pomenit iniţial, se 
succed introducându-se unul pe altul în scenă: finalul unuia 
dintre ele reprezintă o motivaţie pentru desfășurarea celui urmă- 


tor, încât impresia este de continuitate şi unicitate a portretului, 


s Idem, p. 41. 
& Idem, p. 19. 

de imagini care se întrețes, care se predetermină. Astfel încât 
cuvintele despre care am spus că încheie portretul citat deja, 
reprezintă interfața pentru următoarea secvenţă, în care lerarhul 
nostru ne prezintă pe larg, cu amplitudine, motivele pentru care 
Preacurata se numește „aleasă” de Dumnezeu. Urmează o icoană 
alcătuită din nu mai puţin de patru asemenea portrete care se 
nasc unul din altul, ca într-o succesivă oglindire şi adâncire a 
perspectivei, într-un mise-en-abime de o mare profunzime teolo- 


gică, dar și literară, a cărui poezie este inimitabilă: 


„Aleasă iaste, cu adevărat, ca soarele? 

pentru că iaste încununată cu toate razele darurilor dum- 
nezeiești 

și strălucește mai vârtos decât celelalte lumini ale ceriului. 

Aleasă iaste și frumoasă ca luna“, 

pentru că, cu lumina sfințeniei stinge celelalte stele 

și pentru marea şi minunata strălucire 

de toate șireagurile stelelor celor de taină 

se cinstește, ca o Împărăteasă. 

Aleasă iaste ca revărsatul zorilor 6, 

pentru că ia au gonit noaptea şi toată întunerecimea păca- 
tului 

şi au adus în lume zioa cea purtătoare de viaţă. 


Aleasă iaste, că iaste izvor“ 


€ Cf. Cânt. Cânt. 6, 10 sau Apoc. 12, 1. 
6 Cf. Cânt. Cânt. 6, 10. 

s Ibidem. 

6 Cf. Cânt. Cânt. 4, 15. 

carele cu curgerile cereştilor bunătăţii] 

adapă Sfânta Biserică şi tot sufletul creștinesc. 

Aleasă iaste, că iaste chiparos* 

carele cu nălţimea covârşaște ceriurile 

și pentru mirosul cel din fire s-au arătat departe de toată 
stricăciunea. 

Aleasă iaste, că iaste crin”, 

că măcar de au și născut între mărăcinii nenorocirii cei de 
obște, 

iară nu ș-au pierdut niciodată podoaba albiciunii. 

Aleasă iaste, că iaste norss 

carele n-au ispitit nicio greime a păcatului. 

Aleasă iaste, pentru că iaste Fecioară mai înainte de naştere, 

Fecioară în naștere, Fecioară și după naștere 

și iaste o adâncime nepercepută a bunătăţilor 

și o icoană însufleţită a frumoseţilor celor cereşti. 

laste o grădină încuiată“ 

dintru care au eșit floarea cea neveștejită, 

și fântână pecetluită”, 


dintru care au curs izvorul vieţii, Hristos. 


Pre Aceasta au văzut-o Moisi|[s] în muntele Sinai, 


6 Cf. Cânt. Cânt. 1, 16. 
&7 Cf. Cânt. Cânt. 2, 2. 
EEE S leii 

© Cf. Cânt. Cânt. 4, 12. 
70 Ibidem. 

ca un rug aprins și nu ardea”. 

Pre Aceasta au văzut-o Aaron, 

ca un toiag înflorit și plin de roadă?. 
Prea Aceasta au văzut-o lacov, 


ca o scară întărită din pământ până în ceriu 


și Ingerii lui Dumnezeu să suiia și să pogora pre dânsa”. 


Pre Aceasta au văzut-o lezechiel 

ca o ușă încuiată, prin care nimeni n-a trecut”. 
Pre Aceasta au văzut-o Ghedeon ca o lână”, 
Avvacum ca o dumbravă umbroasă/ 


Daniil ca un munte” şi Solomon ca un pat*. 


Aceasta astăzi se mută de pre pământ la ceriu; 
lasă întristăciunea și se duce la bucurie, 


lasă cele de jos şi priimeşte cele de sus; 

lasă cele stricăcioase și câștigă cele nemuritoare şi veșnice. 


Astăzi își dă preasfânt sufletul Ei în mâinile Fiului Ei 


și cu cântări îngerești și apostolești se petrece cinstit trupul 


în satul Ghethimani, spre îngropare. 


HEES 2 

72 Cf. Num. 17, 8. 

73 Cf. Fac. 28, 12. 

A Ch NEZ AA 2: 

7 Cf. Jud. 6, 38. 

7é Cf. Avac. 3, 3. 

77 Cf. Dan. 2, 45. 

78 Cf. Cânt. Cânt. 3, 7, 10. 


Astăzi ceriul întinde sânurile sale 

şi primeşte pre Ceia ce au născut 

pre Cela ce nu-L încape toată zidirea. 
Astăzi se minunează toate puterile cerești 


zicând una către alta: 


Cine iaste Aceasta ce să suiie din pustiu”? 
adică de pre pământ, la ceriu? 
Cine iaste Aceasta care să ivește ca zorile, 


frumoasă ca luna și aleasă ca soariles? 


Cine iaste Aceasta ce să su[ile de pre pământ în ceriu, 


albită, înflorită, în care hulă nu iastet!? 
Rădicaţ[i] porţile voastre:?, 

zic cetele cel îngerești, una către alta, 

și cu cântări de laudă primiți] 

pre Împărăteasa ceriului şi a pământului, 
care vine, să lăcuiască 

den a dreapta Împăratului Dumnezeu 

cu îmbrăcăminte cu aur îmbrăcată, împistrită, 
după cum zice David, 


căci Aceasta iaste Ceia ce au împăcat 


ceriul cu pământul și pre Dumnezeu cu omul. 


Aceasta iaste bucuria celor drepți 


7 Cf. Cânt. Cânt. 3,6; 8, 5. 
8 Cf. Cânt. Cânt. 6, 10. 

81 Cf. Cânt. Cânt. 4, 7. 
SCBs 2 ze 

8 Cf. Ps. 44, 11, 15. 

şi nădejdia celor păcătoşi”. 


Credem că este un portret sau o icoană magnifică a 
Preacuratei Fecioare. Antim se dovedește a fi un poet care se 
apropie de măsura teologică și artistică din poemele Sfântului 


Grigorie de Nazianz sau ale Sfântului Efrem Sirul. 


8t Antim Ivireanul, Opere, ed. cit., p. 19-21. 

83 A se compara cu un poem-rugăciune, asemănător, al Sf. Efrem 
Sirul: „Stăpâna mea, Preasfântă Născătoare de Dumnezeu, / cu dar dăruită, 
a lui Dumnezeu Născătoare,/ Preabinecuvântată, de Dumnezeu dăruită,/ 
Maică a lui Dumnezeu, / încăperea dumnezeirii Unuia-Născut Fiului tău,/ 
Fiul Tatălui Celui fără de moarte și nevăzut,/ scaune în chipul focului, [...]/ 
jilțul Împăratului Celui ce este pe heruvimi,/ ușa cerească, prin care de pe 
pământ la ceruri alergăm,/ Mireasă a lui Dumnezeu, / prin care cu Dânsul 
ne-am împăcat, [...]/ cea care ești, după Sfânta Treime, Stăpână a tuturor,/ 
și, după Mântuitorul, mijlocitoare a toată lumea,/ căruţa Soarelui celui 
gândit, a Luminii celei adevărate,/ care luminează pe tot omul care vine în 
lume, / cea care porți pe Acela care toate le poartă/ cu cuvântul gurii Lui,/ 
îmbrăcămintea cea neîntinată/ a Celui ce Se îmbracă cu lumina ca și cu 
haină, [...]/ chivot sfânt/ prin care de potopul păcatului ne-am mântuit,/ 
rug nears/ pe care te-a văzut de Dumnezeu văzătorul Moise,/ cădelniță de 
aur/ în care Dumnezeu Cuvântul a fost aprins/ şi a umplut lumea de bună 
mireasmă/ și visurile neascultării de tot le-a ars,/ tablă de Dumnezeu 
scrisă, sfeșnic cu şapte lumini, / a cărui strălucire a covârşit razele soarelui,/ 
cort sfânt care pe Basileul cel duhovnicesc L-ai născut,/ căruța cea împă- 
rătească, năstrapă de mană primitoare,/ grădină încuiată, izvor pecetluit/ 
ale cărui ape curate și limpezi adapă lumea,/ toiag al lui Aaron, cel cu 
sfinţenie odrăslit,/ lână de rouă purtătoare a lui Ghedeon,/ carte de Dum- 
nezeu scrisă,/ prin care zapisul lui Adam a fost rupt,/ munte al lui 


Dumnezeu, muntele cel sfânt/ în care Dumnezeu a binevoit să locuiască,/ 

Eugen Negrici observa, în didahiile lui Antim, „acea 
elevaţie constantă a exaltării, care făcea ca imnurile religioase ale 
lui Ephrem Sirul, Anastasie de Sinai, loan Damaschin — conserva- 
te în liturghia ortodoxă — să fie descoperite cu încântare de bise- 
rica Occidentului” . 

Dacă inițierea acestui tablou s-a făcut prin creionarea unor 
trăsături generale, printr-o antiteză cu nuanță apofatică, în care 
era descris numai termenul antitetic, în timp ce frumusețea Prea- 


curatei nu era precizată decât ca depășire indicibilă a termenului 


rădăcină sfântă a lui lesei,/ cetate a lui Dumnezeu, vestită de David,/ 
dezlegarea întristării, izbăvirea robiei, îndumnezeirea muritorilor,/ cea 
prea frumoasă cu firea şi cu totul neprihănită,/ cea care din Libanul fecio- 
riei sui/ și lumea ai umplut-o de bună mireasma mirului,/ a cărui dulceaţă 
curgând pe lemnul cel amar, l-a îndulcit,/ cea care în chip înfricoșat/ ai 
încăput toată ființa Dumnezeirii,/ dăruirea cea mai înaltă decât toată 
cinstea/ şi podoaba cea preacinstită a tuturor bunătăţilor,/ pat al lui Solo- 
mon,/ pe care te înconjoară șaizeci de puternici,/ adică glasurile Scripturii 
celei de Dumnezeu insuflate,/ loc de lumină încăpător,/ din care razele 
mântuirii au strălucit lumii,/ ușă a lui lezechiel care caută spre răsărit,/ 
mărirea înfricoşatei iconomii,/ sălăşluirea cea frumoasă/ a dumnezeieştii 
împreună-pogorâri,/ împăcătoarea lumii, curăţitoarea noastră,/ adă- 
postirea darului celui prea dorit/ al tuturor bunătăţilor,/ cleşte de văpaie 
purtător care aduci rod prea frumos/ şi preadulce măr cu bun miros,/ 
trandafir dulce mirositor,/ floare neveştejită, crin preaalb,/ carte pecetluită, 
pe care nimeni nu poate s-o citească,/ chipul cel nescris al fecioriei,/ 
vederea Prorocilor cea cinstită,/ porfira cea de Dumnezeu țesută,/ împlini- 
rea cea preavădită a toată prorocia...”, cf. Rugăciuni către Preasfânta 
Născătoare de Dumnezeu ale Sfântului Efrem Sirul, Ed. Bizantină, București, 
1995, p. 15-19. 
5 Eugen Negrici, op. cit., p. 96. 

de comparaţie, în schimb, în pasajele citate sub forma a patru 
tablouri, fiecare dintre ele configurând trăsături distinctive şi a 
căror delimitare o sugerează însuşi autorul (prin modificarea 
elementului retoric repetitiv: „Aleasă iaste...”, „Pre aceasta...”, 
„Astăzi...”, „Cine iaste...?”), imaginea Preasfintei Maici a lui 
Dumnezeu se deslușește în mod gradat prin comparații alego- 
rico-profetice, care indică inimitabilul și unicitatea acestei per- 
soane sfinte — nu numai în sensul în care fiecare persoană umană 
este unică, ci al unicităţii ei absolute în istorie. 

În primul tablou — cum am precizat deja — se demonstrează 
motivul alegerii acestei Sfinte Fecioare pentru a fi Maica lui 
Dumnezeu. Comparațţiile, aşa cum am arătat pe parcurs, sunt 
alegorico-profetice, Antim urzind un portret conturat în jurul 
unor motive alese cu predilecție din Cântarea Cântărilor. 

Astfel, simbolurile soarelui, lunii și zorilor se referă la calita- 
tea Maicii lui Dumnezeu de a fi Împărăteasă a Îngerilor şi a 
oamenilor, prin faptul că i-a întrecut pe toți în iubire și în virtuți, 
ca soarele care întrece în strălucire stelele, precum și la faptul de 
a-L fi născut pe Hristos asemenea zorilor care nasc lumina. 

Simbolistica izvorului o ipostaziază pe Preacurata Fecioară 
ca apărătoare a Bisericii și mijlocitoare a credincioșilor, iar chipa- 
rosul, crinul și norul sunt sugestii ale purității și ale pururea- 
fecioriei sale, ale naşterii fără de prihană, mireasma inefabilă a 
primilor doi (chiparosul și crinul), precum și esența diafană a 
celui din urmă (norul) reprezentând spiritualizarea ei, înălțarea 
deasupra materialităţii prisositoare a condiției umane nedespăti- 


mite. 

Este prima predică din Didahii în care ni se indică faptul că 
universul material poate fi citit ca o carte de simboluri, că el este 
o oglindă a lumii spirituale, o reflecţie — deși palidă —, înscrisă 
într-un regn inferior, a unei realități infinit mai complexe și mai 
strălucitoare, fără ca cele două lumi să fie complet separate, 
întrucât harul vieţii veșnice este iradiant prin materie și îi conferă 
acesteia o aură de mister, care îi sporeşte farmecul. 

Astfel, soarele, luna, șiragurile stelelor, revărsatul zorilor, 
izvorul, chiparosul, crinul şi norul sunt simboluri biblice semni- 
ficative pentru a alcătui țesătura virtuţilor în „haina aurită și 
preaînfrumusețată” a Împărătesei care a stat „de-a dreapta Ta”, 
de-a dreapta Dumnezeirii, conform Psalmului 44, 11, la care face 
referire și Antim în ultimul din aceste portrete, şi care dezvăluie 
că „toată slava fiicei Împăratului este înăuntru, îmbrăcată cu 
țesături de aur și prea înfrumuseţțată” (Ps. 44, 15). 

Am citat aceste versete deoarece la ele face aluzie autorul în 
finalul minunatei sale icoane, de unde putem trage concluzia că 
tot acest text nu face decât să ne reveleze frumusețea interioară, 
transparentizată prin haina virtuților, urzită absolut superb prin 
metafore şi expresii alegorico-scripturistice. Această viziune o 
priveşte pe Maica Domnului atât în perimetrul evenimenţial al 
nașterii Fiului său, cât mai ales în veșnicie, constituind, în același 
timp, interpretări — tradiționale sau particulare — cu predilecție 
din Cântarea Cântărilor. 

Am putea spune că această Mireasă a lui Dumnezeu și 
Împărăteasă a lumii are soarele, luna, stelele, zorii, țesute în hai- 


na virtuților sale, precum și mireasma chiparoşilor şi a crinilor, 

dulceaţa izvoarelor și adumbrirea norilor, adică semnele iubirii, 
ale curăţiei şi ale fecioriei, semnele fericirii veșnice, ale măririi, 
ale Împărăției și ale slavei cu care a încununat-o Făcătorul tutu- 
ror făpturilor, Cel care a şi ales-o mai înainte de a fi lumea. 
Amintind dogma pururea-fecioriei Născătoarei de Dum- 
nezeu, spre finalul primului tablou, Antim o descrie ca fiind o 
„icoană însuflețită a frumoseţilor celor cerești”, expresie prin 
care a chintesenţiat, a sublimat tot ceea ce afirmase până atunci 


şi chiar întregul fragment citat — și nu este un fapt ieşit din comun 


s7 Ar putea părea o imagine de basm - şi o parte din critica literară a 
remarcat această asemănare cu basmul românesc —, ceea ce ne conduce la 
concluzii pe care nu le-am aprofundat deocamdată, dar care ne par foarte 
verosimile, și anume acelea că basmele româneşti sunt rodul unei ima- 
ginaţii populare bogate care, neinițiată în teologia adâncă, a brodat în jurul 
unor interpretări de acest gen audiate în cadrul predicilor și a Slujbelor 
bisericeşti (citirea Sinaxarelor putea fi și ea o sursă pentru o imaginaţie 
bogată, inventând un fir narativ care nu mai avea nimic de-a face cu cărțile 
sfinte). 

Spre această concluzie ne-au îndemnat şi unele lecturi din „Vieţile 
Sfinților”, precum și convingerea, bazată fie și numai pe deducție logică, 
că nu Biblia sau „Vieţile Sfinţilor” s-au inspirat din basme, ci invers, dacă 
ar fi să avem în vedere măcar și numai principiul obiectiv al succesiunii 
lor temporale. Cât despre larg răspândita opinie, în unele medii ştiinţifice, 
că nici Sfânta Scriptură nu reprezintă altceva decât „mituri biblice”, o 
simplă alternativă la cele păgâne, ne declarăm total împotriva acestei 
păreri. 

A se vedea, pe această temă, şi un excelent studiu comparativ, 
semnat de Diac. Prof. Andrei Kuraev, intitulat Daruri şi anateme. Ce a adus 
creștinismul lumii, trad. din limba rusă de Nina Nicolaevna, Ed. Sofia, 
București, 2004. 

pentru acest autor ca să semnaleze un nucleu central al predicii 
sau al unui tablou. 

lar mai departe, oferind o interpretare metaforică la simbo- 
lurile alegorice ale Scripturii, în ceea ce priveşte „grădina 
încuiată” și „fântâna pecetluită” — luminând sensul unor alegorii 
prin alte alegorii, prin potenţarea imagologică a alegoriei —, 
Antim recapitulează aceeași dogmă, enunțată anterior, şi interco- 
nexează pasajul următor, ce urmărește un alt set de profeţii din 
Vechiul Testament, prin care se ilustrează această dogmă esen- 
țială a teologiei ortodoxe. 

În al doilea portret întâlnim prorocii și viziuni profetice 
petrecute într-un context istoric special, ce trimit, prin istorici- 
tate, la evidenţa naşterii în timp — „sub vremi” — a lui Hristos, din 
Fecioară. Simbolurile anterioare nu erau contextualizate istoric, 
nu erau localizate de evenimente aparte, dar cele din al doilea 
pasaj redat mai sus, sunt spaţializate prin această panoramare 
veterotestamentară şi indică tocmai zămislirea, întruparea lui 
Mesia din această Preasfântă Fecioară, subliniind păzirea fecio- 
riei Născătoarei de Dumnezeu înainte, în, şi după nașterea 
Unuia-Născut Fiului său. Drepţii Vechiului Testament au vorbit 


despre Preasfânta Maică „cunoscându-i fecioriia cu ochii cei de 


gând ai prorociei”$, ea fiind „oglinda Prorocilor”5, motiv pen- 


s Antim Ivireanul, Opere, ed. cit., p. 45. 

s Idem, p. 46. Aşa o numeşte şi Neagoe Basarab: „Că eu căutând 
spre îndurările tale cele multe, mă nădăjduiescu că tu ești oglinda cea 
cinstită, și toți cei ce iubescu pre Dumnezeu cătră tine aleargă şi caută ca- 
ntr-o oglindă luminoasă, și tu eşti lumina cea înțelegătoare a toată lumea” 


- cf. Învățăturile lui Neagoe Basarab către fiul său, Theodosie, text ales şi stabilit 

tru care Antim recapitulează cu atenţie datele din această oglin- 
dă, ce reface chipul Preacuratei Fecioare Maria. 

Dacă primul tablou era o compoziţie alegorică — formulată 
ca o hermeneutică alegorică la alte alegorii —, inspirată mai ales 
de Cântarea Cântărilor şi oferind o întemeiere profetică a virtuților 
Preacuratei Stăpâne, din cartea în care se vorbeşte despre Dum- 
nezeu Cuvântul și Mireasa Lui, în al doilea tablou această pers- 
pectivă profetică se lărgește, autorul rămânând însă în sfera in- 
terpretărilor alegorice ale prorociilor. 

Cel de-al treilea tablou părăseşte imaginile alegorice — 
pentru ca, în cel de-al patrulea și ultimul, Antim să revină la acel 
verset din cartea Sfântului Solomon (Cânt. Cânt. 6, 10), de la care 
a inițiat tot acest demers portretistic — și adaptează discursului 
un ton narativ, prin care este readusă în atenţie tema zilei: Ador- 
mirea Preasfintei Fecioare. Însă acest ton narativ nu înseamnă 
narațiune şi nici măcar un fir narativ concret, deoarece singurul 
detaliu relatat este cel al îngropării sale în satul Ghetsimani, de 
către Sfinţii și Dumnezeieștii Apostoli. Autorul ar fi putut cu 
uşurinţă să enunţe faptele minunate întâmplate în preajma 
acestui eveniment major din istoria Bisericii — așa cum face 
Varlaam, de exemplu — , dar preferă să fie în continuare un liric 
nedezminţit, punând accentul pe ritmul poetic al frazei, caden- 
tată ca o litanie, obținut prin repetiţia retorică a adverbului 
„astăzi” şi a verbului „lasă”, precum și prin simetria sintactică 


coroborată cu antiteza, aflate într-un echilibru perfect. 


de Florica Moisil și Dan Zamfirescu, cu o nouă traducere a originalului 
slavon de G. Mihăilă, studiu introductiv şi note de Dan Zamfirescu şi G. 
Mihăilă, Ed. Minerva, Bucureşti, 1970, p. 218-219. 

Împărăţia Cerului sau slava lui Dumnezeu în care este 
primită Maica Domnului este denumită prin metafora biblică a 
sânurilor cereşti — „ceriul întinde sânurile sale” —, într-o accepţie 
teologică tradițională, care specifică prin termenul „sân” comu- 
niunea celor Sfinți, precum în sintagma „sânul lui Avraam”. Pe 
aceasta o amintește și Antim în două rânduri”, a doua oară 
referindu-se chiar mai explicit la faptul că „Va așăza, fără de 
niciun prepus, marele Dumnezeu sufletul ei creștinesc (autorul 
se referea aici, la o persoană adormită de viță nobilă — n.n.) „în 
sânul lui Avraam și al lui Isac şi al lui Iacov, în lăcașurile celor 
vii, în corturile celor drepţi, unde strălucește lumina cea de 
pururea a dumnezeeștii Lui mărire”. 

Felul în care „ceriul întinde sânurile sale” sugerează însă un 
gest de duioşie, de dragoste față de Preacurata Fecioară, către 
care cerul întreg şi Dumnezeu Însuși Se pleacă pentru a o primi 
în slava Sa. Metafora ar putea fi o sugestie a desăvârșirii iubirii, 
la care a ajuns Maica lui Dumnezeu, pentru care și Preasfânta 
Treime, împreună cu tot cerul, deschide sânurile iubirii Sale infi- 
nite. 

În fine, în ultimul tablou se face o retrospectivă a profeţiilor 
alegorice din Vechiul Testament, aparținând Cântării Cântărilor şi 
Psaltirei, cu referire strictă, de data aceasta, la evenimentul 
adormirii Născătoarei de Dumnezeu și la conducerea ei în cer 
prin „porţile” îngereşti. Comparaţia ei cu zorile, cu luna și cu 
soarele, reia o temă detaliată anterior, prin care s-a stabilit dem- 


nitatea sa de Impărăteasă a lumii, pentru ca ulterior autorul să 


“Antim Ivireanul, Opere, ed. cit., p. 12 şi 191. 

urmărească ascensiunea ei — trecând printre ierarhiile îngerești — 
până la tronul Dumnezeirii, unde a fost așezată pentru veșnicie 
„den a dreapta Împăratului Dumnezeu”, având „imbrăcăminte 
cu aur îmbrăcată, împistrită”, sugestie a curcubeului de virtuți al 
Preasfintei Maici, adică haina desăvârșită a frumuseţii, întrucât 
ea însăşi „iaste acoperământul goliciunii strămoșilor”” şi „ai 
încununat neamul nostru (omenesc) cu slavă și cu cinste” ?. 

Interogaţiile din această secțiune sunt pur retorice și nu 
vizează auditoriul, fiind în ele însele o expresie a uimirii Înge- 
rilor. Repetiţiile şi interogaţiile urmăresc de data aceasta refera- 
tul biblic îndeaproape. 

Aceste patru tablouri — analizate separat, pentru a scoate în 
evidenţă performanțele scriitoricești ale lui Antim —, alcătuiesc 
un portret unic în literatura noastră veche, compus cu nespusă 
tenacitate, cu multă tehnică oratorică, stilistică și compozițională. 

Este remarcabil ritmul interior al acestor secvențe lirice și 


echilibrul perfect al simetriei frazelor: 


„Dacă predicile, cu țesătura lor înflorată, vădesc o 
predispoziţie de a plasticiza, însă (cu unele excepţii) fără 
ornamentaţie excesivă, ele se înfiripă şi în structuri 
muzicale, polifonice — tema dezvoltată în unități paralele (şi 
corelări sinonimice), câteodată contrastante, repetiţia şi 
alternanța unor refrene, euritmia ondulatorie (ca şi la 


Cantemir) — într-o gradaţie când suitoare, când coborâtoare, 


1 Idem, p. 46. 
2 Idem, p. 132. Cf. Ps. 8, 5. 

între care șerpuiește în efluvii (încă un ecou al textelor 


religioase, care înrâuresc şi ritmica frazării) incantația”®. 


Cele patru scene formează, de fapt, un singur mare portret 
unitar — și predica, în sine, este deosebit de unitară — , având mai 
multe perspective, mai multe planuri. Este remarcabilă uşurinţa 
cu care Antim trece de la un plan la altul, printr-o trăsătură de 
condei, de la un portret în care stabilește numai trăsături gene- 
rale, la altul, particularizat, cu însușiri complexe, de la o imagine 
panoramatică la un portret al interiorului sufletesc, un portret 
spiritual-moral, înaintând către un climax ce nu ascunde nimic 
apocaliptic, nimic înfricoșător, către o apoteoză lină a spiritului, 
a elementului spiritual, prin care toată frumuseţea se concen- 
trează în oglindirea interioară, în subtilitatea și rafinamentul 
negrăit de frumos al țesăturii interioare, a hainei inefabile a sufle- 
tului, care se revelează ca focar de iradiere a frumuseţii în în- 
treaga ființă umană. 

Sufletul, în viziune creștină, este partea cea mai importantă 
a ființei umane, dar autorul o prezintă îmbrăcată în veșmânt 
virtuos — în tradiţie biblică, după cum am văzut — pentru că, de 
la cădere încoace, acoperămintele, hainele sunt cele care conferă 
demnitate omului, în conştiinţa și în imaginarul uman acestea 
fiind simbolul exterior al frumuseţii și al demnităţii interioare. 

Astfel încât haina „cu aur îmbrăcată, împistrită” a Preasfin- 


tei Fecioare, nu este altceva decât un simbol al preacuratului său 


% Florin Faifer, în postfaţa la Didahii, Ed. Minerva, București, 1983, 
p299: 

suflet, al înălțimii morale şi spirituale la care ea a ajuns, fiind 
recunoscută Împărăteasă, demnă de a sta la dreapta Împăratului 
Dumnezeu în veci”. 

Neaflându-se în imaginarul uman un echivalent al fru- 
museții spirituale a omului, atunci frumusețea cea mai desă- 
vârşită a fost ilustrată prin simbolul veşmântului împărătesc, a 
cărui strălucire şi bogăție configurează în mintea ascultătorului 
o idee de frumusețe sublimă, absolută și de splendoare neîn- 
trecută, în asocierea cu Împărăteasa lumii. 

Simbolul, prin capacitatea sa de a sugera inefabilul, este mai 
apt, decât orice altă figură de stil, de a se apropia — prin înde- 
părtare — de o realitate intangibilă cu simțurile, păstrând o dis- 
tanță cuvioasă, respectuoasă, față de o persoana sfântă, dar 
oferind cea mai corectă aproximare din câte se pot face în legătu- 
ră cu frumusețea sa interioară. 

Antim parcurge acest traseu portretistic de la exterior spre 
interior, printr-un mise-en-abime progresiv, care în același timp 
este şi o elevare spirituală către altitudini cereşti incompre- 
hensibile pentru mintea nedesăvârșită. 

Punerea în adâncime, adâncirea în vizualizarea frumuseţii 
interioare a Preacuratei Maici, după cât este posibil chiar și 
pentru minţile profund teologice, se desfăşoară în paralel cu 
înălțarea până la tronul Dumnezeirii, la dreapta Căreia a stat 


Preasfânta Fecioară după adormirea sa. Virtuţile sale, care au fost 


% „Împărăteasa a stat de-a dreapta Ta” este o temă specifică și pentru 
epoca lui Ștefan cel Mare şi Sfânt, afându-se reprezentată la Voroneţ și în 
alte Biserici, cf. Sorin Ulea, Istoria artelor plastice în România, I, Ed. Aca- 
demiei, Bucureşti, 1968, p. 355. 

profețite și portretizate simbolic de către toți Prorocii Vechiului 
Testament, sunt cele care o fac să străbată cerurile și cele care se 
revelează în veşnicie ca o haină de aur împărătească, împodobită 
cu toate culorile luminii divine. 

Autorul nu urmărește o succesiune temporală în dezvol- 
tarea acestui portret — deşi există un decalaj istoric între referatul 
profetic și adormirea Preacuratei —, timpul fiind suspendat, iar 
perspectiva mutată într-un interval al veşniciei, în care Maica 
Domnului a trecut prin „porţile” îngerești şi a stat la dreapta 
Preasfintei Treimi. Recapitularea profeţiilor nu vizează spațiul 
istoric, ci autorul se concentrează numai asupra finalităţii eterne 
a acestor aspecte relatate „în oglindă” de către Sfinţii Proroci. 
Există chiar, în Ortodoxie, o icoană care o înfăţişează pe Maica 
Domnului având, de jur împrejurul său, pictate toate acele 
obiecte simbolice prin care a fost închipuită în Vechiul Testa- 
ment. 

În consecință, putem spune despre Antim că este un mare 
pictor, alături de un mare scriitor, orator şi stilist. El urmăreşte 
cu destul de mult rafinament tehnic şi precizie fotografică 
punerea în perspectivă şi reliefarea simbolurilor prin care se 
conturează portretul. Procedeele oratorice — repetiţia, enume- 
rația, simetria și paralelismul sintactic —, împreună cu ritmul 
perspicace al fiecărui fragment în parte, oferă acestor tablouri o 
suplimentare cromatică și o accentuare binevenită a contururilor. 
Simbolurile și metaforele revelatorii, la rândul lor, constituie 
substanţa portretului, stabilind focalizarea pe acele aspecte pe 


care autorul a dorit să le așeze într-o lumină puternică. 

Dezväluirea prin ascundere nu este însă neapărat o tehnică 
modernă, ci mai degrabă una care ține de apofatismul biblic, dar 
impresia poate să fie de modernitate surprinzătoare şi de actua- 
litate a limbajului și a discursului — şi sesizăm aceasta mai înainte 
de a intra în problematica morală ce vizează lumea contem- 
porană lui Antim, dar care are tangenţe şi cu vremurile de azi. 

Finalul acestei predici este — ca în multe alte didahii ale sale 
— o rugăciune, care a atras atenția multor exegeţi prin tonalitatea 
poetică și ritmul interior al frazei: „Stăpână de Dumnezeu 
Născătoare, Împărăteasa ceriului și a pământului, cinstea şi slava 
creștinilor, ceia ce ești mai naltă decât ceriurile și mai curată 
decât soarele, Fecioară prealăudată, nădejdia celor păcătoși şi 
liniştea celor bătuţi de valurile păcatelor, caută asupra norodului 
tău, vezi moștenirea ta, nu ne lăsa pre noi, păcătoşii, ci ne pă- 
ziaște și ne mântuiaște de vicleșugurile diavolului, că ne-au îm- 
presurat scârbele, nevoile, răotăţile și necazurile. Dă-ne mână de 
ajutoriu, Fecioară, că perim..."%. 

Antim coboară de la înălțimile rarefiate ale teologiei către 
un spaţiu terestru mult mai puţin subtil şi neocolit de primejdii, 
în care implicarea Maicii Domnului este întotdeauna salvatoare, 
această rugăciune având - pe lângă calitatea de a reîntoarce 
asistența la atmosfera iniţială, în punctul din care s-a plecat, 
pentru ca finalitatea să arate că predica și-a urmat până la capăt 
scopul propus — darul completitudinii, deoarece întregește por- 
tretul anterior, cu ipostaza pogorâtoare a Maicii lui Dumnezeu, 


prin intervenţia sa în lume cu rol soteriologic, acolo unde este 


% Antim Ivireanul, Opere, ed. cit., p. 21. 

chemată. Eugen Negrici a sesizat valenţele poetice și oratorice ale 
acestui text — pe care l-a și așezat în versuri, urmărind, ca și noi, 
pauzele și cezurile sugerate de autorul însuși —, dar și nuanţa lui 
complementară portretistică, afirmând, printre altele că 
„Rugăciunea...răspunde vocației lirice și ilustrează, în parte, 
modelul imnologic, în parte alte modele. [...] Rugăciunea, în 
omiletică, desăvârșește ultimul act al alocuţiunii. Dintre toate 
mutaţiile stilistice evidente în didahii, cea înfăptuită de rugă- 
ciune e esenţială, pentru că aduce o schimbare în direcția adre- 
sării și în atitudinea față de ascultători, o nouă tonalitate ce 
derivă din solemnitatea afectivă şi din înfiorarea gingașă a 
rostirii. [...] În predicile ținute în ziua de Sfântă Marie, rugă- 
ciunea finală completează, în termeni tradiționali, dar cu un 
neasemuit freamăt omenesc în fiecare vorbă, portretul suav al 
Mamei lui lisus”%. 

Fără a compune imne, Antim Ivireanul avea în urma sa o 
extraordinar de bogată tradiție bizantină și slavă a imnografiei, 
„această lirică religioasă fastuoasă (care) a circulat intens la noi 
în cuprinsul sbornicelor slavone (dar şi în codice greceşti), 
apărând în contexte variate, destule dintre ele nonliturgice [...] 
obişnuindu-i pe cititori cu acest tip de discurs literar”. 

În mod sigur, lerarhul nostru era foarte familiar cu imnul și 
cu poezia religioasă, probând putinţa transpunerii substanței 
poetice în proză, în omilii. Frecvența imnologiei în literatura 


ortodoxă este considerabilă, având în vedere și vechimea ei 


% Poezia medievală..., op. cit., p. 95-96. 


” Dan Horia Mazilu, Recitind..., vol. II, op. cit., p. 11. 

istorică, întrucât imnul s-a constituit ca specie în secolul al IV-lea, 
când „au scris astfel de texte Ioan Chrisostomul, Grigorie de 
Nazianz, Efrem Sirul, Vasile cel Mare. Începând cu veacul al V- 
lea până în cel de-al IX-lea, imnografia bizantină a avut câțiva 
reprezentanți de marcă, precum Roman Melodul (maestrul tro- 
parului), Andrei Criteanul, Theodor şi Roman, cei doi frați 
călugăriți la Mănăstirea Studion din Constantinopol, Cassia, 
faimoasă călugăriță poetesă”%. 

Nu e imposibil, în aceste condiții, ca firea poetică a lui 
Antim să fi impropriat valenţele lirice atât de emoționante ale 
acestui gen, adaptându-le discursului său. Astfel, „în spiritul 
imnurilor liturgice, Antim Ivireanul, creează un excelent imn 
dedicat Fecioarei Maria în Cazania la Adormirea Maicii Domnului. 
[...] Este un portret encomiastic, având toate elementele imnice: 
retorica, frazarea, periodicitatea, formule de tip anaforic („Alea- 
să...”, „Aceasta...”, „Pre aceasta au văzut-o...”)'%. 

Ajungând în acest punct, am dori să punem pe tapet câteva 
concluzii parţiale ale investigaţiei noastre în zona iconografic- 
portretistică a operei lui Antim, considerând că acesta este — în 
virtutea a ceea ce am analizat până acum —, magistral în rea- 
lizarea unor imagini și portrete alegorice. 

În opera sa omiletică, am putea spune (privind strict din 
perspectivă literară) că ce nu e portret, e tablou şi invers, întrucât 
incursiunile teologice exclusiv teoretice, precum și fragmentele 


pur narative sunt relativ restrânse ca întindere. 


% Ibidem. 
” Valeriu Marinescu, Vocația magnificării în literatura română veche, 
Ed. Ars Docendi, Bucureşti, 2003, p. 73-74. 

Desigur, ar trebui să luăm în calcul și spaţiul acordat 
soluţiilor hermeneutice, în unele din alocuţiunile sale omiletice, 
precum şi reversul moral al discursului teologic, versiune care 
nu de puţine ori ne oferă surpriza unor fresce, care ar putea fi 
considerate ca reprezentând un portret colectiv, al societăţii ro- 
mânești de la începutul secolului al XVIII-lea. 

Revenind însă la portretul alegoric, demersul nostru are în 
vedere și finalitatea acestui capitol, scopul său fiind acela de a 
revela dimensiunea ontologic-iconografică și personalistă a uni- 
versului, după cum reiese din Didahii. Ceea ce se observă cu 
claritate cercetând aceste portrete, care aparțin unor persoane 
excepționale, unor Sfinți — având conștiința permanentă că 
Sfântul iese de sub incidenţa portretului (ca posibilitatea de 
reprezentare pur umană, limitată!%) şi a modului uman de 
dimensionare a unei personalităţi, și că numai în virtutea unui 
pogorământ putem distinge anumite trăsături, privite sub 
speciae aeternum - este faptul că aceștia reconstituie universul, 
creaţia în întregime, la un nivel superior, spiritual, concluzia — şi 


obiectivul predicii — fiind de a înţelege că omul a fost destinat de 


1% Sensul termenului „portret” este oarecum opus celui al „icoanei”, 
întrucât portretul, care triumfă în Occidentul medieval începând cu 
secolele XII-XIII, „nu mai este imaginea abstractă a unui personaj 
reprezentat prin simboluri, semne ce materializează locul și rangul 
hărăzite de Dumnezeu, ci redarea individului surprins în timp, în con- 
cretul spaţial și temporal, nu în esenţa lui eternă, ci ca ființă efemeră...”, 
cf. Jacques Le Goff, Pentru un alt ev mediu, vol. I, cu studiu introductiv, note 
și traducere de Maria Carpov, Ed. Meridiane, București, 1986, p. 103. Aici 


folosim acest termen cu amendamente la conceptul său modern. 

Dumnezeu să-și asume întreaga frumusețe a lumii, a zidirii ma- 
teriale și spirituale, astfel încât el să devină o oglindă a splendorii 
universale. 

În sens eshatologic, virtuțile, frumusețea spiritual-morală a 
oamenilor, care în această viață nu este sesizabilă în modul cel 
mai evident cu putință — așa cum este sesizabilă și vizibilă fru- 
musețea materială, exterioară, care cade sub simțuri —, vor 
deveni adevărata estetică a lumii viitoare, adevărata strălucire şi 
frumuseţe, care are numai o analogie simbolică în acest univers 
perisabil. 

Antim Ivireanul îşi scrie predicile pornind de la o concepție 
ierarhizantă și armonică a lumii — atât a celei spirituale, cât și a 
celei materiale, atât în spaţiu, cât și în timp —, extraordinar de 
bine pusă la punct şi suntem siguri că Sfântul Dionisie Areo- 
pagitul a făcut parte din lecturile sale, întrucât l-a şi citat în 
Didahii. 

Pornind de la aceste considerente, vom analiza mai departe 
acest subiect al iconografiei lumii, cu convingerea că frumusețea 
exterioară, estetica operei sale, va ieși la lumină şi mai mult sub 
presiunea reflecției care vizează adâncimile și subtilitățile cuge- 
tării autorului nostru, ale spiritualității sale, care și-a țesut un 


veșmânt literar neîntrecut. 

Iconografia lumii şi motivaţia teologico-filosofică a veleită- 


ților poetice și plastice ale lui Antim 


Mitropolitul nostru nu se oprește numai la portrete de 
Sfinţi, ci ni-L prezintă în icoană pe Dumnezeu Însuși, atât cât este 
cu putinţă. În acest sens, un alt portret, cu adevărat alegoric, atât 
în sens literar, cât şi teologic, realizat urmărindu-se mai ales 
Vechiul Testament și profeţiile cuprinse în el, dar având ca punct 
culminant mărturii din Noul Testament, apare în Cuvânt de 
învățătură la Duminica florilor! și este o icoană inefabilă a lui 
Dumnezeu, în care se portretizează iubirea Lui de oameni ca 
trăsătură esenţială a acestei fizionomii dumnezeieşti. Ceea ce ne 
interesează pe noi, din punct de vedere literar, în această predică 
la Florii, este tehnica portretistică magistrală — în același timp 
teologico-inefabilă — prin care se aglomerează trăsăturile acestui 
chip divin al Mântuitorului lumii. 

Icoana aceasta este realizată dintr-o sumă de portrete frag- 
mentare, sugestive, deoarece este vorba de o persoană care nu 
poate fi niciodată descrisă decât în măsura în care ea însăși S-a 
revelat lumii. 

Autorul pleacă de la tema zilei, intrarea lui Hristos în 
Ierusalim, mai bine zis de la un mic amănunt al acestei zile, acela 
că El a intrat stând pe mânzul asinei, şi va urmări realizarea unui 
portret paradoxal, al Celui ce este Dumnezeu și om. Antitezele și 
antinomiile se țin lanţ, deoarece persoana divino-umană a Fiului 


a împăcat în sine contrarii a căror unire nu putea fi nici măcar 


101 Antim Ivireanul, Opere, ed. cit., p. 105. 

gândită de mintea umană. Astfel că Dumnezeu, „de l-au fost 
lipsă de cară și de căruţe, ca să meargă undevaș, are El mult mai 
slăvite și mai lăudate cară decât aceștia; că zice David, Psalm 17: 
«S-au suit pe heruvimi şi au zburat; zburat-au pe arepile vân- 
tului» 102, 

Oamenii L-au cunoscut pe Dumnezeu în Vechiul Testament 
mai mult ca Stăpân Atotputernic, ce stârnea teama: „de care frică 
și groază fiind cuprins şi începătoriul neamului omenesc, stră- 
moșul nostru Adam, s-au ascuns şi n-a cutezat ca să iasă înaintea 
înfricoşatei Feţei lui Dumnezeu..."1%. Aceasta este una dintre 
icoanele lui Dumnezeu, cea care subliniază atributele măririi: „că 
mă îngroziia pre mine mai demult mărirea aceia de care iaste 
scris: «Înfricoșat iaste Acela ce ia sufletele boiarilor, înfricoșat 
iaste mai mult decât împărații pământului...» 104, 

Însă autorul alunecă spre o altă latură a portretului, spre 
revelarea lui Dumnezeu ca blândeţe și iubire, până într-atâta 
încât „nu era nimic aşa de sărac și de lepădat, carele să soco- 
tească, că nu va putea merge la Împăratul cel cu numele smerin 
şi sărac”1% — expresie care nu este decât o parafrază la întruparea 
și la viața Mântuitorului pe pământ. Însă metafora aceasta are 
conotaţii vaste, pe care, în parte, autorul le luminează în conti- 
nuare. 

Antim recurge la o comparaţie alegorică pentru a explica de 


ce Dumnezeu Se revelează omenirii în mod diferit din punct de 


12 Idem, p. 105-106. 
1% Idem, p. 106. 
1% Ibidem. 


15 Idem, p. 106-107. 

vedere istoric, de ce istoria umanităţii este o oglindă aperceptivă 
imperfectă, care nu poate privi Divinitatea decât fragmentar: „Că 
precum Împărații [sunt îmbrăcaţi] cu alt feliu de haine când merg 
la vânat, cu alt fel când merg la îngropăciuni şi cu alt fel de haine 
când merg la nunte, așa și Dumnezeu, după vremi să înfrumu- 
şățează. Drept aceia, cu alt fel de podoabă va veni când va judeca 
lumea, că va veni pre norii ceriului, cu putere şi cu slavă mare; 
că așa să cuvine, mai vârtos Judecătoriului. lar acum, pentru că 
nu vine să judece, ci vine ca să răscumpere şi să întoarcă cătră 
Sine neamul omenesc, precum însuşi grăiaşte, n-au trimis Dum- 
nezeu pre Fiiul Său în lume, ca să judece lumea, ci pentru ca să 
mântuiască lumea printr-Însul. Și tocma pentru aceia I-au trebuit 
să vie îmbrăcat cu blândețe și cu smerenie, ca nu doară viind cu 
altă slavă oarecare mai mare, să să spară oamenii și să fugă de 
Dânsul, precum odinioară jidovii în muntele Sinaii, spăriindu-să, 
au fugit, neputând răbda groaza și mărirea Lui”1%, 

Avem aici o minunată icoană a Împăratului lumii, Care se 
înveșmântă diferit în funcţie de ocazie, autorul rememorând trei 
mari momente ale revelării dumnezeieşti în istorie: pe muntele 
Sinai, la Întrupare şi la Judecată. Antim preferă însă ordinea in- 
versă, începând cu Apocalipsa sau Judecata, care va fi desco- 
perirea finală, dezvăluirea lui Dumnezeu înaintea întregii uma- 
nități, după ce, în decursul istoriei, S-a revelat în mod treptat. 
Dumnezeu S-a arătat mai întâi ca dreptate, apoi ca bunătate, 
pentru ca cei care nu L-au putut iubi pentru dreptatea Sa, să-L 


iubească măcar pentru jertfa Sa, dar la sfârșitul lumii va veni ca 


1% Idem, p. 107. 

Dumnezeu iubitor, dar și ca Judecător drept, revelându-Se în 
mod deplin. 

Conform lui Antim, Divinitatea și-a arătat disponibilitatea 
Sa enormă față de om prin aceea că „omul nu vrea să meargă la 
Dumnezeu, ci Dumnezeu S-au milostivit şi au venit la om. Şi 
luând Dumnezeu trup, mergea după acela ce fugise de la Dânsul, 
că fugise de la binele cel mare omul cel orb și nebun, întru atâta 
cât nu l-au putut înturna cu niciun glas de strigare prorocească, 
ca să se întoarcă de pe calea rătăcirii. Pentru aceia, însuși[i] 
Dumnezeu, întrupându-Se, S-au apropiiat de cel ce fugiia, ca să- 
l întoarcă cătră Sine”, 

Mai devreme autorul ne vorbea de Adam care s-a ascuns de 
Dumnezeu, iar acum desemnează metonimic întreaga umanitate 
care i-a urmat aceluia, cu numele de „om”, caracterizat fiind 
numai prin faptul că nu putea decât să fugă de Dumnezeu, 
deoarece atotputernicia Acestuia îl înspăimânta, îi înfricoșa con- 
ştiinţa maculată. Singurul mod de apropiere, prin care Logosul a 
intrat din nou în dialog cu omul, a fost întruparea Sa, pentru ca 
acesta din urmă să nu se mai teamă de slava Lui copleșitoare. 

Întreaga predică este construită pe explicarea acestui sens 
al chenozei Mântuitorului, prin care Dumnezeu a reabilitat pe 
om în relația intimă cu Sine, a Cărui lipsă acesta o resimțea ca pe 
o infirmitate dialogică dureroasă. 

Venirea lui Hristos în trup, interpretată metaforic de Antim, 
ca o fugă a lui Dumnezeu după om, reprezintă un element 


esențial de portretizare, de iconizare a lui Dumnezeu. 


107 Idem, p. 109. 

Retrăgându-Se într-un contur uman, Cuvântul — Care este 
icoană a Tatălui și Arhetip iconic al lui Adam - Se oferă 
iconizării, iar Antim rememorează o parte din profeţiile 
Vechiului Testament, pentru a evidenția tocmai această calitate 
iconică a lui Mesia, Chipul Său devenind explicit prin înome- 
nirea Sa şi prin venirea Sa în lume, pentru ca omul să-L. poată 
privi din nou, față către Faţă!%, pe Dumnezeu. 

În opinia lui Antim, omul este o „pasăre” aparte, înzestrată 
cu aptitudinea păsărilor de a privi pururea spre cer și de a-şi 
„cunoaște vremea lor”. La fel, omul trebuie să ÎL cunoască pe 
Dumnezeu, Care „după vremi să înfrumușățează”, să-L recu- 
noască după veșmântul Său, după haina pe care o poartă, ca un 
Împărat ce își schimbă podoaba după voie, după cum spune 
Antim. 

Drept aceea, el poate cunoaște vremea mântuirii sale, când 
vede că Dumnezeu e îmbrăcat cu trup. Pentru că, spune autorul 
în alte ocazii, „veşmintele...închipulilesc trupul”! și, într-o 
înțelegere înaltă, „zăpada...iaste omenirea Lui, precum hainele 
Lui le-am arătat albe ca zăpada în muntele Thavorului” 1, 

Şi iarăși, în altă predică zice: „să ne îmbrăcăm cu noul 


Adam, cu Domnul nostru lisus Hristos”112. 


108 În limba noastră veche, nu se spunea „persoană”, ci „față”, termen 
ce demonstrează că o relație personală implică privirea în față, oglindirea 
reciprocă în celălalt. 

1% Antim Ivireanul, Opere, ed. cit., p. 108. 

110 Idem, p. 209. 

11 Idem, p. 92. 

112 Idem, p. 64. 

În Vechiul Testament, Sfinţii Proroci implorau revelarea lui 
Dumnezeu în trup, adică tocmai această îmbrăcare cu haina firii 
umane, pentru care „Beserica noastră astăzi (şi) ne arată noao 
vaetele, plânsurile, suspinele și dorirea Părinților celor din Legia 
veche, carii cu atâta dragoste doriia de venirea lui Hristos, 
precum îş zice cătră ucenicii Săi: «Fericiți sunt ochii carii văd ce 
vedeți; că adevăr zis voao. Mulţi împărați și proroci au vrut să 
vază ce vedeţi voi şi n-au văzut şi să audă ce auziţi voi și n-au 
auzit»” 115. 

Din acest fragment autorul își ia motivaţia unei incursiuni 
în prorociile despre Hristos ale Vechiului Testament, din care 
pictează o icoană a lui Hristos de o inefabilă frumuseţe. Urmează 
mai bine de două pagini de inegalabilă poezie mistică, pe care o 
voi reda în versuri, după ritmul pe care îl impune fraza însăși, și 
în care se urmărește conturarea icoanei lui Hristos: 

„Pentru care lucru mie mi se pare a fi 

Părinţii cei de demult asemenea acelora 

pre carii îi ia şi-i învăluiaște furtuna cea de noapte pre mare 

și văd lumină oare unde, departe, într-un loc de nădejde 
pusă, 

spre care silesc să o ajungă cei învăluiți; 

şi adese cu ochii cătră dânsa privesc 

și pânzele le îndreaptă ca să meargă (din cât pot) într-acolo; 

și aceia, de nu pot amintrilea, cu ochii şi cu sufletul o 


cuprind. 


113 Idem, p. 110. 
114 Este o parafrază scripturală extinsă, la cuvintele Sfântului Pavel, 


care vorbeşte despre Sfinţii de dinaintea venirii lui Hristos, amintind pe 

Așijderea și Părinţii noștri cei de demult, 

întorcându-ș ochii spre lumina cea adevărată, 

spre Domnul nostru lisus Hristos 

(Care cu lumina Sa umbra și întunerecul lumii aceștiia 

l-au stricat) 

cu smerenie-ş tindea mâinile sale 

și spre aceia din tot cugetul doriia 

și spre aceia degrab' ca să sosească pohtiia 

strigând cu Prorocul: «în degrab' să ne ia pre noi, pre 
dinnainte, 

milele Tale, Doamne, că ni-am supărat foarte», 

spre care strigare îi îndemna şi de Dumnezeu cuvântătoriul 

Prorocul Isaia, zicând: «Carii vă aduceţi aminte de Dum- 
nezeu 

nu tăcereț şi nu fiț|i] muţi], până când va pune 


lauda Ierusalimului pre pământ». 


Zice şi într-alt loc: «Pentru Sion nu voi tăcea 
şi pentru lerusalim nu mă voi odihni, 

până când va [ileși ca lumina Dreptul lui 

și Mântuitoriul lui ca o făclie aprinsă». 
Adecă pentru marea dragoste cu carea iubesc 
Beserica şi adunarea celor credincioș(i], 

nu voiu tăcea și nici nu mă voiu odihni, 


ci de[-a] pururea cu rugăciunile mele voiu striga 


Abel, Enoh, Noe, Avraam și Sarra: „Toți aceștia au murit întru credință, 
fără să primească făgăduinţele, ci văzându-le de departe şi iubindu-le cu 


dor şi mărturisind că pe pământ ei sunt străini şi călători” (Evr. 11, 13). 

cătră urechile milostivirii dumnezeeşti, 

până când va trimite pre Dreptul Acela 

de Carele toate neamurile doresc, 

Carele ca răsărita soarelui și ca făcliia cea aprisă, 
întunerecul lumii va strica 

şi lumina cea adevărată, 

adecă luminata cunoștința lucrurilor dumnezelileşti 


a arăta ochilor oamenilor celor muritori să făgăduiaște; 


şi precum au făgăduit au și săvârșit, 

slobozind dintru adâncul inimii, cu căldură cuvântul acela: 
«Rouraţ ceriurile de sus și norii să ploao Dreptul, 

să se deșchiză pământul și să arate pre Mântuitoriul». 
Ce zici, Prorocule? Ce pohtești? 

De pohteşti ca să [i]es din ceriu şi dintre nori Cel Drept, 
cum zici pământului ca să-L arate pre Mântuitoriul 

şi cum poate fi ca ceriul cu norii să ivească pre Cel Drept 
şi pământul să-l arate? 

Amândoao sunt adevărate, 

din ceriu şi de pe pământ deodată a să ivi: 

din ceriu, pentru că iaste Fiiul lui Dumnezeu, 

de pre pământ pentru că iaste Fiiul omenesc. 

Pentru aceia strig către ceriu şi cătră pământ, 

ca să ne arate noao pre Direptul 


şi Mântuitoriul acela al lumii”, 


15 Antim Ivireanul, Opere, ed. cit., p. 110-112. 

Mulțimea figurilor de stil, dintre care multe sunt metafore 
revelatorii (dar și epitete și comparații metaforice), este aproape 
inutil de a o mai așeza în jocul enumerațiilor, fiind evidentă. 
„Antim, pe care G. Călinescu îl consideră un stilist desăvârșit, 
stăpânește ca un oriental tehnica simetriilor armonice. Compa- 
rațiile numeroase, înavuțţite cu pilde din cărțile Scripturii sau din 
Sfinţii Părinţi [...], metafora, cu falduri grele sau vaporoase, sunt 
«stâlpările» unei parabole pulsând de sensuri”!!€. 

Am împărţit acest text în trei părți, pentru a observa cum 
evoluează această icoană mistică, de la inefabil către materia- 
lizarea lui, de la inefabilul și insesizabilul dumnezeiesc, perceput 
doar cu ochiul mistic al spiritului, către întruparea acestei 
Lumini veşnice, ce permite încondeierea Sa în icoană. Dumne- 
zeu, Care este Lumină cea neînserată, era chemat să răsară pe 
pământ. El este „lumina cea adevărată” care urmează a Se arăta 
în lume „ca răsărita soarelui și ca făcliia cea aprinsă”. 

S-ar părea că este o mare diferenţă între lumina soarelui și 
lumina răspândită de o făclie, dar aceasta numai dacă nu ţinem 
seama de sensurile mistice ale termenilor aleşi, pentru că în 
tradiţia Bisericii, soarele este interpretat ca simbol al Dumne- 
zeirii, iar făclia aprinsă — de la Isaia 62, 1 —, ca simbol al întrupării, 


al trupului lui Hristos!!7. 


116 Florin Faifer, loc. cit., p. 239. 

117 Se spune într-o binecunoscută rugăciune a Sfântului Anastasie 
Sinaitul: „Scoală-te, nu te teme, stai, vino iarăși; nu te înfrunt, nu Mă 
scârbesc, nu te alung, nu îngădui să fie împietrită zidirea Mea, fiul Meu, 
chipul Meu, omul pe care l-am făcut cu mâinile Mele și întru el M-am 


îmbrăcat şi pentru el Mi-am vărsat sângele. Nu Mă întorc de la oaia cea 


7 


Făclia aprinsă poate arăta și căutarea febrilă de care este în 
stare Dumnezeu, încât „pentru noi au închis razile strălucirii 
Sale”115, ascunzând lumina soarelui într-o făclie, adică dumne- 
zeirea Lui în trup. Faptul că trupul lui Hristos este o torță arată 
trei lucruri: că „umbra și întunerecul lumii aceștiia l-au stricat”, 
că este iubire pururea aprinsă pentru lume, aflată în căutarea 
omului care vrea să fie în comuniune cu El și să se mântuie, și, în 
al treilea rând, că este spre jertfire, urmând a fi răstignit ca o 
jertfă, ca o ardere de tot. Prin această „făclie”, trupul și firea 
umană sunt reaprinse de har, de soarele dumnezeirii. 

În primele două fragmente citate versificat, avem o icoană 


simbolico-mistică în parabolă, o icoană a lui Hristos Dumnezeu 


cuvântătoare și pierdută, ce vine către Mine. Nu pot ca să nu-i dau iarăși 
cinstea cea dintâi. Nu pot să nu o număr cu cele nouăzeci și nouă de oi, că 
pentru aceasta și numai pentru aceasta M-am pogorât pe pământ, am 
aprins făclia, trupul Meu, am măturat casa şi am chemat pe prieteni, 
puterile cereşti, ca să ne veselim pentru aflarea ei”, cf. Sfântul Nicodim 
Aghioritul, Apanthisma. Rugăciunile Sfinților Părinți, Ed. Sofia şi Mănăstirea 
Petru Vodă, Bucureşti, 1999, p. 135. 

Antim interpretează şi el aproximativ în același fel parabola 
evanghelică de la Luca 15, 8-10, la care se face referire mai sus, despre 
drahma cea pierdută, spunând: „Muiarea aceia să înțelege a dooa Faţă a 
dumnezeirii, Carele lăsând în ceriu 9 bani, adecă nouă cete de îngeri, S-au 
pogorât pre pământ să caute banul cel pierdut, adecă firea omenească, cu 
lumânarea aprinsă, adică cu învățătrile cele dumnezeeşti.[...] Aflat-au 
banul acela al doilea Chip al dumnezeirii, adecă Fiiul lui Dumnezeu, că S- 
au îmbrăcat cu trup omenesc, după cuvântul evanghelistului Ioann: «Şi 
Cuvântul trup S-au făcut»”. Cf. Antim Ivireanul, Opere, ed. cit., p. 122. 

118 Idem, p. 10. 


72 


întrupat, Dumnezeu și om într-o singură persoană, ca soarele 
ascuns într-o făclie, a Cărui lumină s-a revelat Apostolilor pe 
Tabor. Varlaam spunea „ca o lumănare întru oglindă”, folosind 
o altă metaforă prin care să tâlcuiască această mare taină a unirii 
firii dumnezeiești cu firea omenească şi a ascunderii Luminii în 
trup!”: „Lumină dumnedzâiască au fost, că Domnul Hristos ş-au 
arâtat într-acel trup ce purta firea Sa cea dumnedzâiascâ, ca o 
lumănare întru oglindâ”!%. 

Este un portret-icoană al lui Hristos ca Lumină a lumii, în 
care singurul element antropomorf, prevestitor însă al Întrupării, 
este reprezentat de „urechile milostivirii dumnezeești” — splen- 
didă metaforă, de altfel, din punct de vedere literar —, în care curg 
rugăciunile Prorocilor și care exprimă, tot în manieră simbolică, 
atenţia nedisimulată a lui Dumnezeu către ființa umană. 

Astfel că Dumnezeu este prezentat ca lumină și auz, ca 
făclie conturată în mărginirea, în hotarele cugetării şi ale percep- 
tiei umane, ale cărei raze — mai ales cele nevăzute, dar arătate, 


spre exemplu, pe Tabor (dar nu numai) — se răspândesc într-un 


11 Tată şi o stihiră a Vecerniei din joia săptămânii luminate: „Închi- 
nare de seară aducem ie, Luminii celei neînserate, Care, la sfârșitul 
veacurilor, ca într-o oglindă în trup ai strălucit lumii, cf. Penticostar, Ed. 
IBMBOR, Bucureşti, 1999, p. 41. Că trupul uman mai este numit și 
„oglindă“, putem vedea şi într-o altă rugăciune, înainte de somn, a 
Sfântului Grigorie Teologul: „... să Te aflu milostiv pe Tine în ceasul morții 
și al Judecăţii, când se vor sparge oglinzile trupului”, cf. Cele mai frumoase 
rugăciuni ale Ortodoxiei, Ed. Anastasia, Bucureşti, 1996, p. 230. 

12 Varlaam, Cazania (1643), ed. îngrijită de J. Byck, Ed. Academiei 
RSR, București, 1966, p. 474. 

fond de lumină iconografic, ce cuprinde întreaga lume și o trans- 
cende. Dumnezeu-omul e Soare care înveșmântă totul în lumină 
și e făclie care arde de dorul umanităţii. Preponderenţa metafo- 
relor și a imaginilor fotianice au rolul de a sublinia minunea în- 
corporării Luminii care a rămas imuabilă în esența Sa, în firea 
divină, dar S-a cuprins şi în monada finită a trupului, pe care l-a 
asumat şi l-a îndumnezeit. 

În al treilea fragment, transpunerea inefabilului în concret 
este mai evidentă, pentru că, deşi rămânem puternic ancorați în 
sfera simbolico-diafană a reprezentărilor teologice, totuși întru- 
parea și pogorârea lui Dumnezeu pe pământ este ilustrată, în 
tradiție profetică nealterată, prin semne imagologice ușor de 
receptat de către înțelegerea umană, precum cerul cu nori, 
ploaia, roua și pământul. Antim interpretează versetul de la Isaia 
45, 8 prin aceea că Hristos este Dumnezeu și om, motiv pentru 
care atât cerul, cât și pământul ÎI arată pe Mântuitorul lumii. 

El vine din cer, întrucât este Dumnezeu, dar și de pe 
pământ, întrucât Se naște ca om. Vine ca o ploaie, pentru că El, 
ca Creator al lumii determină rodnicia pământului, atât cea 
fizică, cât şi cea spirituală, iar ca rouă Se pogoară lin și smerit, 
îmbrăcat în trup și neobservat de mulţi că este Dumnezeu. Hris- 
tos Se pogoară ca ploaia şi ca roua pentru ca să desființeze seceta 
spirituală în care trăiau oamenii. El nu doar strică întunericul 
necunoștinţei şi al ignoranței, ca Lumină a lumii, dar revita- 
lizează și pământul — cât și pământul inimii — ca Cel ce e Viaţa, 
aducând cu Sine ploaie de binefaceri și rouă harică cu care 


împrospătează și regenerează ființa umană. 

Ambianţa cosmică ce constituie decorul acestui al treilea 
fragment iconografic ne apropie și mai mult de realitatea palpa- 
bilă, pragmatică, de dorința materializată a întrupării lui Dum- 
nezeu-Cuvântul. Faptul că Dumnezeu acceptă ca să fie „ivit” de 
cer și „arătat” de pământ, comunică apropierea Sa de lumea care 
părea pierdută şi părăsită, implicarea Sa în imanenţă și chiar asu- 
marea imanenţei, pentru a-i revela sensul ei transcendent. 

Compararea pogorârii inefabile a Cuvântului în trup cu 
ploaia și cu roua dovedeşte căldura îmbrățișării dumnezeiești, 
care e destinată întregii umanităţi, întregului pământ, precum 
ploaia și roua. Dumnezeu face să răsară soarele peste cei buni şi 
peste cei răi și să cadă ploaia peste cei Drepţi și peste cei nedrepți 
— după cum se afirmă la Matei 5, 45 —, El însuşi fiind Soarele și 
Ploaia care Se oferă tuturor, mai presus de elementele simbolice 
corespunzătoare din creaţia Sa. lar Antim nu alege aleatoriu 
aceste texte biblice, pentru că ele conduc la conturarea unui 
portret al Mântuitorului, care să implice principiul iconografic al 
transcendenţei, precum și sugestia apofatismului, a tainei inson- 
dabile!?!. 


121 Sfântul Efrem Sirul spunea, în Imne despre credință: „Doamne, deși 
simbolurile Tale sunt pretutindeni,/ Tu eşti ascuns pretutindeni./ Deşi 
simbolul Tău e înalt,/ Înălţimea nu simte că ești./ Deși simbolul Tău e în 
adânc, / Adâncul nu înţelege cine ești;/ Deşi simbolul Tău e în mare,/ Tu 
nu eşti ascuns în mare;/ Deși simbolul Tău e pe uscat,/ El nu-și dă seama 
că ești acolo,/ Binecuvântat este Cel Ascuns atunci cânt El străluceşte.” [...] 
„Să dăm mulţumită lui Dumnezeu Care S-a îmbrăcat/ Cu numele 
feluritelor părți ale trupului:/ Scriptura vorbeşte de urechile Lui, ca să ne 


învețe/ că El ne ascultă;/ vorbește de ochii Lui, ca să ne arate că El ne vede./ 

Punctul culminant al acestei iconizări mesianice îl re- 
prezintă însă - printr-o manevră picturală remarcabilă a 
autorului, dacă privim lucrurile în sens literar — dezvăluirea 
dumnezeirii lui lisus Hristos, care este persoana în sens absolut, 
persoana ca iubire, Cuvântul care vorbește fiecărui om în parte, 
în taina inimii lui, Cuvântul care este mai presus decât toți 
Prorocii, care prin Evanghelia Sa şi prin însăși prezenţa Lui, ca 
Dumnezeu întrupat, îl asumă și îl preschimbă pe om după ase- 
mănarea Sa. 

Antim rupe zăgazurile bucuriei sale, pentru că înomenirea 
Cuvântului înseamnă desăvârşirea omului, căci numai Dum- 
nezeu poate să umple setea de iubire și dorul infinit al inimii 
omeneşti!?. Acesta este Mirele ceresc care așteaptă un răspuns 
de la fiecare persoană umană, căreia i Se revelează în mod 
individual și profund intim, după cum sugerează textul anti- 
mian, pe care îl vom reda în versuri, făcând apel din nou la aceas- 
tă metodă, pentru a-i evidenția extraordinarele calități poetice: 

„Că ce doriia Sfinţii aceia Părinţi, noi avem; 

şi ce milă aştepta ei, pre noi ne-au întâmpinat; 

şi ce priviia ei de departe, 


noi cu Evanghelistul avem astăz[i]: 


El a îmbrăcat chiar şi numele acestor lucruri,/şi, deşi în ființa Sa adevărată 
nu este nici mânie,/ nici părere de rău,/ totuși El Se îmbracă şi cu aceste 
nume din pricina/ slăbiciunii noastre”, cf. Sebastian Brock, Efrem Sirul, 
Imnele despre Paradis, trad. de Pr. Mircea Telciu și Diac. I. Ică jr., Ed. Deisis, 
Sibiu, 1998, p. 75 şi 79. 

122 „Adânc pe adânc cheamă în glasul căderilor apelor Tale” (Ps. 41, 
9). 

«Carele era din[tru] ceput, Care am auzit, 

Care am văzut cu ochii noştri, Care am privit 

şi mâinile noastre au pipăit pentru Cuvântul Vieţii, 
pre Acela vestim și mărturisim voao 

Viaţa cea vecinică, Care au fost la Părintele, 

iară acum S-au arătat», 

a Căruia arătare atâta bucurie ne aduce noao, 

mai multă decât avea Părinţii cei Sfinţi de demult, 
a Căruia așteptare cu drag şi cu dorire, 

mă îndeamnă să zic acest cuvânt: 

«Sărută-mă pre mine cu sărutarea gurii Tale»!5%, 
că toți câţ[i] era[u] din Duh, cu duhul cunoştea[u] 
câtă milă era să se verse pre buzele Aceluia. 
Dorind și el, drept aceia, 

ca să fie părtaş unii bunătăți ca aceștiia 

zice din tot sufletul 

ca să mă sărute pre mine cu sărutarea gurei Sale; 
care cuvânt atâta face ca şi când ar zice: 

pre Moise nu-l auz căci iaste la limbă împiedicat, 
buzele Isaiei sunt întinate, 

Ieremia a grăi nu știe pentru că iaste prunc 

şi toți Proorocii au amuţit; 

ci El însuși[i] să-mi grăiască mie 

şi să-mi deșchiză voia Părintelui Său 

şi în ființa Sa pre mine să mă învețe, 

123 Este o parafrazare a unui verset biblic, aflat la Cânt. Cânt. 1, 1: 


„Sărută-mă cu sărutările gurii tale, că sărutările tale sunt mai bune ca 


vinul”. 

a Căruia preaiubita ființă pre mine să mă înnoiască 
şi râurile învățăturilor Lui 
să se facă în mine izvor de apă mântuitoare 


întru viața cea vecinică!?4. 


[...] cu podoabe de fapte bune 

logodnica chiamă către sine pre iubitul Mire zicând: 
patul inimii mele înfrumusețat iaste 

cu florile doririlor dumneze[i ești 

și casa mea iaste cu lemnele cele mirositoare 

şi nestricate a facerilor de bine întemeiată. 

Că pre acest sălaș și Mirele bucuros să pleacă 

și rămâne acolo până când trece zioa 


și umbra să pleacă”!. 


Această icoană nupţială este profund personalistă, subli- 
niind trăsăturile mistice ale Frumuseţii și ale Iubirii absolute. 
Dumnezeu-omul este Lumină și Viaţă, dar şi Iubire, și acest lucru 
se revelează mai ales prin Întruparea Sa, sugerată metaforic prin 
sărutare, prin îmbrăţișarea firii umane. Asumarea umanității 


este interpretată ca o sărutare a iubirii, din partea lui Dumnezeu, 


124 Parafrază a Sfântului Antim Ivireanul la In. 4, 14: „...căci apa pe 
care i-o voi da Eu se va face în el izvor de apă curgătoare spre viața 
veşnică”. 

55 Antim Ivireanul, Opere, ed. cit., p. 110-113. Ultima propoziţie este 
parafrază la Cânt. Cânt. 2, 17: „Până nu se răcorește ziua, până nu se- 
ntinde umbra serii, vino, dragul meu...”; dar și întreg acest ultim pasaj 


este inspirat de aceeași carte din canonul biblic. 


78 


față de om. Descoperirea lui Dumnezeu ca realitate personală 
absolută, care se adresează fiecăruia dintre îndrăgostiţii de 
Lumina şi de Viaţa lumii, reprezintă revelația supremă, ce vizea- 
ză dezvăluirea acestei icoane, a Chipului dumnezeiesc, în intimi- 
tatea inimii fiecăruia, după cum fiecare se pregătește și se împo- 
dobeşte ca să Îl întâmpine. 

Dacă omul nu Îl cunoaște pe Dumnezeu ca Iubire, în mod 
personal şi tainic, dacă nu susține un dialog neîntrerupt cu Însuși 
Cuvântul, atunci se anulează pe sine ca persoană, îşi recuză 
singur statutul și firea umană. 

Dumnezeu este reprezentat, iconizat, numai în relație cu 
omul, cu creația Sa, şi numai datorită faptului că S-a întrupat. 
Această relație personală nu poate fi portretizată în dinamica ei, 
dar ea este cea care transfigurează ființa umană și o configurează 
în dependenţă de Hristos. „Persoana este autotranscendere, 
autexousia, cum spun Părinţii Bisericii”1%, În această autotrans- 
cendere a persoanei și așezare a sa în lumina icoanei dumne- 
zeieșşti, se află persoana însăși. 

Nu se poate face un portret al unei persoane care se 
transcende pe sine — dacă nu se întâmplă acest lucru, atunci ea 
nu e vie din punct de vedere spiritual, ortodox — decât rea- 
lizându-se portretul relaţiei, al dialogului — care impune două 
persoane, două logosuri —, fapt realizat de Antim prin metafora, 


de origine biblică, a sărutului, ilustrând iubirea și unirea dintre 


126 Olivier Clement, Trupul morții şi al slavei. Scurtă introducere la o 
teopoetică a trupului, trad. de Sora Eugenia Vlad, Ed. Asociaţia Filantropică 
Medicală Creştină Christiana, București, 1998, p. 14. 

Dumnezeu și om, dar şi prin portretizarea miresei, ca răspuns 
ontologic afirmativ la iubirea Mirelui ei ceresc. 

Astfel încât icoana lui Dumnezeu îl încorporează şi pe om — 
mai ales după Întrupare, dar nu numai, căci încă de la facerea 
omului, acesta a fost creat după chipul Ziditorului său —, iar 
portretul omului nu Îl poate exclude pe Dumnezeu, Icoana sa. 
De aceea Eminescu, în Memento mori, se adresa astfel lui Dum- 
nezeu: „Cine eşti?...Să pot cunoaște și icoana ta...pe om”. Nu e 
un singur portret, ci întotdeauna sunt două, chiar dacă nu ne e 
uşor să sesizăm aceasta. În icoanele în care sunt reprezentaţi 
Sfinţii, ubicuitatea prezenţei lui Dumnezeu este sugerată de 
aurul harului care înconjoară profilul lor trupesc, dar care 
iradiază şi din ei înşişi, iar Antim a urmărit întotdeauna 
satisfacerea devizelor iconografice, căci stabilind cu precizie 
arhetipul, el a portretizat relația, comuniunea, iar nu 
individualismul egoist, respectând, în același timp, dogma 
ortodoxă. 

Logodnica reprezintă cu adevărat un simbol al transfi- 
gurării și al transcenderii de sine, sugerând elanul extatic al 
sufletului după Dumnezeu, pentru Care se ipostaziază iconic- 
alegoric, împodobit „cu florile doririlor dumnezeeşti” și „cu 
lemnele cele mirositoare şi nestricate a facerilor de bine”. 

„Casa” sufletului și „patul inimii” reprezintă un loc de 
odihnă și de stabilitate prin care este îmbiat Mirele, iar miresmele 
sugerate mai sus simbolizează emanațţii spirituale „nestricate”, 
inefabile, indicând impregnarea materiei şi infuzarea ei de către 
spirit, dar şi opțiunea de dematerializare a sufletului, în accepta- 


rea sensului său ascendent şi transcendent, către Dumnezeu, 

până când și trupul va fi transfigurat și spiritualizat la sfârșitul 
chipului acestei lumi. 

Dumnezeu a făcut un pas decisiv către om prin Întruparea 
Sa, vrând să-l recupereze pe acesta pentru viața veșnică, iar omul 
tinde de aceea către Dumnezeu, pentru că e creația Lui. Astfel, 
Dumnezeu este iconizat în relație cu omul”, iar omul este 
portretizat ca stare de infinită autotranscendenţă (autodepășire 
de sine) și relație cu Dumnezeu, Cel ce „a fugit” după om și S-a 
întrupat. Pentru că, în mod paradoxal, ființa umană este caracte- 
rizată prin transcendentalitate, prin comuniunea cu Dumnezeu. 

Hristos Se face cunoscut fiecăruia în mod intim și unic, 
după intensitatea iubirii sale. Trăsăturile Chipului divin se 
imprimă în icoana sufletului și ele sunt vizibile în măsura în care 
sunt recognoscibile de către persoana umană în ea însăşi. Sufletul 
este prezentat ca cea mai inefabilă şi mai autentică pânză în care 
se pictează prin autoimprimare Chipul Mirelui ceresc, în funcție 
de bunăvoința omului în acest sens. 

Cu cât este mai sensibilă fibra spirituală a sufletului, cu atât 
se întipăresc mai bine detaliile cele mai fine ale Modelului divin, 
prin faptul că „pre acest sălaș (înmiresmat de frumusețe, al inimii 


și al sufletului) Mirele bucuros să pleacă și rămâne acolo”. 


127 În Ortodoxie, Dumnezeu-Cuvântul apare în icoană ca om, având 
înscris în aură numele „O ON”, „Cel care este”, iar singura icoană 
acceptată tradițional a Preasfintei Treimi aparține Sfântului Andrei 
Rubliov şi, pe baza textului biblic care relatează revelarea Ei către Sfinții 
Avraam și Sarra la stejarul lui Mamvri, înfăţişează Trei Îngeri care stau 
așezați, care stau Faţă către Faţă, şi pe cei doi oameni în preajma Lor, ca 


părinţi ai neamului celor credincioşi. 


81 


Antim foloseşte aceste fragmente citate sau aceste parafraze 
scripturale din Epistola și Evanghelia Sfântului loan Teologul şi 
din Cântarea Cântărilor, într-un mod cu totul sugestiv, deoarece 
primul este Apostolul iubirii, iar cartea amintită din canonul 
biblic, vorbește alegoric despre nunta mistică — şi eshatologică — 
dintre Mirele Hristos și Mireasa Lui, Biserica sau fiecare suflet 
omenesc în parte. Sărutarea lui Hristos este o metaforă biblică 
pentru revărsarea de har care se pogoară prin cuvintele Lui către 
cei care le primesc. După Sfinţii Părinţi, „izvor de apă mân- 
tuitoare întru viața cea vecinică” reprezintă harul Duhului Sfânt, 
interpretare neîndoielnic binecunoscută lui Antim. Astfel încât 
vederea lui Hristos înseamnă o autotransformare în icoana Lui, 
în imaginea Lui, prin primirea în sine a energiilor Lui cele 
necreate dar creatoare, o restaurare a firii umane primordiale, 
nealterate, nedesfigurate de păcat. 

Este de la sine înţeles atitudinea iconodulă a lui Antim, prin 
poziţia lui de Arhiereu ortodox şi implicit, prin împărtășirea 
credinţei că cea mai autentică portretizare a lui Dumnezeu este 
omul însuși (întrucât acest autoportret l-a făcut Sieşi Dumnezeu 
cu mâna Sa!%), care acceptă imprimarea nefalsificată a Chipului 
Său, prin aceea că „El însuş să-mi grăiască mie și să-mi deșchiză 
voia Părintelui Său și în ființa Sa pre mine să mă înveţe, a Căruia 


preaiubita ființă pre mine să mă înoiască”, întru asemănarea Sa. 


128 Sfântul Sofronie Saharov, Arhimandritul Mănăstirii Sfântul loan 
Botezătorul din Essex (Anglia), spunea că în fiecare om care se zămislește, 
Dumnezeu Îşi face autoportretul. Sfântul Sofronie studiase în tinereţe 


artele frumoase şi pictura la Paris. 

Metafora nupţială care vorbește despre „casa” sufletului și 
despre „patul inimii” este inspirată tot din Cântarea Cântărilor. 
Rămânerea Mirelui în casa sufletului şi odihnirea Lui în patul 
inimii, până când „umbra să pleacă” (ar putea fi vorba de 
„umbra” acestei lumi sau de „umbra” sau „vălul” trupului), re- 
prezintă alegoric tocmai acea intimizare foarte profundă, de care 
aminteam mai devreme. 

Autoiconizarea după Hristos nu reprezintă o anulare de 
sine — în viziune ortodoxă, care este implicit și a Mitropolitului 
nostru —, o reprimare a propriei personalităţi, ci o configurare de 
sine prin dorința legitimă a alterităţii, cu atât mai mult cu cât 
această alteritate este divină și reprezintă în același timp, în mod 
paradoxal, cea mai mare interioritate și proximitate pentru 
persoana umană, care, în primordialitatea sa, a fost creată în 
comuniune cu Dumnezeu. Starea naturală a omului este cea 
comunională, fără ca prin aceasta să se denatureze identitatea ei 
sau sensul individual al persoanei. lar comuniunea cea mai 
adâncă și mai intimă se realizează, de către fiecare om, cu 
Dumnezeu, Creatorul său, prin aspirație infinită la asemănarea 
cu El, prin dorul fără sațiu după El. 

Antim a prezentat în această predică o istorie concisă a 
căutărilor reciproce dintre Dumnezeu şi om, pe baza acestei 
asemănări înscrise în moștenirea genetică și spirituală a fiinţei 
umane. Înclinaţia autorului pentru portret are adânci motivații 
ontologice și teologice. Întruparea a permis reprezentarea în 
icoană a lui Dumnezeu-Cuvântul și a redat lumii sensul ei de 
imago Dei, universul având pentru Antim o frumusețe pictural- 


iconografică. Cerul L-a „ivit” pe Fiul lui Dumnezeu și pământul 

L-a „arătat”, încărcându-se amândouă cu demnitatea de a fi 
simboluri ale Nativităţii. Vom merge puțin mai departe, pentru 
a face mai evidente cele spuse până acum şi vom arunca o scurtă 
privire şi asupra altor texte din Didahii. 

Conform lui Antim, lumea este lumină, după chipul Crea- 
torului său, care este Lumină, dar, mai mult decât întreg uni- 
versul sensibil, „doao firi mai alese și mai cinstite au făcut 
Dumnezeu, adecă cea îngerească și cea omenească; căci că pre 
înger și pre om i-au făcut Dumnezeu după chipul Său, precum 
zice la capul cel dintâi al „Facerii“: «Să facem om după chipul 
Nostru şi după asămânare». Însă nu pentru trup, ci pentru suflet 
iaste făcut omul după chipul lui Dumnezeu, căci că Dumnezeu 
nu are trup, ci iaste Duh, după cum zice Hristos: «Duh iaste 
Dumnezeu». [...] Şi sufletul omului iaste duh...”1%. 

Însă, când Cuvântul S-a făcut trup, omului i-a fost redeschis 
drumul spre asemănarea cu El prin îndumnezeire. Sufletul uman 
a devenit şi mai mult acea textură aptă a înscrie în sine chipul 
Cuvântului pe „Care [L-]am privit și mâinile noastre [L-]au 
pipăit” - după cum spune autorul citându-l pe Sfântul loan 
Teologul (I In. 1, 1-2). 

Astfel încât, repetăm acest lucru, întruparea lui Hristos a 
însemnat regenerarea chipului dumnezeiesc în întreaga creaţie, 
principalul beneficiar fiind însă omul. Aici însă, în întruparea 
Cuvântului, îşi află justificarea orice posibilitate de reprezentare 
picturală, de portretizare, iar imaginea lumii se reconfigurează 


ca lumină și ca icoană, al cărei tablou încape în descrieri plastice 


12 Antim Ivireanul, Opere, ed. cit., p. 120. 

atât de entuziaste din partea Mitropolitului nostru. Vom reveni 
asupra acestui lucru şi îl vom demonstra pe larg la timpul opor- 
tun. 

Că toată creaţia este recuperată de Hristos şi în Hristos, ne 
confirmă lămurit Antim, în mai multe predici, dintre care, în 
predica la Bogoiavlenie (Bobotează), se afirmă că omul este un 
macrocosmos în microcosmos, al cărui trup este alcătuit din cele 
patru stihii cosmice, iar pentru demnitatea omului ca fiinţă rațio- 
nală și chip al lui Dumnezeu, este răscumpărat întregul univers 
material, ca mediu existenţial al umanităţii și ca furnizor al 
elementului corporal uman: „Deci stihiia cea dintâi și mai de 
treabă iaste vântul (aerul — n.n.), că fără de răsuflare nu poate trăi 
omul niciun ceas. A dooa stihie și mai înaltă iaste focul, nu numai 
acesta ce vedem cu ochii, și ne slujim cu dânsul, ce și focul cel din 
văzduh. A treia stihie iaste apa și a patra stihie iaste pământul. 
Deci într-aceste 4 stihii iaste omul făcut şi, pentru căci sunt alcă- 
tuirile trupului omenesc, era cu cale să se sfințească cu pogorârea 
Domnului. Deci vântul și focul s-au sfințit cu pogorârea Cuvân- 
tului lui Dumnezeu, iar pământul s-au sfințit când au născut 
trupeşte în peşteră. Și să cădea să se sfințească și apa, de vreme 
ce iaste din cele 4 stihii şi într-alt chip nu putea să se sfințească, 
de nu s-ar fi botezat Domnul, trupește, în lordan..."1%, 

Este mai clar acum de ce lumea își capătă plasticitatea şi 
adevărata calitate iconografică prin înomenirea Cuvântului, ca 
singura modalitate de repunere în valoare a universului, prin 


asumarea de către Dumnezeu a trupului și a firii umane, trup 


13 Idem, p. 68. 

uman care la rândul său recapitulează cosmosul, în timp ce 
duhul (sufletul) este icoană a Dumnezeirii. 

Pentru Antim, Dumnezeu Se comportă ca un Părinte cu 
întreg universul: „Așa iaste de bun și de drept Tatăl tuturor, 
Dumnezeu, cât toate zidirile, ca nişte faceri ale Lui le-au născut 
[le-a creat] şi bunătatea o face întocmai, la toate, după vredniciia 
a fieștecăruia. Drept aceia va să cinstească pre Îngeri, ca pe niște 
zidiri mai aproape şi fără de trupuri, ce strălucesc cu nemurirea 
(splendidă metaforă! — n.n.), va să cinstească pre oameni ca pre 
niște chipuri ale Sale, va să cinstească și pe cele neînsuflețite, 
adecă ceriul și pământul şi toate câte-s pre dânsul. Şi iaste cinstea 
cea mai aleasă la acestea toate îndoită: cinstea cea dintâi au fost 
la venirea cea dintâi pre pământ a lui Hristos, iar a dooa cinste 
va să fie la înfricoșata a dooa venirea Lui. Deci cu venirea Lui cea 
dintâi au slăvit pre Îngeri, căci au învrednicit pe Gavriil a fi slugă 
întâi la taina purtării de grijă, iar celialalte mulțimi de Îngeri la 
Nașterea Lui cea sfântă, din Preacurata Fecioară, lăudând pre 
Dumnezeu și zicând: «Slavă Dumnezeului Celui din nălțime și 
pre pământ pace». Pre oameni încă i-au cinstit cu dragostea [...]. 
Așijderea şi celialalte toate le-au cinstit Dumnezeu, ca toate să le 
aducă supt un cap în Domnul nostru lisus [...]. Și iarăș[i] una câte 
una le-au cinstit cu oarecare podoabă ce le-au dat; văzduhul l-au 
cinstit cu pogorârea Îngerilor şi a Duhului Sfânt, că au trecut 
printr-însul; apele cele dulci le-au cinstit cu Sfântul Botez; 
pământul l-au cinstit cu cutremurul (de la Învierea lui Hristos — 


n.n.), cu deşchiderea mormintelor și cu înviiarea morților. Urma, 

drept aceia, să cinstească și marea cea sărată; și au cinstit-o cu 
turburarea cutremurului” 13t, 

Înțelegem de aici că Dumnezeu recuperează întreaga crea- 
ție — nu în sensul apocatastazei origeniste, ci în sens ortodox — și 
acest lucru se întâmplă prin prima și a doua venire a lui Hristos, 
prin care „iaste cinstea îndoită”. 

Dumnezeu, fiind Cel ce „a cinstit” fiecare lucru din univers 
cu „oarecare podoabă” — „oarecare” însemnând „mare” în limba 
veche — şi „Cela ce dăruiaște podoabe cerești”1%, are în vedere în 
primul rând fiinţele care au natură spirituală şi rațională, pe cei 
ce „strălucesc cu nemurirea” şi pe cei ce sunt „chipuri ale Sale” 
și, în al treilea rând, firea iraţională și universul material, „după 
vredniciia a fieștecăruia”. 

Am oferit aceste exemple din alte predici, pentru a explica 
mai limpede motivul pentru care Antim insistă pe binefacerea 
înomenirii Fiului lui Dumnezeu, deoarece asumarea firii umane 
înseamnă totodată o înnobilare nu numai a omului, ci și a întregii 
creații, o pogorâre a lui Dumnezeu în mijlocul ei, prin care 
transcendenţța încorporează în sine imanența, fără a-i modifica 
natura, esenţa, și fără a se contopi cu ea, dar schimbându-i 
traseul, de la entropie către spiritualizare și înveșnicire. 

Dumnezeu ne-a făcut „cinstea” — zice Antim - ca prin 
trupul nostru să recupereze întreaga creație. Din microcosmos, 
„omul devine mai degrabă macrocosmos, fiind chemat să de- 


pășească și să înglobeze universul, acest logos alogos, pentru a-l 


151 Idem, p. 174-175. 
132 Idem, p. 186. 

transfigura”!%. Universul întreg devine un trup extins — altfel 
decât în religiile păgâne, însă - și care, datorită faptului că firea 
umană a fost asumată de către Dumnezeu, se sfințește. 

Vom avea prilejul să observăm mai bine, în capitolele 
viitoare, faptul că peisajele au întotdeauna la Antim corespon- 
denţe psihologico-spirituale, că acestea sunt necondiționat alego- 
rice. lerarhul artist nu este adeptul pastelului, ci al poemului 
alegorico-encomiastic sau dramatic. În predicile sale totul este 
adâncime. Adâncimea imaginii universului trebuie văzută în 
adâncimea profilului uman şi acesta din urmă, la rândul lui, în 
adâncimea absolută a icoanei divine, ca un mise-en-abime 
perpetuu și mistic, în care toate devin vizibile numai printr-o 
oglindă reflectoare, din cauza profunzimii incomensurabile a tai- 
nei creației. 

Trebuie să precizăm că Antim a făcut ceva ce nu au făcut 
Coresi și Varlaam, respectiv a predicat despre cunoaşterea lui 
Dumnezeu prin revelația naturală, prin acea gnoseologie a 
rațiunilor tuturor lucrurilor din univers, şi cu toate că nu a fost 
foarte explicit asupra acestui fapt, el a recurs foarte des la această 
metodă, în mod alegoric şi subtil. 

Dar, vorbind în mod acoperit despre ceva tainic, autorul a 
făcut, programatic, ca aglomerarea de mister să aibă ca efect 
solicitarea alertă a atenţiei, care să conducă la elucidarea intimă 
şi individuală a problemei, la oferirea unei soluţii personale în 
taina inimii fiecăruia, prin întâlnirea cu realitatea — cât mai puţin 


diminuată lingvistic — a apofatismului divin. 


133 Olivier Clement, op. cit., p. 122. 

lerarhul nostru avea pe atunci, din considerente religioase, 
acea atitudine încetățenită mai târziu în literatura română sub o 
formă perifrastică și metaforică: „eu nu strivesc corola de minuni 
a lumii”; pentru că această „corolă de minuni” reprezintă o 
oglindire a tainelor dumnezeieşti, pe cât poate creaţia sensibilă 
să o reflecteze. Căci „... Înţelepciunea lui Dumnezeu |Hristos], 
purtând tot universul ca pe o liră și împreunând cele din aer cu 
cele de pe pământ și pe cele din cer cu cele din aer și unind 
întregurile cu părțile şi cârmuindu-le toate cu porunca și voia Sa, 
alcătuiește o singură lume și o unică rânduială frumoasă și armo- 
nioasă a ei, El însuși rămânând nemișcat, dar toate mişcându-le, 
prin crearea şi orânduirea lor, după bunăvoirea Tatălui”1%. 

Considerăm că această concepție are, în Didahii, urmări şi 
semnificații adânci în plan literar-artistic, pe care vom continua 
să le reliefăm, știind că „pe bărbatul cu destin de profet, pe 
scriitorul care a dat neasemuire epocii lui Brâncoveanu, nu-l 
putem întâmpina cu doar simpla exclamaţie de încântare, chiar 
numai pe motivul că, prin el, cititorul modern întâlneşte adevă- 
ratul spirit biblic, și nu pe acela venit prin Franţa şi intermediat 
de pașoptiști”!%. Relevanţa teologică a scrierilor sale are rever- 
beraţii adânci şi pentru o perspectivă literară, care altfel pot trece 
neobservate și ignorate complet. 

În Didahii avem de-a face cu existenţa mai multor straturi 


de adâncime, pe care credem că am demonstrat-o prin cele pe 


134 Sfântul Atanasie cel Mare, Scrieri, traducere din grecește, intro- 
ducere și note de Pr. Prof. Dumitru Stăniloae, în col. PSB, vol. 15, Ed. 
IBMBOR, Bucureşti, 1987, p. 79. 


15 Eugen Negrici, Antim Ivireanul..., op. cit., p. 256. 

care le-am afirmat până acum, dar pe care vom continua să le 
exemplificăm şi în continuare. Substratul alegoric presupune, în 
mod evident, o repartizare pe mai multe nivele de interpretare și 
de cugetare. 

Dubla alegorie antimiană se referă la multiplele posibilități 
de investigaţie semantică ale unui fragment, la specializarea 
îndeobşte teologică a unei erminii ce se dezvoltă — aparent — sub 
forma unei alegorii oarecum mai simple, și la dubla referință 
hermeneutică, prin care o alegorie este, de obicei, un tablou ce 
substituie inefabilul și intraductibilul unui alt tablou, dar, în 
același timp, susține o interpretare abisală a cuvintelor iconizate 
ale Scripturii. 

Această multiplă ipostaziere a sensurilor are în vedere 
desfăşurarea în spaţiu și timp a lumii, motiv pentru care prefi- 
gurează un sens static, spaţial și pictural, ce priveşte lumea în 
„rotocolimea” sa, și un sens diacronic, ce dinamizează dimensiu- 
nea iconografică a lumii prin direcționarea sa în cuprinsul 
inepuizabilului și al veşniciei, trecând prin experiența „pămân- 
teană” a aprofundării existenţiale. Tot ce este tablou, icoană a 
frumuseţii, se deplasează spre întâlnirea cu redimensionarea sa 
la scara eternității, spre recuperarea incomensurabilului în ființa 
creaturii, ca dat divin. 

Picturalul alegoric deţine în sine datele unui logos inefabil, 
a cărui inepuizare semantică este o evidenţă de necontestat în 
scrierile lui Antim. Adâncirea plurivalentă în imagine și în cu- 
vânt sugerează această neajungere la un sfârșit al sensurilor. 


Cuvântul este recuperat ca o imagine a cărui depărtare nu se 


90 


vede, pentru că în orizontul cuvântului stă veșnicia, pe care 


trebuie să o întrevadă cititorul sau ascultătorul. 


9] 


Motivul mării şi realizarea tabloului la Antim 


În opera Sfântului Antim Ivireanul marea devine un motiv 
pentru nenumărate reflecții, pentru nesfârșite interpretări și ale- 
gorii, care izvorăsc la infinit unele din altele. Avem de-a face cu 
un adevărat polimorfism al mării sau, altfel spus, cu un poli- 
semantism deosebit de complex. 

Vom avea însă în vedere o simbolistică vastă, nu numai a 
mării ca atare, ci şi a tuturor metaforelor și alegoriilor antimiene 
referitoare la elementul acvatic în totalitatea sa — ca, de exemplu, 
în cazul acelor fragmente unde se fac referiri sau aluzii la potopul 
biblic. Am decis să acordăm un capitol aparte acestui motiv, 
deoarece este unul de largă răspândire în opera lui Antim și care 
îl așază pe autorul nostru în postura de precursor, cel puţin din 
acest punct de vedere, al literaturităţii, căci începând cu roman- 
tismul — deci cu perioada modernă —, acest motiv a devenit foarte 
iubit în literatura universală. 

Marea ca stihie este considerată — cum e și firesc pentru un 
Ierarh — o creaţie a lui Dumnezeu, alături de celelalte stihii, toate 
supunându-se Creatorului lor: „de demult, Dumnezeu mai mult 
să arăta cercetătoriu şi certa lumea cu armele stihiilor, adică cu 
focul, cu văzduhul, cu apa și cu pământul acesta...”1%. Această 
viziune a lumii stihiale ca o armată aflată în slujba lui Dumnezeu 
este expusă încă din prima predică a lui Antim ca Mitropolit al 


Ungrovlahiei, cea pronunţată în ziua înscăunării sale. 


15 Antim Ivireanul, Opere, ed. cit., p. 176. 


92 


Autorul stabileşte o antiteză între perioada dinaintea întru- 
pării şi cea în care Fiul lui Dumnezeu S-a pogorât pe pământ, 
făcând o paralelă între evenimentele anterioare şi ceea ce a adus 
lumii întruparea — împăcare sa cu Dumnezeu — dar realizează 
acest lucru doar prin intermediul câtorva metafore aluzive: ve- 
nind să mântuiască lumea, Dumnezeu „nu trimite ploa[ile de foc 
spre îngrozirea lumii, nici porneşte marea ca o oaste împotriva 
pământului, nici înarmează puterile stihiilor împotriva necre- 
dinţii, ci numai o supune cu blândețe și cu minuni și o trage spre 
Dânsul cu faceri de bine și cu cuvinte cerești o preface să se mute 
de pre dânsa patimile cele sufletești, ce să umfla ca o rană otră- 
vita 7, 

Acest șir de metafore personificatoare şi hiperbolizante 
formează un tablou dinamic, al unor realități dramatice din 
vechime, fiind foarte percutante pentru conștiința creștină, căci 
„ploalile de foc” face aluzie la Sodoma și Gomora, iar „marea ca 
o oaste” și „înarmează puterile stihiilor” amintesc de potopul din 
timpul Sfântului Noe. 

Ne vom mai întâlni la Antim, destul de des, cu personi- 
ficarea mării și a stihiilor; dar aceasta nu este un simplu artificiu 
oratoric, menit să impresioneze şi să întipărească o faptă în me- 
moria ascultătorilor, ci și o idee cu conținut dogmatic intrinsec: 
natura apare ca o „armată” alcătuită din „ostaşi” credincioși 
Stăpânului lor, adică Ziditorului și Dumnezeului lor — și aceasta, 
nu ca o figură de stil întâmplătoare. Personificarea naturii — des 


întâlnită la Antim — dezvăluie faptul că universul, chiar și cel 


137 Idem, p. 3-4. 

irațional, a fost înzestrat cu sensibilitate, având el însuşi o 
amprentă personalizatoare (fără ca acest lucru să îl facă să fie o 
„conștiință cosmică”, impersonală însă, așa cum este Brahman), 
fiind de la început creat cu atribute ale incoruptibilității și ale 
desăvârşirii, recunoscându-și Ziditorul, Care este Iubirea și Fru- 
musețea Absolută, și reacționând împotriva virusului răutății, 
care a adus moartea în lumel%. 

Nu numai că Dumnezeu a pedepsit păcatele celor din 
vremea Sfântului Noe sau ale celor din vremea Sfântului Avraam 
(ale celor ce trăiau în Sodoma și Gomora), dar le-a pedepsit 
poruncind naturii, zidirii Sale, să se întoarcă împotriva omului 
căruia El i-a supus toată creaţia (Fac. 1, 28). 

Cel păcătos, care nu mai e stăpân nici asupra firii și a 
rațiunii sale, cu atât mai puțin poate fi stăpân al universului, iar 
Dumnezeu „înarmează puterile stihiilor” împotriva lui și a 
păcatelor lui, adică dăruieşte creaţiei iraționale putere asupra 
celui care ar fi trebuit să fie împăratul ei, făcând astfel de rușine 
ilogicitatea omului ce păcătuiește și întunecă în el însuşi chipul 
Logosului dumnezeiesc. 

Antim sugerează toate acestea personificând marea și 
stihiile, ca și cum ele ar fi devenit raționale, spre discreditarea 
oamenilor care s-au făcut pe ei înșiși „numai trup” (Fac. 6, 2), 
uitând că au suflet spiritual. 

Pe de altă parte, natura stihială se arată supusă Creatorului 


său, devenind oricând o oaste de temut, în planul lumii fizice, a 


13 Vezi Înţel. lui Solom. 16, 24: „Pentru că făptura, slujindu-Ţi Ţie, 


Celui care ai făcut-o, se încordează pentru pedepsirea celor nedrepți”. 

lumii materiale. Acest potop natural venea să ţină piept însă — în 
viziunea lui Antim - unui alt potop, cel al destrucției morale 
aproape totale a umanității, căruia Dumnezeu i-a opus — venind 
„după cela ce fugise de la Dânsul "1% — răspândirea învățăturilor 
Sale prin Apostoli: „Veniţi după Mine și voiu face pre voi păscari 
de oameni. Încetaţi de a vă trudi deasupra mării cei neînsuflețite. 
Mutaţi pentru dragostea Mea meșterșugul cel pescăresc pre pă- 
mânt. Acolo pre dânsul trimiteţi] și vă întindeţ[i] mrejile. Vânaţi 
pentru Mine vânatul credinții!“. Veniţi după Mine. [...] Vărsată 
iaste ca apa mării pre pământ închinăciunea idolească. Zidirea 
iaste acoperită cu norul a mulți dumnezei. Adâncul necredinții 
îneacă lumea; oamenii să cufundă de valurile drăcești. Lumea 
pute de împuțţiciunea sângiurilor şi să strică cu jertvele cele stri- 
căcioase. Voiu pune asupra lor ispravnici și doftori, pre voi, pre 
păscari. Patima aceasta (a idolatriei — n.n.) chiiamă meșterșugul 
vostru. Să slujim cu iarbă mântuitoare zidirea ce iaste în nevoi; 
veniți după Mine”!. 

Metafore ca „norul a mulţi dumnezei”, „oamenii să 
cufundă de valurile drăcești”, „lumea pute de împuţiciunea 
sângiurilor” etc. — în afară de faptul că alcătuiesc un tablou 
deosebit de expresiv al unui cataclism de dimensiuni cosmice și 
o alegorie extrem de impresionantă, a dezastrului spiritual în 


care se zbătea omenirea — se referă la realitatea concretă a 


1% Antim Ivireanul, Opere, ed. cit., p. 109. 

140 Putem găsi un discurs mai pe larg despre „vânatul credinţii“ şi 
despre „mreaja învățăturii“, în care Antim face elogiul oratoriei religioase, 
în Cuvânt la Duminica lăsatului sec de brânză, p. 97. 

141 Idem, p. 5. 

decăderii morale și a jertfelor umane, care se practicau în religiile 
păgâne. Acest diluviu al răutăţii omeneşti nu putea fi stopat 
decât prin revărsarea apelor învăţăturii celei drepte despre ade- 
văratul Dumnezeu. 

Observăm că, pentru Sfântul Antim, marea ca element natu- 
ral este „marea cea neînsuflețită”, în sensul de iraţională, în 
comparație cu marea cea rațională, care este lumea, umanitatea. 
Aici întâlnim prima dată în opera sa omiletică această metaforă 
alegorică, plină de reverberaţii, a mării umane sau a mării vieții. 
Ea va deveni însă un laitmotiv în Didahii, fiind, de altfel, un topos 
creştin foarte vechi. 

Dumnezeu Se slujeşte de această mare şi de celelalte stihii 
ca de niște ostaşi, până la Întrupare, după care folosește alt fel de 
armate: „Că precum zice Sinesie, că nu vor lipsi împăratului 
niciodată ostaș, așa nu vor lipsi nici păstorii din Beserica lui 
Hristos pentru ca să mângâe pre norodul cel ales al lui Dum- 


nezeu... 12. 


12 Idem, p. 138, lucru care apare într-o cazanie la Sfântul Nicolae. Se 
pare că lui Antim îi era dragă această idee, deoarece o enunţă și în 
dedicaţia la cartea lui loan Cariofil, Manual despre câteva nedumeriri, tipărită 
la Snagov, în anul 1697: „Nu-i vor lipsi, zice, lui Dumnezeu ostașii care I 
se cuvin (Epistola a V-a lui Synesius) în Biserici; adică nu au lipsit și nu vor 
lipsi vreodată în orice împrejurare ostașii Domnului din ceruri, neînfricații 
luptători ai Sfintelor Biserici ale lui Dumnezeu, şi înflăcăraţii înțelegători 
ai adevărului, ca şi biruitorii şi purtătorii de trofee împotriva oricărei 
falange de eretici şi în contra oricărei alte rătăciri greceşti [e vorba de 
erezii, mai ales de cele care au la bază vechi concepţii păgâne, elenistice — 
n.n.] şi ateiste, înarmaţi nu numai cu arme convingătoare şi cu dovezi ale 


sfintei și divin inspiratei Scripturi; ba chiar și cu raționamente logice şi de 

Încă de la începutul răspândirii Creștinismului, propovă- 
duitorii acestuia, Apostolii, sunt prezentați de Antim ca nişte 
adevărate oști înarmate cu puterea cuvântului, cu „sabia Duhu- 
lui, care iaste graiul lui Dumnezeu”!%. 

Înainte însă de a purcede la transcrierea fragmentului 
respectiv, să ne lămurim puţin asupra raţiunilor pentru care 
Mitropolitul preferă să fie atât de ilustrativ în reprezentările sale. 

Grandioasa viziune cosmică a lui Antim are — nu în ultimul 
rând — ca scop, concentrarea a nenumărate idei teologice, cât și 
hiperbolizarea fiorului interior al ascultătorilor, pentru a-i înălța 
la adevăratele dimensiuni ale unei realități — temporale și chiar 
supratemporale — care îi includ, făcându-i conștienți și respon- 
sabili. Antim face ca publicul său să fie contemporan cu toată 
istoria și responsabil pentru toată istoria, nu în sensul culpa- 
bilizării sale pentru fapte petrecute de mult, ci în sensul că, prin 
caracterul nemuritor și spiritual al sufletului, omul este co- 
participant (prin atitudinea pe care alege să o adopte), la destinul 
întreg al umanităţii și al cosmosului. 

Antim vrea să evidenţieze însă şi o altă idee, cea a lumii care 
apare în ipostaza unui teatru, al unui război permanent, care se 
poartă între virtute și păcat, între ceea ce este sfânt și ceea ce este 


rău. 


neînvins, infailibile și de necombătut, folosindu-se în toate de adevărul 
însuşi, fie ca refugiu, fie ca apărător”, cf. Idem, p. 400. Pentru cineva care 
l-ar putea considera pe Antim un teolog „naiv”, numai şi această scurtă 
dedicație este de natură să scoată în evidență cât de multă strategie 
teologică şi literară era în stare să pună în slujba misiunii sale. 

18 Idem, p. 36. 

Tocmai de aceea a preferat autorul acele metafore și com- 
paraţii care sunt ilustrative pentru a sugera acest război: Dum- 
nezeu „pornește marea ca o oaste împotriva pământului” și 
„înarmează puterile stihiilor împotriva necredinţii”, atunci când 
vrea să elimine cu totul păcatul de pe fața pământului. 

Dar tot El „nu S-au slujit de arme, după cum e obiceiul osta- 
șilor, nici cu alte meșterșuguri asemenea acestora”!*, atunci când 
i-a trimis pe Sfinții Apostoli în lume să predice, iar ei „cu puteria 
Mântuitoriului Hristos au rușinat pre cei ce i-au văzut și ca pe 
niște peşti, cu mreaja blagosloviei au prins mulțimea și au vânat 
auzurile noroadelor şi au înduplecat inimile tiranilor şi sufletele 
împăraţilor le-au supus; și au făcut o izbândă și o biruinţă atât de 
frumoasă, cât n-au putut-o face toate împărăţiile lumii. 

Oameni făr' de arme şi nedichisiț|i] de ale oștirii [...] au 
înălțat nu steaguri de oaste, ci numai crucea, semnul păcii, pro- 
poveduind, nu cu sunet de tobe și de surle, ci numai cu nepu- 
tincioasa limbă şi neînvăţată, pe Hristos și credinţa și fulgerund, 
nu Zic, cu fulgerile săbiilor celor ascuţite, ci numai cu strălucirile 
unei vieți bune, neumplând pământul de oști, nici să acopere 
marea de corăbii cu vetrile, ci numai făr' de rane, făr' de sânge, 
făr' de vătămare, calcă și supune toată păgânătatea, biruiesc 
iadul, sting înșelăciunea, izgonesc minciuna, întind numele lui 
Hristos și credinţa, cât iaste pământul şi lumea”!%5. Dumnezeu 
face potopul iubirii pe pământ prin ostaşii Lui, Apostolii. În 


definitiv, El întotdeauna Şi-a purtat războaiele altfel decât se 


14 Idem, p. 4. 
1% Idem, p. 5-6. 

aștepta lumea și altfel decât fac „toate împărățţiile lumii”, pentru 
a dovedi că, „precum zice la Ioan în 18 capete: «Împărăţiia Mea 
nu iaste din lumea aceasta» [In. 18, 36177146. 

Antim ne arată că lumea nu e numai locul războaielor dintre 
patimile omenești, ci şi al unui război care se duce după legi 
duhovnicești și al cărui câmp de bătălie nu e atât lumea, cât inima 
omului, a fiecărui om în parte, după cum afirma Dostoievski 
(„Acesta-i duelul diavolului şi al lui Dumnezeu, inima omului 
fiind câmpul de luptă...”17), dar şi după cum avertizează în- 
treaga literatură sacră bizantină și ortodoxă. 

Demne de reținut sunt şi imaginea hiperbolică a pământu- 
lui plin de oști și a mării acoperite de corăbii cu vetrile, cât și im- 
presionanta aliteraţie, care se constituie și într-o imagine vizuală 
și auditivă plină de sugestii pentru conștiința creştină, a Aposto- 
lilor „fulgerund, nu zic, cu fulgerile săbiilor celor ascuțite, ci 
numai cu strălucirile unei vieţi bune”. 

Toate aceste perspective, deşi diferite, gravitează în jurul 
ideii de potop, sunt alegorii ale mării revărsate peste pământ, ale 
apelor care acoperă pământul, atât în ipostaza lor diluviană, cât 


şi — îndrăznesc să cred — în cea originar-creatoare, de la facerea 


1% Idem, p. 181. 

147 Cf. Arhim. Paulin Lecca, Frumosul divin în opera lui Dostoievski, Ed. 
Discipol, București, 1998, p. 16. 

148 Această frumoasă expresie, însoțită de sugestii acustice și vizuale 
impresionante, este o parafrază metaforizată a lui Antim, la Psalmii 76, 17 
și 96, 4, unde se spune „Luminat-au fulgerele Lui lumea”, cu referire la 


Sfinţii Apostoli, după cum se interpretează în Biserică. 

lumiit”. Un sens creator are şi potopul vechitestamentar, cât mai 
ales potopul revărsării Evangheliei peste tot pământul, care au 
avut ca scop creația, recrearea, renașterea lumii care fusese aco- 
perită de „valurile păcatelor” 10, 

Lumea aceasta este, în viziunea lui Antim, marea patimilor 
şi a păcatelor, din care Apostolii „ca pe niște pești, cu mreaja 
blagosloviei au prins mulţimea şi au vânat auzurile noroade- 
lor er 

Ce putere de concretizare a abstractului dăruia, la acea 
vreme, limbii române! Însă, în descendența Apostolilor, pro- 
povăduitorii Evangheliei și el însuși, sunt datori să înalțe din 
„Valurile lumii”, pe cei ce amenință să se înece: „Această 
undiță a cuvintelor și cu mărturiile Duhului Sfânt prind pe om 
dintru adâncul păcatelor, ca pre peştele dintru adâncul apei și-l 
scoate la lumina cunoștinței de Dumnezeu. 

Deci pentru aceasta [...] am datorie, ca un păscar sufletesc 
ce m-au rânduit Dumnezeu ca pre un nevrednic, să întinz mreaja 
învăţăturii și să puiu undița cuvântului înaintea dragostei voas- 
tre şi ajutorind iubitoriul de oameni Dumnezeu, am nădejde 
bună şi făr' de îndoială, cum că voiu scoate dintru adâncul 
turburăciunii păcatului mult vânat, căci cunosc voința inimii 


voastre cea bună şi dragostea ce aveţi spre ascultarea celor de 


19 „Și pământul era netocmit și gol. Întuneric era deasupra adân- 
cului și Duhul lui Dumnezeu Se purta pe deasupra apelor” (Facerea 1, 2). 

15 Antim Ivireanul, Opere, ed. cit., p. 21. 

151 Idem, p. 5. 

132 Idem, p. 72. 

folos, cu care vânat voiu putea face masă cinstită şi desfătată lui 
Dumnezeu”, 

Cuvântul este creator, la Antim, nu prin el însuşi, ci prin 
faptul că e o undiță. Este creator prin aceea că el creează oameni, 
prin forţa sa soteriologică, redefinind structura lor interioară și 
profilul lor spiritual şi moral, fără de care nu se pot numi oameni. 
De altfel, în limba noastră veche, pentru „persoană” se folosea 
cuvântul „față” (un calc lingvistic după grecescul 7090010), 
accentuând convingerea că ceea ce este esenţial în persoana 
umană, este tocmai calitatea sa de a fi chip, imagine a lui Dum- 
nezeu. A emerge, a înălța din ape este un gest simbolic cu 
semnificații multiple în tradiția ortodoxă, atât ca element liturgic 
— la Botez — cât și ca înţeles inefabil, al izbăvirii din păcat și din 
moarte. Cuvântului creator și modelator de conștiințe îi revine 
această sarcină grea a scoaterii din apele indefinitului și ale infor- 
mului și de a profila chipul interior al omului după icoana lui 
Dumnezeu, după chipul Cuvântului Său, Care a dorit să Se 
imprime în om ca o pecete. Prin cuvântul predicii, lerarhul 
plonjează în adâncurile conştiinţei umane, într-un gest de sub- 
mersiune cognitivă, pentru a readuce la suprafaţă pe cei afundați 
în această genune a uitării şi a necunoașterii. De aceea este 
semnificativ pentru biografia lui Antim Ivireanul faptul că prima 
sa predică în calitate de Mitropolit a formulat-o pornind de la 
Matei 4, 19: „Veniţi după Mine și voiu face pre voi păscari de 


oameni”!%*, Acestea sunt primele cuvinte ale Didahiilor, într-un 


15 Idem, p. 97-98. 
154 Idem, p. 3. 

mod cu totul minunat, având în vedere felul în care s-a derulat 
viața lui mai departe și concreteţea pe care au căpătat-o aceste 
cuvinte în împlinirea misiunii lui. 

Tot în ideea de potop, marea simbolizează și Sfântul Botez: 
„..-.potopul acesta, după cum zic Dascălii Besericii, însemna 
Sfântul Botez; că precum apa potopului au spălat tot păcatul și 
toată fărădelegia de pe fața pământului, cu acea înecăciune ce au 
făcut, de s-au concenit tot trupul viu, aşa şi apa Sfântului Botez 
au spălat și au șters tot păcatul cel strămoșesc și al voinţii de la 
neamul omenesc'15. 

În mod asemănător — și tot într-o predică la Duminica 
Floriilor — Antim interpretează traversarea Mării Roșii de către 
iudei sub conducerea Sfântului Moise, considerând că Marea 
Roșie este un simbol al jertfei şi al sângelui lui Hristos, în care au 
fost înecate toate păcatele omenești: „Că întâi, pentru păcat, 
Mihea Proorocul zice: «Lepăda-va toate strâmbătăţile noastre şi 
va arunca toate păcatele noastre întru adâncul mării». Aceștea 
sunt eghiptenii cei sufleteşti carii, gonind pre fiii lui Israil, fură 
înecați și omorâţi în Marea Roșie (adecă întru sângele lui Hris- 
tos)I%, 

Dar tot marea este şi un simbol eshatologic, al potopului 
osândei celei veşnice: „Așa și noao, creştinilor, nu 100 de ani ci 
1710 [de] ani ni s-au propoveduit prin mijlocul lui Noe celui 
adevărat, lisus Hristos, carele ne-au mântuit cu corabiia trupului 


Său, de potopul păcatului celui strămoșesc, cum că va să facă 


15 Idem, p. 91. 
15 Idem, p. 185. 

potopul cel cumplit şi amar, potopul cel plin de scârbă și de 
întristare, potopul cel groaznic și înfricoşător al Judecăţii. Și de 
nu ne vom veni în fire, ca să ne părăsim [de] răutățile şi să ne 
căim, ne vom îneca în veci nesfârșiţi, în noianul focului celui 
nestins. [...] ci de ce vedem mai vârtos că se înmulțește apa 
potopului pierzării, în loc de a alerga în crabiia pocăinţii să ne 
mântuim, de aceea ne lunecăm cu firea și socotim că doară nu va 
fi nimic şi îndelungăm vremea ba astăzi, ba mâine, ba poimâine, 
până ne vine ceasul și perim cu totul și trupește și sufletește "1%. 

Tensiunea eshatologică este susținută prin repetiţii cu rol de 
intensificare a gravității mesajului, însoţite de epitete alese din 
aceeași sferă semantică a durerii şi a terifiantului, cât și prin me- 
tafore concrete precum „noianul focului nestins”, „apa poto- 
pului pierzării” sau „corabiia pocăinţii”, menite să ofere o ima- 
gine cât mai expresivă şi mai concentrată a unei tragedii inevi- 
tabile pentru cei care „îndelungăm vremea”. 

Concretețea metaforelor antimiene vizează de această dată 
o realitate imposibil de imaginat, care urmează să aibă loc şi care 
nu poate fi marcată decât prin simboluri, prin noţiuni și imagini 
simbolice, solicitate însă la maxim, pentru a picta un tablou de 
un dramatism zguduitor, chiar dacă numai la nivel sugestiv. 
Antim ştie să fie impresionist și expresionist în același timp, să 
sugereze, dar și să şocheze sufletele adormite prin imagini scurte 
dar copleşitoare, prin cuvinte puţine, care au însă efectul cioca- 
nului îndreptând fierul strâmb. Marea furtunoasă închipuie, 


într-o altă predică, vremea cuprinsă între căderea omului și 


157 Idem, p. 93-94. 

venirea lui Hristos, acel segment istoric în care erau „Părinţii cei 
de demult!s, asemenea acelora pre carii îi ia și-i învăluiaște 
furtuna cea de noapte pre mare şi văd lumina oare unde, departe, 
într-un loc de nădejde pusă, spre care silesc ca să ajungă cei în- 
văluiţi; și adese cu ochii cătră dânsa privesc şi pânzele le în- 
dreptează ca să meargă (din cât pot) într-acolo; și aceia, de nu pot 
amintrilea, cu ochii și cu sufletul o cuprind” 1, 

Vom vedea puţin mai târziu că „pânzele” constituie, pentru 
Antim, o metaforă pentru credință, pentru dor, cu mult înaintea 
simboliștilor care prospectau evaziunea și pândeau pânzele ridi- 
cate ale corăbiilor părăsind porturile, purtate de idealuri şi 
năzuințe dintre cele mai diferite. Cu acest fragment, trecem de la 
motivul mării ca element diluvian, la marea furtunoasă care i-a pro- 
curat lui Antim nenumărate fragmente de o relevanță poetică 
marcantă. Recurenţa acestui tip de tablou în Didahii este demnă 
de reținut. 

Marea ca stihie dezlănţuită — deşi vom vedea că tot sensul 
alegoric este cel esenţial — este un motiv preponderent în cele 
două predici la Sfântul Mare Mucenic Dimitrie, apărătorul de 
cutremur. În această zi se citește pericopa evanghelică ce amin- 
teşte potolirea furtunii pe mare de către Hristos. Această peri- 
copă îi oferă lui Antim prilejul ca să dezvolte două predici în care 
motivul mării apare foarte pertinent conturat. 

În prima dintre ele, Antim se întrece pe sine în talentul său 


de pictor și poet: „Mi se pare ca și când ași vedea în fața ochilor 


15 Aici autorul se referă la Sfinţii Vechiului Testament. 


15 Antim Ivireanul, Opere, ed. cit., p. 110-111. 

miei chipul ei, de toate părțile să sufle vânturi mari, să se strângă 
împrejurul vântului nori negri și deşi, toată marea să spumege 
de mânie și pretutindenea să se înalțe valurile, ca niște munți. Mi 
să pare că văz corabiia Apostolilor că o luptă cu multă sălbăticie 
turburarea mării: de o parte o bat valurile, de altă parte o turbură 
vânturile; de o parte o rădică spre ceriu, de altă parte o pogoară 
la iad. Mi se pare că văz pe feţele Apostolilor zugrăvită, de frică 
moartea: unul să se cutremure, altul să se spăimânteze; unul să 
se turbure, altul să strige și toți cu suspinuri și lacrămi să ceară, 
cu rugăminte, ajutoriu de la Hristos, ce dormiia: «Doamne, 
mântuiaște-ne că plilerim». [...] «Şi să făcu linişte mare», zice 
Evanghelia. Au încetat valuri, au plilerit întunerecul, s-au îm- 
prăștiiat norii, s-au smerit marea şi corabiia întreagă și făr' de 
nicio vătămare, au ajuns la adăposteală”1%. 

Tabloul mării în viziunea antimiană este unul subiectiv, 
personificator şi hiperbolizant în același timp. Autorul tuşează, 
în manieră impresionistă, fondul întunecat al imaginii printr-o 
pată de culoare aruncată în peisaj, sugerată de norii „negri şi 
deşi” ce se strâng „în jurul vântului”. Antim Ivireanul pictează 
cu multă măiestrie. Printr-o sugestie vizual-cromatică introduce 
un tablou care se desfăşoară, de la bun început, pe un fundal 
sumbru. Dar, în timp ce această pată de culoare pare întinsă la 
întâmplare cu pensula pe fundal, o serie de alte elemente au însă 
o precizie şi o concreteţe a imaginii impresionante, reliefând în 
mod aproape expresionist detaliile importante ce urmăresc a 


scoate în evidenţă atmosfera psihologică a scenei. 


160 Idem, p. 156-157. 

Cadrul general al furtunii este conturat prin epitetele „vân- 
turi mari” și „nori negri şi deși”, dar metaforele, personificările 
și comparațţiile care urmează fac din Antim un adevărat pre- 
cursor al limbii şi al literaturii moderne. Astfel, „toată marea să 
spumege de mânie şi pretutindenea să se înalțe valurile, ca niște 
munți” este o imagine care rezistă cu brio la orice test al timpului, 
putând să concureze foarte bine cu scene asemănătoare din lite- 
ratura noastră preromantică şi romantică. 

Acest tablou este marcat de senzaţia instabilității, redată 
prin verbe de mișcare — „să sufle”, „să spumege” — şi prin im- 
primarea asupra naturii dezlănțuite a ideii de caracter sălbatic şi 
monstruos, subliniat printr-un detaliu psihologic, ce vorbeşte 
despre mânia mării. 

În fine, ceea ce duce la impresia de pietrificare a tabloului, 
de încremenire în mijlocul urgiei, este metafora hiperbolică: 
„pretutindenea să se înalțe valurile, ca niște munţi”. Nu există 
niciun colțișor de lumină și nicio rază de speranţă nu se întrevede 
în desfășurarea acestui cataclism ce a pus stăpânire pe mare și a 
cărui dinamică totalizatoare e surprinsă printr-un adverb de loc 
şi printr-o locuţiune adverbială de loc: „pretutindenea” şi „de 
toate părţile”; încât evadarea din acest cadru cuprins de isteria 
furtunii este imposibilă. 

După ce ne-a oferit datele mai importante ale dramei, 
Antim purcede la a-și muta obiectivul către ceea ce constituie 
miezul ei, la ceea ce este de fapt cu adevărat esenţial, în centrul 
acestei scene, şi anume, mica ambarcaţiune prinsă în mijlocul 
furtunii. În acest context larg, care cuprinde întreaga mare a Tibe- 


riadei, autorul ne escortează privirea spre a o focaliza într-un 

punct din mijlocul mării. Aici se petrece adevărata tragedie a 
celor aflați în primejdie de moarte. Vedem, ca într-o pictură, 
exprimat tragismul situaţiei: „mi să pare că văz corabiia Aposto- 
lilor că o luptă cu multă sălbăticie turburarea mării...”, etc. 

Dar, depășind graniţele realismului pictural și literar, în- 
tâlnim o frază care denotă cel mai bine starea de spirit a 
Apostolilor, ce pare a fi rostită ca din perspectiva lor: valurile și 
vânturile clatină corabia, încât „de o parte o rădică spre ceriu, de 
altă parte o pogoară la iad” (o tehnică psihologică avangardistă 
pentru acele vremuri). Vorbind în contextul literaturii medievale 
franceze, cineva spunea că „hiperbola nu intenționează înșela- 
rea, ci mai degrabă clarifică punctul de vedere şi interpretarea 
autorului şi intenționează să-l miște pe cititor prin impactul emo- 
țional”161. 

Cu obișnuita-i tehnică a punerii în adâncime -— al cărei 
maestru este — Antim ne transformă (fără să vrem) în specialiști 
ai artei vizuale, obligând retina imaginativ-mentală să dimi- 
nueze câmpul vizual până la a cuprinde numai centrul acestui 
tablou, unde are loc spectacolul dramatic al luptei inegale dintre 
o barcă pierdută ca o coajă de nucă în mijlocul apelor și valurile 
amenințătoare, care o fac să penduleze între cer și iad. 

Aici se află o primă sugestie care ne face să ne gândim la o 
posibilă alegorie: corabia suspendată între cer și iad. Nu între cer 


şi pământ sau între cer şi adâncul mării, ci intre cer și iad ca 


'*: Murphy James J., Medieval Eloquence, Bekeley, Los Angeles, 
London, 1978, p. 242, apud Pr. Dr. Constantin Duţu, Panegiricul ca formă a 
predicii în trecut şi astăzi (teză de doctorat), în rev. Ortodoxia XLV (1993), nr. 
1-2, p. 189, n. 1397. 

repere non-geografice, ca repere spirituale, ceea ce ne invită la a 
înțelege această remarcă drept o constatare care a modificat 
brusc planul, de la cel real la cel psihologic, schimbând pe negân- 
dite registrul, pentru a ajunge în planul conștiinței. Că această 
schimbare de la real la psihologic s-a produs, ne-o dovedește 
fraza imediat următoare: „Mi să pare că văz pre fețele Aposto- 
lilor zugrăvită, de frică, moartea...”. 

În acest tablou excepțional realizat, verbul „mi să pare” — 
folosit de trei ori — inițiază de fiecare dată apariția unei noi pers- 
pective, atât în spaţiu, în plan pictural, cât şi în planul conştiinţei, 
în plan spiritual. De fiecare dată, el marchează schimbarea opti- 
cii: de la tabloul general al mării în furtună (creionat prin câteva 
elemente esenţiale, relevante), la imaginea centrală, focalizată, a 
ambarcaţiunii care e surprinsă de valurile uriașe și de vântul 
sălbatic şi ameninţată să se scufunde, și iarăși, de la această pers- 
pectivă la una și mai apropiată, particularizată, care dezvăluie 
„fețele Apostolilor” imprimate de groaza morţii, adică starea de 
spirit exteriorizată a acestora: „unul să se cutremure, altul să se 
spăimânteze; unul să se turbure, altul să strige...”. Această 
înaintare de la universal la particular este o tehnică artistică 
foarte modernă pentru literatura română a acelor vremuri. 

Antim dovedește calitatea sa de pictor sau de scriitor 
omniscient, descriind paloarea morții (mult mai simplu și mai 
expresiv zice Antim „moartea” în loc de „spaima morţii”) 
zugrăvită pe chipul protagoniștilor acestei scene, după care în- 
registrează reacțiile acestora, de frică şi de groază, reacții care fac 
ca tabloul — ce părea pietrificat —, să capete un dinamism neaștep- 


tat. Ceea ce credeam că e numai o fotografie a bărcii cu o clipă 

înainte de a se scufunda, prinde viață, prin mișcarea personajelor 
care o animă, în speţă a Sfinţilor Apostoli care cer ajutor de la 
Hristos Domnul, „cu suspinuri și cu lacrămi”. Devine evident că 
„dramatismul este augmentat de aceste prim-planuri individua- 
lizate cu fineţe psihologică” 1°., 

Predicatorul repetă de trei ori formula: „Mi să pare că văz”, 
nu din subiectivism, ci pentru a-şi transporta auditoriul în 
atmosfera încordată a acelei întâmplări, pe care încearcă să o 
povestească la o distanță de peste 1.700 de ani de la petrecerea ei. 
Prin această expresie — „Mi să pare că văz” — relatarea lui capătă 
un plus de autenticitate în ceea ce priveşte detaliile, ceea ce 
urmăreşte autorul nefiind însă reținerea acestora, ci crearea unei 
atmosfere în stare să rememoreze cât mai fidel evenimentul pe- 
trecut demult. 

Trebuie să recunoaştem că tehnica lui Antim, concentrată în 
atât de puține fraze, este foarte bine gândită și își atinge scopul, 
acela de a ului și a impresiona prin măreție. Dar punctul culmi- 
nant al desfăşurării acestui tablou nu coincide cu apogeul furtu- 
nii, ci dimpotrivă, cu liniștirea ei bruscă, printr-o minune. Tot 
acest tablou a avut rolul de a sublinia o antiteză: aceea dintre 
violența furtunii şi încetarea ei neașteptată, imediată, ca urmare 
a minunii înfăptuite de Hristos Domnul. În punctul acela infim 
pierdut în mijlocul mării, în care se afla corabia aşteptând să fie 
înghițită de valuri, în acel punct care a avut nevoie de lărgiri 
succesive ale perspectivei pentru a fi vizibil cu ochiul normal, se 


afla însă Hristos, iar prezenţa Lui a făcut ca situaţia să se schimbe 


16 Florin Faifer, loc. cit., p. 237. 

radical şi furtuna să dispară cu mult mai uluitor chiar și decât 
apăruse. 

Autorul marchează aceasta prin simple propoziții enun- 
țiative, foarte concise, enumerative şi constatative, care conservă 
starea de şoc şi de uimire fericită, de data aceasta, cu mult mai 
bine decât oricare altă explicaţie suplimentară sau descriere: „Au 
încetat valuri, au perit întunerecul, s-au împrăștiiat norii, s-au 
smerit marea și corabiia întreagă și făr' de nicio vătămare au 
ajuns la adăposteală”. 

Elementele care au creat cadrul iniţial al acestei furtuni sunt 
cele care închid tabloul. Antim depărtează din nou perspectiva, 
pentru a arăta că factorii distorsionanțţi și haotici, care au generat 
această dezordine în plan cosmic, au pierit. Ceea ce constituie 
concluzia cea mai importantă este că Dumnezeu guvernează 
măreția lumii din orice punct al ei, fie cât de mic, ceea ce 
dovedeşte teoria matematică a lui Pascal despre Divinitatea ca o 
sferă ce are centrul pretutindeni și circumferința nicăieri. 

În centrul acestui tablou am detectat o afirmaţie pe care am 
catalogat-o drept alegorică, ce înălța perspectiva de la un nivel 
real la unul psihologic și alegoric. Mă refer la acea imagine a 
ambarcaţiunii spânzurate între cer și iad. Putem spune că autorul 
nostru se deplasează subtil atât pe orizontală, cât şi pe verticală, 
într-o mişcare voit cruciformă. Vom vedea şi de ce. Ceea ce doar 
sugera la mijlocul descrierii acestui tablou va decripta el însuși 
foarte curând, explicând alegoria lumii ca o mare furtunoasă care 
balansează corabia sufletului între cer și iad. 

Pe de altă parte, tabloul este realizat din extrem de puţine 


elemente, fiind foarte concis — chiar laconic, dacă am dori să 

înmagazinăm informaţii de pe urma acestei relatări — dar, într- 
un mod magistral, lasă impresia că a spus totul, că avem de-a 
face cu o descriere impresionantă, care nu omite nimic. Am putea 
spune că Antim se folosește de un clin d'oeil, pentru că reușește 
să facă tabloul să pară că abundă în detalii, când, de fapt, el este 
de o uimitoare concizie, asemănătoare, în ceea ce priveşte clasi- 
cismul frazelor dăltuite în piatra limbii noastre vechi, cu portre- 
tul lui Ştefan cel Mare făurit de Grigore Ureche. Considerăm că 
Ştrempel avea perfectă dreptate afirmând: „Mare descriptiv, 
mare zugrav al situaţiilor pe care le redă în predici pentru 
ilustrarea tezelor sale, Antim ne apare ca un scriitor modern, 
cunoscător al tuturor procedeelor artistice la îndemâna unui 
mânuitor de marcă al condeiului” 1%. 

Scena impresionează prin tonalități precise, cât şi prin 
surprinderea unor trăsături esenţiale, atât în ceea ce privește 
furtuna, cât şi reacția Sfinţilor Apostoli. Imaginile vizuale par a 
predomina asupra celor auditive, dar în realitate autorul este 
adeptul unor sugestii sinestezice cu mult mai profunde decât 
percepem la prima lectură. Imaginea — împietrită parcă de groaza 
momentului — pare amuțită în neclintirea-i picturală (cu evidente 
sugestii psihologice din partea autorului), până în clipa finală, în 
care rugăciunea şi strigătul Apostolilor — conjugate cu dina- 
mismul mișcării lor spre Dumnezeu, care îi scoate din inerția 
morții ce se zugrăvise, deja ca o pecete a imobilităţii și a nepu- 
tinței, pe fețele lor — reușesc să spargă această gheaţă a apatiei și 


a implacabilului, depășind momentul critic, de panică. Rezulta- 


163 Gabriel Ştrempel, op. cit., p. 202. 

tul este că totul se linişteşte, revine la normal, valurile, întune- 
nericul, norii dispar, iar marea se „smereşte” — „splendidă ex- 
presiel mi, 

Apogeul furtunii nu ar fi lăsat să se întrevadă sfârşitul ei 
brusc, dar tocmai în aceasta constă minunea pe care vrea să o 
pună în lumină Antim. Autorul nu insistă asupra dezno- 
dământului minunat, tocmai pentru a nu anula, prin cuvinte de 
prisos, impactul pe care l-a avut liniştirea bruscă a unui cataclism 
natural asupra conştiințelor ascultătorilor săi. 

Imaginea furtunii rămâne, cu siguranță, un tablou clasic al 
literaturii noastre, prin stilizarea tehnicilor literare şi picturale. 

Unul dintre cei ce s-au aplecat asupra operei lui Antim a 
comparat acest pasaj cu versurile Patriarhului armean Herses IV 
Șnorhali (1102-1173), din poemul „Iisus Fiul unic al Tatălui”, în 
care acesta încerca să descrie Parusia'%. Însă în afară de faptul că 
versurile indicate formează un tablou cutremurător, nu mai 
aflăm altă asemănare intimă cu perspectiva lui Antim. 

Eugen Negrici a urmărit fragmentele din Evanghelii care 
relatează acest eveniment și a observat că acestea nu furnizează 
atât de multe amănunte în ceea ce privește furtuna propriu-zisă. 

Dacă în Noul Testament nu aflăm aceste detalii, există în 
schimb, în Psaltire, o prorocie ce surprinde cu acuratețe această 
întâmplare, şi care este posibil să-i fi oferit lui Antim un punct de 


plecare: „Cei ce se pogoară la mare în corăbii, cei care-şi fac 


161 Florin Faifer, loc. cit., p. 237. 

1% Mihai Rădulescu, Antim Ivireanul. Învățător. Scriitor. Personaj, cu 
un „Cuvânt înainte” de P. S. Irineu Slătineanu, editată de Fundaţia „Antim 
Ivireanul” — Rm. Vâlcea şi Ed. Ramida, București, 1997, p. 27-28. 

lucrarea lor în ape multe, aceia au văzut lucrurile Domnului și 
minunile Lui întru adânc. El a zis și s-a pornit vânt furtunos și s- 
au înălțat valurile mării. Se urcau până la ceruri şi se pogorau 
până în adâncuri, iar sufletul lor întru primejdii încremenea. Se 
tulburau şi se clătinau ca un om beat și toată priceperea lor a 
pierit. Dar au strigat către Domnul, în necazurile lor şi din 
nevoile lor i-a izbăvit. Şi i-a poruncit furtunii și s-a liniștit și au 
tăcut valurile mării. Şi s-au veselit ei, că s-au liniştit valurile şi 
Domnul i-a povăţuit pe ei la limanul dorit de ei” (Ps. 106, 23-30). 

Considerăm că Antim a pornit de la acest text, pe al cărui 
schelet fundamental a dezvoltat o țesătură mai amplă în ceea ce 
priveşte descrierea fenomenului natural. Este verosimil ca acest 
fragment biblic să-i fi permis să-şi asume omniscienţa auctorială, 
altfel imposibil de asumat în materie de evenimente evanghelice. 
Se vede clar că lerarhul nu depășește hotarele pe care i le în- 
găduie Sfânta Scriptură, dar talentul său literar este evident prin 
sinteza pe care o face evenimentelor, prin gustul remarcabil 
pentru concizie și rafinament, prin care reușeşte ca aglomerarea 
de figuri de stil (epitet, metaforă, comparaţie, personificare, 
hiperbolă, imagini vizuale şi auditive), într-un spaţiu atât de 
strâmt, să nu fie supărătoare, ci acest amalgam foarte bine pro- 
porționat, să dea impresia întregului, a unei unități compo- 
ziționale fascinante. 

Comparativ, putem admira efortul literar oarecum similar 
al Mitropolitului Dosoftei, care a așezat în versuri Psaltirea și în 
care versetele din Psalmul 106 sună astfel: 

„Carii îmblă-n corăbii pre mare, 


De-și fac lucrul peste genuni tare, 

Aceia i-au văzut de minune 


Ce-au lucrat Dumnezău în genune. 


Zisă de să fece vânt cu bură, 
De rădică val de-necătură, 
Până la ceri îi suia cu unde, 


Şi-i pogoria-n gios să-i afunde. 


Sufletele lor în greutate 
Să topiia beţ[i] de răutate[a mării], 
Că-ș ieșiră şi din țălăpciune, 


De te lua de dânșii minune. 


Şi strigară la Domnul cu jele, 
Şi i-au scosu-i de la nevoi grele. 
Vânturilor zâsă de-ncetară 


Şi undelor de să alintară. 


Şi le păru bine că trecură 
Valurile toate de tăcură. 
Şi i-au îndreptatu-i cu pace 


Domnul, spre liniştea ce le place”166, 


Evident, Dosoftei a urmat relatarea scripturală îndeaproa- 


pe, pe când Antim s-a îndepărtat de simpla prelucrare a cuvin- 


166 Dosoftei, Opere 1 (versuri), ed. critică de N. A. Ursu, Ed. Minerva, 
București, 1978, p. 248-249. 

telor. El a creat un tablou destinat să țină în priză receptivitatea 
ascultătorilor săi. 

Pe Antim, ca și pe Dosoftei, de altfel, nu îl interesează deloc 
marea ca obiect de contemplaţie în sine, ci efortul său literar și 
stilistic este consacrat unor sugestii alegorice, care ne apar într-o 
lumină mai clară, pe măsură ce parcurgem textul (sau textele). 
De la înțelesul literal al pericopei, predicatorul trece aproape 
direct la cel alegoric, și de la sensul concret, la învăţătura morală, 
căci „Cu adevărat, mare învățătură ni se dă noao cu aceasta, 
pentru ca să luom pildă, să ne rugăm și noi lui Dumnezeu la ne- 
voile noastre cele de obște. 

Lumea aceasta iaste ca o mare ce să turbură, întru care 
niciodată n-au oamenii odihnă, nici linişte. Corăbiile între valuri 
sunt împărăţiile, crăiile, domniile şi orașele, mulțimea norodului, 
politiile, supuşii, bogaţii și săracii, cei mari și cei mici, sunt cei ce 
călătoresc și să află în nevoe. 

Vânturile cele mari ce umflă marea sunt nevoile cele ce ne 
supără totdeauna. 

Valurile ce luptă corabiia sunt nenorocirile carele se în- 
tâmplă în toate zilele. 

Norii ce negresc văzduhul, fulgerile ce orbesc ochii, tunetile 
ce înfricoşază toată inima vitează sunt întâmplările cele de multe 
feliuri, neaşteptatele pagube, înfricoșările vrăjmașilor, supără- 
rile, necazurile ce ne vin de la cei dinn afară, jafurile, robiile, 


dările cele grele și nesuferite, carele le lasă Dumnezeu și ne în- 

cungiură, pentru ca să cunoască credința noastră şi să ne vază 
răbdarea”!%. 

În acest fragment este cel mai bine ilustrat motivul lumii ca 
„Vanitas vanitatum” (Eccl. 1, 2), ca deșertăciune a deşertăciunilor 
sau ca mare în furtună, în mijlocul căreia nimic nu poate fi stabil 
sau irevocabil, nimic nu are valoare imuabilă și totul se află sub 
ameninţarea eroziunii și a aneantizării. 

Aceste elemente discursive, haotice, care au intervenit ca un 
virus mortal în ordinea lumii, nu reprezintă însă un destin impla- 
cabil — așa cum era sensul moirei în antichitate — ci doar un mod 
prin care credința oamenilor este încercată, spre a afla „mijlocirea 
mântuirii”!S, după modelul Sfinţilor Apostoli care, „îndată ce au 
alergat şi îndată ce s-au rugat, îndată au luat și ajutoriul”!%, iar 
„Domnul [...] pre toţi i-au mântuit, pre toți i-au păzit; n-au lăsat 
să piară niciunul în turburarea mării”!7, 

Scopul pedagogic și învățătura morală spre care conduce 
oratorul ecleziastic este acela de a-şi aduce auditoriul creştin — pe 
care îl poartă pe apele când line, când viforoase ale cuvintelor 
sale — la conştientizarea faptului că „Dumnezeu iaste Tată de 
obşte al tuturor. Pre toţ[i] ne iubeşte ca pre niște adevărați fii ai 
Lui şi nu poate răbda milostivirea Lui cea iubitoare de oameni să 
ne aflăm pururea în ticăloșii și în nevoi, ce numai aşteptă rugă- 
ciunea noastră; ia aminte să auză glasurile noastre; stă pururea 


cu urechile deșchise, pentru ca să ne asculte, îndată ce vom 


167 Antim Ivireanul, Opere, ed. cit., p. 158. 
168 Ibidem. 
16 Idem, p. 157. 


170 Ibidem. 

chiema numele Lui cel sfânt”, Iar în a doua predică la Sfântul 
Dimitrie spune Antim, în mod sublim, că „Domnul nostru și 
când doarme mântuiaște”!7?. Aceasta, poate, şi ca răspuns pentru 
cei care obișnuiau şi obișnuiesc să spună că Dumnezeu mai 
doarme câteodată şi nu vede ce se întâmplă pe pământ. 

Însă nu numai oamenii înglodaţi în responsabilități sociale, 
administrative sau politice au de suferit de pe urma înăspririi 
acestui vifor al vieții, ci și Sfinţii trebuie să treacă prin furtuna 
torturilor și a prigonirilor de tot felul, după cum ne relevă un alt 
fragment, tot alegoric, în care marea tulburată este semnul muce- 
niciei, iar corabia simbolizează sufletul ce are la cârmă credinţa: 
„lată stau și mă minunez, cum putu fi aceasta, de s-au întâmplat 
astăzi să prăznuim 2 cutremuri de-o dată: unul ce s-au făcut în 
mare din depărtarea lui Dumnezeu, de draci, pentru ca să se 
îndrepteze puțina credinţă a Ucenicilor, al doilea cutremur s-au 
făcut pre pământ, din sălbăticiia și cruzimea inimilor lui 
Dioclețian şi Maximian, părechea dracului, pentru ca să se ade- 
vereze credinţa cea multă a Sfântului, Marelui Mucenic Dimitrie, 
a căruia preznuim cinstita pomenire. 

Că atât cutremur au făcut şi atâtea valuri sălbatece au pornit 
asupra blagoslovitei corăbiei lui Dimitrie, cât siliia să între întru 
cele mai din lăuntru ale fericitului său suflet, să-l cufunde, 
neștiind turbaţii aceia de oameni, ca niște fiară sălbatece, cum că 
Dimitrie nu era corabie deșartă, ci avea catarg bun și corăbiiar 


vrednic și vetrile iscusite și cârmaci foarte învăţat”!%. 


171 Idem, p. 160. 
172 Idem, p. 178. 
173 Idem, p. 180-181. 

Şi după obiceiul său, Antim descifrează imediat alegoria: 
„Catargul era cinstita Cruce, întru carea să lăuda că iaste pururea 
tare şi nou şi poate să rabde vânturile Duhului Sfânt, întru inima 
lui. [...] lar corăbiiariul iaste știut de toț[i] cum că altul nu era 
numai însuși Hristos, foarte învăţat întru călătoriia cetăţii cei 
cerești, căci de acolo iaste; și moșşiia Lui iaste ceriul [...]. 

Acesta însuși era întru adâncul sufletului lui Dimitrie 
lăcuitoriu și când îl vedea puţin că să înfricoșa, îi zicea: «Dimitrie, 
tu eşti oaia Mea și foarte bine te cunosc, că urmezi după Mine; 
nu te teme, că nu te va răpi nimeni din mâna Mea. Și-ţ[i] voiu da 
ție viață vecinică și acolo unde vor să pătrunză trupul tău cu 
sulițele, Eu sunt: loviturile tale le voiu primi Eu și nu te voiu lăsa 
să aibi durori. Aleargă curând, că ai vreme bună. Eu am umplut 
vetrila credinţii tale cei curate, cu Duhul Mieu cel Sfânt. 

Dimitrie, fă-te părtaş morţii Mele, că te voiu face părtaş și 
Învierii Mele; cu Duhul lui Dumnezeu petreci în patemi, pentru 
aceasta fiiul lui Dumnezeu eşti. Nu voiu lăsa să aibi duhul robiei 
spre frică, ci-ţi voiu da Duhul moștenirei firești, carele să măr- 
turisească cum că ești fiiul lui Dumnezeu și, ca un fiiu al lui 
Dumnezeu, vei fi și moștean Lui și moştean împreună cu Mine, 
iubitul tău Hristos. Fiiul Mieu, Dimitrie, vezi Crucea? În inima ta 
am înfipt-o. Pre Crucea aceasta dormu somnul patemii, a morții, 
carea au mijlocit viaţa a toatei lumi; ce m-au deșteptat mila Prea- 
puternicului Dumnezeu, cu Înviiarea, pentru multa dragoste ce 
am cătră tine şi cătră toată lumea. 

Furtunele acestia și cumplitele valurile voiu înceta și pre 
tine te voiu răpi din mijlocul lor. Ce vino după Mine, că am întors 


cârma din partea cea slobodă a deșertăciunii, spre frumoseţile 

cele nemuritoare ale Împărăției Mele. Vino, prin moartea ta, în 
viaţa cea vecinică, să Mă vezi și să te veselești»”174. 

Am vrut să redăm aproape integral acest text, pentru a nu 
corupe din mireasma şi frumuseţea lui originală, dar și pentru că 
ne-am dat seama că, dacă am vrea să selectăm numai anumite 
părți din acest tablou — poate încă și mai impresionant decât cel 
pe care l-am analizat mai sus —, am altera profund sensul dra- 
matic al excursului antimian. 

Alături de motivul alegoric al mării în furtună, care 
reprezintă — într-un veșmânt imagistic deosebit de sugestiv — 
represaliile pe care a trebuit să le îndure Sfinţii Mucenici de la 
împărații păgâni, întâlnim și motivul corabiei ca adăpost și al 
navigării liniștite, în mod paradoxal, prin pătimire și prin torturi. 

Acceptarea unei morți deosebit de chinuitoare reprezintă 
navigarea în siguranţă, atunci când în loc de catarg se află Crucea 
şi în loc de cârmaci, Hristos, Cel răstignit şi înviat, Care a trecut 
prin moarte şi are putere să facă să treacă prin furtuna morții 
celei mai înfricoșătoare şi pe următorii Săi. Antim preferă ca, în 
locul relatării chinurilor prin care a trecut Sfântul Dimitrie, să 
capteze atenţia ascultătorilor printr-o alegorie impresionantă, 
care să fie tangenţială cu pericopa evanghelică a zilei, în intenția 
— foarte probabilă —, de a constitui și o interpretare originală a sa. 

Marea furtunoasă devine simbol pentru două lucruri com- 
plet antagonice: pentru lumea deșartă, cât şi pentru moartea 
martirică. În timp ce lumea presupune un aspect pozitiv prin 


însăşi ființarea sa și unul negativ prin finalitatea sa în moarte 


174 Idem, p. 181-182. 

(datorită consumării vitalității ei prin păcat și autodistrugerii 
morale şi spirituale), lucrurile stau exact invers în ceea ce pri- 
veşte moartea-martiriu, pentru că ea este un lucru negativ în 
sine, dar conţine un aspect pozitiv, în ceea ce privește finalitatea 
sa în viaţă, în viața veşnică. Am putea spune că, în amândouă 
cazurile, marea tulburată este de fapt simbolul morții, al ispitei, 
al tentaţiei corupătoare sau al probei de credinţă prin care trebuie 
să treacă atât cel ce se află în lume, cât și cel de pe pragul morții. 

Comparaţia sufletului cu o corabie ţine de o simbolistică 
creştină foarte veche, fiind o extensie a unui topos primordial ce 
privește Biserica în calitatea ei de Trup al lui Hristos și corabie a 
mântuirii, închipuită în Vechiul Testament de corabia Sfântului 
Noe (şi Antim vorbește — după cum am citat deja, puţin mai sus 
— de venirea „lui Noe celui adevărat, lisus Hristos, carele ne-au 
mântuit cu corabiia trupului Său, de potopul păcatului celui 
strămoşesc”) și care îi face pe credincioși să traverseze cu bine 
marea vieții cea tulburată, aducându-i la „ţărmul Împărăției Ce- 
rești, la liniștea dumneze[ileștii fericiri”1%, această corabie fiind 
condusă de Hristos, „Cap ce iaste al Bisericii”!€. 

Acest topos străvechi — sau la fel de vechi ca și Creştinismul 
— este adeverit și de arhitectura Bisericilor construite în formă de 
navă și avându-L pictat pe cupola principală - pe „catargul 
Crucii”, cum ar zice Antim, adică pe axul central — pe Hristos 


Pantocrator. Imaginile la care a recurs autorul au însă un deose- 


13 Idem, p. 191. 
176 Idem, p. 31. 

bit farmec artistic şi literar, încât putem vorbi de o adevărată 
poezie teologică în expresiile sale!7. 

Antim concentrează chiar destul de multe învățături dog- 
matico-morale în poezia absolut superbă a alegoriei sale. Chiar 
și puţine cuvinte ce pot părea metaforice, de genul „Pre Crucea 
aceasta dormu somnul petemii, a morții, carea au mijlocit viața a 
toatei lumi”, au semnificații extrem de profunde. 

Dacă privim cu atenţie chiar și numai această formulare: 
„somnul patemii”, sublimă prin expresivitate și dramatism, pu- 
tem dezvolta mai multe teorii, făcând să ţâșnească, de aici, 
nebănuite sensuri şi potenţialități sugestive. 

La prima vedere, ne vine în minte analogia pe care o fac 
Părinţii Bisericii între somnul pe care Dumnezeu l-a indus 
primului om, pentru a o crea pe femeie din coasta sa și somnul 
pe Cruce al lui Hristos, în timpul căruia s-a născut, din coasta Lui 


împunsă, însăși Biserica. Antim ar fi putut avea în vedere această 


177 Este interesant de observat afirmaţia unor mari reprezentanţi ai 
umanismului timpuriu în Occident: „Petrarca susținea în scrisoarea către 
fratele Gherardo (Fam. X, 4 din 2 decembrie 1348 sau 1349) că teologia nu 
este decât poezie al cărui subiect e Dumnezeu (parum abest quim dicam 
theologiam poeticam esse de Deo [puţin lipsește să spun că teologia este 
poezie despre Dumnezeu]); iar Sfânta Scriptură ar fi tocmai evidenta 
manifestare a acestei poetica de Deo. Și pentru Boccacio Sfânta Scriptură 
este poezie, poezie sub care se ascunde o semnificaţie profundă, de origine 
divină”, cf. Agostino Pertusi, Cultura bizantină şi primul umanism italian, în 
Literatura Bizanțului. Studii, antologare, traduceri și prezentare de Nicolae- 
Şerban Tanașoca, Ed. Univers, Bucureşti, 1971, p. 351-352. Înainte însă de 
apariţia curentului umanist și renascentist în Europa Occidentală, teologia 


bizantină remarcase de mult adânca poezie a textelor sfinte. 

hermeneutică biblică atunci când a numit răstignirea şi moartea 
lui Hristos: „somnul patemii”. Pe de altă parte, autorul însuși ne- 
a oferit, puţin mai devreme, un alt fir de interpretare, când a spus 
că „Domnul nostru şi când doarme mântuiaște”. 

Putem, deci, înțelege sintagma de mai sus, și astfel: Dum- 
nezeu nu doarme pe Cruce, dar în ochii lumii, El doarme — adică 
e mort —, după cum și Sfinţii Apostoli Îl vedeau dormind în 
corabie, în timpul furtunii pe mare. El doarme din două motive: 
pentru că a murit cu trupul pe Cruce, și, pentru că, din dorința 
de a pătimi moartea „carea au mijlocit viaţa a toatei lumi”, nu- 
mește moartea aceasta chinuitoare somn, adică odihnă. Dum- 
nezeu Se odihnește murind ca om, adică mântuind lumea. Dar 
dacă, după trup şi ca om, doarme în corabie alături de Ucenici, 
iar pe Cruce este mort, totuși, ca Dumnezeu, mântuie chiar și 
dormind, sau, altfel spus, adevărul este că în același timp doarme 
și veghează și, fiind mort, îi învie pe cei morți. 

Antim concentrează toate acestea într-o singură sintagmă 
metaforică — aş spune, după modelul imnelor bisericești care pot 
să restrângă în puţine cuvinte poetice o enormă teologie. 

„Vetrila credinţii” care este umflată de Duhul Sfânt este 
iarăși o expresie poetică ce încrustează sensuri mistice și bogate 
potenţialități de interpretare, într-o metaforă care este, chiar și 
pentru neinițiați, impresionantă prin forța imagistică, prin capa- 
citatea de plasticizare a abstractului, a inefabilului. Înaintea lui 
Eminescu și a lui Blaga, Antim a avut, în literatura noastră, poate 
cea mai mare putere de concretizare a abstractului, dar şi o mare 
forță de abstractizare şi de concentrare a ideilor în metafore și 


imagini sublime. 

„Valurile sălbatece” şi „cumplitele valurile” morții nu 
reușesc să scufunde sufletul care nu este „corabie deșartă” 
(pentru că Îl are în ea pe Hristos, precum corabia Ucenicilor Lui) 
și care a schimbat direcția de mers „din partea cea slobodă a 
deșertăciunii”, adică de la acest „vanitas vanitatum” care este 
lumea, navigând către „frumoseţile cele nemuritoare”. 

Motivul corabiei, care este Biserica ce navighează către 
limanul mântuirii, este prezent încă din primele secole ale 
Creștinismului. El se regăseşte în Constitutiile Apostolice, precum 
şi la autori din secolul al II-lea precum Sfântul Ipolit al Romei, 
Sfântul Clement Alexandrinul, Tertullian sau Sfântul lustin 
Martirul și Filosoful, la unii întâlnindu-se și simbolul catargului 


sau al arcei reprezentând Crucea Domnului!*. Antim Ivireanul 


178 Sfântul Ipolit al Romei spune în Tratatul asupra Antihristului: 
„Marea este lumea. Biserica, aidoma unei corăbii scuturate de valuri, dar 
nescufundată. Ea are într-adevăr cu ea un cârmaci experimentat, pe 
Hristos. Ea are în mijlocul ei trofeul învingătorului asupra morții, ca și 
cum ar duce cu sine Crucea lui Hristos. [...] Parâmele ce leagă antena de 
vârful catargului sunt ca cetele Profeţilor, Martirilor şi Apostolilor care se 
odihnesc în Împărăţia lui Hristos”, cf. Jean Daniélou, Simbolurile creștine 
primitive, trad. de Anca Opric şi Eugenia Arjoca leremia, Ed. Amarcord, 
Timișoara, 1998, p. 58. „În Predici [ale Sfântului Clement Alexandrinul] şi- 
n Constituţii [...] se va remarca îndeosebi că spațiul de deasupra antenei 
este considerat ca ăvărnavots «locul de odihnă », în timp ce scara (kAiua€) 
ridicată până la antenă constituie un simbol al Crucii ce permite credin- 
cioșilor să se înalțe la ceruri. Astfel, diferitele etaje ale catargelor reprezintă 
un fel de scară cosmică. Așa cum a remarcat Dolger, imaginea lui Hipolit 


evocă scara care conduce în Rai din Actele Martirice ale Sfintei Perpetua, 4, 

avea o bogată literatură creștină și bizantină pe care nu putea să 
o ignore. Originalitatea lui constă în sensul acordat interpretării 
şi în stilul propriu al comentariilor, în expresivitatea și frumu- 
seţea limbajului creat de către el. Într-un Cuvânt de învățătură 


asupra omului mort, Antim exprimă ceva asemănător cu ceea ce a 


și de asemenea, unxăvr), a lui Ignaţiu din Antiohia (Epistula ad Ephesios, 
IX, 1), care se ridică spre înălțimi şi care este crucea”, cf. Idem, p. 59. 

De asemenea, „în Prima Apologie, Iustin enumeră un anumit număr 
de simboluri ale Crucii. Printre ele...catargul pe corabie: «Nu se poate 
despica marea dacă acest trofeu care se numeşte pânze (ioriov) nu se 
înalță intact pe corabie» (I Apologia, LV, 3). [...] Iustin cunoaşte şi el un 
simbolism al Arcei lui Noe ca simbol al salvării. El se dezvoltă într-un 
pasaj remarcabil din Dialogul cu Tryfon: «Dreptul Noe împreună cu alți 
oameni ai Potopului, adică soţia sa, cei trei fii ai săi și soțiile fiilor săi 
formau numărul opt și ofereau simbolul celei de-a opta zile, în care Hristos 
a înviat din morți. Or Hristos, primul născut al oricărei creaturi, a devenit, 
într-un sens nou, conducătorul unei alte rase, al aceleia care a fost 
regenerată prin El, prin apă, credinţă și prin lemnul ce conţinea misterele 
Crucii, la fel cum Noe a fost salvat de lemnul arcei sale, dus de ape 
împreună cu toţi ai săi» (CXXXVIII, 1-2)”, cf. Idem, p. 63-64. 

Tertullian scria: „În rest, barca prefigura Biserica, care, pe marea 
lumii, este scuturată de valurile persecuțiilor şi ispitelor, în timp ce Dom- 
nul în răbdarea Sa pare să doarmă până-n ultima clipă când, trezit de 
rugăciunea Sfinţilor, stăpâneşte lumea și redă pacea alor Săi”, cf. Idem, p. 
65. Tertullian este cel care, în De idolatria, a afirmat: Quod în arca non fuit in 
Ecclesia non sit, ceea ce Sfântul Ciprian al Cartaginei va exprima altfel: «Nu 
există mântuire în afara Bisericii», cf. Ibidem. Jean Daniélou ne mai spune 
că „printre simbolurile descoperite în osuarele iudeo-creștine arhaice se 
află [...] şi corabia. Şi această corabie este, întocmai cum ne aşteptăm, cu 


antena care taie catargul și-i dă forma unei Cruci”, cf. Idem, p. 63. 

afirmat în predica la Sfântul Dimitrie, în legătură cu moartea 
grabnică a omului „ce s-au născut în baia Sfântului Botez, ce au 
supt laptele credinţii, ce s-au hrănit în casa învățăturii dumne- 
ze|ilescului dar, ce s-au întemeiat cu puterea cinstitelor 
Taini...”! și despre care afirmă că „n-au murit, ci doarme ; [...] 
de vreme ce credinciosul nu moare, iaste lucru adevărat că sfâr- 
șitul lui nu iaste moarte, ce adormire” 1%. 

Şi iarăși folosindu-se de aceeași alegorie a mării tulburate, 
scrie poetul Antim „că precum iaste mai norocit corăbiiariul 
acela, pre carele vântul cel tare îl aduce cu grabă la liniște, decât 
acela ce cu mare liniște, făr' de vânt, călătoreşte, așa mai fericit 
iaste și cela ce fără vreme, de moarte grabnică să mută la liniștea 
dumneze[ileștii fericiri” 181. 

Existența umană capătă din nou dimensiunea dramatică a 
nesiguranţei perpetue ce însoţeşte traversarea unei mări, iar călă- 
toria rapidă spre țărmul odihnei apare ca o soluţie salvatoare și 
fericită, cu atât mai mult cu cât acest țărm de vis este „Împărăţia 
lui Hristos, care este nevăzută şi neprecepută, iaste vecinică și 
nemutată, iaste nebiruită și fär’ de moarte, iaste cerească şi sufle- 
tească, iar nu pământească și trupească...”1%2, unde cel sau cea 
care se mută „îşi deșchide mai vârtos ușa ceriului, a luminii cei 
adevărate”! și „întru strălucirile luminii cei neapropiiate [stând] 


vede, în toate zilele, și pre părinţi şi pre fii și verice alt au avut 


17 Antim Ivireanul, Opere, ed. cit., p. 189. 
15 Ibidem. 

181 Idem, p. 191. 

182 Idem, p. 183. 

18 Idem, p. 189. 

dorit în lume”!%, privind atât spre Dumnezeu — în a Cărui lumină 
locuiește —, cât și spre pământ, unde se mai află cei iubiți. Este un 
alt fel de moarte creștinească — alături de cea martirică, pe care 
am văzut-o mai înainte — dar care are aceeași finalitate, printr-o 
„dulce adormire”18. 

Sfârşind această paranteză și întorcându-ne la predica din 
ziua Sfântului Dimitrie, Antim încheie acest excurs în tonul 
aceleiaşi alegorii ce presupune imagini marine, dar înălțându-l 
în simfonia unei rugăciuni pornite ca o revărsare a inimii sale 
adânci: „Drept aceia şi noi, smeriții robii tăi, Mare Mucenice 
Dimitrie, te rugăm, de vreme ce într-atâta cinste te-a învrednicit 
Dumnezeu, ca să te faci fiiul Lui, şi sfânta Lui dreaptă să te ia și 
să te sue întru Împărăţiia Lui, ca să te răsfeţ[i] cu fericiții Îngeri, 
cuvântul tău și rugăciunea ta poate mult. Drept aceia adu-ți 
aminte şi de noi, carii ne turburăm în furtuna cea mare a 
vrăjmașilor şi în valurile deșertăciunilor celor lumești și de 
doarme Dumnezeu, adecă de se face ca cela ce doarme, și nu va 
vrea să ne asculte, tu ai multă îndrăzneală ce-L deşteaptă şi te 
roagă Lui, tu, cel vrednic, pentru noi, cei nevrednici; tu, cel iubit 
a lui Dumnezeu, pentru noi, cei urâţi, pentru neascultarea şi 
nesupunerea poruncilor Lui; tu, cel desăvârșit priiaten al lui 
Dumnezeu, pentru noi, vrăjmașii, pentru păcat. Să înceteze fur- 
tuna și să alineze valurile, că iaste dator să facă voia ta. Şi fă 
această osteneală ca să ne aduni în corabiia ta, cea blagoslovită, 


când va răspunde Preamilostivul Stăpân să stăm de faţă, în zioa 


184 Ibidem. 


185 Ibidem 

cea dulce a răsplătirii, ca dinpreună să binecuvântăm prealăudat 
numele Tatălui și al Fiiului şi al Sfântului Duh, în veci. Amin”1%. 

După cum uşor se poate observa, și acest text este foarte 
mult predispus la aşezarea în versuri, însă nu am mai recurs la 
acest procedeu, deoarece considerăm că celelalte fragmente pe 
care le-am ales în acest scop sunt îndeajuns de grăitoare pentru a 
demonstra că Antim este un mare poet al literaturii noastre vechi 
și că o însemnată parte din opera sa oratorică se pretează la a fi 
imnificată, la a fi citită ca un imn. 

Din nou, „furtuna cea mare a vrăjmaşilor” şi „valurile 
deșertăciunilor celor lumești” sunt metafore duhovnicești pentru 
ispitele care îl înconjoară pe om pe calea vieții pământești. 

Într-o altă rugăciune, către Prea Sfânta Fecioară, Antim o 
numește „Fecioară prealăudată, nădejdia celor păcătoși și liniștea 
celor bătuţi de valurile păcatelor...”1%, dar aceasta nu trebuie să 
ne mire câtuși de puţin, pentru că în rugăciunile ortodoxe se face 
adesea aluzie la „întreitele valuri ale păcatelor”, iar într-o bine- 
cunoscută cântare de la Slujba Înmormântării, se spune: „Marea 
vieții văzând-o înălțându-se de viforul ispitelor, la limanul Tău 
cel lin alergând, strig către Tine..."188. 

Pornind tocmai de la interpretarea alegorică a minunii pe 
care a făcut-o Hristos, potolind furtuna pe mare, dar și a poto- 
pului relatat în Vechiul Testament, acest topos creştin al lumii 
ispititoare şi al vieţii încărcate de suferinţă, ca o mare în furtună 


sau ca o revărsare sălbatică de valuri, este la fel de vechi ca şi 


186 Idem, p. 182. 
1837 Idem, p. 21. 
188 Molitfelnic, ediția a V-a, Ed. IBMBOR, București, 1992, p. 206. 

Creştinismul, însoțit de imaginea corabiei care este Trupul lui 
Hristos, adică Biserica, ce poartă în sine pe cei mântuiți. Primele 
criptograme creştine redau această imagine, alături de simbolul 
mesianic al peștelui — ixOvs. 

Revenind la imaginea Bisericii ca o corabie a mântuirii, 
amintim cu această ocazie încă o simbolistică a mării învăluite de 
uragan, utilizată cu scopul de a ilustra dezordinea provocată de 
erezii: „Să tulbura liniștea cea besericească de dobitoceasca 
pornirea eresului arianesc și pravoslaviia credinţii să lupta de 
valurile necredinţii. Şi la atâta nevoe au strălucit steoa cea lu- 
minoasă, blagocestivul Constandin. Şi adunând la Nichea săbo- 
rul cel lăudat, au potolit turburarea Besericii”15. 

Iar lumea (umanitatea) ca o mare tulburată de patimi apare 
și în expresia: „...ne turburăm pururea, pentru fieștece, ca 
valurile mării când le suflă vântul”!%, sugerând aceeași neliniște 
și instabilitate de care vorbeam puţin mai devreme. 

Antim afirmă citând versete din Psaltire: „În mare se face 
cutremurul, pentru ca să cunoască toți că «a Lui iaste marea și El 
au făcut-o pre dânsa. Şi uscatul mâinile Lui l-au zidit» [Ps. 94, 5]. 
Şi încăș, să nu gândească lumea cum că numai pre pământ să 
ocolește puteria lui Hristos Dumnezeul nostru, ce în toată zidi- 
rea, neocolit lucrează puterea Lui, ca a unui Stăpân: «Tu stă- 
pânești puteria mării şi turburarea valurilor ei Tu o îmblânzeşti» 
[Ps. 88, 10771. 


1% Antim Ivireanul, Opere, ed. cit., p. 116. 
1% Idem, p. 80. 
11 Idem, p. 177. 

Acest din urmă verset biblic se referă însă atât la mare 
propriu-zis, cât şi la umanitate, la mândria și orgoliul uman, 
după cum se poate înțelege din contextul mai larg al psalmului 
respectiv. 

După cum am văzut, marea tulburată este, în marea 
majoritate a situaţiilor, o metaforă alegorică pentru lumea nesta- 
tornică, pentru viața nesigură, pentru patimile sau pentru dure- 
rile vieții, cât și pentru suferința morţii, dar poate fi şi o alegorie 
pentru chinurile veșnice ale iadului sau pentru activitatea demo- 
nică. 

Faptul că marea este o creaţie a lui Dumnezeu nu vine în 
conflict cu felul în care tulburarea ei este uneori provocată de 
demoni, aşa cum explică Antim iscarea furtunii pe mare — 
sugerând că furtunile care însoțesc destinul uman au aceeaşi 
sursă nefastă: „Oare pentru ce să certe Hristos stihiile cele neîn- 
suflețite şi nesimţitoare: marea şi vântul? Nu socotesc să fi certat 
Hristos stihiile, ci pre dracii aceia carii din depărtarea lui 
Dumnezeu lucrează unile ca acestia, spre ispita noastră. Și de pe 
ce mă încredințez cum să fie aşa? De pe cuvintele evanghelistului 
Marco, că au zis vântului: «taci», cuvânt care era obicinuit 
Hristos să-l zică la draci, precum au zis în Capernaum la omul 
cel ce avea duh necurat și la omul ce au adus pre fiiu-său și avea 
duh mut şi surd, precum spune Mathei că tot cu acel cuvânt: 
«taci», au certat vânturile și marea” 1%. 

Marea este atât de des personificată, deoarece are nenu- 


mărate semnificaţii alegorice, presupunând o simbolistică deose- 


1% Idem, p. 179-180. 

bit de variată și mai ales, o simbolistică umană, legată de 
paralelismul care se face între elementul marin — caracterizat prin 
instabilitate şi climat intempestiv — și sufletul omenesc sau uni- 
versul uman, în general. 

Mai mulți exegeţi ai operei antimiene sunt de părere că 
pasiunea pe care o dovedește autorul pentru acest adevărat 
complex semantic și imagologic marin are în sine şi o motivație 
intimă mai profundă, o componentă autobiografică, reprezentată 
de o posibilă reminiscență psihologică a presupuselor călătorii 
pe mare, pe care el le-ar fi făcut, pe când era purtat în robie sau, 
poate, în alte condiţii. 

Nu excludem această ipoteză, dar — în virtutea a ceea ce am 
încercat să demonstrăm mai sus, subliniind vechimea impresio- 
nantă a acestui topos marin şi rezistența sa până în literatura 
modernă — considerăm că, indiferent dacă Antim a făcut aceste 
călătorii sau nu și indiferent dacă a trecut sau nu prin astfel de 
furtuni devastatoare, Mitropolitul nostru era capabil de expune- 
rea artistică a unor astfel de peisaje şi nu avea nevoie, în mod 
neapărat, de o experiență personală care să îl inspire în des- 
crierea acestui fenomen natural, deoarece avea în urma sa o 
enormă tradiție ortodox-bizantină, al cărei punct de plecare este 
chiar din primele veacuri creştine — dacă nu cu mult mai 
devreme, din perioada veterotestamentară — care asociază viața 
omului pe pământ cu o călătorie printr-o mare vijelioasă, al cărei 
singur țărm și liman este Împărăţia cea veşnică a lui Dumnezeu, 
viaţa veșnică. 

Deoarece nu este scopul nostru în lucrarea de față, nu insis- 


tăm în a mai prezenta exemple în acest sens, dar ele sunt fără de 

număr, în toate cărțile de cult şi în literatura ortodoxă. Un atare 
topos creştin putea fi cu ușurință impropriat şi dezvoltat în mod 
poetic de autor, servind aceloraşi țeluri religioase ale lerarhului. 

Varlaam avea aceeași concepţie ca și Antim, scriind că 
„marea iaste această lume cu valuri multe. Că aceastâ lume cu 
adevărat să închipuiaște mărei, că marea pururea iaste cu frică și 
cu trudă, fârâ pace şi fârâ credință: unde-i moarte, acolo arată 
viiaţă; când dâ dulceaţă, atunci amârăște. Pururea iaste prinsa 
schimbare și furtuni de scrâbe și valuri de lăcomii și necurâţii” 1%. 

„Călătoria noastră în această lume iaste foarte sărguitoare, 
ca o apă repede ce cură. Așa și noi curâm și ne apropiem de 
moarte, și dzilele noastre trec ca o umbră de nuâr fărâ de ploae. 
Ca corabia pre mare ce o bate văntul spre margine, ca o piatră 
din deal la vale cănd să răntună și nu să poate opri, așa merge de 
tare și viiaţa noastră cătrâ moarte. Călătorești în ceastă lume cum 
ai înota pre o mare cu valuri şi cu vănturi rele, unde sămt în toate 
dzile furtuni de scărbe. 

De o parte bat valurile boalelor şi a neputinţelor, de altă 
parte valurile năpâștilor și a sărăciilor, de altă parte valurile 
nevoilor ș'a greutăților celor mai mari”1%, Şi tot el numește Iadul 
„marea cea de foc”! şi „matca focului de veci”!%, în timp ce 
omul, deca trece luciul mărei aceştiia, atunci să izbâvește de toată 


usteninţa şi de toată frica. Cu bunâ nădejde să odihneşte decia, 


1% Varlaam, Cazania (1643), op. cit., p. 156-157. 
1% Idem, p. 334-335. 
1% Idem, p. 158. 


1% Ibidem. 

fără de nice o trudâ, veselindu-se pururea întru Împărăţiia ace de 
SUS 1, 

În acelaşi sens, în poemul Viața lumii al lui Miron Costin, 
de patru ori apare identitatea între deșertăciunea lumii acesteia 
şi spuma mării: „Spuma mării şi nor suptu cer trecătoriu / Ce e 
în lume să nu aibă nume muritoriu? [...]; Nu-i nimic să stea în 
veci, toate trece lumea, / Toate-s nestătătoare, toate-s niște spume. 
[...]; Pre toți [împărații] i-au stinsu cu vreme, ca pre nişte spume. 
[...]; la aminte, dară, o, oame, cine eşti pe lume / Ca o spumă 
plutitoare, rămâi fără nume” 18, 

Iar în predoslovia la Letopiseţul Ţărei Moldovei, același autor 
mărturisea că „la acestu fel de scrisoare gându slobod și fără 
valuri trebuește” 1%, notație în care este evidentă sinonimia 
metaforică dintre „valuri” și „cumplite aceste vremi”2%, pe care 
era nevoit să le trăiască. Şi iarăşi, în aceeaşi carte, se adresează 
cititorului cu aceste cuvinte: „Crede neputinții omenești, crede 
valurilor şi cumplitelor vremi..."21. Peisajul marin al lui Antim 
se aseamănă, după cum s-a remarcat, cu „felul în care contemplă 


Costin priveliștea convulsivă a lumii”, 


1% Ibidem. 

1% Miron Costin, Opere, vol. I şi II, ediție critică îngrijită de P. P. 
Panaitescu, col. Scriitori români, EPL, Bucureşti, 1965, p. 115, 116, 117 şi 119 
din vol. II. 

19 Idem, vol. I, p. 4. 

20 Ibidem. 

201 Idem, p. 167. 

22 Eugen Negrici, Expresivitatea involuntară, Ed. Universalia, Bu- 
cureşti, 2000, p. 51. 

Puterea descriptivă a lui Antim o întrece însă pe cea a lui 
Varlaam și a lui Miron Costin. Antim demonstrează o extra- 
ordinară forță de vizualizare a lucrurilor, care are, în ceea ce-i 
privește pe ascultători sau cititori, rol participativ, implicator în 
evenimente, emoționând puternic. 

Ceea ce este interesant la Mitropolitul nostru este faptul că, 
nu numai atunci când descrie fapte reale, evenimente concrete, 
ci şi atunci când formulează alegorii — chiar dacă ele pornesc de 
la un sens scriptural iniţial, precum cea în care suprapune 
fenomenul spiritual al închinării idolatre, potopului (ca realitate 
evenimenţială concretă în Scriptură) — este la fel de convingător 
prin realismul imaginilor, prin forţa plasticizantă impresionantă. 

Un mare poet al peisajului marin, interpretat în acelaşi mod 
simbolic, cu aceleași semnificaţii, alături de Antim, Varlaam și 
Costin, este și Dimitrie Cantemir. În romanul său alegoric 
terminat în 1705 (dar publicat abia în 1883), am aflat mai multe 
fragmente ilustrative ale acestui topos marin. 

Un prim tablou se apropie foarte mult, ca demers stilistic și 
psihologic, de realizarea lui Antim: „Aședară, dulful cu coră- 
biieriul vorovind şi încă cuvântul bine nesfârşind, vântul 
crivățului dimpotriva căii corăbiii a sufla, marea a să înfla şi 
valurile ca munții a să râdica începură (căci şi timpul iernii, când 
soarele din tropicul Himerinos spre tropicul Therinos să întoarce 
era). 

Corăbiierii, volbura carea asupră le vine și primejdiia carea 
în cap li să pune, vădzind, unii funele întindea, alţii vetrilile 
strângea (ce groaza morți mintea uluiește și primejdiia fără de 


veste toate simţirile amurțește). De care și bieţii corăbiieri 

cuprindzindu-să, unii la adânc, alții la margine mântuinţa arăta. 
[...] ...holbura corabiia a învârtiji şi valurile pe deasupra a o 
năbuși începură, și aşe, în mica ceasului, vântul cel de dulf să- 
mănat din pufnet vivor și din stropitură gârle înlăuntrul şi pe 
deasupra vasului izvorâră, carea, cu undele fierbând și ameste- 
cându-să, din faţa apii în fundul mării să muta..."28. 
Remarcăm, de asemenea, și un alt fragment ieroglific, 
infiltrat (ca și precedentul) de un lirism irepresibil — și nici noi nu 


ne putem abţine de a nu-l contempla în versuri: 


„Că duhurile muritorilor 
asemenea sunt 
vânturilor clătitului aer, 


carile și plăcut, și împotrivă a sufla pot. 


Inimile corăbii 

pre nestătătoare lucrurile tâmplărilor 
ca pe umerile mărilor plutesc, 
sfârșitul lucrurilor liman, 

întrarea la liman, 

aflarea lineștii și scăparea 


din furtună ieste. 


Deci precum adese s-au văzut 


că cu nepaza cârmaciului și cu lenevirea corăbiierilor, 


20% Dimitrie Cantemir, Istoria ieroglifică, ediţie îngrijită de P. P. 
Panaitescu și I. Verdeș, studiu introductiv de Adriana Babeţi, Ed. Minerva, 
Bucureşti, 1997, p. 158-159. 

acmu în sânul limanului 
întrați fiind, aceia pat, 


de carea între groaznice undele valurilor au scăpat. 


Într-acesta chip și lucrurile voastre, 
ca un vas de multe valuri 

şi din multe părți izbit şi strânciunat, 
acmu la limanul adăpostirii 

și la lineştea odihnirii 

să fie agiuns socotesc. 

Cea mai multă primejdie, 


precum să vede, au trecut. 


Rămas-au acmu ca în adăpost, 

pentru paza vivorului, fierul să să arunce, 
pândzele să să învălească, 

funele să să întărească 

şi vasul, cu nerumpte odgoane, 

la margine lăsându-să, să să sprijenească, 
ca nu cândailea, despre uscat 

vivorul duhurilor fără veste scornindu-să, 
iarăşi mările odată călătorite 

şi valurile mai denainte trecute 

a le pofti să silească, 

unde de nu cea de tot prăpădanie, 

însă cea mai rea decât cea dintâi primejdie, 


poate să să tâmple. 

lată, deoparte, 

Inorogul singur cârmaciu, 
singur vasul voii sale 
încotro ar pofti 

a-l porni ştie şi poate, 
carile, în liman întrând, 
cu ce odgon și la ce stâncă 
vasul s-ar lega 


singur de sine voii şi alegerii noastre au lăsat. 


Deci despre această parte fără prepus sunt 
că în adăpostul odihnii 

vasul inimii sale, 

fără nicio primejdie, 

cu groase odgoane, cu tari funii 

și la credincioase locuri să va lega, 
unde, neclătit rămâind, 

vivor cât de repede, 

furtună cât de mare 

și holbură cât de năprasnă 

a-l mai urni nu va putea 

(că mai pre lesne ieste vântului 

o mie de odgoane a rupe 

şi o mie de fiiare a smulge 

decât sufletului cinstei purtătoriu 


din cuvântul dat a să întoarce”20%4. 


204 Idem, p. 369-370. 

Îi dăm aşadar dreptate lui Nichita Stănescu, care îl desco- 
perea pe Cantemir ca pe „primul şi cel mai mare poet român” şi 
„un mare înaintaș al lui Eminescu, Arghezi, Blaga, Barbu, Ba- 
covia, un mare înaintaș egal cu urmașii săi şi deci mai tulbu- 
rător'2. 

Nu credem că Nichita s-a lăsat dus de valul entuziasmului 
și nu a cântărit cu mare seriozitate gravitatea afirmațiilor sale, 
atunci când a așezat literatura veche pe același piedestal poetic, 
ba chiar cu o treaptă mai sus, față de lirica românească modernă 
şi de monștrii ei sacri, intangibili pentru mulţi, care s-ar feri ca de 
o erezie de la a face afirmaţii de genul celei a lui Nichita Stănescu. 

Divanul lui Cantemir ne înfățișează, în mai multe ocazii, 
aceeași imagine ca și Varlaam, a lumii ca o mare pe care omul 
călătorește şi se află permanent în primejdie: „Și ca cum cu vasul 
pre mare, aşé în primejdie cu sufletul în trup eşti, că dzice 
Eclisiiasticul: «Carii vâslesc pre mare povestesc primejdiile ei» 
(gl. 43, sh. 28). Şi Apostolul dzice: «Cu cât mai mult suntem în 
trup, ne înstreinăm de la Domnul» (Corinth, Cartea 2 glav.5, sh. 
6)” 206, 

Întorcându-ne la subiectul nostru, observăm că din lite- 
ratura bisericească acest topos marin a trecut şi în literatura cultă. 


II întâlnim în poezia preromantică și romantică. Paul Cornea 


205 Nichita Stănescu, Cartea de recitire, Ed. Cartea Românească, Bucu- 
rești, f. a., p. 11, 13. 

2% Dimitrie Cantemir, Divanul sau Gâlceava înțeleptului cu lumea sau 
Giudețul sufletului cu trupul, text stabilit, traducerea versiunii grecești, 
comentarii și glosar de Virgil Cândea, postfață şi bibliografie de Alexan- 
dru Duţu, Ed. Minerva, București, 1990, p. 78. 

remarca prezenţa acestui motiv la o serie de poeţi precum lenă- 
chiţă Văcărescu, Costache Conachi, Nicolae Dimachi, lancu 
Văcărescu, Gheorghe Asachi, Zilot Românul?”. Şi tot Paul 
Cornea observa foarte corect şi faptul că semnificaţiile toposului 
acvatic din literatura română nu corespund celor din literatura 
apuseană. 

Comentând o poezie a lui Vasile Cârlova, Eugen Simion 
aprecia că „luntrea bătută de furtuni este o imagine curentă în 
poezia timpului”, În poemul enunțat de criticul nostru, 
Înserarea, poetul accede din spaţiul real, din „astă tristă vale” 
(echivalent cu „valea plângerii”), paradigmă a lumii amenințate 
de înnoptare, către dimensiunea ei surprinsă metaforic ca o mare 
în furtună, în care luntrea sufletului omenesc se simte pierdută: 
„Întocmai ca o luntre ce, slobodă,/ Nu poate de furtune a mai găsi 
pământ”. 

Într-un mod asemănător, Grigore Alexandrescu exprima, în 
poemul Candela, faptul că „Dumnezeu este limanul ultim, țărmul 
spre care se îndreaptă corăbierul /.../ când marea este primej- 
dioasă.”2*: „Voi alerga la Tine în dureri și necazuri,/ De oameni 
şi de soartă când voi fi apăsat;/ Astfel corăbierul, când marea e-n 


talazuri,/ Aleargă la limanul ce-adesea l-a scăpat”20. 


27 Paul Cornea, Originile romantismului românesc, Ed. Cartea ro- 
mânească, București, 2008, p. 110-117. 

2% Cf. Eugen Simion, Dimineaţa poeților. Eseu despre începuturile poeziei 
române, postfaţa de Valeriu Cristea, ediţia a Il-a, Ed. Eminescu, Bucureşti, 
1995, p. 47. 

2% Idem, p. 94. 


210 Grigore Alexandrescu, Poezii. Proză, Ed. Minerva, București, 1985. 

Gheorghe Asachi vorbește despre „al vieţei ocean” (în 
poemele La patrie şi La moartea părintelui meu), iar un alt poet 
care mizează foarte mult pe simbolul marin și pe feeria acvatică 
este Bolintineanu, pentru care „O mare turburată [e] ca omul pe 
pământ” (Elegie) sau „Goniţi din mare-n mare, ferice cel ce- 
atinge/ La port când ale vieţii amari patimi le-nvinge” (Virtu- 
tea PP. 

Heliade aprecia și el, în mod similar, că, pentru poet, „i-e 
viforoasă calea, o mare de talazuri!/ Şi-ntr-însa ai să-ntâmpini 
ispite, piedici mii:/ Dar ai de călăuză pe Domnul în necazuri,/ Ce 
morții înviază și judecă pe vii” (La un poet exilat}. 

În poemul Pe malul mărei (din ciclul Suvenire), Vasile 
Alecsandri dezvoltă, comparativ cu starea sa interioară, sufle- 
tească, un tablou spectaculos al mării în furtună, din care 
remarcăm faptul că elementul peisagistic este valorificat numai 
ca un corelativ al celui spiritual. 

În ultimele două strofe ale poeziei, apare aceeași imagistică 
marină, aidoma celei antimiene şi în consonanţă cu secvențele 
poetice despre care am amintit anterior, în care sufletul omenesc 
este perceput ca o mică luntre plutind pe marea vieții: „Cu-a sale 
pânzi umflate o mică luntrișoară/ Pe luciul viu al mărei de vânt 
se îngâna,/ Şi sub un cer albastru, ca lebăda ușoară,/ Azi lin se 


legăna. // Dar vântul crunt, deodată, suflând cu vijelie,/ Schimbă 


211 Gheorghe Asachi, Opere, ed. critică şi prefață de N. A. Ursu, vol. I 
(versuri şi teatru), Ed. Minerva, București, 1973. 

212 Dimitrie Bolintineanu, Opere III. Poezii, ediție îngrijită, note și 
comentarii de Teodor Vârgolici, Ed. Minerva, București, 1982. 


213 |. Heliade Rădulescu, Poezii. Proză, Ed. Minerva, București, 1977. 

a mărei față în munți îngrozitori;/ Şi-acum sărmana luntre pe- 
ntinderea pustie/ Zdrobită, se zărește la fulgeri trecători!”214. 
Aceeași alegorie, receptată însă sub auspicii mai favorabile ale 
vieţii, se recunoaște și în poemul Iahtul (din ciclul Mărgăritarele). 

Acest topos marin apare cu predilecție la Eminescu, unde 
marea are, de multe ori, același sens alegoric de „lume a deşertă- 
ciunilor”, ce îneacă toate idealurile sub valurile ipocriziei și ale 
indolenţei. E de ajuns să ne reamintim fie și numai poezia Dintre 
sute de catarge..., dar o imagine identică întâlnim și în alte poeme, 
precum Luceafărul („Când valuri află un mormânt/ Răsar în urmă 
valuri”), Glossă („Ce e val, ca valul trece”), Scrisoarea I (oamenii 
„Cu inima smerită” sunt „ca spuma nezărită”, iar soarta oarbă „ca 
şi vântu-n valuri trece peste traiul omenesc), Rime alegorice 
(„Corabia vieţii-mi, grea de gânduri/ De stânca morţii risipită-n 
scânduri,/ A vremei valuri o lovesc și-o sfarmă/ Și se izbesc într- 
însa rânduri-rânduri”), etc., etc. 

Exemple mai numeroase vom oferi într-un capitol ulterior, 
în care vom vorbi despre confluența operei eminesciene cu 
viziunea cosmică a lui Antim și a tradiţiei literare româneşti şi 
bizantine. Eminescu era un admirator al literaturii și al limbii 
vechi și nu e de mirare că a împrumutat teme și motive bine- 


cunoscute în cărțile Bisericii?!5. 


214 Vasile Alecsandri, Poezii, cuvânt înainte de Dumitru Micu, Ed. lon 
Creangă, Bucureşti, 1985. 

215 Eminescu adesea cumpăra de la anticariate cărți vechi și cunoștea 
cronicile bizantine (conform acestora, spre exemplu, bătălia de la Nicopole 
a avut loc înaintea celei de la Rovine, așa încât nu mai putem vorbi de o 


licenţă poetică în Scrisoarea II), precum și cuprinsul unor volume omile- 

„Va geme de patemi/ Al mării aspru cânt...” (Mai am un 
singur dor): acest vers face analogia dintre cântecul valurilor pe 
timp de furtună și freamătul marin, pătimaș — dar și necruţător — 
al lumii, în opoziţie cu „eu voi fi pământ/ în singurătate-mi”. 

Această analogie dintre marea zbuciumată de valuri și 
lumea răscolită de patimi este însă, în cazul poeţilor români 
amintiți anterior, una tipic creștină și bizantină, fiind moștenită 
din Vechiul Testament. 

O vom întâlni chiar și la poeţii noștri moderni. Şi aici vrem 
să facem precizarea, absolut esenţială, că inclusiv la marii poeţi 
moderni, simboliști sau expresionișşti, ca Blaga sau Bacovia, acest 
topos acvatic nu are alte valențe decât cele ortodoxe, binecunos- 
cute din literatura noastră veche. Nu întâlnim nicăieri în poezia 
românească celebra temă a evazionismului maritim din literatu- 
ra occidentală, care a făcut carieră mai ales în lirica simbolistă și 
care, în Apus, venea din tradiția iluministă a curiozităţii față de 
mirificul şi exotismul terestru proprii unor coordonate 
geografice îndepărtate de Europa. 

Dimpotrivă, în lirica românească, fie ea romantică ori 


modernă, acest topos este unul simbolic, în mod esenţial, și nu 


tice vechi, din care transcria în caietele sale. Îi citise pe Dosoftei și pe 
Varlaam și chiar se păstrează un volum din Vieţile Sfinților a lui Dosoftei, 
adnotat de Eminescu, la Biblioteca Universității din laşi, care l-a cumpărat 
la cererea sa, cf. Dosoftei, Opere, op. cit., p. LXXV. lar despre Varlaam 
spunea că, prin el, Duhul Sfânt a vorbit româneşte, cf. G. Călinescu, Opera 
lui Mihai Eminescu, Ed. Hyperion, Chişinău, 1993, vol. II, p. 88. A se vedea 
și vol. I din aceeaşi ediție, p. 404-412, cu privire la multiplele lecturi ale lui 


Eminescu din literatura veche. 

evazionist-exotic, se dezvoltă pe un plan care își revendică o 
legătură cu transcendenţa și nu în planul orizontal al geografiei 
terestre. Dacă la Bacovia, spre exemplu, întâlnim cel mai adesea 
motivul potopului, al ploilor diluviene de proporţii biblice, 
atașat de motivul central al claustrării într-un insuportabil mor- 
mânt sau infern interior, la Blaga, aceeași temă scripturală a 
diluviului revine, fără ipostaza ploilor, resimţit ca realitate spiri- 
tuală interioară, în multe poeme din volumele În marea trecere şi 
Lauda somnului, în care poetul constată că „Dăinuie veşnic poto- 
pul./ Niciodată nu voi ajunge/ s-aduc jertfa subt semnul înalt/ al 
curcubeului...// În mare rămâne muntele Ararat,/ de-a pururi 
fund de ape,/ tot mai adânc,/ tot mai pierdut/ fund de ape” (Pe 
ape). 

Marea era şi la Blaga, ca şi la Antim şi în literatura veche, 
un tablou alternativ la imaginea lumii — după cum putem consta- 
ta chiar din primul volum =, un simbol al rătăcirii, al pierzării și 
al neregăsirii de sine, spirituale: „Eu/ stau pe țărm și — sufletul 
mi-e dus de-acasă./ S-a piedut pe-o cărăruie-n nesfârşit și nu-și 
găseşte/ drumul înapoi” (La mare, din volumul Poemele luminii). 

Însă contemplaţia la malul mării presupune atât înțelegerea 
zădărniciei lumii și a peregrinărilor epuizante sufletește, cât și 
durerea incertitudinii de a nu şti dacă poate ajunge la limanul cel 
lin şi mult dorit în Biserica noastră: „O, voi ajunge, voi ajunge/ 
vreodat' pe malul/ acelei mări, pe care azi/ o simt,/ dar nu o văd?” 


(Scoica 216. 


216 Lucian Blaga, Opera poetică, cuvânt înainte de Eugen Simion, 
prefață de George Gană, ediție îngrijită de George Gană şi Dorli Blaga, Ed. 
Humanitas, București, 1995, p. 40, 51, 139. 

În acest ultim poem, Scoica, în opinia Zoei Dumitrescu- 
Buşulenga, marea este „un simbol de adâncimi ale inimii”2, 
ceea ce constuie iarăși un semn identitar ortodox mai mult decât 
evident. Zoe Dumitrescu-Bușulenga - ne reamintește Mihai 
Rădulescu - , a discutat în mod comparativ, în studiul său 
magistral, Eminescu. Cultură și creație, despre prezenţa mării şi a 
elementului acvatic la Eminescu, Blaga, Ion Pillat sau Dan Botta. 
Pornind de la acest studiu și de la constatările pe marginea 
dezvoltării temei maritime în opera lui Antim, precum şi de la 
sesizarea că, în context diluvian, „el discută intim și aproape cald 
despre izvoare și jgheaburi, ca un țăran de la munte”25, acelaşi 
exeget afirmă că atât Eminescu, cât și Blaga „pleacă și de la sat, 
dar și din spaţiile mari” şi că „întocmai aceasta este concluzia şi 
pentru Antim Ivireanul”2?. 

Trebuie să precizăm însă că formularea antimiană despre 
inițierea potopului o secondează pe cea scripturală (Fac. 7, 11; 8, 
2), perspectivă care propune înţelegerea faptului că lumea este 
creată de Dumnezeu ca un spaţiu intim pentru om, în care el să 
se simtă familiar cu întreaga creaţie, iar nu copleșit de imensita- 
tea cosmică. 

Complexul de inferioritate în faţa cosmosului și a galaxiilor 
infinite, a întinderilor fără sfârșit, precum este şi marea, e un 
reflex psihologic uman postum, o traumă dobândită ulterior că- 


derii din Rai, pentru că înainte de aceasta omul se simțea și era 


27 Zoe Dumitrescu-Bușulenga, Eminescu — cultură şi creație, Ed. 
Eminescu, București, 1976, p. 57. 

215 Mihai Rădulescu, op. cit, p. 28. 

21 Idem, p. 29. 

superior cosmosului și stăpân al lumii, iar nu trestie firavă şi 
tremurătoare; însă, după cum observa și Pascal, chiar și după 
cădere, omul nu este înjosit cu totul, fragilitatea trestiei este 
suplinită de faptul că e gânditoare, că e făptură rațională, după 
chipul lui Dumnezeu. 

Predicile ortodoxe scot în evidenţă tocmai această familia- 
ritate a creaţiei, iar Antim, în asemenea momente, cu scop bine 
precizat, „este rustic şi gospodar”2%. Însă „dincolo de chipul 
romantic și de cel rural, Antim Ivireanul ascunde fața omului 
duhovnicesc și profund trăitor”21. 

De altfel, același sentiment de familiaritate cu universul, 
zidit de Dumnezeu în firea și conștiința umană, este cel care îi 
determină pe poeţii romantici şi pe Eminescu şi, mai târziu, pe 
Blaga, să fie solidari cu natura și să nu cunoască trauma apusea- 
nului în fața infinitului. 

Peisajele poeţilor moderni sunt și ele tot la fel de alegorice 
ca și cele ale lui Antim, în măsura faptului în care ele urmăresc 
reprezentarea unui peisaj și al unui univers interior, reliefat de 
munți, mări, codri sau izvoare, după cum ei au considerat că 
elementele creației pot să fie purtătoarele de cuvânt ale modula- 
țiilor spirituale aparținând interiorului propriu. 

Privindu-l pe Antim din punct de vedere strict literar, l-am 
putea numi un precursor al limbii şi literaturii noastre moderne, 
în ceea ce privește unele tehnici anticipative și predilecţia pentru 


anumite teme literare, ce vor avea un puternic ecou în contextul 


2% Idem, p. 28. 
221 Idem, p. 30. 

lumii moderne, cât şi sensibilitatea deosebită pentru frumos și 
pentru măreție imagistică. 

Singurele stângăcii ale lui Antim ţin mai degrabă de insta- 
bilitatea limbii înseși, de insuficienta ei dezvoltare ca limbă cultă, 
la acea vreme, autorul neputând dispune — precum în greacă sau 
în slavonă — de un material lingvistic șlefuit de un îndelungat și 


vast exercițiu scriptic. 

Cuvânt la Naşterea Domnului sau cascadele poeziei 


Am ales această predică, Cuvânt de învățătură în 25 ale lunii 
dechemvrie la Naşterea Domnului nostru lisus Hristos??, în mod 
demonstrativ, pentru a ilustra un fapt comun omiliilor antimiene 
și anume calitatea lor poetică excepțională — remarcată, de altfel, 
de absolut toţi cercetătorii operei sale —, precum şi felul în care se 
poate compune o omilie printr-o succesiune de tablouri plastice, 
impregnate de un mare talent vizionar și poetic, deosebite între 
ele compozițional şi — uneori — chiar tematic, dar care converg 
într-o unitate pictural-literară plină de măiestrie şi savoare. 

Această predică este un poem unitar, compus din tablouri 
care se integrează în mod fascinant unei viziuni deosebit de com- 
plexe și constituie un mic compendiu al procedeelor literare și 
oratorice la care apelează Antim în Didahii. 

Ca atare, putem observa în această omilie o gamă foarte 
variată de tehnici poetice, fiind în foarte mare parte pasibilă de 
versificare. 

Nu este unica omilie care are această calitate, ci mai degrabă 
am spune că este un fapt simptomatic pentru liricul Antim — şi 
cred că am demonstrat, în parte, acest lucru, apelând la sugestia 
versificației, ori de câte ori ni s-a părut că un fragment este reve- 
lator din punct de vedere poetic. 

Antim reușește să unească sensul revelator din teologie cu 
sensul revelator al limbii şi al expresiei poetice, pentru a atinge 


sensibilitatea ascultătorilor, prin înălțime și frumuseţe, prin 


222 Antim Ivireanul, Opere, ed. cit., p. 194. 

supleţe teologică şi subtilitate literară. El redă logosului filiația sa 
în Logos, reconstituind universul limbii după universul spiritu- 
lui, conștient că numai un paradis al cuvântului poate vorbi 
lumii despre Paradisul divin și despre cunoașterea paradisiacă a 
lui. 

Oratorul ecleziastic pornește, în acest excurs omiletic, de la 
o temă extrasă din pericopa evanghelică, şi anume vestea cea 
bună a nașterii Mântuitorului lumii. Plecând de la prezentarea 
temei care urmează să fie tratată, Antim formulează mai întâi o 
introducere cu caracter mai general, urmată de o succintă pre- 
zentare a evenimentului naşterii Sale, în raport cu istoria de până 
atunci a lumii — mai ales a acelei lumi care Îl aștepta. 

Omilia aceasta este splendidă de la un capăt la altul. Este 
una dintre acele predici care pot fi considerate adevărate bijuterii 
oratorice, în care măiestria, rafinamentul și subtilitatea autorului 
seamănă cu ale celui ce încrustează mici diamante în aur, cu o 
tehnică desăvârșită, și vom avea în vedere, în continuare, tocmai 
aceste fragmente diamantine din punct de vedere literar. 

Anunţul iniţial atrage atenţia asupra faptului că urmează a 
se vorbi despre o minune nemaiauzită şi despre „o bucurie mare 
care stinge toată jalea, toată întristăciunea şi toată lacrăma de pe 
fața pământului”? — de unde se vede că expresia „a stinge jalea” 
este destul de veche, dar și că Mitropolitul era foarte intim cu 
limba română. 

Urmează o alegorică precizare asupra omiliei ce va urma, 


privită ca un „ospăț sufletesc”, temă alegorică prezentă și în alte 


223 Ibidem. 

predici, dar care aici îmbracă un veșmânt metaforic de o mare 
frumuseţe: „Aș pohti însă aceste cuvinte să le întinz ca o masă 
desfătată înaintea dragostei voastre și să vă fac un ospăț sufle- 
tesc, după putință, puind în loc de bucate, cu multe feliuri de 
bunătăţi drese, cuvântul cel ce bună vestire şi, în loc de băutură 
veselitoare, să dreg în păharul preaînţeleptelor capetelor voastre 
cuvântul cel de mare bucurie, pentru care lucru cerem putere de 
la Hristos, Carele înțelepțește pre cei neînvăţaţi, ca să ne lu- 
mineze mintea și să ne dea ajutor ca să putem îndulci cu ospăţul 
vorbelor inimile şi auzurile celor ce vor ospăta sufletește”? 
Asupra acestui fragment de o subtilitate inimitabilă, vom zăbovi 
însă într-un alt capitol, când vom detalia concepţia lui Antim 
despre rolul omiliei, aşa cum reiese din Didahii. 

După acest fragment cu rol de captatio benevolentiae, 
autorul revine la tema sa, pentru a demonstra — într-un evident 
sens ascendent al predicii —, ceea ce a afirmat: noutatea absolută 
a minunii nașterii Domnului. 

Antim pornește însă această demonstraţie în sens invers: de 
la firescul acestui eveniment — datorat persoanei care Se năștea, 
în acord cu Care, inclusiv nașterea nu putea fi decât, în mod 
natural, minunată — către sensul ei supranatural, din perspectiva 
umanității. Expunerea primului motiv pentru care este minunată 
această naștere, îi prilejuieşte lui Antim un adevărat mic poem în 
proză, a cărei concizie este însă invers proporțională cu inten- 
sitatea emoţională a expresiei: „«Și au născut pe Fiiul său Cel 


Intâi Născut și L-au înfășat pre Dânsul și L-au pus în iasle, pentru 

că nu avea ei loc în casă». Că ce iaste mai minunat decât a zăcea 
în iasle Domnul tuturor? Și nu fu Lui alt loc în lume? Ce iaste mai 
minunat decât o mărire ca aceasta, să fie aruncat la locul dobitoa- 
celor? Și pentru căci văd Îngerii pre Domnul ceriurilor, aruncat 
în gunoae, cântă: «mărire lui Dumnezeu, Celui din nălțime»"25. 
Este evident că dramatismul pronunţat al acestui tablou derivă 
din antiteză și din sensul interogaţiilor retorice, o antiteză pe care 
autorul o subliniază, accentuând însă latura sa luminoasă, pogo- 
rârea întregii măreții dumnezeiești în „gunoaele” lumii. 

Bucuria nașterii Pruncului divin înnobilează creaţia și stră- 
luminează întunericul egoist al existenţei pământene, iar „arun- 
carea” Lui la „locul dobitoacelor” de către indiferența umană, nu 
face decât să mărească lumina acestei nașteri minunate vegheate 
de Îngeri. Pe de altă parte, procedeele retorice şi antiteza înde- 
plinesc rolul de a chintesenţia un subiect moral, a cărui desfăşu- 
rare autorul nu o doreşte în acest moment. 

Alte motive pentru care este minunată nașterea Sa sunt 
prezentate, într-un mod caracteristic pentru Antim, printr-un 
fragment în care predomină repetițiile și enumerațţiile cu tona- 
lităţi incantatorii, rostite ca o psalmodie, conţinutul frazelor fiind 
profund teologic, dar inserat într-o haină poetico-retorică poli- 
cromă: „Că am câștigat astăzi pre Judecătoriul ceriului și al pă- 
mântului, carele surpând zapisul răutăţilor noastre, S-au milosti- 
vit de au rupt şi legăturile. 

Câștigat-am astăzi, pre Domnul, carele jugul cel vechiu al 


robiei noastre, de pe grumazii noștri fărămându-l, întristăciunea 

lumii au veselit-o, cu slobozirea cea vecinică. Câștigat-am pre 
Împăratul cel blând carele, în toată lumea călcând cu paşii 
dreptăţii cereşti, tirăniia vrăjmașului celui răpșitoriu au sfă- 
râmat-o. 

Astăzi au strălucit noul Adam, carele nu iaste lăcuitoriu, ci 
Domn şi Stăpân Raiului, pre carele frumoseţția pomului celui 
oprit nu-L va înșăla, șarpele nu-L va vicleni, muiarea nu-L va 
amăgi. 

Astăzi au răsărit lumina întru întuneric. 

Astăzi, pre Acela de carele să tulbura ceriul și ceriul ceriu- 
rilor, avându-L lumea, neştiind L-au câștigat”26. 

Această partitură, încărcată de expresii metaforice, în tradi- 
ţia imnelor ortodoxe, și care ar putea constitui foarte bine un 
tropar — sau mai multe — într-o slujbă bisericească (și există 
nenumărate asemenea piese cantabile în Didahii), nu este decât 
începutul, introducerea la ceea ce va fi cu adevărat relatarea 
propriu-zisă a naşterii, substanța predicii, pentru care auditoriul 
creştin este pregătit îndelung, fiind mai întâi introdus în atmos- 
fera propice evenimentului relatat, cât și în tainele unei teologii 
profunde. Publicul este educat din punct de vedere emoţional și 
intelectual-duhovnicește pentru ca receptarea sa să fie optimă. 

Înainte de a ajunge la momentul propriu-zis al naşterii 
Domnului, Antim așterne răgazul a câteva minute de acalmie 
cugetătoare, timp în care enumeră câteva dintre cele mai mari 
minuni din Vechiul Testament, de până la venirea Sa, pentru ca 


ascultătorii săi să aibă un termen de comparaţie și să reflecteze la 

absoluta noutate a întrupării și a nașterii Fiului lui Dumnezeu pe 
pământ. 

Dar nici măcar această enumeraţie — care ar fi putut să fie 
foarte simplă — nu este deloc lipsită de conotaţii metaforice, fiind 
presărată cu epitete şi personificări ce atestă obișnuinţa lerarhu- 
lui de a nu lăsa niciun colţişor din grădina sa omiletică să fie lipsit 
chiar și de câteva flori ale figurilor de stil, spre delectarea celor 
avizi de miresmele cuvintelor și de sensurile lor profunde, fără 
ca autorul să exagereze vreodată cu ornamentaţia stilistică sau să 
dea sentimentul saturaţiei sau al disproporţiei prin abuz de pro- 
cedee retorico-stilistice. 

Adâncirea în interpretarea teologică face ca senzaţia de 
sațietate stilistică să se dilueze până la a dispărea într-un apetit 
perpetuu renăscut pentru ecloziunea unor noi sensuri ale cuvin- 
telor. Zice deci Antim: „Văzut-au Sfinţii, strămoşii noștri, minuni 
mari și fără de număr; că Marea Roşie, desfăcându-se în doao le- 
au făcut cale; focul, ca un stâlp luminându-le noaptea, le-au slujit, 
norul, de arșița şi de zăduful zilii i-au umbrit [a se observa nu 
numai ritmul, dar și rima, chiar și aleatorie, a propoziţiilor]; 
ceriul, hrană îngerească le-au dat; piatra cea vârtoasă, păhar 
dulce i-au deschis; Iordanul, curgerile sale cele repede, spre fugă 
li-au întors; zidurile cele tari ale vrăjmașilor, de glasul trâm- 
bițelor au căzut; soarele, pre ceriu zăbovind cu călătoriia, au 
mărit zioa pentru izbândă”. 

De remarcat că toate aceste minuni amintite de autor au 


avut loc într-o perioadă de timp compactă, într-un spaţiu istoric 

aparte, care se referă la ieșirea din Egipt a poporului ales, sub 
conducerea Sfântului Moise, la peregrinarea sa prin pustie și, în 
sfârşit, la ajungerea în Ţara Făgăduinţei a evreilor îndrumați de 
Sfântul lisus Navi. Nu cred că este întâmplătoare această selecție 
realizată de Mitropolit, pentru conştiinţa creștină: ea pregătește 
venirea lui Mesia, prin aceste simboluri veterotestamentare care 
au prefațat, în mod tainic, destinul noului popor ales, cel creștin 
— întrucât creştinii „sunt noul Israil şi norodul cel ales a lui 
Dumnezeu "7%. 

Minunile de mai sus sunt simboluri mistice mesianice, 
anunțând Nașterea Domnului și mântuirea oamenilor. Am avea 
multe de spus, dacă am dori să detaliem, căci nici nu am intrat 
bine în hăţișul acestei vaste simbolistici, neexplicitată aproape 
niciodată definitiv de către autor — subînţelegându-se că publicul 
creştin știe foarte bine despre ce este vorba. 

O ultimă afirmaţie — care nu are totuși, puterea de a prevesti 
revărsarea de entuziasm şi poezia ce va urma - pune capăt 
acestor lungi fragmente pregătitoare, după care Antim ne va 
introduce brusc în contemporaneitatea evenimentului divin. 

Astfel, Mitropolitul avertizează, mai întâi, că nici „limba 
omenească”2%, nici „Îngerii, carii vestesc noao astăzi'?%, nu pot 
da mărturie cum se cuvine despre această naștere, şi de aceea se 
va întrece pe sine în a fi cât mai expresiv, pentru a putea surprin- 


de măcar o icoană palidă din acea măreție. 

Introducerea în atmosfera Nașterii Domnului se face într- 
un mod varlaamian, într-unul dintre puţinele fragmente narative 
din didahiile lui Antim: „Eșit-au — zice — poruncă de la chesariul 
Avgust, să se scrie toată lumea, adecă fieștecine numele său, la 
moșiia sa și la locul nașterii sale, să şi-l spue. Drept aceia, din 
pricina aceştii porunci, s-au suit și Iosif din Galilea, din cetatea 
Nazaretului, la ludea, în cetatea lui David, care să chiamă 
Vithleem (pentru că era el din casa și din moșiia lui David), să se 
scrie, cu Mariia cea logodită lui, muiare, fiind grea”%l. 

Şi din acest mic fragment se poate observa că Antim ar fi 
putut fi un bun povestitor, căci limba română se aşterne docil sub 
pana lui și sub forma naraţiunii, dar probabil că firea lui impe- 
tuoasă şi poetică l-a înclinat adesea spre rostirea în cascade, spre 
eliberarea unor zăgazuri nebănuite, la acea dată, ale limbii ro- 
mâne, nemaipunând la socoteală pretenţiile artei oratorice. 

Unul dintre cercetătorii care s-au aplecat asupra operei lui 
Antim cu atenţie, Mihai Rădulescu, sesiza că primele informații 
despre nașterea Domnului sunt date în termenii simpli şi expe- 
ditivi ai unui recensământ sau, „ca-ntr-un roman de Stendhal, 
nume şi înregistrări seci de stare civilă”2%?, tactică literară care 
însă ni-l revelează pe „scriitorul Antim”2%5. 

Motivul pentru care autorul a recurs la acest pasaj narativ 
este așadar mult mai subtil, pentru că face trecerea spre o 
atmosferă cu totul specială, pe care o surprinde cu desăvârșită 


artă. Această atmosferă a nativităţii este plină în același timp de 

232 Mihai Rădulescu, op. cit, p. 18. 

candoare şi de înțelepciune supraomenească, de pace și de entu- 
ziasm, este copleșită de o lumină milostivă, o lumină ca o lacrimă 
care se revarsă ca să îmbrăţişeze întreg pământul. 

Din cuvintele lui Antim se resimte până la noi tremurul 
sfiiciunii lui de a privi spre un asemenea tablou dumnezeiesc — 
pe care n-am ezitat să-l transformăm în versuri, pentru a observa 
mai bine minunatele sale valenţe poetice —, a cărei primă sec- 
venţă conservă același ton narativ, dar recurge la sonorități lirice 


evidente: 


„Că era pre la miezul ernii, 

când pământul şi apele sunt înghețate de ger 
și de vânturile cele reci; 

și Fecioara tânără și rușinoasă, 

care nici din casă nu era obicinuită a eşi, 

şi, fiind aproape de a naşte, 

purcede pre o cale grea și cu anevoe ca aceasta. 
Şi, apropiindu-să de Vithleem, 

doară s-ar fi găsit vreo casă cuvioasă, 

ca să nască Fecioara aceasta într-însa, 

iară însuși lubitoriul de sărăcie, Domnul, 


au pohtit într-o coșare smerită, ca să Se nască. 


Şi era noapte, 

care noapte era mai luminată decât soarele, 

întru care au răsărit Soarele Dreptăți. 

Însă eu mai bine voiu numi zioa aceia a fi noapte 


întru care omul cel dintâi, Adam, 


au pohtit a fi asemenea lui Dumnezeu. 

Şi noaptea aceasta, 

întru care au strălucit 

Lumina cea cerească în lume, Noul Adam, 


o voiu numi Zio. 


Iar Sfânta Fecioară aștepta, cu mare pohtă, 
ceasul acela întru care, 

pre Dumnezeu ca un Prunc 

să-L ia în brațele sale 

şi cu mâinile sale să-L cuprinză 


şi cu țâțele sale să-L aplece, 


fiind, drept aceia, toate întru liniște și întru tăcere. 


Făcându-și noaptea calea sa jumătate, 
eşit-au aici, 

în lumina aceasta a noastră, 

ca un Mire din cămara Sa; 

eșit-au, zic, nădejdea tuturor vecilor, 
bucuriia Îngerilor, 

mântuirea neamurilor, 

scularea celor morți, 

izvorul milii, 

rădăcina vieții. 

Eşit-au Cuvântul Tatălui, 

cu Trupul îmbrăcat, 

din trupul Fecioarei; 


eșit-au gol, 

pentru ca să ne îmbrace pre noi, 
sărac, ca să ne îmbogăţească, 
smerit ca să ne înalțe la ceriu, 
ca un Prunc, 

ca să ne facă pre noi desăvârșit 


și să ne dea noao bucuriia cea vecinică. [...] 


Precum căldura soarelui 

trage aburul de pe pământ, în sus 

şi de acolo să pogoară roao 

şi face pământul de rodește şi să veseleşte, 
așa şi preacuratul sângele Fecioarei, 

cu puteria Sfântului Duh, 

făr' de nicio sămânță de bărbat, 
zemislindu-se, s-au făcut, 

trupul Domnului Hristos, 

Carele eșind la lumină, 

ca Cela ce iaste Lumina cea adevărată, 
minunat-au veselit tot neamul omenesc; 
şi născându-L, L-au făcut mai frumos 
decât ar fi fost înfrumușețat 

cu tot feliul de bunătăţ. 

Că El iaste izvorul bunătăţilor. 

Făr de nicio stricăciune a fecioriei sale 
și făr” de nicio simţire de durere 


au strălucit în lume acest Sfânt Prunc” 2%. 

Se poate cu ușurință observa demersul lui Antim. Întâi își 
pregăteşte auditoriul pentru a fi martor la cea mai mare minune 
a lumii întâmplată vreodată, sau cum spune, într-o altă predică, 
singurul lucru „întâi supt soare (nou), care nu s-au mai făcut, nici 
să va mai face”2%5, introducându-și publicul în acea atmosferă de 
așteptare pe care, mai mult sau mai puțin conştient, o trăia în- 
treaga lume, dar pe care mai ales Cea care urma să Îl nască pe 
Hristos, Prea Curata Fecioară, o simţea intens. 

De remarcat că autorul ţine să fie cunoscute și unele amă- 
nunte calendaristice şi anume că Mântuitorul S-a născut „pre la 
miezul ernii” şi atunci când noaptea își făcuse „calea sa ju- 
mătate”. În iarna lumii și în noaptea ei, mai mult, atunci când e 
iarna mai grea și noaptea mai adâncă, Se naște Cel ce este Lumina 
lumii şi Soarele ei plin de căldura iubirii dumnezeiești. Dum- 
nezeu Se naşte la mijlocul iernii şi la mijlocul nopţii, atunci când 
frigul şi întunericul sunt aprige şi mai ales, când umanitatea este 
amorțită și îngreunată de somn cu totul, ca sugestie pentru con- 
ştiinţa umanității, pentru condiţia ei spirituală. 

Nu știm cum era clima în ludeea la acea vreme, dar Antim 
recurge la detalii pe care ascultătorii săi le recunosc cu siguranţă, 
ca făcând parte din ambianța vieţii lor, afirmând că „pământul şi 
apele sunt înghețate de ger şi de vânturile cele reci” — înghețul 
sugerându-ne iarăși paralizia duhovnicească — iar Domnul Se 


naște într-o „coșare? smerită”. 


235 Idem, p. 30. (Eccl. 1, 9.) 
236 Coşar, coșare (pop.) = îngrăditură de nuiele pentru adăpostul 
vitelor, cailor și al oilor; staul; (...) locuinţă ciobănească primitivă; casă 


proastă, fără ferestre, bordei, cf. DAR (Dicţionar de arhaisme şi regionalisme), 

Pentru românii care poate nu vor fi știind cum arată un 
staul pauper improvizat într-o peșteră, Mitropolitul lor a găsit 
acest echivalent, „coșare smerită”, descriind, în același timp, şi 
un peisaj foarte familiar lor. 

Despre iernile reci și geroase care se abăteau peste țara 
noastră a dat mărturie și Varlaam, într-o secvenţă cu evidente 
virtuți estetice, care este citată în aproape toate istoriile literaturii: 
„Cumu-s iarna viscole și vânturi reci și vremi geroase, de carile 
se îngreuiază oamenii și sunt supăraţi în vremea iernei, iar dacă 
vine primăvara ei se ușurează de acelea de toate și se veselesc, 
căci c-au trecut iarna cu gerul și s-au ivit primăvara cu caldul şi 
cu seninul, aşa şi în vremea de demult au fost viscole și vânturi 
de scârbe şi de dosăzi pre oameni ca și într-o vreme de iarnă”2”. 
Dacă Varlaam a excelat ca povestitor, Antim este liric şi poetic 
într-un mod covârșitor. 

Făcând observaţii deosebit de pertinente asupra virtuților 
de peisagist ale lui Antim, termen care nu este solicitat în accep- 
țiunea sa modernă, Mihai Rădulescu vede în iarna descrisă de 
Antim un peisaj interior și simbolic, fără legătură cu adevărata 
climă a iernilor din Ţara Sfântă: „Iarna, așa cum o descrie, o ştie 
an după an, din tinerețe, din sânge. Este o iarnă interioară, 
neschimbată, stihie dezlănţuită de temerile omului în așteptarea 
anotimpului alb. [...] În acest miez de iarnă au loc două călătorii 


cu caracter neobișnuit: călătoria Fecioarei și a lui Iosif, conduși 


alcătuit de Gh. Bulgăr şi Gh. Constantinescu-Dobridor, Ed. Saeculum 
vizual, Bucureşti, 2002, p. 118. 
237 Varlaam, op. cit., p. 30. 

după cum Domnul «au pohtit», deci o călătorie mistică iar alta 
cosmică: «făcându-și noaptea calea sa jumătate». 

Tema călătoriei, exprimată mai mult sau mai puţin direct, o 
vom întâlni frecvent. lată o mai precisă îmbinare a termenului 
clar cu o altă noțiune duhovnicească, dar și cu aluzii la anotimp: 
«călătoriia sfântului post»”%8. Este interesant că iarna era iarnă 
mai sus, în măsura în care pregătea primăvara naşterii minunate. 
Anotimpul pe care îl simțim aici nu este nici iarna, nici primă- 
vara, nici vara, nici toamna. Este anotimpul așteptării, al înge- 
nuncherii, al pocăinţei” 2%. 

Despre faptul că Antim are abilități de peisagist este un 
lucru evident, pe care l-am dovedit deja într-un moment anterior 
al acestei lucrări, când am vorbit despre tabloul mării. Peisajele 
sale însă nu sunt statice, pur plastice, expozitive, simple pasteluri 
și nici nu transmit o elementară încântare sau înfiorare în fața 
naturii. Dimpotrivă, peisajul antimian este simbolic și alegoric, 
așa cum am văzut că sunt și portretele sale. Iarna antimiană este 
una interioară, după cum şi furtunile maritime erau expresia 
unui intempestiv conflict interior cu răul şi cu moartea aduse de 
păcat. 

Trebuie însă să facem observaţia că, pentru scriitorii din 
vechime, metafora era prin excelenţă simbolică, iar anotimpurile, 
în special iarna şi primăvara, au avut întotdeauna conotaţii 
psihologice şi duhovniceşti profunde, iar în acest sens am oferit 


deja un exemplu din Varlaam și putem adăuga un altul de la 


238 Antim Ivireanul, Opere, ed. cit., p. 36. 
2% Mihai Rădulescu, op. cit., p. 17 şi 19. 

Miron Costin: „Ce cum floarea și pomeții şi toată verdeaţa 
pământului stau ovilite de brumă cădzută peste vreme, și apoi, 
după lină căldura soarelui, vinu iară la hirea și la frâmsețele sale 
cele împiedecate de răceala brumei, așea și țara, după greutăţile 
ce era la Radul-vodă (...), au venitu fără zăbavă ţara la hirea sa, şi 
până la anul s-au împlutu de tot bivșugul şi s-au împlut de 
oameni”, 

Miron Costin recurge la metafora desprimăvărării tot în 
sens alegoric. Admirația față de frumusețea naturii este una 
reală, la toți scriitorii noștri vechi, dar aflată în subsidiar, pentru 
că de la această admiraţie şi laudă adusă cosmosului, ei urcă spre 
lauda adusă Creatorului. 

Nu există, aprecia Eugen Negrici, în literatura noastră veche 
„formulări canonice puse exclusiv în slujba frumosului artis- 
tic”241. Paradigma anotimpurilor (la fel ca şi dinamismul alter- 
nanței zi-noapte) este utilizată în mod alegoric adesea, fiind 
sugestivă în a ilustra evoluţia, mai ales în plan interior, a omului. 

Întorcându-ne la tabloul naşterii, atmosfera așteptării este 
foarte serenă, iar nerăbdarea care parcă plutește în aer, nu 


impietează cu nimic asupra calmităţii care domneşte în această 


2 Miron Costin, Opere, vol. I, op. cit., p. 71-72. 

241 Prof. Univ. Dr. Eugen Negrici, Abordarea literaturii vechi, în vol. 
Lucrările Simpozionului: Prețuitori ai arhivelor şi ctitori de biblioteci şi muzee 
(consacrat împlinirii a 285 de ani de la moartea tragică a Mitropolitului Țării 
Româneşti Antim Ivireanul [1716-2001]), coordonator: Conf. Univ. Dr. 
Adina Berciu-Drăghicescu, Universitatea din Bucureşti, Credis-2002, p. 
15. 

noapte aparte. Cosmosul cinstește pe Creatorul său prin tăcere, 
printr-o pace adâncă, „fiind...toate întru liniște şi întru tăcere”. 

Cuvântul necuvântător care este lumea iraţională — &Aoyov 
A6yoc, cum îl numea Origen - tace în faţa Logosului creator și Îl 
primește pe Dumnezeu-Cuvântul în tăcere. Dumnezeu Se sme- 
rește şi Cuvântul tace făcându-se Om și venind „ca pre un 
jărtăvnic pre pământ'2?, fiind „Mielul lui Dumnezeu, carele 
rădică păcatul lumii”%5, de aceea și creaţia Sa, universul întreg, 
tace primindu-L. 

Dumnezeu-Cuvântul vine pe pământ ca un Prunc, ca 
cineva care încă nu cuvântează, nu acuză, pogorându-Se ca 
tăcere, ca pace deplină, ca milă și iubire, fiind „Cuvântul Lui [al 
Tatălui n.n.] ieşit din tăcere, Care în toate a bineplăcut Celui ce 
L-a trimis”2%, iar cosmosul se transformă într-o tăcere gândi- 
toare, într-o compătimire cu Cel ce a luat firea omenească din 
Fecioară și pătimeşte naştere ca om. 

Acatistul Bobotezei vorbește despre tăcere și la Epifanie: 
Sfântul loan Botezătorul „a tăcut în faţa Ta, când ai venit la 
Iordan, deoarece Tu Însuţi i-ai spus: «Dacă vorbeşti celor nele- 
giuiți și celor păcătoşi, botează-Mă repede, în tăcere». Nu se 
cuvine ca gura omului să grăiască cu glas despre Cel ce a venit, 


Cuvântul lui Dumnezeu, și despre taina ce s-a săvârșit, pentru că 


242 Antim Ivireanul, Opere, ed. cit., p. 30. 

28 Idem, p. 67. 

244 Sfântul Ignatie al Antiohiei, Epistola către magnezieni, în col. PSB, 
vol. I, traducere, note și indici de Pr. D.[umitru] Fecioru, Ed. IBMBOR, 
Bucureşti, 1979, p. 167. 

Îngerii lui Dumnezeu cu frică I-au stat înainte şi toată făptura s- 
a cutremurat” (Condacul al 6-lea). 

Dosoftei descrie lumea așteptând-și Domnul și Creatorul în 
tăcere, înaintea Judecăţii Sale: „Şi Tu, Doamne, de demult T-ai 
dat cuvântul/ Că ești Domnul ce-a să giudece pământul./ Cu 
tăcere toată lumea stă de-așteaptă”?5. 

Personificând noaptea, care își merge drumul său, şi, după 
ce și-a făcut „calea sa jumătate”, s-a văzut „mai luminată decât 
soarele, întru care au răsărit Soarele Dreptăţii”, Antim perso- 
nifică, de fapt, un univers întreg, o lume, lumea în totalitatea ei, 
cuprinsă de întuneric şi luminată de naşterea lui Hristos Dom- 
nul. 

Noaptea aceasta nu mai este un fenomen calendaristic 
obişnuit, pentru că se transformă într-un timp atipic, dar şi într- 
un simbol al umanităţii care şi-a parcurs jumătate din istorie, 
adică acea perioadă cuprinsă între căderea Protopărinţilor şi 
venirea lui Mesia, în îngheț spiritual şi în întuneric moral și 
teologic, necunoscând pe Dumnezeul Cel adevărat. Acesta iese 
în întâmpinarea omului ca să restaureze lumea în sensul și în 
starea ei primordială de lumină: „eşit-au aici, în lumina aceasta a 
noastră”. 

Expresia lui Antim o regăsim şi în poemul epopeic 
neterminat Mihaida, al lui lon Heliade Rădulescu, într-un tablou 
poetic care are afinități sensibile cu atmosfera nativităţii din 
omilia antimiană: „Îşi împlinise noaptea pe jumătate cursul/ Şi 


pare că făcuse o pauză solemnă. / lar somnul învârtise aureea sa 


2%5 Dosoftei, Opere 1 (versuri), op. cit., p. 171. 

vargă/ Şi adormise-ntreaga natură restătută./ Tăcerea pretu- 
tindeni domnea în maiestate/ Şi luna era plină de toată strălu- 
cirea-i"'2*€. Dar și la Dimitrie Bolintineanu: „Se-nalţă luna plină, e 
noaptea jumătate” (Cleopatra și Cezar); „Şi noaptea prefumată ce- 
n raze străluceşte/ Îşi face jumătate al ei curs fericit” (La Elora)”. 

Însă Antim nu spune numai atât, ci şi că Dumnezeu a „ieşit” 
— adică S-a arătat, S-a făcut văzut, nu mai e „Deus otiosus”, 
„Deus absconditus”, Dumnezeul necunoscut — „ca un Mire din 
cămara Sa”, dezvăluindu-Se în ipostaza de Mire, pentru o uma- 
nitate epuizată şi dezamăgită de erosuri contradictorii şi de 
eresuri iluzorii. 

Prima ipostază pe care o învederează autorul, este deci, cea 
de Mire. Lumea — cosmosul întreg — Îl aștepta ca pe Cuvântul său 
Creator, Maica Fecioară Îl aştepta ca pe Fiul lui Dumnezeu şi Fiul 
său, iar Hristos vine către toţi ca un Mire, şi nu numai ca un Mire, 
ci și ca Unul care iese „din cămara Sa”, ca un îndrăgostit, ca Unul 
care este numai iubire — căci „dragostea iaste singur Dumne- 
zeu 

Antim spune că Dumnezeu-Cuvântul este Cel ce iese „ca un 
Mire din cămara Sa”, ceea ce constituie o parafrază la Ps. 18, 5, 7: 
„în soare şi-a pus locaşul Său; şi El e ca un Mire ce iese din cămara 
Sa. [...] Şi nu este cine să se ascundă de căldura Lui”. Aceste 
versete au un evident sens eshatologic, pe lângă cel soteriologic, 


dar Antim le interpretează și cu privire la nașterea Domnului, 


246 I, Heliade Rădulescu, Poezii. Proză, op. cit., p. 113. 
2 Dimitrie Bolintineanu, Opere III. Poezii, op. cit., p. 118 şi 167. 
25 Antim Ivireanul, Opere, ed. cit., p. 39. Cf. I In. 4, 16: „Dumnezeu 


este iubire”. 

făcând legătura dintre prima și a doua venire a lui Hristos. Deși 
Se arată acum ca un Prunc, El este Mirele care va veni la sfârșitul 
lumii, în slavă mare, în slava cămării de nuntă, care este Împă- 
răția Sa. 

Această slavă nu o văd la nașterea Lui oamenii adormiţi în 
noaptea lumii, dar o percep Îngerii şi o fac cunoscută celor care 
stau treji, păstorilor. Dumnezeu vine ca un Mire deoarece această 
lume e mireasa Lui — cum tălmăcește în alte predici Antim —, 
„iubita Lui logodnică [pe care] o răscumpăra şi o curăţiia pre 
dânsa cu scăldarea nepreţuitului Său sânge şi foarte frumoasă, 
făr' de nicio hulă sau întinăciune o făcea”?®, 

Despre faptul că nunta are sens eshatologic pomenește 
însuși autorul într-o altă interpretare, în care afirmă că: „A patra 
[numire a Mântuitorului] să chiamă veselie, că așa zice [oann la 
Apocalipsis, în 19 capete: «Să ne bucurăm și să ne veselim și să 
dăm mărire Lui, că au venit nunta Mielului (adecă a lui Hristos) 
şi muiarea Lui s-au gătit spre Sine» (adecă Beserica)”2%. De aceea, 
întrupându-Se Hristos, „eșit-au aici, în lumina aceasta a noastră, 
ca un Mire din cămara Sa”. 

În lumina palidă care este lumea, Mirele ei vine ieșind din 
lumina cămării Sale veșnice, din cămara slavei Sale, „eşind la 
lumină ca Cela ce iaste Lumina cea adevărată”. Există numeroase 
versete în Vechiul Testament care vorbesc în mod tainic despre 
nașterea lui Hristos și, fără doar şi poate, adâncul teolog Antim 


le cunoștea, dar el se oprește aici în mod semnificativ asupra 


2 Idem, p. 14. 
2% Idem, p. 127. 

unui loc prefigurat de către Apocalipsă și îl interpretează în sen- 
sul nativităţii. 

Bănuim că Antim precizează în primul rând că Pruncul este 
Mirele ceresc, chiar mai înainte de a spune că este Cuvântul 
Tatălui, pentru a arăta că El este Începutul şi Sfârșitul: Cel ce S-a 
născut din Fecioară în iesle este Mirele, Care va veni şi la sfârşitul 
lumii, Cel care a fost la începutul lumii Dumnezeu Cuvântul, 
Care a creat lumea prin cuvânt. Între „Mire” și „Cuvântul 
Tatălui” se află și alte numiri ale Sale, ca „nădejdea tuturor 
vecilor, bucuriia Îngerilor, mântuirea neamurilor, scularea celor 
morţi, izvorul milii, rădăcina vieţii”, acestea referindu-se la El ca 
la Dumnezeu din veșnicie, dar şi ca Mântuitor al lumii. 

În aceste pasaje Ierarhul artist a îmbinat cu talent și într-un 
mod foarte inspirat, oratoria, narațiunea, descrierea și poezia ca 
stare interioară, ca dispoziţie lirică intrinsecă. „Mijesc în dida- 
hiile Ivireanului şi muguri narativi [...], însă firul epic, subțiat și 
lăsat în umbră de spectacolul ideii şi de mizanscena oratoriei, se 
fluidifică sub arcanele unui lirism alegoric, somptuos și cu vână 
de dramatism. Amprenta de naturaleţe, cu turnura oralității, dar 
şi un rafinament al simplităţii, coexistă cu perioadele încărcate în 
(an) oile sa), 

Repetiţiile și enumeraţiile au rol melodic, ele urmărind să 
instaureze, prin ritmicitate şi senzaţie psalmodică, o atmosferă 
spirituală de rugăciune și contemplaţie, pe fondul unei linişti 
universale, al unei păci cosmice dominante. În această linişte 


contemplativă izbucnește Lumina, dar, în mod paradoxal, fără 


251 Florin Faifer, loc. cit., p. 238. 

zgomot, fără a provoca stupefacție în ordinea lumii, ci cu multă 
delicateţe şi discreţie. 

Antim alege să pună în evidenţă două dogme esenţiale cu 
privire la acest eveniment, și anume cea a chenozei Fiului lui 
Dumnezeu şi cea a naşterii Sale din Fecioară, prin două tehnici 
diferite și anume: prima prin antiteză, iar a doua prin alegorie. 
Antiteza este dublă: pe de-o parte între modul în care Dumnezeu 
preferă a Se revela lumii, în contradicție cu așteptările luciferice 
ale imaginaţiei umane, iar pe de altă parte, această antiteză subli- 
niază contrastul între firea umană decăzută şi cea restaurată prin 
întruparea Sa: „eșit-au gol, pentru ca să ne îmbrace pe noi, sărac, 
ca să ne îmbogăţească, smerit, ca să ne înalțe la ceriu, ca un Prunc, 
ca să ne facă pe noi desăvârşit...”. 

În ceea ce privește alegoria — sau comparaţia alegorică — 
prin care autorul explică nașterea Mântuitorului din Fecioară și 
de la Duhul Sfânt, aceasta este plină de candoare și de sfială 
evlavioasă, iar comparaţia cu felul în care se formează și se 
pogoară roua pe pământ, precum şi selecția acestor elemente 
diafane și gingașe ca „aburul” sau „roua”, sunt menite să suge- 
reze inefabilul absolut al acestui fapt, pentru care îi este interzis 
minţii să depășească distanța unei alegorii suave, vălurind ca o 
catapeteasmă taina cea mai presus de fire şi dumnezeiască a 
înomenirii, a naşterii Domnului. 

În continuarea predicii, autorul pune accentul pe minunea 


naşterii Fiului lui Dumnezeu din Fecioară și pe relația Maicii 

Domnului cu Fiul Său, „Cela ce iaste începutul fecioriei și întru 
tot curat”?, 

Sfânta Fecioară naște într-un mod cu totul diferit de restul 
femeilor, pentru că naște fără dureri, fapt care îi prilejuiește lui 
Antim o nouă tâlcuire printr-o comparaţie alegorică: „Obicei 
iaste, în multe părţi, ca tot cela ce ar aduce roadă noao de vânzare 
iaste iertat de toată datoria vămii lui. Drept aceia, vrednic lucru 
au fost să fie şi Sfânta Fecioară mântuită de toată vama datoriei 
nașterii sale, că numai ia singură au adus lumii roadă noao. Că 
toate muerile câte au născut în lume au adus roduri vechi, 
zemislite în tina păcatului celui strămoșesc [o metaforă plină de 
sensuri și reverberaţii adânci — n.n.]; iar Acesta pre carele L-au 
născut Sfânta Fecioară cu adevărat iaste roadă noao, că iaste om 
zemislit din Duhul Sfânt și nu numai om singur, ce şi Dum- 
neze 

Nașterea fără de dureri și păzirea fecioriei Născătoarei de 
Dumnezeu nu sunt explicate, în mod întâmplător, prin îmbră- 
carea lor cu acest veșmânt alegorico-teologic. Autorul predicii ÎL 
numește pe Hristos „Noul Adam”, dar şi „roadă noao”, pentru 
că El este Arhetipul adevărat al lui Adam, cât şi adevăratul pom 
al vieţii, „rădăcina vieţii”, cum zice Antim, Hristosul euharistic 
fiind considerat, în tradiţia Bisericii, ca antidotul acelui rod vechi 
din care au mâncat Protopărinţii și au introdus în lume durerea 


suferinței, a degradării și a morţii. De aceea, faptul că s-a ivit „în 


22 Antim Ivireanul, Opere, ed. cit., p. 198. 


253 Ibidem. 

lume această roadă frumoasă”? este însoţit de absenţa durerii și 
a stricăciunii, fiind începutul vindecării pentru întreaga lume. 

Ar mai fi de precizat aici, că în limba mai veche decât cea a 
lui Antim, în limba lui Varlaam, de exemplu, „rod” era un ter- 
men sinonim cu „neam, generație, urmași”. Acesta din urmă 
afirmă, în predica la Naşterea Domnului, că Hristos S-a întrupat 
„ca să scoaţă tot rodul omenesc din toată râutatea care agonisisă 
şie pentru neascultarea sa”?5, În virtutea sensului etimologic și 
teologic al termenului „rod”, intenţionalitatea lui Antim se lu- 
minează și mai mult, căci e neîndoielnic că acesta cunoștea și 
sensul mai vechi al acestui cuvânt, care pentru noi nu are aceleași 
conotaţii ca pentru Mitropolit și contemporanii săi. 

Bucuria cea mai mare a nașterii Sale a trăit-o, fără îndoială, 
Maica Domnului, iar autorul predicii nu trece cu ușurință peste 
acest lucru, ci descrie fericirea ei nespusă în scene încărcate de 
gingăşie și tandrețe: „cine va putea spune cu ce dragoste și cu ce 
frică împreună va fi cuprins pre Acest Fiiu al său, că fiind plină 
de credinţă Îl cunoștea pre Acesta a fi Dumnezeu și-L cunoștea a 
fi și Fiiul său; să cunoștea pre sine a fi și mumă și slujnică. Drept 
aceia, ca o mumă cu dragoste Îl cuprindea și-L săruta și ca o 
slujnică, ca pre un Dumnezeu Înalt abiia cu preacuratele mâinile 
sale cuteza a-L apipăi. [...] Drept aceia Preaînțeleapta Fecioară, 
cu frică şi cu dragoste, împreună cu multe lacrămi, carele le 
scotea dragostea cea multă ce avea cătră Cela ce să născuse 


dintru dânsa, uda trupul Preasfântului Cocon; şi luându-L, cu 


254 Ibidem. 


255 Varlaam, op. cit., p. 402. 


168 


scutece L-au înfășat şi cu braţele L-a cuprins și țâțe feciorești 
dându-l în gură, cu lapte curat L-au adăpat”%. 

Antim dă dovadă că nu se împiedică de pudoare când are 
certitudinea că vorbeşte despre sentimentele cele mai inocente şi 
mai pure care au existat vreodată. 

Astfel de descrieri sunt rare şi de obicei predicile păstrează 
sobrietatea asupra acestui subiect, însă autorul se lasă copleșit de 
duioşie şi de sensibilitatea unei astfel de scene, având însă grijă 
ca să nu cadă în derizoriu și nici într-un umanism care să 
degradeze și să simplifice în mod nepermis taina acestei nașteri 
suprafireşti a Domnului. În orice caz, această exemplificare a 
candorii și a iubirii maternale este aproape unică până în perioa- 
da modernă a literaturii. 

Puțin mai devreme vorbeam despre cuvântul necuvântător 
care este universul și care tace în fața Cuvântului întrupat. Antim 
revine la această relaţie dintre Dumnezeu şi lumea creată de El, 
vrând să evidenţieze, printr-o nouă antiteză — procedeu predilect 
în predicile sale —, de lungi dimensiuni, măreţia Celui născut în 
iesle. Vom poetiza din nou aceste fragmente pentru a obiectiva 


calitățile lor poetice incontestabile: 


„Că Pruncul Acesta, Carele să vârguleşte în iasle, 
de ne vom rădica ochii credinţii noastre 

Îl vom cunoaște făcând tunete și fulgere în nori 
şi pre cer umbletul stelelor rânduind, 


soarele și luna de raze împlându-le 


25 Antim Ivireanul, Opere, ed. cit., p. 198-199. 

și mişcarea ceriului îndreptând 
şi toată greimea lumii 


Acest Prunc înfășat o cârmuiaște. 


Cine iaste Acela aşa mic și așa mare, 

aşa smerit şi așa înalt, 

cât în iasle zăcând, 

în ceriu cu glasuri îngerești să măreşte? 

Că ce iaste mai mic și mai smerit 

decât a să naște în iasle, 

care loc nu iaste al oamenilor, ci al dobitoacelor? 
Şi ce iaste mai mare şi mai înalt 

decât tot întru aceastaș naștere, 

pământul cu mare lumină a străluci 

și mulțimea oștilor cerești a cânta 

și cetele Îngerilor a să veseli cântând: 

«Mărire lui Dumnezeu întru cei de sus»? 

Şi umplând văzduhul de glasuri dulci şi mângâioase, 
când, de la începutul lumii, 

s-au mai auzit, la nașterea vreunui om, 


glasuri și cântări îngerești? [...] 


Că S-au născut noao, Cel ce Luiș era; 
dat iaste, drept aceia, din Dumnezeire 
și născut din Fecioară. 

Născut iaste Cel ce simte apusul; 

dat iaste Cela ce n-are început; 


născut iaste Cel ce iaste mai tânăr decât mulți; 

dat iaste decât Carele nu iase nici Părintele mai vechiu; 
născut iaste Cel ca va să moară; 

dat iaste Acela dintru Carele viaţa să naşte 

și așa, Cel ce era, dat iaste 

și Cel ce nu era S-au născut. 


Acela stăpâneşte, iar Acesta să smerește”27. 


În aceste trei fragmente este limpede cum antiteza își 
schimbă traseul şi este uimitor felul în care autorul construiește 
pe eșafodajul acesta antinomic structuri logico-arhitectonice 
diferite una de alta, care se dezvoltă, în același timp, una din 
cealaltă, fără ca să lase impresia că există vreo fisură sau discre- 
panţă oarecare între ele. Ceea ce le unește este dialectica ce are ca 
telos interpelarea continuă a rațiunii umane, pentru ca aceasta să 
se lase convinsă de minunea care depășeşte limitele incredibilu- 
lui (ne)acceptat de mintea umană: „De nu poţi crede, omule, cu 
slăbiciunea ta, cum că S-au născut Dumnezeu din muiare, cu- 
noaște că S-au născut din Fecioară. ..”?8, 

Cele trei fragmente de text citate mai sus urmăresc naşterea 
Domnului sub aspectul dublei antiteze, în raport cu universul, 
cu oamenii și cu ideea umană de miraculos, pe care o surclasează 
definitiv: Dumnezeu Se naște ca Prunc, dar conduce cosmosul ca 
Creatorul său. 

El este om, dar Se slăvește de către Îngeri, este Dumnezeu 


mai înainte de veci, dar și om născut din Fecioară, El „simte 


27 Idem, p. 199-200. 
258 Idem, p. 199. 

apusul” (splendidă expresie!), dar moare răstignit pentru noi şi 
pentru mântuirea noastră. 

Întruparea Fiului lui Dumnezeu nu a produs nicio confuzie, 
nu numai în rândul ființelor spirituale, al Îngerilor, dar nici în ce 
privește universul irațional. Firea celor necuvântătoare şi-a recu- 
noscut în continuare Ziditorul și s-a închinat Lui, chiar dacă 
dumnezeirea „era ascunsă în omenire”? și Cuvântul Tatălui era 
„cu trup îmbrăcat”. Purtătoare de cuvânt — dacă putem spune 
așa — a firii iraționale, a fost o „stea noao, care mărturiseşte lumii 
nașterea Domnului”?%, singura care a cuvântat, a vestit marele 
eveniment, în tăcerea care a cuprins pământul. 

Sfântul Antim Îl vede pe Dumnezeu ca pe Cel ce proniază 
necontenit creaţia Sa. Verbele la gerunziu — din primul fragment 
citat anterior — sugerează acest lucru. El este în același timp Prunc 
și, „infășat” în iesle, „cârmuiaște” lumea întreagă. Desigur, 
putem interpreta acele gerunzii („făcând”, „rânduind”, „îm- 
plând”, „îndreptând”) și ca pe un timp primordial, ca pe un 
moment incipient al creaţiei, în care Dumnezeu-Cuvântul a făcut 


toate lucrurile acestui univers, moment spre care lerarhul 


2 Idem, p. 131. 

20 Idem, p. 200. De fapt, în numele universului necugetător, a vorbit 
tot un Înger, Sfântul Arhanghel Gavriil, care, în tradiția Bisericii, s-a arătat 
în chip de stea şi i-a condus pe magi la Betleem. Antim cunoştea — nici nu 
se putea altfel — această tradiţie, pentru că în predica la Bobotează face 
următoarea afirmaţie: „acolo (la nașterea Sa - n.n.) au arătat steaoa pe 
Hristos, cum că S-au născut, aici mărturisește Tatăl din ceriu pre Cel ce să 
botează... [...] Acolo Îngerul cel mare Gavriil slujiia cu cucerie, iar aicea 


îngerul și Înainte Mergătoriul Ioann slujaște taina”, cf. Idem, p. 64. 

îndeamnă a se îndrepta contemplativ „ochii credinții” şi a privi 
începuturile lumii, cum erau in principio. 

Căci Antim cugetă, „urcând cu duhul către începuturi”? 
Dar Același Cuvânt care a creat lumea o şi proniază și tocmai 
acest lucru îl afirmă Antim, în conformitate cu tradiția patristică: 
„El [Hristos Dumnezeu] a dat creaţiunii podoaba rânduielii și 
armoniei între toate, unind cele contrare între ele şi înfăptuind 
din toate podoaba unei unice armonii. Acesta, fiind Puterea şi 
Înţelepciunea lui Dumnezeu, învârtește cerul și a atârnat pă- 
mântul nesprijinit pe nimic decât pe voia Lui. Iluminate de EI, 
soarele luminează pământul, iar luna are lumina ei măsurată. 
Datorită Lui, apa atârnă peste nori și ploile se revarsă pe pământ, 
marea e ținută între margini și pământul se împodobește cu 
verdeață şi cu roduri de tot felul. [...] Căci prin consimţirea şi prin 
puterile Cuvântului dumnezeiesc și părintesc, Care toate le 
rânduiește și le cârmuieşte, cerul se învârtește, stelele se mișcă, 
soarele luminează, luna se rotește, aerul e luminat de soare, 
eterul se încălzește şi vânturile suflă”22. 

Dumnezeu a creat lumea de o frumuseţe inconfundabilă, 
imprimând în ea o amprentă personală, pe cea a frumuseții și 
desăvârşirii Sale, motiv pentru care Antim are mereu apetență 
spre personificarea elementelor cosmice, după cum, în acest caz 
personifică aștrii cerești, vorbind despre „umbletul stelelor” în 
univers sau despre „implerea” de raze a soarelui și a lunii, cu un 


rafinament poetic comparabil cu cel eminescian. 


21 Mihai Rădulescu, op. cit., p. 22. 
262 Sfântul Atanasie cel Mare, Scrieri, op. cit., p. 76-77, 80-81. 

Şi lerarhul acesta este, de multe ori, un romantic incurabil, 
un îndrăgostit de frumuseţea creaţiei, ca exprimare sensibilă a 
frumuseții divine. Exprimările sale metaforice nu contravin ex- 
punerii dogmatice şi patristice, ci, dimpotrivă, sunt în acord cu 
ea. 

Întruparea Cuvântului înseamnă începutul restaurării și al 
recreării întregii lumi, iar Antim atrage atenţia asupra acestui 
fapt, punând în evidenţă strălucirea creației, străluminată de 
fulgere și încununată de lumina împletită din raze a aştrilor 
cerești, după cum a împodobit-o Cel ce „zace” sau se „vârgu- 
lește” în iesle, încă de la începutul lumii. Putem considera că 
„tunete și fulgere în nori” sunt semnul atotputerniciei Sale, dar 
credem că pot fi și un simbol pentru revelaţie, pentru că Cel pe 
Care norii slavei Îl ascund, este auzit și văzut ca om, ca Prunc. 

Odinioară, în Vechiul Testament, când Dumnezeu S-a 
pogorât pe muntele Sinai și a vorbit cu Sfântul Moise, dându-i 
cele zece porunci, atunci „erau tunete şi fulgere și nor des pe 
Muntele Sinai” (leș. 19, 16) — se poate ca Mitropolitul să fi avut în 
vedere acest verset — și poporul evreu nu s-a putut apropia de 
munte. Dar acum Dumnezeu S-a apropiat El însuşi de oameni, 
fiindcă „Acestaşi Dumnezeu, precum iaste înfricoșat şi groaznic, 
așa iaste de blând și de smerit”26. 

Sfântul Antim nu a metaforizat în mod aleatoriu despre 
facerea tunetelor şi a fulgerelor în nori sau despre orânduirea 
ierarhiilor stelare în univers, despre umbletul aștrilor sau despre 


umplerea de raze a soarelui și a lunii. Măreţia creaţiei și cu 


26 Antim Ivireanul, Opere, ed. cit., p. 106. 

precădere a cerului — către care indică mai mult autorul — este o 
revelație naturală a lui Dumnezeu, care o precede pe cea 
supranaturală. În revelaţia supranaturală, în întruparea Sa, se 
descoperă și mai mult, se potențează în mod covârşitor revelația 
naturală. 

Antim afirmă că, la naşterea Domnului, pământul strălu- 
ceşte „cu mare lumină” — în a doua secvenţă din fragmentele 
citate anterior —, iar Îngerii cântă „umplând văzduhul de glasuri 
dulci și mângâioase”, înconjurând ieslea, „care loc nu iaste al 
oamenilor, ci al dobitoacelor”. 

Noaptea se transformă în lumină, iar tăcerea dinaintea 
nașterii Sale în cântec. leslea devine o gură de rai, un colț de 
lumină nemaivăzut. Frumusețea paradisiacă a tabloului este, de 
bună seamă, impresionantă, nu prin abundența detaliilor, ci prin 
susținerea cu măiestrie a antitezei, cât şi prin metafore și epitete 
fermecătoare („pământul cu mare lumină a străluci”, „glasuri 
dulci şi mângâioase” — e impresionantă mireasma eminesciană, 
din perspectivă poetică, a scrisului antimian), care întăresc ima- 
ginea și atmosfera de ansamblu a unui pământ transfigurat sau 
a cărui transfigurare eshatologică este anunţată şi prefigurată de 
acest eveniment unic din istoria umanității. 

Dorul pe care îl manifestă Sfântul Antim pentru transfi- 
gurarea universală se observă, de altfel în mod limpede, din 
dragostea lui pentru natură, a cărei frumusețe o pune în valoare 
ca nimeni altul în istoria literaturii noastre vechi, ca indicare a 
acelei frumuseți indescriptibile, care va domni la sfârşitul vea- 
curilor. În mod imperceptibil pentru simţurile trupești acest 


pământ se transformă într-o mare de lumină, fiind vizitat de 

„mulţimea oștilor cereşti” și de „cetele Îngerilor...cântând”, lu- 
mea redescoperindu-şi vocația primordială de a fi lumină și 
armonie, aflându-se brusc acoperită de o mare de cântări, a cărei 
simfonie nu s-a auzit niciodată „de la începutul lumii”. 

Lumea acesta, nefiind locul Îngerilor, se vede reconfigurată, 
pentru că în ea Se naște Dumnezeu-Cuvântul şi se pogoară 
Îngerii ca să-L preaslăvească. Întreg „pământul s-au sfințit când 
au născut trupește în peşteră” 24. 

Peștera, ca simbol al pământului afundat în întuneric — dar 
şi al mormântului și al Iadului — ca loc de exil pentru om?®, pe 
care Platon o socotea temniţă în care lumina nu poate pătrunde 
și în care Hermes Trismegistul credea că niciodată nu se va 
cobori vreun zeu, devine loc al naşterii Soarelui dreptăţii. 

„Dar grota avea o dublă semnificaţie la cei vechi. Loc în- 
tunecos, în interiorul pământului, grota e adăpost de fia- 
re (vizuină), sau dobitoace (staul). 

Cuvintele latine spelaeum, specus și spelunca sunt din 
radicalul și familia gr. spelaion, iar rom. spelunca în sensul 
peiorativ vine, prin fr. spelonqgue tot din latină (locul gunoaie- 
lor, cum zice Antim - n. n). Este «peștera tâlha- 
rilor» cu care asemăna Hristos templul pângărit de neguţă- 


tori, citând din leremia 7, 10: «Casa Mea, casa de rugăciuni se va 


24 Idem, p. 68. 

25 Dimitrie Cantemir, pornind de la Scriptură, o numește peșteră de 
tâlhari: „Să știi bine că pentru lume zice leremia (7, 11): «Oare casa mea 
este peşteră de tâlhari?». Într-adevăr, tâlhari sunt socotite faptele lumii: și 


lumea, gazdă a acestor tâlhari”, cf. Divanul, op. cit., p. 284. 


176 


chema, iar voi o aţi facut pre dânsa peștera tâlharilor» (Matei 
21, 13). [...]. Într-adevăr, de la naștere până la moarte şi înviere, 
trecerea pe pământ a Logosului întrupat s-a petre- 
cut între doua peșteri: cea din Betleem si cea din lerusalim 
(mormântul — n. n.). [...] 

Dar în simbolismul antic, pe care Părinţii îl cunoşteau și-l 
foloseau, peștera este deopotrivă lumea. Plotin spunea : «Peștera 
[lui Platon] ca și grota lui Empedocle semnifică, îmi pare, lumea 
noastră, în care mersul spre înţelegere este pentru suflet elibe- 
rarea de legăturile lui şi urcușul în afara peșterii». La fel 
Arhiepiscopul Teofilact interpretează naşterea în peşteră și 
așezarea lui Hristos în iesle ca pildă a smereniei Fiului, dar şi ca 
închipuire a faptului «că a venit în lumea aceasta ce este loc al 
nostru, [pentru că] ieslea este lumea»"2€. 

Pe Dumnezeu, Care S-a născut din ea, „să cuvine să-L 
mărim...pentru bucuriia cea mare ce au vărsat peste tot pă- 
mântul 27. 

Revărsarea aceasta de lumină, de cântare şi de bucurie, care 
acoperă pământul, îl face să semene iarăși cu aspectul său inițial, 
din începuturile lumii — când era acoperit de ape —, ceea ce 


sugerează, din nou, că este un moment de renaștere spirituală 


266 Acad. Virgil Cândea, 

Despre Condacul Naşterii Domnului, 

https://www.crestinortodox.ro/craciun/craciun-ortodox/condacul- 
nasterii-domnului-68384.html. E vorba de Acad. Virgil Cândea, Despre 
condacul Naşterii Domnului, în rev. Studii Teologice XLV [1993], nr. 5-6, p. 
26-34. 


27 Antim Ivireanul, Opere, ed. cit., p. 200. 

pentru întreaga fire şi de redescoperire a profilului său pri- 
mordial. Trebuie să remarcăm și o minunată expresie metaforică, 
pe care a utilizat-o Antim, atunci când, dorind să afirme dubla 
natură a lui Hristos, locuirea dumnezeirii și a firii umane într-un 
singur ipostas, a afirmat că El, ca om Care S-a născut, este „Cela 
ce simte apusul”, adică moartea. Metafora aceasta face o evidentă 
aluzie la faptul că Hristos, Soarele dreptăţii, a apus în mormânt, 
a gustat moartea. 

Predica se încheie cu o rugăciune, nu înainte însă ca Sfântul 
Antim să interpreteze darurile Magilor, în mod simbolic, ca fiind 
cele trei virtuţi teologice: credința, nădejdea și dragostea: „în 
locul aurului, să-l aducem credinţă dreaptă, ca unui Împărat ce 
iaste al ceriului și al pământului și al tuturor adâncurilor; în locul 
tămâei să-l aducem dragoste curată, ca unui Dumnezeu vecinic; 
și în loc de zmirnă să-li aducem nădejdia cea bună, că El iaste 
toată nădejdia lumii”?68, 

Este lesne de observat că Mitropolitul nostru este adeptul 
unor incursiuni hermeneutice profunde și al unor interpretări 
care, de cele mai multe ori, îmbracă ele însele un veșmânt poetic 
mai degrabă criptic pentru o conştiinţă modernă, secularizată. 

El nu încurajează niciodată povestirile largi, fără ecou 
teologic hermeneutic, nici chiar atunci când tema zilei i-ar per- 
mite ample digresiuni narative, ci face să alterneze discursul 
teologic explicit cu interpretarea poetico-alegorică și — ca în cazul 
de față — cu mici pasaje ilustrând o naraţiune incipientă, moti- 


vaţie mai degrabă pentru un declic liric. In această predică — dar 


268 [dem, p. 201. 

și în general, în Didahii —, nici discursul teologic şi nici povestirea 
nu sunt lipsite de valenţe şi conotaţii poetice remarcabile, pretext 
pentru o hermeneutică scripturistică impresionantă, după cum 
în alte omilii, complexitatea figurilor de stil constituia o tram- 
bulină pentru soluționarea metaforică a altor alegorii și sim- 
boluri. 

Autorul își concepe omilia aceasta ca succesiune a mai 
multe tipuri de poezie, trecând cu eleganţă de la poemul ritmat 
și uneori chiar rimat, în care un rol foarte mare îl au repetițiile, 
enumeraţiile și paralelismul sintactic, la fraza cadenţată şi care 
are un ritm interior şi o cezură interioară, logică, de la narațiunea 
lirică, la tabloul liric și la o panoramare poetică a spaţiului, de la 
alegoria poetic-contemplativă la poemul mistico-teologic, ajun- 
gând, de la pasajele cu accente imnologice din debut, la psalmo- 
dia rugăciunii finale. 

Categoriile acestea cunosc variaţii și intersectări dintre cele 
mai originale, în rândul celorlalte didahii, precum și alternări 
consecutive în cadrul aceluiași discurs. „Didahiile lui Antim 
Ivireanul au [...] o remarcabilă poliritmie, un joc neprevăzut al 
cadențelor. Avem în vedere nu numai variaţia ritmică de la o 
predică la alta, ci, lucru cu adevărat izbitor, şi pe aceea din 
interiorul unei singure predici”. 

Rugăciunea finală este o întoarcere a atenţiei predicatorului 
către publicul său, care a fost destinatarul acestei alocuțiuni 
omiletice. Sunt convinsă că Antim putea fi cu adevărat hipno- 


tizant pentru ascultătorii săi şi că forţa lui, de a-i transpune într- 


2% Eugen Negrici, Antim Ivireanul..., op. cit., p. 32. 

un plan spiritual al vieţii, la un nivel mai puţin accesibil omului 
obișnuit, era fascinantă. 

Autorul nostru este un predicator care știe, în mod corect, 
că obiectul adresării sale nu este numai intelectul sau că nu 
vizează numai latura afectiv-emotivă a personalității umane, ci 
el încearcă — şi reușește — permanent să-și echilibreze discursul 
pentru a nu solicita raționalitatea în dauna afectivității și nici 
invers. „Momentele de beatitudine ale revelaţiei, de apoteoză 
mistică, ambitusul sublimităţii imnice și sunetul elegiac, acutele 
interogații („întrebăciuni”) retorice şi apostrofele învolburate se 
intercalează cu paragrafele analitice, cu buchetul lor de noime și 
de învățăminte”20. 

De multe ori, putem spune, ne-a fost greu să discernem 
între fragmentele prozaice şi cele poetice — dacă ne este permisă 
această dihotomie —, deoarece autorul îmbracă aproape toată 
omilia într-un lirism subsidiar și rezistent, ce constituie armura 
nevăzută împotriva cuvântului banal, inexpresiv, împotriva 
aplatizării mesajului evanghelic, a cărui contemporaneitate per- 
cutantă cere să fie reflectată în datele unui limbaj actualizat şi 
revelator și care este, nu în ultimul rând, poetic. Dimpotrivă, 
expresivitatea poetică reprezintă, în plan lingvistico-oratoric, un 
mod de reprezentare concretă şi corectă a acestui mesaj, al cărui 
relief și înălțime mistică este neapărat să fie autentic proporțio- 
nate în fața publicului creştin. 

Alternanţa între secvențele poetice și cele mai puţin infu- 


zate de lirism, conferă impresia de autenticitate și echilibru. 


270 Florin Faifer, loc. cit., p. 238. 

Autorul știe că păstrarea unei singure tonalități a discursului ar 
deveni, inevitabil, pedantă, oricât de grav ar fi mesajul, iar recep- 
tarea acestuia ar fi coruptă, la intensitatea și valoarea soterio- 
logică pe care predicatorul este obligat să o aducă la cunoştinţa 
publicului. Aceasta este însă o discuţie la care vom mai reveni. 

Între toate virtuțile literare ale lui Antim, lirismul a fost 
evidenţiat de toți exegeții și admirat cu prisosinţă, întrucât forța 
poetică a excursurilor sale este unică în literatura română veche. 
Impresionat de aceasta, Gabriel Ștrempel vorbea de „poemul în 
proză al primei sale cuvântări”?! — cea de la întronizarea întru 
Mitropolit —, de „un adevărat nou imn Acatist”™? în prima 
predică la Adormirea Maicii Domnului, considerând că „toate 
didahiile la sărbătorile Precistii sunt pline de o poezie sfântă cu 
totul specială și atent concepută”?5, de faptul că a doua didahie 
la Crăciun este „un poem închinat măririi lui Hristos și Fecioarei 
Maria, de un rar patetism”274. 

De asemenea, considera că nu am putea găsi „în elocința 
românească veche o pagină mai desăvârșit închegată ca cea din 
a doua predică la Nașterea Domnului"%5, precum şi de faptul că, 
în general, „Antim ne uimeşte prin însuşirea limbii române în 
toate nuanțele ei şi prin folosirea acestei limbi în redarea celor 


mai alese imagini pe care un poet al acelor vremi le-ar fi putut 


271 Antim Ivireanul, Opere, ed. cit., p. 172. 
272 Idem, p. 177. 
273 Idem, p. 201. 
274 Idem, p. 176. 
275 Idem, p. 200. 

trăi”%6, dăruind literaturii noastre „nenumărate pagini de 
poezie, adevărate poeme în proză”?7. Şi, conchide el: Didahiile 
sale sunt „o operă de [un] înălțător lirism”?£. 

Subscriind cu toată inima acestor afirmaţii — şi nu numai 
acestora, ci şi altora, asemănătoare, pe care le-au făcut toți 
cercetătorii anteriori ai operei antimiene —, am încercat să le 
demonstrăm cu prisosință, prin reconfigurarea sub forma unor 
versuri libere, a unor texte întinse din didahiile sale, pentru a 
putea observa cu ușurință pecetea poetică așezată, într-o măsură 
covârșitoare, asupra acestei opere. 

Demersul nostru nu este singular, nici revoluționar. A 
apelat la același procedeu Eugen Negrici, dar şi Nichita Stănescu, 
ultimul poetizând în acelaşi mod mai multe pasaje din Cantemir 
și Neculce şi afirmând explicit și implicit că istoria poeziei 
românești îi cuprinde și pe „marii poeți dinafara prozodiei”?? şi 
că de multe ori există poezii care conțin mai puţin lirism decât 
alte opere în proză şi care fac dovada unor efuziuni lirice fulmi- 


nante. 


276 Idem, p. 199. 
277 Idem, p. 202. 
278 Idem, p. 198. 


27 Nichita Stănescu, Cartea de recitire, op. cit., p.11-12 ș.u. 


182 


Lumea ca lumină şi podoabă. Tabloul cosmic 


Motto: 


„Apoi a fost adusă-n ființă, pentru cei muritori, lumea cea muritoare, 
Când trebuia să ia ființă podoaba stelelor și crainicul lui Dumnezeu 


Şi prin podoabă și prin mărire și palatul chipului dumnezeiesc”20. 


„Lumea este o operă de artă, pusă înaintea tuturor spre a fi privită 


și contemplată”%l. 


Când un mare poet sau un mare scriitor îşi gândește opera, 
„el o face din punctul de vedere al unei concepții despre lume”2%?, 
considera, pe drept cuvânt, Tudor Vianu. 

Pentru a putea înțelege mai bine principiile oratorice şi 
scriitoricești ale lui Antim Ivireanul, trebuie să căutăm mai întâi 
să cunoaştem modul în care el privea lumea. Motivul pentru care 


ne oprim asupra concepţiei sale despre univers este atât pentru 


2% Din poemul Despre lume, în Opere dogmatice ale Sfântului Grigorie 
de Nazianz, traducere din limba greacă, studii și note de Pr. Dr. Gheorghe 
Tilea, Ed. Herald, București, 2002, p. 150. 

281 Sfântul Vasile cel Mare, Omilii la Hexaemeron. Omilii la Psalmi. 
Omilii şi cuvântări, traducere, introducere, note și indici de Pr. D.[umitru] 
Fecioru, în col. PSB, vol. 17, Ed. IBMBOR, București, 1986, p. 78. 

282 Tudor Vianu, Studii de stlistică, ediţie îngrijită cu studiu intro- 
ductiv și note de Sorin Alexandrescu, Ed. Didactică și pedagogică, 
București, 1968, p. 377. 

a studia viziunea sa cosmologică, cât şi pentru a ne apleca asupra 
unor fragmente literare care abundă în alegorii și metafore şi care 
ne relevă un stilist desăvârşit. 

Faptul de a-l integra pe Antim în rândul lerarhilor scriitori, 
extrăgând de aici concluzia finală asupra principiilor sale este- 
tico-literare și teologico-filosofice, fără o cercetare acrivică a 
textelor, pentru a urmări liniile de forță ale operei sale, înseamnă 
o privire oarecum superfluă şi care se poate dovedi irelevantă 
pentru a scoate la lumină unele aspecte ale didahiilor. Consi- 
derăm că nu este inutil a ne apropia și a încerca să studiem 
perspectivele cugetării antimiene, care ne pot dezvălui temele 
principale, subiectele de mare importanţă ale gândirii sale, asu- 
pra cărora insistă și revine cu abnegaţie, constituind coloana 
vertebrală a predicilor sale. 

Vom începe prin a detalia — sprijinindu-ne pe texte — sensul 
creației universale la Sfântul Antim. Autorul nostru scrie, într-un 
pasaj pe care l-am putea considera un mic poem creaţionist: 
„Dumnezeu însă, Carele numai cu un cuvânt au făcut și au zidit 
toate lucrurile cele văzute şi nevăzute, poate cu adevărat, cu a 
Lui preaputernicie, să facă stele mai luminoase decât acestea ce 
strălucesc pre ceriu şi lună mai iscusită decât aceasta ce ne 
povăţuiaște noaptea şi soare mai strălucitoriu și mai luminat 
decât acesta, carele stinge cu lumina lui toate celialalte lumini şi 
ceriuri mai mari şi mai largi în rotocolime și pasări mai cu dulce 
glasuri și flori mai cu multe mirosuri și copaci mai [i]nalţi și mai 
roditori şi vânturi mai sănătoase și văzduhuri mai de folos și 


hiară mai multe la număr și mai de multe feliuri și mai multe 

lumi decât aceasta ce lăcuim poate să zidească în mărime și în 
meșterșug, mai minunate... 25. 

Comentând, am putea spune că acest pasaj emană impresia 
de armonie, de echilibru impresionant al universului, care, prin 
înțelepciunea zidirii sale, arată pe Ziditorul său. Universul este 
smerit, oricât ne-ar părea nouă de infinit, este limitat în „roto- 
colimea” lui, este supus Creatorului său. 

Soarele şi luna nu sunt personaje personificate la întâm- 
plare, ci amândoi aștrii sunt lumini care ne povăţuiesc spre 
Lumină, care ne învaţă să iubim lumina Sa cea dumnezeiască: 
lumina mai presus de orice lumină — spre aceasta ne îndeamnă 
soarele, „carele stinge cu lumina lui toate celialalte lumini” —, 
lumina care ne luminează calea atunci când ne rătăcim în 
noaptea păcatului — spre aceasta ne învaţă luna „ce ne povă- 
țuiaște noaptea”. 

Această tâlcuire ne-o lămureşte, de fapt, tot Sfântul Antim, 
într-o altă predică, la Sfinţii Apostoli Petru și Pavel, unde afirmă 
că „soarele luminează zioa, că iaste şi semnul darului”, adică al 
celor Drepţi, iar „luna luminează noaptea, că iaste semnul păca- 
tului”2%4, adică al celor care au nevoie de lumina povăţuirii Sale. 

Dumnezeu ne-a făcut un mare dar: o lume, un univers 
frumos, care parcă ne veghează, ne priveghează. Aceasta este o 
idee predominantă la Antim: soarele, luna, stelele, ne veghează, 
ca niște ochi materiali ai lui Dumnezeu, pururea deschişi asupra 


noastră. Aţintind spre noi acești ochi de foc, El ne lasă să înţe- 


283 Antim Ivireanul, Opere, ed. cit., p. 19. 
284 Idem, p. 63. 

legem că ne priveşte totdeauna și ne poartă de grijă. „Dumnezeu 
fiind tot ochiu”2%, a făcut luminătorii cerești spre a ne aduce 
aminte că El însuși este Lumină și Ochi Atoatevăzător. 

E o învățătură deosebită a lui Antim, despre pronia 
cerească, pe care o mai întâlnim și în cazania la Sfântul Nicolae: 
„Aşa au vorbit Sfântul, apoi, pe urmă, după ce au ascuns soarele 
toate razele lui şi s-au stins de tot lumina zilei între întunerecul 
nopții și când ceriul, de osteneală, au fost închis spre somn tot 
ochii lui, atâta cât nici luna nu priveghiia, niciuna din stelele cele 
mai mici avea deșchise tâmplele lor cele de argint, atunce, ca 
când ar fi fost nu făcător de bine, ci ca un hoţ, aleargă cu mare 
grabă la acea săracă de casă, și aruncând în lăuntru [...] mulţi 
galbeni, au gonit cu aceasta sărăciia și tot răul şi tot cugetul 
necuvios și au mântuit fecioria celor 3 fecioare din cursele 
diavolului”2%; dar și în predica la Sfinţii Apostoli Petru și Pavel, 
unde Sfântul Pavel este asemănat cu luna, despre care Antim 
spune că: „Multe feliuri de vrednicii, stăpâniri şi puteri dau 
filosofii să aibă luna. Şi întâi zic cum că luna iaste podoaba nopții, 
asămânătoare soarelui și stăpâna mării”. Această ultimă perso- 
nificare ne aduce aminte de Eminescu. 

Contemplând lumea astfel, „Antim va îmbrăca în poezie 
soarele şi luna cu aproape două sute de ani înaintea marilor 


noștri poeți”?88, dar o face cu un scop anume. 


285 Idem, p. 92. 
286 Idem, p. 52. 
287 Idem, p. 59. 
288 Gabriel Ştrempel, op. cit., p. 203. 

El descoperă frumusețea ingenuă a universului, splen- 
doarea lui, care provoacă o anamneză, o rememorare a frumu- 
seții Paradisului, pentru că este în consonanţă cu starea de spirit 
a omului, căci este un cosmos gânditor și o natură protectoare, 
așa cum am văzut în predica la Sfântul Nicolae. 

După cum natura, mediul ambiant, nu era niciodată ostilă 
Protopărinţilor în Eden, ci le era supusă — conform referatului 
Genezei —, la fel și pe Sfântul Nicolae îl ajută aștrii cerești, care își 
ascund lumina lor, pentru a trece cu vederea fapta Sfântului, 
căruia îi repugnau laudele. 

În fragmentele citate mai sus nu se poate să nu observăm 
caracterul priveghetor al cerului ce, „de osteneală, au închis spre 
somn tot ochii lui”, cu care, se subînțelege, ne priveşte de obicei, 
cu mii de ochi aprinși; al lunii ce „ne povăţuiaște noaptea”, ne 
priveghează, fiind „podoaba nopții” și „stăpâna mării”, a mării 
vieții noastre înviforate, într-o atitudine în același timp 
maiestuoasă și afectuoasă; al stelelor, care nu îşi mai deschid 
„tâmplele lor cele de argint”, spre a nu mai vedea și a nu mai 
cugeta fapta cea bună a Sfântului, deoarece el nu voia să fie cu- 
noscută. 

Trebuie să remarcăm „tâmplele cele de argint” ca fiind o 
metaforă care ne trimite cu gândul la puritatea și nevinovăția 
creației, cât şi la un îndemn subinţeles al lui Antim care se 
îndreaptă către oameni, sugerându-le a avea „tâmple” sau minte 
„de argint”, gânduri curate, înalte și prețioase, sau, altfel spus, a- 
și regăsi inocența primordială. Ochii sunt tâmplele cu care 
contemplăm lumea. De altfel, românescul tâmplă [iconostas, 


catapeteasmă] și a contempla provin din același izvor etimologic, 

din templum, însemnând templu, Biserică. Cerul cu catapeteasma 
de argint a stelelor sale reprezintă o imagine simbolică a Împără- 
tiei celei veșnice, în care strălucesc stelele gânditoare şi pururea 
veghetoare ale Sfinţilor. 

Soarele însuși stinge cu lumina lui celelalte lumini sau își 
ascunde razele sale, el fiind lumina care cuprinde în braţele sale 
tot pământul şi vede pretutindeni. Vom observa și mai clar aceste 
semnificații puțin mai departe. 

Universul întreg este un templu, plin de făclii gânditoare, o 
biserică a slăvirii lui Dumnezeu. Şi nu este astfel Biserica, cea 
spirituală? Vom arăta detaliat pe parcurs că acesta este modul în 
care o percepe Sfântul Antim. 

Observăm că, pentru Antim, soarele, luna și stelele erau 
ochii gânditori ai cerului, ochii lui osteniți de priveghere, aţintiți 
peste pământ și mare, și care, chiar „stelele cele mai mici”, 
deschid cugetării „tâmplele lor cele de argint”. E o contemplaţie 
adâncă, pe care lerarhul-poet ne-o încifrează în metafore, sau, 
mai degrabă, ne-o descifrează, arătându-ne tainele creației. 
Dumnezeu ne-a dăruit un univers rațional, după chipul Cuvân- 
tului care l-a creat și Care este însăși Înţelepciunea și Rațiunea. 

„Căci...privind la cer şi văzând podoaba orânduirii lui şi 
lumina stelelor, ne gândim la Cuvântul care le-a rânduit'2%. Un 
univers a cărui esență, deși alterată de căderea Protopărinţilor 
noștri, păstrează din plin frumuseţea originară şi prin evocarea 
căruia Antim vrea să ne trezească nostalgia după Raiul zidit 


pentru om. Frumuseţea și raționalitatea universului evocă pe 


2% Sfântul Atanasie cel Mare, Scrieri, op. cit., p. 81. 

Creatorul său și ele sunt reflexe ale frumuseţii luminii dum- 
nezeiești. Antim are predilecție pentru personificarea aștrilor, a 
„luminătorilor cerești”, pentru că el gândește lumea ca pe o 
creaţie a Luminii, a lui Dumnezeu Cuvântul, Care este Lumina 
lumii (In. 1, 9; 8, 12). 

Făcând o paralelă între iconografia Răstignirii Domnului, în 
care apar soarele și luna, și viziunea antimiană asupra celor doi 
aștri, Mihai Rădulescu realiza o observaţie extrem de pertinentă 
asupra faptului că lumina lunii este, de fapt, tot lumina soarelui, 
dar reflectată. Luna este, prin urmare, un simbol al prezenţei 
nesesizabile a soarelui în noapte, şi deci al prezenţei lui Dum- 
nezeu în lume, prezență reflectată de „lumina” lunii, adică de 
frumusețea cosmică. 

De asemenea, după cum soarele se reflectă noaptea în lună, 
așa se reflectă lumina lui Dumnezeu în oglinda Sfinţilor Săi, care 
luminează apoi în lume și în noaptea necredinței omenești. 
Această lume, dacă nu este înduhovnicită, atunci nu este decât 
un trup aproape inert, o materie goală și moartă, „netocmită”, ce 
nu are viață în sine, dacă nu primește viață de la razele harului 
dumnezeiesc, așa după cum luna nu are lumină proprie. Icono- 
grafia bizantină conţine această concepţie, iar Antim excelează în 
a o încripta în metafore astrale, siderale, întrucât metafora este 
icoana scriitorului. 

„Dacă noi putem cunoaște și gândi lucrurile, este pentru că 
ele sunt chipuri create plasticizate ale rațiunilor unei Raţiuni 


personale supreme. Dacă le putem exprima prin cuvinte este 


2% Cf. Mihai Rădulescu, op. cit., p. 34. 

pentru că sunt cuvinte plasticizate ale Cuvântului adresate nouă. 
[...] Cuvântul personal a pus în fața noastră gândirea Sa sau 
chipul creat al gândirii Sale plasticizate, la nivelul rațiunii și al 
putinţei noastre de exprimare, cu o putere creatoare pe care noi 
nu o avem. 

Noi contemplăm și admirăm universul și ne putem exprima 
bucuria și entuziasmul, pentru că de la început acest univers 
imens a fost creat pe măsura conștiinței noastre. Frumuseţea 
universului izvorăşte din faptul că el este „chipul gândirii Sale”: 
acest lucru îl vedem cu claritate la Antim. 

Soarele, luna, stelele, pământul și toate câte sunt pe el, sunt 
imagini, expresii ale iubirii Sale pentru om, pentru care au fost 
create astfel. Picturalitatea lui Antim în a surprinde aștrii cerești 
sau alte aspecte ale naturii, se datorează faptului că el înțelege 
aceste elemente ca fiind tot icoane ale frumuseții şi iubirii dum- 
nezeiești. Dacă Antim alege să metaforizeze, să plasticizeze cu- 
vintele și expresiile, atunci când vrea să surprindă frumusețea 
lumii, o face pentru a ne arăta că lumea este creată în chip plastic. 

Dacă nu ar fi așa, nici noi nu am putea să materializăm 
cuvântul pentru a-l transforma în rostire creatoare sau în operă 
de artă, dăruindu-i capacitatea de a surprinde chipul adevărat al 
existenţei. „Limbii, sumă a unor cuvinte cu incontestabile posi- 
bilități creatoare, i se vor atribui funcții însemnate în procesul de 


cunoaștere a lumii”2?, începând chiar de la scriitorii isihaști (iar 


21 Pr. Prof. Dr. Dumitru Stăniloae, Teologia Dogmatică Ortodoxă, vol. 
2, ediţia a Il-a, Ed. IBMBOR, Bucureşti, 1997, p. 9. 
22 Dan Horia Mazilu, Recitind literatura română veche, vol. I, Ed. 


Universităţii București, 1994, p. 56. 

Antim este un isihast, un apărător al vederii luminii dumne- 
zeieşti), pentru care „textul devine un soi de icoană”2%. 

Textul este o icoană stilizată şi interpretativă a lumii, iar 
lumea este o icoană cosmică a cuvântului dumnezeiesc, a ceea ce 
Antim numește „cuvântul cel de bună vestire”%*. „După cum 
scrie Sfântul Nicodim Aghioritul, «zidirea este explicarea Scrip- 
turii, iar Scriptura este explicarea zidirii»"2%. 

Chipul tăcut al universului, în înfiorătoarea — pentru unii, 
precum Pascal, dar şi pentru toată modernitatea — lui imensitate 
este însă o imagine cuvântătoare, ba chiar intimă şi prietenoasă 
pentru tradiţia bizantină. 

În lume totul este logos, totul este cuvânt, inclusiv lumea 
însăşi. „Chiar tăcerea, pe care isihaștii o recomandau insistent, 
implică un acut simţ al cuvântului, un respect deosebit față de 
nebănuitele lui capacități și, desigur, trebuința unei interpretări 
și definiri exacte”. Făcând o analogie, tăcerea universului are 
nevoie de o interpretare exactă a icoanei vii care este lumea. 

Universul este o creaţie a Cuvântului creator și un comen- 
tariu exhaustiv al Cuvântului dumnezeiesc, o icoană a textelor 
sfinte, și, în virtutea acestei afirmații, înțelegem de ce „«picto- 
poezia», «picto-literatura», în genere, au avut în Antim un 


practicant inventiv”>, deoarece el privea pictura ca pe o imagine 


2% Ibidem. 

24 Antim Ivireanul, Opere, ed. cit., p. 194. 

2% Arhim. Daniil Gouvalis, Minunile creației, trad. din limba greacă 
de Cristina Băcanu, Ed. Bunavestire, Bacău, 2001, p. 167. 

2% Dan Horia Mazilu, Recitind..., vol. I, op. cit., p. 56. 

2% Idem, p. 431. 

a celor scrise, iar pe cele scrise, ca pe o ilustrare a unei realități 
foarte concrete. 

Mai mult decât atât, „opera lui Antim se constituie ca o 
demonstraţie a capacităţii plastice a limbii române'“2%, pentru că 
opera lui reprezintă o transpunere în inefabilitatea cuvântului, a 
plasticităţii care caracterizează materia universului, materie care 
a apărut la porunca lui Dumnezeu Cuvântul. 

Acest chip al universului este expresiv și luminos în faţa 
sufletului şi a ochilor minţii, și, deși este material, el se adresează 
inefabilității, componentei noastre spirituale. Antim personifică 
foarte mult elementele acestui univers (soarele, luna, stelele, 
marea, pământul, etc.), tocmai pentru că ele sunt creaţiile unei 
Raţiuni personale absolute şi au fost astfel aduse în ființă, la 
existenţă, încât să vorbească raţiunii omenești. Deşi ele nu au 
ființă rațională și volitivă, sunt însă personalizate — iar în opera 
antimiană abundă personificările - prin unicitatea lor, prin 
frumusețea sublimă şi prin pecetea harică, prin care pot să des- 
chidă ochii conștiinței umane ca să-L cunoască pe Creatorul lor. 

Pe de altă parte, faptul că întreaga creaţie are rostul ei și își 
urmează calea fără greş, fără „zăticneală”, faptul că ea pri- 
veghează e un îndemn la cugetarea adâncă, la contemplaţie şi la 
priveghere pentru om. 

lată, cele neînsufleţite și iraționale se ostenesc gândind, îşi 
epuizează rostul pentru care au fost create! Iar tu, omule, ce faci? 
E o întrebare retorică, aflată în subsidiar, implantată cu multă 


perspicacitate de către autor. 


2% Eugen Negrici, Antim Ivireanul..., op. cit., p. 7. 

Inima ascultătorului (a celui ce ascultă predica Sfântului 
Ierarh Antim Ivireanul), simte că iubirea aceasta universală se 
ostenește, se epuizează gândindu-şi frumusețea și rostul, pentru 
a conduce pe om la înțelepciunea înțelegerii Celui care este 
Iubirea Însăși, a Celui care a făcut lumea „bună foarte” (Fac. 1, 
31), nu numai pentru că e foarte frumoasă, ci și foarte înțeleaptă, 
adică plină de sens, demnă de iubit și de contemplat. Antim 
insistă pe luminozitatea universului şi pentru a sublinia carac- 
terul bun și frumos al creaţiei, observat și în cadrul acelui 
Kalokagaton antic. 

Omul poate conversa cu frumusețea cosmică pentru că 
lumina din univers vorbeşte luminii din el. „Logosul uman 
întâlnește în natură un alt logos. Astfel, cunoașterea naturii este 
una ana-logică, sau, mai bine spus, dia-logică, dialogală. [...] În 
limitele acestei lumi, omul personal întâlneşte pe Dumnezeul 
personal. Îl întâlnește nu faţă către faţă, ci ascuns, așa cum 
întâlnește pe poet în cuvântul poeziei sale și pe pictor în cuvântul 
culorilor sale”2%. 

După cum într-un poem sau într-o lucrare de artă ne 
întâlnim cu autorul și îl cunoaștem în parte — descoperindu-i 
sentimentele, aspiraţiile, idealurile, opiniile, etc. —, indiferent în 
ce secol ar fi trăit şi oricât de departe, la fel și pe Dumnezeu 
începem să-L. cunoaştem din opera Sa, trăind experienţa fru- 
museții indescriptibile a acestui univers. Această motivaţie 


adâncă se ascunde în spatele demersului estetic al lui Antim și a 


2% Christos Yannaras, Abecedar al credinței, trad. de Pr. Dr. Constantin 


Coman, Ed. Bizantină, București, 1996, p. 57. 

uriașului său efort lingvistico-literar, prin care a dăruit literaturii 
noastre o adevărată bijuterie oratorică. 

Metaforele antimiene teologhisesc, de fapt, despre Dum- 
nezeu, pe care Îl înțelegem şi din contemplarea modului în care 
El a făcut lumea. Dialogul iubirii dintre Dumnezeu și oameni are 
loc prin intermediul întregii creaţii, pentru că „raționalitatea 
exprimabilă a lumii” are „un Subiect care a gândit-o şi a expri- 
mat-o și Care continuă să o gândească şi să o exprime într-o 
flexionare continuu nouă, pentru subiectele create după Chipul 
Său”, adică pentru oameni. Dumnezeu a pus în lume și în 
lucruri o gramatică și o literatură sublime. 

Universul este un text imens, o poezie scrisă într-o limbă a 
materiei, flexibilizată pentru sensibilitatea și conștiința noastră. 
Antim vrea să confirme ascultătorilor săi faptul că citește o 
scriptură ascunsă în toate lucrurile care au fost create, în fru- 
musețea cosmică, având în vedere o hermeneutică universală. 
După cum ne dăm seama, el nu face numai hermeneutică pe text, 
ci şi o lectură a întregului cosmos, desfășurându-și privirea con- 
templatoare asupra întregii creaţii, într-o perspectivă holistică 
asupra lumii. Descoperirea frumuseţii universale“! este o revela- 
ție naturală, care face spiritul omenesc să vrea să leviteze către 
înălțimi spirituale. 

„În vreme ce gândirea creatoare a lui Dumnezeu se actua- 


lizează şi obiectivează în lume, mișcarea liberă a creaturii urmea- 


3% Pr. Prof. Dr. Dumitru Stăniloae, op. cit., p. 9. 
301 In greceşte, rroinois înseamnă lucrare, creație, iar lucrarea de a crea 
universul este cea mai mare poezie. Idee care mi-a fost sugerată de Pr. Dr. 


Dorin Octavian Picioruș, soţul meu, căruia îi mulțumesc. 

ză calea inversă: lasă lucrurile create și caută pe Dumnezeu în El 
însuși, scopul său ultim. Lumea nu-și este suficientă ei înseși; n- 
a fost niciodată creată pentru ea însăși, ci pentru transfigurarea 
și îndumnezeirea creaturii prin cunoașterea Creatorului (loan 17, 
37302, 

Există o interdependenţă între înțelegerea sensului univer- 
sal al lumii și înţelegerea sensului uman în lume: una o indică pe 
cealaltă. Antim afirmă, într-o dedicație la o carte grecească 
(Eortologhion-ul lui Sevastos Kimenitul) tipărită în 1701: „Începu- 
tul, mijlocul și sfârșitul, Stăpânul şi Domnul tuturor ființelor, și 
simțitoare și înțelegătoare, este Făcătorul tuturor, Dumnezeu. 
Stăpânul însă şi sfârşitul tuturor celor de sub lună este omul. lar 
sfârșitul omului, pentru care s-a creat de Dumnezeu, este câști- 
garea şi fericirea lui Dumnezeu însăși; fiindcă pentru om s-a 
făcut toată lumea aceasta, iar omul, se zice că s-a făcut de către 
Dumnezeu ca să dobândească pe Dumnezeu”5%8. 

Aceasta demonstrează sensul infinit și în același timp 
concentric al creaţiei, al cărei rezumat este omul, centrul și rațiu- 
nea oricărei existente fiind însuși Creatorul ei. 

Sensibilitatea lui Antim pentru poezia naturii, pentru poeti- 
zarea universului, nu este, deci, întâmplătoare. Ea vorbeşte 
oamenilor, după cum am spus, despre frumuseţea Celui veșnic, 
precum se întâmplă și într-o minunată cazanie la Naşterea 
Domnului: „Pruncul acesta, care Se vârgulește în iasle, de ne vom 


ridica ochii credinţii noastre Il vom cunoaște făcând tunete și 


3% Arhim. Sofronie, Viața și învățătura starețului Siluan Athonitul, trad. 
de Pr. Prof. Dr. loan I. Ică, Ed. Deisis, Sibiu, 1999, p. 144. 
3% Antim Ivireanul, Opere, ed. cit., p. 405. 

fulgere în nori și pre cer umbletul stelelor rânduind, soarele și 
luna de raze împlându-le și mișcarea ceriului îndreptând şi toată 
greimea lumii acest Prunc înfășat o cârmuiește”304. 

Nu trebuie, deci, să îl vedem aici pe Antim ca pe un poet 
naiv sau ca pe un povestitor de basme, ci ca pe un teolog foarte 
conştient, căci atunci când personifică, după cum am arătat, el 
face aceasta pentru a sublinia caracterul rațional al universului, 
amprenta personalizatoare pe care acesta a primit-o, logositatea 
lui, atunci când a fost creat. Fiindcă, „dacă lumea a fost creată 
prin cuvânt, înțelepciune și știință și a fost împodobită cu toată 
rânduiala, e necesar ca Cel ce o conduce și a orânduit-o să nu fie 
altul decât Cuvântul lui Dumnezeu. [...] E Cuvântul, Care nu e 
altul decât rațiunea celor făcute și a toată creațiunea. E Cuvântul 
propriu şi unic al Tatălui, Care a împodobit şi luminează tot 
universul cu purtarea Lui de grijă”. 

Acestea arată dragostea lui Dumnezeu pentru întreaga fire 
și atenţia cu care lumea a fost creată, nu la întâmplare, nu dintr- 
un surplus de energie al Divinităţii, cum susținea Blaga, ci din 
iubire. El le-a creat pe toate numai prin cuvânt, dar Antim 
detaliază Geneza (în parte), pentru a ne arăta că Dumnezeu le-a 
îmbrăcat şi cu frumusețe, că le-a înveșmântat cu haina iubirii 
Sale. 

Astfel credem că trebuie înţelese expresiile poetice prin care 
se afirmă că El a făcut tunete și fulgere în nori și că a rânduit 


umbletul stelelor pe cer, iar soarele și luna le-a umplut de raze. 


304 Idem, p. 199. 
305 Sfântul Atanasie cel Mare, Scrieri, op. cit., p. 75-76. 

Rafinamentul metaforic la care ajunge oratorul nostru este urma- 
rea subtilității și a fineții contemplative cu care este înzestrat, 

Mai putem înţelege şi că Dumnezeu a făcut toate lucrurile 
cu multă migală și cu multă artă, deşi le-a făcut numai cu 
cuvântul. Sau, mai bine zis, pentru om ar fi fost nevoie de multă 
lucrare migăloasă pentru a crea ceva cu multă artă. Când Sfântul 
Antim prezintă cosmosul ca pe ceva desăvârșit din punct de 
vedere artistic, ca pe o bijuterie sau ca pe o „podoabă”, cum 
spune el adesea („podoaba lumii”), proclamă atotputernicia lui 
Dumnezeu, dar și iubirea Lui pentru lume. 

Şi, într-adevăr, Antim vorbește despre frumuseţea univer- 
sului ca despre „podoaba cea pământească și cea cerească”. 

Cuvântul „podoabă” este însă un calc lingvistic după limba 
greacă, fiind echivalentul termenului cosmos, care provine de la 
verbul xoou&w, însemnând „eu împodobesc, înfrumuseţez”. În 
literatura noastră veche, podoabă devine sinonim cu tot ceea ce 
înseamnă frumusețe, armonie, cosmicitate, universalitate. Dintr- 
o dată, numai urmărind etimologia cuvântului, observăm că 
„podoaba cea pământească și cea cerească” este o sintagmă care 


are conotaţii aparte. Universul este perceput ca o podoabă, ca o 


3% A se vedea și Ps. 134, 6-7: „Toate câte a vrut Domnul a făcut în cer 
și pe pământ, în mări și în toate adâncurile. A ridicat nori de la marginea 
pământului; fulgerele spre ploaie le-a făcut; El scoate vânturile din 
vistieriile Sale”; Ier. 10, 12-13: „lar Domnul a făcut cerul cu puterea Sa, a 
întărit lumea cu înțelepciunea Sa și cu priceperea Sa a întins cerurile. La 
glasul Lui freamătă apele în ceruri şi El ridică norii de la marginile 
pământului, făurește fulgerele în mijlocul ploii și scoate vânturile din 
vistieriile Sale”, etc. 

307 Antim Ivireanul, Opere, ed. cit., p. 10. 

creație plină de frumusețe, atât cel material, cât și cel spiritual 
sau, cu atât mai mult, cel spiritual. 

Cosmosul este, în mod originar, o podoabă, este configurat 
dintru început ca o arhitectură armonioasă şi încărcată de 
frumusețe. Astfel, luna este „iscusită”3%, dar şi „omul...are inima 
iscusită”*% şi însuși sufletul omenesc este „iscusit, frumos, 
minunat, vrednic”?! și „podoabă a darului celui dumnezeesc”31!, 
fiind „zidirea cea mai iscusită a dumneze[ileştii puteri”. 

Cuvântul podoabă este receptat de scriitorii noştri vechi ca 
un superlativ absolut al frumuseţii, ca un termen complex, cu 
sensuri multiple, comprimând în sine o întreagă viziune, o 
filosofie aparte a lumii. Se spune chiar, în limba veche, că 
„Dumnezeu făcu pre om după chipul și după podoaba Sa”s%. 
Podoabă înseamnând aici, prin urmare, asemănarea cu Dumne- 
zeu. 

Acest termen, folosit şi de Antim în multe contexte, ne 
uşurează înțelegerea unei cosmologii complexe, conform căreia 


universul este creat ca o podoabă de către Dumnezeu, este, în 


3% Idem, p. 19. Verbul a iscusi, împreună cu derivatele sale, este unul 
din cuvintele limbii române remarcat de către Constantin Noica. A se 
vedea Constantin Noica, Creație şi frumos în rostirea românească, Ed. 
Eminescu, București, 1973, p. 55-77. 

3% Antim Ivireanul, Opere, ed. cit., p. 218. 

310 dem, p. 146. 

311 Ibidem. 

312 Ibidem. 

313 Cf. Învățăturile lui Neagoe Basarab către fiul său, Theodosie, op. cit., p. 
246. 

esențialitatea sa, frumos, încântător, demn de privit și de trăit în 
el. Podoabă este, în sensul lui vechi, sinonim cu lume, întrucât 
„cuvântul lume în limba română vine de la cuvântul latin lumen- 
inis, care înseamnă lumină şi podoabă. Lumea se dovedeşte lumină 
inepuizabilă, deoarece în lucrurile ei descoperim, prin cunoaște- 
rea apofatică, noi sensuri ale acestora”3!4. 

În fața frumuseţii naturii, a lumii create de către EI, nu poți 
decât să te înfiori. Antim mizează foarte mult pe aceste 
sentimente pe care vrea să le trezească în credincioşii săi: înduio- 
șarea și înfiorarea, pentru că acestea aduc iubirea și smerenia în 
sufletele lor. Iar iubirea și smerenia sunt virtuțile cele mai mari, 


pe care el le propovăduiește deschis, aproape în fiecare predică. 


314 Drd. Liviu Stoina, Valoarea frumosului în viața creştină, în rev. Studii 
Teologice, seria a Il-a, XXXIX (1987), nr. 6, p. 81, apud Pr. Dr. Constantin 
Duţu, Panegiricul ca formă a predicii în trecut şi astăzi... (teză de doctorat), în 
rev. Ortodoxia, XLV (1993), nr. 1-2, p. 183, n. 1394. 

Același autor afirmă: „Întreaga făptură a lui Dumnezeu este o oglin- 
dă pentru strălucirea de dincolo de lume a Creatorului, încât «toate 
creaturile lui Dumnezeu cel întreit în Persoane, create din nimic (II Mac. 
7, 29) văzute și nevăzute, organice şi anorganice, însuflețite şi neînsufle- 
tite, formează un întreg unitar, armonios, frumos, Cerul și pământul (Fac. 
1, 1), numit cu o expresie fericită, cosmos (k6ouos), adică univers, lume, 
podoabă sau frumuseţe». [...] 

De aceea, așa cum afirmă Sfântul Grigorie Palama (Omilia 3, PG 151, 
col. 332-333), lumea constituie un «reflex al frumuseţii Sfintei Treimi [...]. 
Fiind realizarea planului din veci al Sfintei Treimi, ce are ca atribute 
esențiale atotperfecțiunea, bunătatea și frumusețea absolută, lumea creată, 


văzută şi nevăzută, nu poate fi decât bună și frumoasă»”, cf. Ibidem. 

Mitropolitul Antim Ivireanul a pus arta în slujba misiunii 
sale. Tocmai de aceea el nu este niciodată un poet naiv sau un 
admirator romantic al naturii. Dar, în acelaşi timp, poezia 
textelor sale nu este o simplă figură retorică sau stilistică, ci o 
izbucnire din interior a sensibilităţii sale artistice şi poetice. Altfel 
nu ar putea fi atât de autentică. Toate fragmentele care vorbesc 
despre frumusețea lumii sunt, de fapt, o tâlcuire parțială la 
Geneză, la „cartea Facerii”, cum spune el. 

De aceea, revine mereu în discursul său, ideea pe care am 
accentuat-o mai sus, că însuși Cuvântul a făcut pentru oameni o 
lume frumoasă și îmbrăcată în poezie, încă dintru început. În 
această lume, am văzut că totul vorbește raţiunii şi iubirii 
noastre, totul este logosificat şi este îimbibat de eros*!*: nu numai 
pentru că sentimentele umane erotizează natura — după cum se 
vorbește despre literatura romantică —, ci, și pentru că avem de- 
a face cu un cosmos creat de la început ca un spaţiu securizant, 
cu o natură erotizată de către Dumnezeu, adică astfel creată încât 
să poată să ne asume şi să ne reprezinte afectivitatea, să ne 
interpreteze sentimentele, ca un actor cosmic — calitate pe care au 
sesizat-o și au pus-o în valoare mai ales poeții. 

Natura a fost creată ca un mediu transparent pentru 
conştiinţa și erosul uman, un mediu compenetrabil în relație cu 
omul, căci o vedem plină de noimă și de har, adică prezentând 
un fundament rațional și spiritual. Dumnezeu e Creator iubitor 


al întregii Sale zidiri, după cum învaţă Antim (interpretând o 


315 Nu vorbesc de acel eros înțeles denaturat, care, în mod frecvent, 


îi este opus lui agape, ci de eros ca iubire în general. 

pildă din Evanghelia după Matei, în care „un om avea doi 
feciori. ..”316); „Precum un tată din [a]ceşti[a] pământești, fiind 
din sine bun și drept, are firească dragoste a iubi pre toţi feciorii 
lui, tot într-o potrivă și a-i cinsti tot întocmai și a le împărți averia 
și bunătăţile lui, tot într-un chip [...], așa iaste de bun și drept 
Tatăl tuturor, Dumnezeu, cât toate zidirile, ca niște faceri ale Lui 
le-au născut și bunătatea o face întocmai, la toate, după vrednicia 
a fieştecăruia. Drept aceia va să cinstească pre Îngeri, ca pre niște 
zidiri mai aproape și fără de trupuri, ce strălucesc cu nemurirea, 
va să cinstească pre oameni ca pre niște chipuri ale Sale, va să 
cinstească şi cele neînsuflețite, adică ceriul și pământul și toate 
câte-s pre dânsul”3. [...] „Şi iarăş una câte una le-au cinstit cu 
oarecare podoabă ce le-au dat” 3!8, 

Prin aceste amănunte autorul subliniază aplecarea lui 
Dumnezeu asupra creaţiei Sale, faptul că nu este un Stăpân 
neîndurător sau nepăsător, Care ar fi creat-o şi apoi S-ar fi retras 
într-o transcendenţă absolută față de făptura Sa, atât față de cea 
neînsuflețită, cât și față de cea însufleţită şi raţională. 

Această idee o regăsim la Antim în mai multe predici, dar o 
întâlnim și la alți scriitori religioși, cum ar fi Varlaam (într-o 
cazanie care explică ce înseamnă „avuţia” pe care a împărțit-o 
„un om” celor doi fii ai săi — în parabola fiului risipitor): „Acastă 
avuţie le dede că-i fâcu cu mente slobodâ și într'un chip le dede 
suflet înțelegătoriu şi fârâ de moarte; și împreună le dârui lumea 


și toate câte sămt într'ănsă; și as&menea le întinse un acopere- 


316 Antim Ivireanul, Opere, ed. cit., p. 174. 
317 Ibidem. 


318 Idem, p. 175. 

mănt: ceriul, şi un sv&ștnic: soarele și luna aprinse în casa lor, și 
o masâ le așternu: pământul; şi ploae întrun chip le ploaâ, cum 
celor Direpţi, așa și celor pâcâtoși”3%. 

Ca o paranteză, este interesant aici de observat că, la Mircea 
Eliade și la alți istorici ai religiilor, casa, locuința omenească, este 
o imago mundi, dar în omiliile bizantine este tocmai invers, 
universul este de la început creat ca o casă, ca un spațiu protector 
pentru om, fiind expresia iubirii lui Dumnezeu pentru om. 

În imensitatea și în diversitatea ei luxuriantă, lumea nu e, 
totuși, decât un adăpost, un loc în care omul să se simtă fericit, 
iubit şi protejat. 

Varlaam scria că această lume trebuie văzută atât cu „ochiul 
trupului”, cât și cu „ochiul minţii”, pentru că este infinit mai 
subtil creată decât ni se pare nouă, fiind materială şi spirituală în 
același timp: „Căci că deca iaste sănâtos ochiul ce iaste în trupul 
nostru, vede chiar toate faptele: ceriul, pământul, munţii, marea, 
înâlțimea, adăncul, lumina, întunerecul şi toate fealurile copa- 
cilor și pomilor, fierilor și peştilor, toate ochiul le vede şi le 
cunoaște. Așa şi mentea, ce se chiamă ochiul sufletului nostru, 
vede cele vădzute şi cele nevădzute. Întăiu vede pre Dumne- 
dzău, deci vede dvorba Îngerilor, cunoaşte fapta cea fără de 
moarte a sufletului sâu, dup’ aceea alege cele netrecute de cele 
trecâtoare. [...] 

Pentr'ace să cade a tot omul creștin să-ș ferească ochiul 
menţei sale de găndurile păcatelor...lar de va hi cu unele ca 


acestea orbit, tot trupul va hi întunecat; că cum iaste trupului 


33 Varlaam, op. cit., p. 14. 

ochiul cinste şi frămsețe și luminâ, așa și mentea ce curată iaste 
frămseţe și cinste şi lumină [este] sufletului”32. 

Această viziune am întâlnit-o și la Sfântul Antim, ascunsă 
însă în hățișul de metafore și alegorii, în profunzimea unor 
tablouri şi a cuvintelor pastelate pentru a deștepta capacitatea de 
reprezentare şi de iconizare a realității. Aici vedem însă, în mod 
explicit, dualitatea complementară a lumii. 

De la contemplarea naturii mintea este obligată să se ridice 
la o raționalitate mai înaltă — ceea ce Antim nu lămurește foarte 
bine, dar impune pe întreg parcursul didahiilor —, care o face să 
conştientizeze adevărul despre esența nemuritoare a ființei 
umane, despre noblețea, dar şi despre nimicnicia ei?. Observăm 


că este o teologie comună lui Antim și lui Varlaam privirea 


3 Varlaam, op. cit., p.161. De remarcat că faptele, în limba veche, 
însemna toate lucrurile universului, pentru că acestea sunt faptele Cuiva, 
Care le-a creat, adică ale lui Dumnezeu. La fel și faptă era sinonim și cu 
făptură, ființă, esenţă, alcătuire, după cum se poate deduce din text. Credem 
că Noica ar fi trebuit să adauge la cuvintele unice ale limbii române şi pe 
acesta, al cărui înțeles creaționist s-a pierdut în limba contemporană. 
Privite din această perspectivă, metafore ca „făptură de lumină” sau 
„făptură de zăpadă” capătă conotaţii încă și mai adânci, mai subtile. 

321 „Omul nu este decât o trestie, cea mai fragilă din natură: dar este 
o trestie gânditoare. Nu e nevoie ca universul întreg să se înverșuneze 
împotriva lui pentru a-l zdrobi. Un abur, o picătură de apă, sunt de ajuns 
pentru a-l ucide. Dar chiar dacă universul întreg l-ar zdrobi, omul tot ar fi 
mai nobil decât cel care-l ucide, pentru că el știe că moare şi e conştient de 
avantajul pe care universul îl are față de el, din faptul că acesta nu știe 
nimic”, cf. Pascal, Cugetări, text integral, ediția Brunschvicg, trad. de Maria 
și Cezar Ivănescu, Ed. Aion, Oradea, 1998, p. 296. 

aceasta spre frumusețea incomensurabilă și spre caracterul co- 
pleșitor al creaţiei, care are ca scop înțelegerea propriei alcătuiri 
şi a propriului sens în lume. 

Este o pagină de cugetare profundă -— şi care nu este 
singulară — din Cazania lui Varlaam. Pasaje asemănătoare ideatic 
întâlnim şi la Coresi, și chiar în interpretarea începutului 
aceleiaşi parabole a fiului risipitor, amintită mai sus: „Și împărți 
loru tocma (ce se zice, pre voia loru-șu lăsă pre ei), ca un lubitoriu 
de oameni şi de feciori. Întocmai amu deade Dumnezeu oameni- 
loră tuturora înţelesu și samavolnicie (rațiune și voinţă liberă — 
n.n.). Deade loru soarele, luna, stealele, pământulu şi totu ce e 
pre elù. [...] Iar celu fecioru mai mare și dereptu întru slava Dom- 
nului aceastea le primi. Văzu ceriulu şi de bunătatea făpturiei 
cunoscu pre Ziditoriulu. «Văzu», zice, «ceriuluă, lucrulu degete- 
lorùŭ Tale, luna și stealele ce Tu le-ai urzitu». Văzu amu lumea 
aceasta și mulțemi şi proslăvi Domnului, cela ce o au înfrumu- 
sețati'%2. 

Ne uimește în aceste texte migala creaţiei, impresionanta ei 
frumuseţe și armonie. În ediţiile Bibliei din 1988 şi 2001, se spune 
„cerurile, lucrul mâinilor Tale, luna şi stelele pe care Tu le-ai 
întemeiat” (Ps. 8, 3). Semnificația expresiei coresiene%% „lucrul 
degetelor Tale” și a verbului „a urzit”, dar și sensul întreg al 


fragmentelor pe care le-am citat din vechile Cazanii, sunt în 


322 Coresi, Evanghelie cu învățătură (1581), publicată de Sextil Puşcariu 
și Alexie Procopovici, București, Atelierele grafice Socec & Co, Societate 
anonimă, 1914, p. 24. 

3% Coresi folosea traduceri româneşti mai vechi ale Apostolului și 


Psaltirei. 

concordanţă cu ceea ce am comentat deja despre Antim, pentru 
că pun în lumină atenţia cu care Dumnezeu a creat lumea. Lucra- 
rea „cu degetele” arată fineţea Creatorului, cu care nu numai a 
făcut, dar a și „urzit”. 

De aici și din tot pasajul se remarcă frumusețea și subtili- 
tatea creației, dar și magnificele ei rațiuni întipărite adânc în 
însăși firea, în natura sa. Dosoftei scria și el, traducând același 
verset din Psaltire: „Văz că-i făcut ceriul de mânule Tale,/ Cu 
toată podoaba, și-i pornit cu cale./ Ai tocmit şi luna să crească, să 
scază, / Să-ş ia de la soare lucoare din rază./ Stele luminate ce 
lucesc pre noapte,/ De dau cuviinţă, Tu le-ai urzit toate”3%., 

Aceste imagini antropomorfe (să ne amintim însă că ele 
aparţin Vechiului Testament, când încă nu Se întrupase Fiul lui 
Dumnezeu şi antropomorfizarea era cu totul interzisă) nu sunt 
mitice, ci extrem de sugestive. Ele arată apropierea lui Dumne- 
zeu de om şi de creaţia Lui, faptul că aceasta este creată de 
Dumnezeu și El nu se poate scârbi de ea ca necurată, așa cum 
susțineau gnosticii, plotinienii sau bogomilii și toți cei care, de-a 
lungul istoriei, au considerat că Dumnezeu a avut nevoie de un 
intermediar pentru a crea lumea. 

Un Creator care a depus atâta iubire pentru fiecare detaliu 
nu Își va renega niciodată creația, în ciuda faptului că o parte din 
fiinţele raționale aleg să nu Îi răspundă la fel. 

Am întărit cu exemple din Cazania lui Varlaam şi din cea a 
lui Coresi, de la vechii noştri scriitori bisericești (şi exemplele pot 


fi înmulțite), ideea de spiritualizare profundă a perspectivei 


324 Dosoftei, Opere, op. cit., p. 23. 

poetice a scriitorilor religioși. Dar, mai ales, am vrut să explicăm 
și mai mult — sprijinindu-ne pe reputaţia Cazaniilor — care este 
contextul tradițional al gândirii ortodoxe despre cosmos, despre 
lume, pentru ca cititorul (dacă este mai puțin familiar atmosferei 
interioare a Bisericii) să-l poată integra pe Antim acestui context. 

Radu Albala observa că Antim are o „grandioasă, hiperbo- 
lică viziune cosmică a unor galaxii” şi că „este liric în evocarea 
unor fenomene ale naturii, și mai cu seamă în evocarea grandioa- 
selor fenomene cereşti, care îl emoţionează, pare-se, cu deose- 
bire”3%5. 

Cu adevărat, el are o maiestuoasă imagine de ansamblu 
asupra universului, complexă și armonioasă în același timp, care 
cuprinde şi lumea văzută, şi pe cea spirituală, la fel ca la Coresi 
şi Varlaam, dar într-o descriere mult mai amplă și mai poetică. 

Vrând să aflăm motivul pentru care acest cosmos îl 
emoționează și îl inspiră atât de mult, nu putem ajunge decât la 
semnificații mistice — pe care el însuși ni le descoperă, dacă facem 
o lectură atentă a Didahiilor —, foarte înalte ale metaforelor şi 
figurilor sale de stil, la semnificaţiile religioase ale binelui și ale 
frumosului în lume. 

„Un sens alegoric al predicilor lui Antim îl constituie lupta 
cu întunericul, înfruntarea, cu semnificație bine determinată, a 
beznei (bezna interioară, la nivel mental este consecința păcatu- 
lui și a necunoștinței — n.n.) cu lumina. Sub «lumina cunoștinței 


de Dumnezeu», prin care se subințelege și «lumina învățăturii», 


325 Radu Albala, Antim Ivireanul şi vremea lui, Ed. Tineretului, 
Bucureşti, 1962, p. 113. 

(soarele și luna sunt simboluri gravitând pe orbita celestelor 
revelații), «întunericul necredinței» şi pâcla neștiinţei se vor 
risipi”%6, scrie Florin Faifer. Același exeget recunoaștea că 
„marea, soarele și luna, stelele «cu tâmplele lor cele de argint» 
sunt simboluri”* și, mai mult, că avem de-a face, în opera lui 
Antim, cu „o pădure de simboluri”. 

Vom vedea în continuare şi alte semnificaţii simbolice ale 
acestor elemente naturale, diferite de cele pe care le-am relevat 
până acum. 

Nu numai că lumea este plină de sens și frumusețe, dar este, 
cum am mai spus, ea însăși o lumină. În predicile antimiene 
întâlnim nenumărate metafore, comparații şi personificări ale 
luminii, iar însăși sfera semantică, în sens larg, a cuvântului 
lumină (împreună cu verbul „a străluci”, foarte frecvent în Dida- 
hii) este foarte mult solicitată. 

Crearea lumii ca o lumină reprezintă un autograf al Auto- 
rului asupra creaţiei Lui. Dumnezeu este Lumină, Soarele 
dreptății, cum subliniază de nenumărate ori Antim, pe parcursul 
Didahiilor (pornind de la Mal. 4, 2; 3, 20): „De vreme ce soarele 
[a]cest[a] simţitoriu, când răsare şi să înalță de pre pământ, să 
face pricină și mijlocitor a multor bunătăţi, că întinzându-şi ra- 
zele, luminează pământul şi marea, goneşte și răsipește toată 
ceața şi negura, încălzeşte și hrănește toate neamurile dobitoa- 
celor, și, în scurt să zic, toate le însuflețeşte și le înviază și pre 


toate împreună le bucură și le veselește, dar cu cât mai vârtos 


36 Florin Faifer, loc. cit., p. 230. 
327 Idem, p. 239. 
328 Idem, p. 235. 

Soarele cel de gând al dreptăţii, Fiiul şi Cuvântul lui Dumnezeu 
Tatăl, Domnul nostru lisus Hristos (pentru care zice Prorocul 
Malahie la 4 capete: «Va răsări voao, celora ce vă temeţ de 
numele Mieu, soarele dreptății»), Carele S-au suit și au răsărit 
astăzi în muntele Thavorului, întinzând razele și strălucirile 
mărirei dumnezeirii Lui”*%. 

Dar şi Maica Domnului este o lumină mare: „Aleasă iaste 
cu adevărat, ca soarele, pentru că iaste încununată cu toate razele 
darurilor dumnezeiești și strălucește mai vârtos între celelalte 
lumini ale ceriului. Aleasă iaste și frumoasă ca luna, pentru că, 
cu lumina sfinţeniei, stinge celelalte stele și pentru marea și mi- 
nunata strălucire, de toate şireagurile stelelor celor de taină să 
cinstește, ca o împărăteasă. Aleasă iaste ca revărsatul zorilor, 
pentru că ia au izgonit noaptea și toată întunericimea păcatului 
și au adus în lume zioa cea purtătoare de viață”2%. Îngerii sunt 
lumini: „Îngerii sunt stele”%!. Toţi Sfinţii sunt lumini: trupurile 
Sfinţilor „vor străluci ca soarele întru Împărăţiia Părintelui lor”? 
şi ei „sunt pe lângă Hristos ca nişte stele”3%. 

Sfântul Nicolae „luminează ca o făclie aprinsă în casa 
Domnului”5%. Sfântul Petru este „un alt soare de taină trimițând 


peste tot pământul razele darurilor și a facerilor de bine”, lar 


5% Antim Ivireanul, Opere, ed. cit., p. 74. 
330 Idem, p. 19. 

31 Idem, p. 124. 

332 Idem, p. 10. 

333 Ibidem. 

334 Idem, p. 50. 

335 Idem, p. 58. 

pe Sfântul Pavel l-a ales Dumnezeu „ca luminând ca o altă lună 
luminată în lume, să răsipească întunerecul închinăciunei la 
idoli”, Sfântul Constantin cel Mare „au strălucit (ca) steaoa cea 
luminoasă”%7. Toţi Sfinţii Apostoli au răspândit credinţa „fulge- 
rund, nu zic, cu fulgerile săbiilor, celor ascuţite, ci numai cu 
strălucirile unei vieţi bune”5%, etc. 

Sufletul omenesc însuși este o lumină**: sufletul este „mai 
luminat decât soarele” și apare ca „o avuţie care iaste mai 
cinstită decât toate avuţiile ce sunt ascunse supt munți, sau decât 
toate câte ocolește toată lumea; şi acea frumoseţe luminată a 
soarelui” — cele trei fecioare din predica la Sfântul Nicolae — 
„iaste să-și] piarză lumina și podoaba [...]; nu voiu lăsa să se 
lipsească ceriul de stele frumoase ca acestia.. .”34, 

Virtutea, la rândul ei, este o lumină: „...bunătatea să asa- 
mână focului și iaste să meargă în sus, în văzduh, unde-i iaste 
matca, că Dumnezeu iaste foc mistuitoriu și pară de foc sub- 
țire”32. Pentru că lumea întreagă respiră lumină. 

lată deci, că nu numai zidirea sensibilă este inundată de 
lumină, fiind sub supravegherea aștrilor cerești, ci și lumea 


spirituală este plină de lumina cea mai înaltă, dumnezeiască. 


336 Idem, p. 61. 
337 Idem, p. 116. 
338 Idem, p. 6. 


39 Acest lucru era afirmat încă din Vechiul Testament. Spre exemplu, 
în Pilde 20, 27 se spune: „Sufletul omului este un sfeșnic de la Domnul; el 
cercetează toate cămările trupului”. 

34 Antim Ivireanul, Opere, ed. cit., p. 146. 

%1 Idem, p.51. 

342 Idem, p.49. 

Sursa acestei viziuni o putem identifica însă din timpuri 
foarte vechi, încă de la Sfântul Vasile cel Mare, care vedea soarele 
și luna ca doi ochi de foc îngemănați pe cer. Şi tot el este izvorul 
comparațţiei aştrilor cu sfeșnice, din literatura noastră medievală 
(vezi Varlaam și Cantemir), întrucât Sf. Vasile este cel care 
precizează că Dumnezeu a creat luminătorii cerești în ziua a 
patra ca pe nişte lămpi în care a pus să ardă lumina creată în ziua 
întâi. Și că, la fel, Sfinţii sunt luminători și vehicule ale luminii 
dumnezeieşti a lui Hristos. 

Această hermeneutică s-a perpetuat în toată literatura 
patristică şi bizantină“. 

Dar să vorbim în continuare despre semnificaţiile luminii, 


care se revelează de la sine, pe măsură ce ne adâncim în text, în 


3% Cf. Sfântul Vasile cel Mare, Omilii la Hexaemeron..., op. cit., p. 133- 
134. 

34 În sprijinul acestei afirmaţii, putem aduce o mărturie de la Sfântul 
Simeon Noul Teolog (sec. XI): „Dumnezeu a făcut de la început două lumi: 
una văzută şi alta nevăzută. Dar e un singur împărat al lucrurilor văzute 
care poartă în el trăsăturile celor două lumi, în latura cea văzută și 
cugetată. Potrivit cu aceste două lumi, strălucesc doi sori: cel văzut cu 
simțurile și cel cugetat. Și ceea ce e soarele acesta în cele văzute şi supuse 
simţurilor, aceea este Dumnezeu în cele nevăzute și neînțelese cu mintea. 
E] 

Precum cei doi sori își împlinesc în chip despărțit lucrările în cele 
două lumi, așa și în omul cel unul: unul luminează trupul, Celălalt sufletul 
și fiecare soare comunică lumina sa, prin participare, părţii luminate de el, 
după puterea de primire a ei, fie în chip mai bogat, fie în chip mai sărac”, 
cf. Filocalia românească, vol. 6, traducere, introducere și note de Pr. Prof. 


Dumitru Stăniloae, Ed. Humanitas, București, 1997, p. 56-58. 

interpretarea imaginilor seducătoare din punct de vedere literar 
și stilistic și a metaforelor revelatorii, care sunt nenumărate în 
paginile Didahiilor. Citatele lungi considerăm că sunt ilustrative 
şi esenţiale, iar nu de prisos, pentru a ne însoţi în această cufun- 
dare în logica antimiană. 

Astfel, izvorul acestei lumini tainice, care împânzește tot 
universul este Dumnezeu, iar beneficiarul este omul: „Cine au 
văzut vreodinioară între zidiri atâta dragoste câtă iaste aceia ce 
arată soarele spre pământ, că deși iaste luminătoriu mare al 
ceriului și împărat al tuturor stelelor, iar lăsând celialalte stihii, 
îndrăgește și iubeşte mai mult pre smeritul acesta de pământ și 
spre dânsul are închinată toată pohta lui, spre dânsul luminează 
cu razele sale, spre dânsul împodobește cu toate feliurile de 
copaci, spre dânsul încununează cu florile, spre dânsul îmbo- 
găţeşte cu rodurile, pre dânsul hrănește cu lucrurile sale. Şi, 
pentru ca să nu se depărteze de la el niciodată, face pururea o 
învârtejire împrejurul lui cu un umblet necontenit. 

Asemene aceştii pohte, sau, mai vârtos să zic, mai mult făr' 
de asemănare arată marele Dumnezeu Ziditoriul și Făcătoriul a 
toate, spre sufletul cel smerit şi păcătos al omului, măcar că are 
în mâinile Lui toate marginile pământului, măcar că bunătăţile 
noastre nu-l trebuie, după cum zice David [Ps. 15, 2], iar spre 
acest suflet are pusă toată dragostea Lui cea dumnezeiască”3%5. 

Minunată imagine a soarelui, ca „împărat al tuturor 
stelelor”, al cărui „umblet necontenit” supraveghează pământul, 


învăluindu-l în lumina care îl vivifică! Autorul ne descifrează el 


35 Antim Ivireanul, Opere, ed. cit., p. 211. 

însuşi analogia cu Dumnezeu Creatorul şi Proniatorul lumii, dar 
faptul în sine al decriptării alegoriei nu scade însă, cu nimic, din 
frumuseţea și ineditul acestei fabule duhovnicești, ci o întregește 
cu sensuri mistice. În fragmente de acest fel, intransigentul și 
asprul Mitropolit își dezvăluie delicateţea, sensibilitatea și gin- 
gășia inimii sale, care exprimă atâta compasiune, încât să îm- 
brace tot universul în lacrima frumuseții poetice. 

În prelungirea unei tradiţii ecleziastice foarte vechi, motiva- 
tiile interioare ale autorului transcend, însă, simpla admiraţie a 
pitorescului naturii, după cum, depărtând vălul alegoric, 
semnalează el însuşi. Interpretarea spre care indică Sfântul 
Antim — iar noi ne permitem să împrumutăm cuvintele lui 
Varlaam -—, ar fi că oamenii „nu putelau] pricepe că de sămt 
faptele lui Dumnedzău atăta de luminate și frumoase, cumu-i 
soarele și stelele, darâ cu cât mai vărtos va hi Acela Carele au dzis 
și s-au fâcut acestea! Că de strălucește soarele atăta, ce iaste 
zidirea Lui, darâ cu căt mai vărtos va strâluci Acela, Zidito- 
riul!”3%. Urmărind finalitatea pedagogică a didahiilor este lesne 
de acceptat această interpretare. 

Sursa teologică a unor astfel de imagini profund poetice 
este lesne observabilă şi în contexte neteologice (sau care nu sunt 
specific teologice), în tradiţia literară românească, ca spre 
exemplu, în interiorul unui roman istorico-fabulistic cum este 
Istoria ieroglifică. Răsăritul de soare şi apusul de soare sunt 
surprinse în imagini magnifice de Cantemir. Zorii dimineţii se 


descoperă „când făcliia cea de aur în sfeșnicul de diiamant şi 


3% Varlaam, op. cit., p. 397. 

lumina cea de obște în casele și mesele tuturor să pune”*. lar 
noaptea cade „după ce părintele planetelor și ochiul lumii ra- 
dzele supt ipoghei [orizont] îşi sloboade şi lumina supt pământ 
îşi ascunde... "%8. 

Sunt demne de remarcat similitudinile dintre viziunea lui 
Cantemir despre „părintele planetelor” şi cea a lui Antim despre 
„împăratul stelelor”, și dintre „ochiul lumii” cantemirean și 
imaginea aștrilor ca niște ochi deschişi spre lume, din didahiile 
antimiene. „Făclia cea de aur” are şi ea întemeiere scripturală, 
dar şi omiletică, în lămpile aprinse de Dumnezeu pe cer, în casa 
universului (casă = biserică), de care pomeneau Cazaniile lui 
Coresi şi Varlaam, în timp ce „lumina care apune sub pământ” 
se regăsește aidoma, ca expresie, în Prohodul Domnului, care se 
cântă în Vinerea Mare, cu referire evidentă la Hristos. 

Însă, simetria dintre viziunile solare ale celor doi mari 
scriitori ai medievalităţii noastre nu se opreşte aici și ne dezvă- 
luie, cu alte ocazii, apropieri surprinzătoare. Pentru a marca 
momentul înserării și al începutului nopții, Cantemir reproduce 
aceeași scenă cosmică, ca și Antim: „după ce ochiul cerului să 
închidea și perdeaua nopţii peste fața pământului să trăgea, 
[candelele] toate să aprindea[u] [în templu]'* — şi ne amintim de 
omilia la Sfântul Nicolae. În altă parte, scrie că „soarele cu a sa 
lumină toate stelele acopere şi nevădzute le face”5%, ceea ce ne 


provoacă din nou exercițiul anamnetic şi ne trimite la imaginea 


3 Dimitrie Cantemir, Istoria ieroglifică, op. cit, p. 76. 
348 Ibidem. 

3% Idem, p. 131. 

350 Idem, p. 178. 

antimiană cu soarele „carele stinge cu lumina lui toate celialalte 
lumini”, reprodusă de noi la începutul acestui subcapitol. 

Imaginea respectivă provine însă din Hexaemeronul Sfântu- 
lui Vasile cel Mare: „Pe cer sunt o mulțime nenumărată de stele, 
dar toată lumina lor, adunată la un loc, nu ajunge să risipească 
întunecimea nopții. Dar numai ce se arată la orizont soarele, acest 
luminător, dar, mai bine spus, chiar când este așteptat, înainte de 
a se ridica cu totul deasupra pământului a pus pe fugă întune- 
ricul, a întunecat stelele cu lumina lui, iar aerul din jurul pămân- 
tului, ce până atunci era îngheţat și dens, l-a topit și l-a îm- 
prăștiat” 31, 

O regăsim nu numai la Antim şi Cantemir, ci şi la Nicolaus 
Olahus, în niște versuri compuse la moartea lui Erasmus de 
Rotterdam: „Căci, după cum biruieşte soarele stelele toate,/ 
Astfel și el pe ceilalți tot învăţaţi i-a-ntrecut”5%. 

De asemenea, într-un alt loc, Dimitrie Cantemir pictează în 
același stil alegorico-simbolic tabloul înserării: „ochiul cel de 
obşte genele orizontului peste lumini își sloboade, [și] la locul 
orânduit să coborî”, 

Scopul instrumentării expresiilor plastice de către Antim 
este, aşadar, ca de la lumina sensibilă să ajungem la lumina 
dumnezeiască a Dumnezeului nostru treimic, așa după cum 
filosofează și Dimitrie Cantemir: „Căci pe cei ce socotesc că lu- 
mina acestei lumi este lumina cea adevărată, Domnul îi numeşte 


«orbi şi călăuze ale orbilor» (Mt. 15, 14), mai ales pentru că 


31 Sfântul Vasile cel Mare, Omilii la Hexaemeron..., op. cit., p.144. 
32 Cf. Dan Horia Mazilu, Recitind..., vol. II, op. cit., p. 20. 


33 Dimitrie Cantemir, Istoria ieroglifică, op. cit., p. 288. 

lumina acestei lumi este întuneric, precum bine a cunoscut lov 
(38, 19) că «noi în întuneric ne învârtim» [...] Nici să cauţi vreo 
altă frumuseţe sau vreo altă lumină mai frumoasă și mai strălu- 
citoare decât cea dumnezeiască, pentru că tot El zice: «Eu sunt 
lumina lumii» (In. 8, 129755. 

Dar comparaţia lui Antim are în vedere semnificaţii care se 
ramifică, absconse, ce nu ies la iveală decât dacă privim cu atenţie 
în profunzimile discursurilor sale. Imaginea soarelui care ocro- 
teşte pământul și îl face să rodească are un corespondent în 
realitatea spirituală, în felul în care Dumnezeu are grijă de 
pământul inimii și îl ajută să facă rod al credinţei, căci omul 
trebuie să „aibă în loc de pământ dragostea, că acolo să va 
înrădăcina credinţa, ca un copaci şi-ș|i] va da roada sa la vremea 
sa, după cum zice David; că toți copacii și toate erburile, răzi- 
mând[u-se] în pământ, cresc și să măresc și-ș|i] dau roada, iar 
deaca nu [se] razimă în pământ, să usucă şi pier. Așa şi credința, 
răzimând[u-se] în dragoste, crește şi să mărește și face toate 
rodurile bunătăţilor, căci pământul credinţii iaste dragostea”, 
„iar lăcașul ei (al credinţei — n.n.) iaste inima omului și viaţa ei, 
faptele cele bune”55%. 

Cu alte cuvinte, inima omenească este pământul iubirii, în 
care este aruncată sămânţa cuvântului și din care crește rodul 
credinţei. lată ce spunea și Cantemir: „Lumea este ca o grădină 
şi într-însa oamenii sunt ca florile, precum mărturisește Osie (14, 


5): «Răsări-va Israel ca un crin» sau «Tot trupul este iarbă și toată 


354 Dimitrie Cantemir, Divanul..., op. cit., p. 267. 
35 Antim Ivireanul, Opere, ed. cit., p. 53. 
356 Idem, p. 47. 

slava lui ca floarea: iarba s-a uscat şi floarea a căzut» (Is. 40, 7-8). 
Omul este ca pomul și ca rodul, cu alte cuvinte ca fructele sunt 
faptele lui. Din pomul bun va ieși roadă bună [Mt. 7, 17] şi la 
aceasta se adaugă cele ce urmează acolo unde se spune despre 
omul bun: «Şi va fi ca pomul răsădit lângă trecerea apelor, care 
îşi va da rodul la timpul cuvenit, iar frunza lui nu va cădea» (Ps. 
P osiler 7o 7, 

Tocmai acest pământ al inimii este cel pe care îl „lumi- 
nează”, îl „împodobeşșşte”, îl „încununează cu florile”, îl „îmbo- 
găţeşte cu rodurile” și îl „hrăneşte” Dumnezeu, „Ziditoriul și 
Făcătoriul a toate”, până când inima devine rai, grădină a 
desfătării, Eden haric, în care Dumnezeu locuiește și „umblă” 
(Fac. 3, 8), ca în Edenul primordial. Urmarea acestei ocrotiri este 
că iubirea cerească se împământenește cu totul în om și acesta se 
transfigurează prin ea şi devine mireasa lui Hristos, cea care 
„chiamă cătră sine pre iubitul său Mire”358, 

Chipul nupţial al iubirii dintre Dumnezeu şi om, în mijlocul 
raiului inimii, este o imagine ce dovedește încărcătura afectivă a 
textului, entuziasmul oratorului, izbucnind cu rezonanţe poetice 
nestăvilite, din adâncul conştiinţei și al spiritului său, care nu-și 
poate cenzura fericirea. Sfântul Antim ne prezintă toată această 
concepție sub formă de parabolă, vrând să demonstreze că omul 
este un microcosmos, dar care ÎL poate cuprinde în inima sa pe 
Creatorul cosmosului întreg. După Sfinţii Grigorie Teologul sau 


Grigorie Palama, „omul, ultimă creație a Divinităţii, este culmea, 


37 Dimitrie Cantemir, Divanul..., op. cit., p. 260. 


358 Antim Ivireanul, Opere, ed. cit., p. 113. 

încheierea, desăvârşirea și însumarea a tot ceea ce Demiurgul a 
produs înainte, este macrocosmosul concentrat într-un microcos- 
mos” 39, 

Omul este o lume plină de taine, pe care toate tainele uni- 
versului o oglindesc fără să o epuizeze. S-ar părea că viziunea lui 
Antim este una antropocentrică, dar ființa umană, din perspec- 
tiva lui, este privită exclusiv în relație, ca ființă dialogică, în 
relația sa perenă cu Soarele şi Logosul care o priveghează necon- 
tenit. Umanitatea recunoaşte, citeşte în univers un chip al 
propriei sale creări și ființări. Universul răspunde rațiunii uma- 
ne, pentru că întrupează, personifică realități ale vieţii şi istoriei 
sale. 

Prin intermediul acestui univers, Dumnezeu dialoghează 
cu omul sau omul învaţă luând aminte la comportamentul şi 
firescul universal, în urma căruia, „ca să nu fie bucuriia și veseliia 
noastră în deșert, trebue să cunoaștem cu ochii cei sufleteşti 
prăznuirea vremii aceştiia, ca să nu ne zică şi noao Prorocul: 
«Uliul pre ceriu au cunoscut vremea sa, turtureaoa, rânduneaoa 
și barza au cunoscut vremea venirei lor, iar norodul mieu n-au 
cunoscut Judecata lui Dumnezeu». 

Că urât lucru va fi și necuvios, când păsările vor cunoaște 
vremea lor și după vremea aceia îș[i] vor schimba lăcașurile sale. 
lar noi, vremile cele rânduite de Sfânta Beserică spre spăseniia 
sufletelor noastre, nu le vom cunoaște”5%. Căci „mântuirea, în vi- 


ziunea Mitropolitului Antim Ivireanul, este cosmică, ea include 


5 Cf. Dan Horia Mazilu, Recitind..., vol. I, op. cit., p. 56. 


30 Antim Ivireanul, Opere, ed. cit., p. 108. 

lumea, întregul univers, în care rolul central îl are omul, în 
calitate de coroană a creaţiei” %1. 

Cosmosul întreg, cerul şi pământul, sunt adevărate cărți 
spre înțelepțirea omului. 

„Pe binefăcătorul Dumnezeu poți să-L cunoşti mai cu 
seamă după minunatele Sale creaturi, care nu lipsesc niciodată 
din fața ochilor tăi, ca să le vezi şi după cum mărturisesc ele 
însele: «Cerurile povestesc slava Lui» (Ps. 18, 1) și se învaţă între 
ele, unele pe altele, să cunoască pe Dumnezeu și Ziditorul lor: 
«Ziua zilei spune cuvântul și noaptea vestește nopții știința» (Ps. 
E 

Soarele, luna, aștrii cerești 5%, cât și celelalte elemente 


naturale, au valoare semiotică, fiind create ca nişte semne ce 


s1 Pr. Drd. Ion Popescu, Aspecte dogmatice în Didahiile Mitropolitului 
Antim Ivireanul, în rev. Studii Teologice, XLIII (1991), nr. 1, p. 114. 

362 ,...lumea aceasta n-a fost gândită în zadar, nici în deșert, ci pentru 
un scop folositor şi pentru marea trebuinţă pe care o aduce celor ce există 
pe pământ, dacă lumea este într-adevăr o şcoală a sufletelor înzestrate cu 
rațiune și un loc unde se poate învăţa cunoașterea lui Dumnezeu, fiind 
prin cele văzute și simţite în lume o călăuză a minţii pentru contemplarea 
celor nevăzute, precum zice Apostolul, că «cele nevăzute ale lui Dumne- 
zeu de la facerea lumii se văd, înţelegându-se din făpturi» (Rom. 1, 20)”, 
cf. Sfântul Vasile cel Mare, op. cit., p. 77. 

55 Dimitrie Cantemir, Divanul..., op. cit., p.266. 

54 „Și a zis Dumnezeu: «Să fie luminători pe tăria cerului, ca să 
lumineze pe pământ, să despartă ziua de noapte şi să fie semne ca să 
deosebească anotimpurile, zilele şi anii, și să slujească drept luminători pe 


tăria cerului, ca să lumineze pământul». Și a fost așa” (Fac. 1, 14-15). 

indică „schimbarea vremilor”55, [...] „care făcând ageră firea 
omului, a (în)mulţi faptele cele bune îl îndeamnă”'%€. 

Universul apare ca un fel de arhitext (dar nu în sens 
platonic), un prototext creat de Dumnezeu, o protobiblie” 37. 
Lecturând astfel tainele universului, omul se cunoaște pe sine 
însuși, descoperă de fapt tainele sale, ale comportamentului său 
ca făptură cugetătoare a lui Dumnezeu. 

Așa percepe Sfântul Antim Ivireanul lumea și caută să ne 
prezinte întreg; cosmosul ca pe o icoană a Bisericii universale, şi 
să o picteze astfel. Căci „Beserica aceia era închipuirea ceriu- 
[regi 4505. 

Definiție care secondează cu fidelitate tradiția patristică: 
„Sfânta Biserică a lui Dumnezeu este chip și icoană a întregului 
cosmos, constătător din fiinţe văzute și nevăzute, având aceeași 
unitate şi distincţie ca şi el”5%. Cerul vizibil este doar un chip 
sensibil al Împărăției Cerurilor, un reper pentru omul nedesă- 
vârşit, care are încă „gândul cel trupesc”3%, un reper destinat să 
îl ajute să privească dincolo de propria sa limitare. 

Faptul că Antim concepe întreaga creaţie, cea văzută şi cea 


nevăzută, ca o arhitectură ecleziastică, ca o Biserică, în care 


55 Antim Ivireanul, Opere, ed. cit., p. 108. 

36 Ibidem. 

37 Această hermeneutică aparține Sfântului Maxim Mărturisitorul. 

368 Antim Ivireanul, Opere, ed. cit., p. 42. 

5 Sfântul Maxim Mărturisitorul, Mystagogia (Cosmosul şi sufletul, 
chipuri ale Bisericii), cu introducere, traducere, note și două studii de Pr. 
Prof. Dr. Dumitru Stăniloae, Ed. IBMBOR, București, 2000, p. 15. 


370 Antim Ivireanul, Opere, ed. cit., p. 9. 

Hristos e Arhiereu și Dumnezeu, nu este o simplă speculație a 
noastră, ci este ceea ce ne relatează el însuși, într-o tâlcuire la III 
Regi 6, 5-6 (în Cazanie la Vovedenie Bogorodițe, adică la Intrarea în 
Biserică a Maicii Domnului): 

„Vede-se în Sfânta Scriptură, la a treia carte a Împăraților, 
la al 6-lea cap, cum că Împăratul Solomon au făcut casa 
Domnului cu trei despărțituri; [...] [în] care beserică, despărțitu- 
ra cea dintâi, unde sta norodul să închipuia ceriului carele stă 
deasupra noastră, unde iaste văzduhul şi sunt acolo toate 
păsările cele zburătoare; iar a dooa despărțitură, unde sta arhie- 
reii şi preoții să închipuia ceriului al doilea, carele stă deasupra 
ceriului dintâi, unde sunt puterile cele cerești, adecă îngerii şi 
sufletele drepţilor; iar a treia despărțitură, unde era Sfânta 
Sfintelor și întra într-un an odată numai arhiereul, să închipuia 
al treilea ceriu, carele stă deasupra celui de al doilea, întru carele 
nu întră nimeni, făr' numai adevăratul Arhiereu Hristos, Dum- 
nezeul nostru”? 

Faptul că cele trei ceruri stau unul deasupra celuilalt, nu 
trebuie înţeles în sens literal, pentru că nu arată o suprapunere 
geografică, ci una spirituală. Și dacă universul empiric este un 
templu de lumină, imitând modelul său spiritual, inefabil, cu atât 
mai mult este lumină „lumea care să chiamă trup, adecă Beserica 
lui Hristos”5%2. 

După cum am văzut și vom avea prilejul să observăm și mai 


departe, Sfântul Antim citează sau parafrazează sintagma biblică 


371 dem, p. 41-42. 
372 Idem, p. 124. 

ce afirmă că Dumnezeu este „Soarele dreptăţii”, în foarte multe 
contexte, fiind o imagine predilectă a lerarhului nostru, fapt care 
demonstrează o motivaţie interioară, intimă. 

Așa cum predică autorul, Dumnezeu a creat soarele pentru 
om, dar El însuși coboară până la om și străluceşte în acesta, atâta 
cât fiecare persoană manifestă permeabilitate în fața luminii Sale. 

Pentru că Dumnezeu luminează mai mult ca un Soare 
interior, din adâncurile ființei umane, unde vine pentru a Se uni 
cu omul prin Sfânta Euharistie: „Au rămas toată zidirea uimită 
când lisus al lui Navi au poruncit soarelui să stea pre cer, 
nemișcat, până va birui pre vrăjmașii săi; dară cu cât mai vârtos 
socotiți că s-ar minuna când acestaș lisus ar zice soarelui, nu să 
stea nemișcat pre ceriu, ci să se pogoare din ceriu pre pământ. 
Adevărat, înfricoșat lucru ar fi acesta, iar nu iaste nimic întru 
asemenare cu aceia ce face preotul în toate zilele, în Sfântul 
Jărtăvnic. El nu porunceşte soarelui cestui ce să vede, ce pune 
supt datorie cu cuvintele lui și cu rugăciunea lui, pre Soarele cel 
de taină al dreptăţii, pre însuși Unul Născut Fiiul lui Dumnezeu, 
să Se pogoare din ceriu și supt întâmplările pâinii şi a[le] vinului 
să Se facă iară Jărtvă vie pentru [ilertăciunea păcatelor noas- 
E 

Dumnezeu este pretutindeni în universului material şi 
spiritual și El este Soarele care îl înconjură pe om cu atotprezența 
Sa, fără de Care acesta nu are lumină, dar Care strălucește nu 


numai din afara omului, ci mai ales în lăuntrul ființei lui, în inima 


373 Idem, p. 169. 

lui, unde Se pogoară cu toată dumnezeirea Sa și cu toată „văpaia 
dragostei”%+ Sale pentru oameni și pentru lume“. 
lubindu-L pe Dumnezeu, omul priveşte cu ochii harului 


Său, care devin ochii săi, perspectiva, optica sa proprie”. 


374 Idem, p. 83. 

375 Căci „Împărăţia lui Dumnezeu”, scrie Sfântul Siluan | Athonitul], 
„înseamnă a purta în inima noastră universul întreg și pe Însuși Dum- 
nezeu, Creatorul lui”, cf. Arhim. Sofronie, Din viață şi din Duh, trad. din 
franceză de Prof. Ecaterina Volocaru, Ed. Pelerinul, lași, 1997, p. 21. 

376 „Încă din prima zi, în frumuseţea sa atotcuprinzătoare, întreaga 
creaţie a fost chemată să devină Împărăţia lui Dumnezeu. Întreaga istorie 
a lumii este aici, în lumina acestei prime zile, între cuvântul şi privirea lui 
Dumnezeu. Ea este creată, ea nu este Dumnezeu, dar totuşi între El şi El, 
între cuvântul Său cel dinainte de a fi lumea și privirea Sa către lume, 
Dumnezeu a pus lumina lumii. Și la fel ca un germen ce conţine dezvol- 
tarea viitoare a întregii plante, lumina poartă în ea desfăşurarea univer- 
sului. 

Între cuvântul şi privirea lui Dumnezeu, lumina avea să se dilate 
devenind vremurile şi spaţiile pe care le întinde, până ce ochiul omului pe 
această planetă ajunge să fie, datorită Cuvântului întrupat, însăși privirea 
lui Dumnezeu: altfel spus, până ce omul este capabil el însuşi să vadă 
frumuseţea lumii, să vadă cât de frumoase sunt toate. În Geneză, omul 
este creat să fie privirea lui Dumnezeu către lume, în lăuntrul privirii lui 
Dumnezeu către lume. Între privirea lui Dumnezeu și chipul Său în om, 
se află toată creaţia. Și privirea omului care nu-L vede pe Dumnezeu, dar 
vede toată creația, este răspunsul creației către Dumnezeu, posibilitatea 
dialogului iubirii. Omul nu-L poate vedea pe Dumnezeu, dar el poate 
vedea lumea așa cum Dumnezeu vede lumea, și aceasta este însăși iubirea 
lui Dumnezeu”, cf. Jacques Touraille, La beauté du monde, icône du Royaume, 
în rev. Contacts, XXXI (1979), nr. 105, p. 6. 

Şi privind prin iubire întreaga lume îi înțelege raţiunile și o 
îndrăgește, îi recunoaște meritele și frumuseţea, la rândul său. 
Acesta este și modul în care Antim își îndeamnă ascultătorii să 
privească universul. 

Credem că putem să înțelegem acum mai bine afinitatea lui 
Antim pentru metaforele celeste, predilecţia sa pentru vizualiza- 
rea și iconizarea luminii. De fapt, icoana bizantină autentică are, 
întotdeauna, un fond de lumină predominant. Nici nu se putea 
altfel, deoarece orice frumusețe și orice lumină, după cum am 
văzut, Îl arată în mod tainic pe Dumnezeu: „Când înalţi, deci, 
privirea și priveşti frumuseţea, măreția și folosul cerului, urcă-te 
atunci de la cer la Creator [...] și vezi și din crearea acestor stihii 
cât e de mare puterea Stăpânului tãu!”37. 

Căci Creatorul lumii este Dumnezeu Atotţiitorul, „Cel care 
ai făcut cerul și pământul cu toată podoaba lor”378, „Cel ce lo- 
cuiește în lumina cea neapropiată”%, „Cel ce numără mulțimea 
stelelor și dă tuturor numele lor”'%%, este Ziditorul „Care ai 
luminat ziua cu lumină de soare și noaptea ai strălucit-o cu raze 
ca de foc”!, „Cel ce ai împodobit cerul cu stele, ca un Dum- 


nezeu, și prin Ingerii Tăi tot pământul luminezi”*2, „Soarele 


377 Sfântul loan Gură de Aur, Omilii la Facere (I), cu traducere, 
introducere, indici și note de Pr. D.[umitru] Fecioru, în col. PSB, vol. 21, 
Ed. IBMBOR, Bucureşti, 1987, p. 62. 

378 Rugăciunea regelui Manase, v. 2. 

3% I Tim. 6, 16. 

380 Ps. 146, 4. 

381 Ceaslov, ed. a Il-a, Ed. IBMBOR, București, 1993, p. 138. 

382 Idem, p. 65. 

slavei, Începătorul luminii”58, „Cel ce [...] prin Sfinţii Tăi tot 
pământul luminezi, Ziditorule a toate”, „Cel ce ai răsărit lumii 
din Fecioară, Hristoase Dumnezeule, şi fiii luminii printr-însa 
ne-ai arătat”, „Lumină fără de început şi pururea fiitoare, în 
care nu este mutare sau umbră de schimbare”3, „Lumina cea 
adevărată, Care luminezi şi sfințești pe tot omul cel ce vine în 
lume”5, „Cel ce trimiți lumina și purcezi și răsari soarele peste 
cei drepți şi peste cei nedrepţi, peste cei răi şi peste cei buni, și cu 
lumina cea de ziuă luminezi toată lumea..."3%8, Cel pe Care „pe 
Tine Te laudă soarele. Pe Tine Te slăvește luna. Ţie se pleacă 
stelele. Pe Tine Te ascultă lumina. De Tine se îngrozesc adân- 
curile. ie slujesc izvoarele. Tu ai întins cerul ca un cort. [...]'5%, 
„Lumina cea neînserată”5% și „Părintele luminilor”*!, după cum 
se spune în toate cărţile de cult ortodoxe. De altfel, Ceaslovul din 
care am ales cele mai multe exemple — deşi ele pot fi extrem de 
numeroase, din toate cărţile de cult și nu numai — a fost tradus 
din grecește şi tipărit de însuși Antim, în 1715, iar cel actual — din 


care am citat — îi urmează îndeaproape. Autorul nu credem că 


383 Idem, p. 68. 

384 Ibidem. 

38 Idem, p. 216. 

386 Idem, p. 12. Cf. Iac. 1, 17. 

387 Idem, p. 79. 

388 Idem, p. 83. 

55 Molitfelnic, ed. cit, p. 32-33. Pasajul acesta se regăsește şi în 
Învățăturile lui Neagoe Basarab, a cărui sursă de inspirație s-a crezut, de 
către unii, în mod eronat, a fi Francisc din Assisi. 

3% Cf, Înţel. 6, 12: „Înţelepciunea este luminată și neînserată”. 

> Cf lac. 1717. 

avea de ce să meargă în altă parte ca să-și caute surse de inspi- 
rație. 

Am vorbit mai devreme de alegoria cerului plin de ochi 
gânditori şi luminători, ca chip al Bisericii. Prin această retină 
uriașă a cerului se întrevede o altă lume, un loc sugerat de acest 
templu al „muzicii de sfere”, plin de armonie, de lumină şi de 
pace, iar Antim este îndreptățit să considere bolta cerească — 
singura care urcă privirile noastre spre înălțimi inepuizabile de 
frumuseţe — drept reper, pentru a face să se profileze înaintea 
noastră chipul inefabil al Raiului, „grădina Besericii”5*? și „ce- 
reasca cetate a fericirii”, 

Este lesne de observat faptul cum, chiar și acolo unde el nu 
compară în mod explicit pe Sfinţi cu luminătorii cereşti, aceștia 
din urmă au însă caracteristici ale blândeţii sau ale vieţii de 
suferință. Faptul că cerul e ostenit, că luna și stelele obosesc pri- 
veghind, că soarele și luna încearcă din răsputeri să-l lumineze și 
să-l educe pe om, sunt realităţi specifice Sfinţilor. În cer sau pe 
pământ ei sunt lumini pline de bunătate. Antim ne comunică, 
prin aceasta, că și Cerul spiritual are nenumărați ochi, care se 
roagă pentru oameni şi îi priveghează permanent. Acestea sunt 
„Şireagurile stelelor celor de taină”, adică cetele Sfinţilor și ale 
Îngerilor Săi. 

Pascal (contemporan cu Antim) spunea că Hristos este în 
agonie până la sfârşitul lumii. La Antim vedem că Cerul Sfinţilor 


este în neîncetată osteneală, în priveghere şi rugăciune, în agonie 


32 Antim Ivireanul, Opere, ed. cit., p. 35. 
5% Idem, p. 113. 
34 Idem, p. 19. 

pentru lumea care mai are încă de luptat cu răul. Acești ochi 
duhovnicești neadormiţi sunt ca niște lacrimi de foc „în luciul 
lumii aceștiia”5% și care îi redau adevăratul ei sens spre Lumină. 
Ei sunt „Luceferi ce răsar” (cum zice Eminescu) şi luminează 
lumea, pentru a le descoperi oamenilor calea spre nemurire și 
pentru a-i ajuta să-și regăsească adevărata vocaţie de a fi oameni 
cerești și fiii Luminii. Eminescu, pe care tocmai l-am evocat, 
numea stelele icoane (în mai multe contexte — „Icoana stelei ce-a 
murit/ Încet pe cer se suie”, din poemul La steaua; sau „ale stelelor 
icoane”, în Memento mori, etc.), recunoscând în ele reflexia fru- 
museții luminii celei veșnice. 

Nespusa frumuseţe a cerului şi a boltei înstelate a inspirat 
dintotdeauna pe artiști, a impresionat pe filosofi (între care Kant 
a rămas celebru prin recunoașterea impresionabilităţii în fața 
cerului înstelat), a intrigat pe astronomi sau pe savanți. Plato- 
nicienii și neoplatonicienii considerau aștrii cerești ca fiind 
existenţe însuflețite, dar şi Origen a crezut în această erezie, fapt 
ce a constituit unul dintre motivele anatematizării sale. Ei 
porneau de la antica idolatrizare datorită căreia „vechii locuitori 
ai Eladei nu credeau în alți zei, decât în aceia pe care-i recunosc 
și astăzi mulți dintre barbari: soarele, luna, pământul, astrele şi 
cerul. Și, cum le vedeau pe toate mișcându-se şi alergând, în 
veșnica lor cursă, pornind de la această însușire firească de-a 


alerga (thein) le-au dat numele de zei (theoi)” %. 


35 Idem, p. 118. 
3% Platon, Opere III, Ed. Ştiinţifică şi enciclopedică, București, 1978, 
p. 270. 

În Creştinism, cerul înstelat nu reprezintă însă zeități”, nu 
este idolatrizat, ci este doar o fereastră, translucidă pentru 
spiritul omenesc, prin care acesta poate întrezări „strălucirile 
Luminii cei neapropiiate”*%, adică poate cunoaşte, oarecum, pe 
Dumnezeul care este Lumină, din contemplarea lumii-lumină. 

„Ziua zilei spune cuvântul și noaptea vestește nopții 
știința” (Ps. 18, 2), versetul pe care îl amintea şi Cantemir în 
Divanul său, înseamnă tocmai aceasta: că luminătorii cerești co- 
munică adevărurile cele veșnice atât celor înţelepţi și luminați la 
minte, ca ziua, cât şi celor întunecaţi la minte sau mai puțin 
înţelepţi, care sunt în noaptea neștiinței. Și unora şi celorlalți, fru- 
museţea cerurilor limpezi ale zilei și splendoarea înstelată a 
nopții le transmit cuvânt și cunoaștere, știință despre Făcătorul 
tuturor. Doar inspirându-se din tradiția noastră veche cu privire 
la această comunicare cosmică, Eminescu putea spune „O, 


ascultă numai-ncoace,/ Cum la vorbă mii de valuri stau cu stelele 


37 „«Despre astronomie se vorbește în Biblie atât de puţin, încât nici 
măcar nu sunt denumite toate planetele» - a remarcat încă Galilei. În cartea 
lui Moise despre facerea lumii în cele şase zile, Soarele și Luna nu sunt 
numite. Cunoscând tradiția păgână («zeii nu sunt decât Soarele și Luna și 
planetele fixe» [Cicero, Despre natura zeilor, 2,80]), Moise vorbeşte de 
„luminătorul cel mai mare” și „luminătorul cel mai mic” (Fac. 1,16), 
ocolind cuvintele „Soare” și „Lună”. În acest fel, el profanează sacralitățile 
păgâne”, cf. Diac. Andrei Kuraev, op. cit., p. 135. 

3% Antim Ivireanul, Opere, ed. cit., p.189. În contextul predicii sale, 
Antim se referă la lumina dumnezeiască, în care sălășluiesc Sfinţii în Rai, 
dar noi am folosit sintagma mai degrabă în sens simbolic: dacă cerul este 


atât de luminos, cu atât mai mult se înțelege că el este creația Luminii. 

[77 


proroace!” (Scrisoarea IV), imprimând dialogului cosmic caracte- 
rul de şezătoare, de cuminţenie și înțelepciune străveche. 

Am spus că, prin expresii plastice ale luminii și ale lumii, 
Sfântul Antim face, cu „superrafinamentul său teologal”*%, o 
tâlcuire parţială la Geneză. Câteodată însă această interpretare 
este foarte explicită, urmărindu-se o simbolistică aparte a creației 
primare (fiindcă există și o a doua recreare a lumii, înfăptuită 
prin Întruparea Cuvântului; la început, cuvântul Cuvântului s-a 
întrupat și a devenit lume, materie, univers, iar a doua creaţie a 
însemnat de fapt o regenerare, o restaurare a creației, prin asu- 
marea de către Fiul şi Cuvântul lui Dumnezeu a trupului şi a firii 
umane): „La capul cel dintâi al Facerii spune Moisi, cum că 
Dumnezeu au făcut doi luminători mari: unul mai mare și altul 
mai mic; și pre cel mai mare, adecă pe soare, întru stăpânirea zilii, 
iar pre cel mai mic, adecă pre lună, întru stăpânirea nopții. Şi pre 
aceștea, i-au făcut pentru întărirea trebuincioase[|i] chivernisiri a 
toată lumea. Și iarăşi acestași Dumnezeu, făcându-Se om, au pus 
alți doi luminători, pentru întărirea şi întemeierea Besericii: pre 
cel mai mare, adecă pre Petru, pentru ca să fie întru stăpânirea 
zilii a dumnezelileștii cunoștințe întru jidovime; iar pre cel mai 
mic, adecă pre Pavel, întru stăpânirea întunecatei nopți a în- 
chinării de idoli, la limbi, pentru ca să răsipească cu strălucirea 
minunilor și cu lumina învățăturii norii cei întunecaț ai înşălă- 
ciunii”4%, Înţelesul acestui fragment este că Întruparea lui 


Hristos a însemnat înnoirea lumii, o nouă creaţie în Duh a lumii, 


39 Eugen Negrici, Antim Ivireanul..., op. cit., p. 103. 


4% Antim Ivireanul, Opere, ed. cit., p. 57. 

spirituală, în urma căreia au fost așezați alți doi mari luminători, 
duhovnicești, Sfinții Apostoli Petru şi Pavel, ca un nou soare și o 
nouă lună: Petru ca un soare pentru evrei, cei care erau luminaţi 
cu învăţăturile cerești, care erau poporul ales, iar Pavel ca o lună 
pentru neamurile păgâne, care erau întunecate din pricina idola- 
triei, a politeismului. Lumii materiale şi omului trupesc îi trebuie 
aștri materiali, iar celei spirituale îi trebuie lumini spirituale. 

Fiecare lume are nevoie de strălucirea luminii ei, proprie 
alcătuirii sale. lar omul are nevoie de amândouă, pentru că, 
„fiind omul] îndoit, adecă cu trup și cu suflet”*!, are nevoie atât 
de lumina soarelui, dar și de lumina lui Hristos, cu atât mai mult, 
după cum am arătat deja. 

Imaginea solară este, de multe ori, preferata lui Antim, 
soarele fiind icoana cea mai reprezentativă pentru realități spiri- 
tuale, a căror măreție nu poate fi sugerată de niciun alt echivalent 
cosmic, aparținând universului empiric. În această predică 
apologetică la Sfinţii Apostoli Petru și Pavel — din care am citat 
mai sus — autorul face însă, implicit, prin termenii de comparaţie 
la care recurge și prin „surprinzătoarele rafinări ale ima- 
ginilor”+?, şi o apologie a frumuseții creaţiei şi, mai ales, a celor 
„doi luminători mari”, soarele și luna, dintre care „iaste soarele 
vârf celoralalte stele și le covârșaște cu lumina pe toate și de la 
răsărit și pân’ la apus, tot pământul și unghiurile lui luminează, 
încălziaște, îngrașă și revarsă pretutindea razele lui. [...] Căldura 


soarelui are lucrare[a] firească [de] a dărui copacilor, [ilerburilor, 


%1 Eugen Negrici, Antim Ivireanul..., op. cit., p. 71. 
42 Dan Horia Mazilu, Introducere în opera lui Antim Ivireanul, Ed. 


Minerva, Bucureşti, 1999, p. 101. 

pietrilor scumpe și plodurilor pământului viețuitoare, umejoasă 
și îngrășătoare putere spre creştere”48. 

Despre aceste semnificaţii ale luminii solare, am mai avut 
însă prilejul să discutăm. Reluările, sublinierile şi specificațiile 
oratorului sunt însă bine venite, pentru noi, dându-ne posibili- 
tatea să urmărim coeziunea internă a cugetării și a operei sale. 
Noutatea imagistică însă, deși întregeşte un sens cunoscut, este 
plină de ingenuitate și are o sensibilitate și un pitoresc propriu, 
irepetabil. 

În ceea ce o privește pe „regina nopții” — după expresia lui 
Eminescu —, luna, Antim îi conferă o demnitate imperială 
asemănătoare cu a soarelui (care stăpâneşte pământul), aceea ca 
„Să stăpânească marea”*, adică marea vieţii tulburate și valurile 
popoarelor care trebuiau să-și potolească furtuna patimilor și să 
fie prinse în mreaja cuvântului mântuitor. 

În același timp, luna are și acea impasibilitate a frumuseţii 


și purității, autorul îmbrăcând-o, cu eleganţă poetică, în veșmân- 


4% Antim Ivireanul, Opere, ed. cit., p. 58. 

t Idem, p. 62. Ajunși în acest punct cu cercetarea noastră, ne 
întrebăm dacă ar fi oare prea îndrăzneţ să avansăm ideea că Eminescu ar 
fi putut citi, din întâmplare, la Mănăstirea Agapia sau Neamţ sau în altă 
parte, vreo copie rătăcită (chiar și incompletă) a didahiilor lui Antim, din 
care să se fi inspirat când a scris „Lună tu, stăpâna mării, pe a lumii boltă 
luneci/ Şi gândirilor dând viaţă, suferinţele întuneci. [...]/ Peste câte mii de 
valuri stăpânirea ta străbate,/ Când pluteşti pe mișcătoarea mărilor 


77 


singurătate!” (Scrisoarea 1). Eminescu a fost un admirator al literaturii 
vechi, din care nu s-a sfiit să împrumute cuvinte sau sintagme arhaice, care 
să confere limbii sale parfumul originarităţii, și chiar idei îmbrăcate în 


veșmântul vizionar al cugetării religioase. 

tul diafan al inocenţei, al nevinovăţiei ce plutește pe deasupra 
patimilor omeneşti necugetate: „Între celelalte idiomata, adecă 
alsăuiri ce are luna, are și aceasta: când iaste plină să scoală 
asupra-i câinii, ca niște vrăjmașli], cu luptă și nu încetează a o 
lătra, neputând suferi lumina ei; și cu acestia toate, ia fiind curată 
și nevinovată, luminează şi călătorește călătoriia ei, fär’ de zătic- 
neală”+5. După cum soarele luminează și încălzeşte pământul, 
luna luminează în întunericul nopţii păcatului și este stăpână“* 
peste marea vieţii, trecând cu serenitate peste „cumplitele valu- 
rile mării”. Marea nu este niciodată calmă în opera lui Antim, 


ci întotdeauna personifică zbuciumul vieţii și al lumii în care a 


105 Ibidem. 

4% De fapt, termenul „stăpânește” arată tot un sens creaţionist. În 
Creştinism, credința este că Dumnezeu a creat în prima zi lumina și a 
despărțţit-o de întuneric (conform Scripturii). Ziua și noaptea au fost deci 
create înainte de a fi aduși la existență soarele, luna și ceilalţi aștrii — lucru 
ce s-a întâmplat abia în a patra zi a creaţiei —, care au fost făcuţi ca niște 
vase spre a purta această lumină, ca niște lămpi, pentru luminarea 
pământului. Soarele, luna și stelele nu sunt sursa primară a luminii, ci 
Dumnezeu, Cel ce a creat universul după chipul Său, fiind Lumina lumii 
(In. 1, 9), şi a aşezat „soarele spre stăpânirea zilei, luna și stelele spre 
stăpânirea nopții” (Ps. 135, 8-9). 

Faptul că soarele stăpânește pământul şi luna stăpâneşte asupra 
mării este o metaforă a lui Antim, cu o conotaţie derivată de la sensul 
inițial și care pleacă, probabil, de la ideea că soarele are, în natură, un rol 
covârşitor în a face pământul să rodească, iar luna îşi etalează splendoarea 
în oglinda nesfârșită a mării sau, în timp ce pământul este cufundat în 
somn, ea are o importanţă aparte în a lumina calea celor care navighează 
pe mare, ajutându-i să se orienteze. 


47 Antim Ivireanul, Opere, ed. cit., p. 62. 

pătruns morbul păcatului și al haosului. Lumina lunii intră în 
antagonism cu întunericul şi cu dezordinea, ea reprezentând o 
lume în care domnește pacea și armonia. 

Cerul înstelat, soarele şi luna sunt icoane ale unei frumuseți 
inefabile, ale unui tărâm aflat foarte departe, infinit de înde- 
părtat, de patimile celor pământești, o lume infailibilă în faţa 
atacurilor nebunești, dar şi naive, ale celor ce „nu încetează a o 
lătra, neputând suferi lumina ei”. 

Ca o completare a ceea ce spuneam mai devreme, că cerul 
înstelat are ca prototip Biserica“, a cărei lumină e, în primul 
rând, Dumnezeu, dar în care luminează și Îngerii și Sfinţii care s- 
au făcut pe ei înșiși transparenţi pentru această lumină dum- 
nezeiască — deoarece „pre înger și pre om i-au făcut Dumnezeu 
după chipul Său, precum zice la capul cel dintâi al Facerii...”4% — 
observăm că în această predică Antim își întemeiază întreg, 
discursul pe ideea paralelismului între cei mai mari dintre Apos- 
toli, Petru şi Pavel, și cei „doi luminători mari”. 

Astfel că „Petru au stătut în Beserică, ca alt luminător mare, 
pentru căci s-au arătat ca soarele luminând peste Beserica Celui 
Înalt. Iar Pavel au fost stătut luminătoriu mai mic, însă asă- 
mânător soarelui, cu lumina, cu strălucirea, cu bunătăţile, cu 
vredniciia și cu slava 4!0. Și tot despre Sfântul Petru scrie că „s-au 


arătat ca alt soare, luminând în casa Celui Inalt”4!, iar către 


8 Vezi şi Ps. 77, 75: „Și a zidit locașul Său cel sfânt, ca înălțimea 
cerului; pe pământ l-a întemeiat pe el în veac”. 

1 Antim Ivireanul, Opere, ed. cit., p. 119. 

+0 Idem, p. 62. 

41 Idem, p. 52. 

amândoi Apostolii își îndreaptă rugăciunea, implorând: „cău- 
taț[i] din ceriu, ca niște luminători mari tăriei cei de sus, spre noi 
carii șădem întru întunerecul și umbra morţii. Mângâiaţi-ne pre 
noi, ticăloșii, cei ce şedem în valea plângerii... "412. 

Această „vale a plângerii”+!5 reprezintă pământul unde a 
fost exilat Adam, dar poate fi interpretată și ca un relief spiritual, 
aflat undeva departe de cer, unde rămân cei ce nu se înalţă „la 
mari și la înalte gânduri”* și nici nu își fac mintea lor „muntele 
Thavorului” #5, pentru ca să vadă „lumina [cea] adevărată” #6, 

E adevărat că uneori poate părea că în textele lui Antim 
există un contrast puternic între cer și pământ, dar în esenţă nu 
este aşa, pentru că acest pământ nu este damnat, nu este exclus 
de la transfigurare împreună cu omul. Tocmai pentru că 
universul material nu este ceva negativ sau alterat cu totul prin 
păcatul omenesc, putem face referire la ipostaza lui de creaţie a 
lui Dumnezeu, care este şi ea (creația materială) tot un templu al 
harului, după asemănarea lumii spirituale şi împreună cu ea. 

Pogorându-Se pe pământ, Dumnezeu întrupat a venit aici 


nu ca într-o lume străină, ci în lumea creată de El ca o lumină 


“2 Idem, p. 63. 

CIRS 837- 

44 Antim Ivireanul, Opere, ed. cit., p. 65. 

“5 Idem, p. 82. 

416 Ibidem. 

417 „Cuvântul era Lumina cea adevărată care luminează pe tot omul, 
care vine în lume. În lume era și lumea prin El s-a făcut, dar lumea nu L-a 
cunoscut. Întru ale Sale a venit, dar ai Săi nu L-au primit” (In. 1, 9-11). Zice 


și Antim că „Intru ale Sale au venit Domnul, nu prin umbră, ci chiar și 

și al cărei Mire este El, Cuvântul: „Făcându-ș|i] noaptea calea sa 
jumătate [iJeşit-au aici, în lumina aceasta a noastră (subl. n.), ca un 
Mire din cămara Sa. [...] ...şi preacuratul sângele Fecioarei, cu 
puteria Sfântului Duh, făr” de nicio sămânță de bărbat, zemislin- 
du-Se, s-au făcut trupul Domnului Hristos, Carele [ileşind la 
lumină”45, „ca Cela ce iaste Lumina cea adevărată, minunat au 
veselit tot neamul omenesc”4?. 

Şi astfel am plecat de la metaforele antimiene în care era 
vorba despre lumina materială, despre aștrii cerești, pentru a 
ajunge la sensurile spirituale ale luminii. A fost nevoie de acest 
pelerinaj la înțelesurile mai simple sau mai complexe ale metafo- 
relor fotianice, pentru a înțelege de unde izvorăște frumusețea 


lor: din adâncul teologiei mistice a lui Antim%. „Cuvântul, cu 


înfățișat să aduce, ca pre un jărtăvnic pre pământ...”, cf. Antim Ivireanul, 
Opere, ed. cit., p. 30. 

48 Adică, arătându-Se oamenilor. 

+9 Antim Ivireanul, Opere, ed. cit., p. 197. 

42 Voi exemplifica această afirmaţie și printr-un mic text din Sfântul 
loan Gură de Aur: „Binecuvântat este Dumnezeu. lată, și pe pământ 
strălucesc stele, mai strălucitoare decât cele din cer. Pe pământ sunt stele 
din pricina Celui ce S-a arătat din cer pe pământ. Nu numai că pe pământ 
sunt stele, ci sunt chiar în timpul zilei. Aceasta este cea de-a doua minune. 
Iar stelele din zi sunt mai strălucitoare decât cele din noapte. Căci acelea, 
când luminează soarele, se ascund; acestea însă, strălucind Soarele 
dreptăţii, mai mult luminează. Ai văzut vreodată stele strălucind deodată 
cu soarele? Acelea dispar când va fi sfârșitul lumii acesteia; acestea vor 
lumina mai mult. Despre acelea zice Evanghelia că «stelele cerului vor 
cădea precum cad frunzele viei» (Mt. 24, 29; Is. 34, 4); despre acestea: 


«Drepţii vor străluci precum soarele în Impărăţia lui Dumnezeu» (Mt. 13, 

forța-i de iradiere, este harul său și «mreaja» de creator”?l. 
lerarhul nostru propovăduiește, la fiecare predică, deschis sau 
indirect, că, deşi Dumnezeu S-a arătat pe pământ „îmbrăcat cu 
blândeţe și cu smerenie”*?, El este Cel ce „întru strălucire și în 
mare podoabă Te-ai îmbrăcat. Cel ce Te îmbraci cu lumina ca și 
cu o haină” (Ps. 103, 2), El este Dumnezeul slavei și al luminii. lar 
omul trebuie să Îl recunoască astfel, pentru a se face părtaş de „o 
frumoseţe și de o dulceaţă strălucitoare ca aceasta”+%, a slavei 
Sale, devenind şi el „beat de dragostea ace[leji frumoseți”*4. 
Parafrazând același Ps. 103, 2, Eminescu va spune că Prorocul 
„cânta pe Împăratul în hlamidă de lumină” (Memento mori). 

Cu alte cuvinte, prin explorarea măreției acestui univers, 


Mitropolitul Antim atrage atenţia asupra măreției înfricoşătoare 


43).”, cf. Sf. loan Gură de Aur, Cateheze baptismale, trad. de Pr. Marcel 
Hancheș, Ed. „Oastea Domnului”, Sibiu, 2003, p. 58. 

Şi, venind spre zilele noastre, foarte asemănător se exprimă şi 
Sfântul Iustin Popovici, când afirmă că, privind din Împărăţia lui 
Dumnezeu, din cer, nu se văd pe pământ „nici munţii, nici mările, nici 
orașele, nici zgârie-norii, ci omul. Pentru că sufletul omului creat după 
chipul lui Dumnezeu este ca un soare pe pământ. Și fiecare dintre sorii 
aceștia este vizibil din cer. O, minune a iubirii lui Dumnezeu! Acest 
minuscul pământ, un astru dintre cele mai mici, să cuprindă milioane de 
sori! Sub veșmântul de trup pământesc al omului strălucește soarele! 
Omul? Un mic dumnezeu în noroi”, cf. Sfântul lustin Popovici, Omul și 
Dumnezeu-Omul. Abisurile şi culmile filosofiei, Ed. Deisis, Sibiu, 1997, p. 110. 

421 Florin Faifer, loc. cit., p. 234. 

42 Antim Ivireanul, Opere, ed. cit., p. 107. 

1233 Idem, p. 14. 


424 Ibidem. 

a Creatorului său, pe temeiuri biblice și patristice evidente. 
Autorul vrea să-şi determine auditoriul a se îndrăgosti nu numai 
de frumuseţea lumii, nu numai de împărăţia creaţiei, ci şi de 
Împărăţia veșnică, al cărui chip, deși palid, este şi universul 
empiric. Materia străbătută de fiorul spiritualităţii — lucru pe care 
îl vedeam reliefat şi în Cazaniile lui Varlaam și Coresi —, este 
tocmai ceea ce face ca această lume să fie desăvârșită, atât pe cât 
poate să existe perfecțiune în materialitatea care nu este nici 
infinită, nici imuabilă, ci este supusă dezintegrării și transfor- 
mării permanente. 

De aici derivă şi frumuseţea metaforelor antimiene și sensul 
lor adânc, contemplativ, din reflecția lumii cerești în cea mate- 
rială. Este clar acum, cred, că și atunci când ne face să ne ridicăm 
ochii spre cerul de deasupra capetelor noastre, spre stelele care 
se văd, Sfântul Antim ne îndreaptă privirea însă spre cele care nu 
se văd cu ochiul liber, spre strălucirea unei frumuseți necorupte, 
pure, eterne. Nenumărate pagini încărcate de vizionarism, 
întâlnite în Didahiile lui Antim, întăresc impresia de ansamblu 
oferită de lectura Cazaniilor mai vechi, a unei sobrietăți conectate 
la tensiunea mistică a începutului și sfârşitului lumii. Strălucirea 
cerului și a aștrilor cereşti are o forță primordială ce proiectează 
lumina spre a străbate istoria şi a ne fixa ochii conștiinței în 
veșnicie, acolo unde cascada timpului încetează să se mai reverse 
şi unde „catapeteasma lumii în adânc s-au înnegrit/ Ca și frun- 


zele de toamnă toate stelele-au pierit”%5. 


425 Sunt versurile binecunoscute din Scrisoarea I, de Mihail Eminescu, 
și care parafrazează versetele scripturistice de la Isaia 34, 4, Matei, 24, 29 
și Apoc. 6,12-13. 

De cele mai multe ori, direct sau indirect, în predici, 
cosmologia vizează eshatologia, pentru că am fost creați de Cel 
veșnic şi mergem în veșnicie. Atunci, la sfârşitul lumii, aștrii 
cerești își vor fi făcut datoria, aceea de a fi semne și luminători ai 
lumii și, după cum poetic scria Miron Costin, „Ceriul faptu de 
Dumnezeu cu putere mare,/ Minunată zidire, și el sfârşit are./ Şi 
voi, lumini de aur, soareli și luna, / Întuneca-veţi lumini, veţi da 
gios cununa./ Voi stele iscusite, ceriului podoba,/ Vă așteaptă 
groaznică trâmbiţa şi doba./ În foc te vei schimosi, peminte cu 
apale taca 

În Paremiile preste an, traducând din latină prorocia Sibilei 
Eritreia privind Judecata finală, după o versiune a lui Eusebiu de 
Cezareea, Dosoftei scria, de asemenea: „Fugi-va soarelui raza și 
a stelelor şireaguri,/ A tot ceri lucă s-a rumpe, și acea de aur 
lună”17. În locul aştrilor, „vor străluci Sfinţii ca soarele” și cu 
atât mai mult, „cu cât mai vârtos va străluci Soarele acesta al 
dreptății” 4%. 

Antim Ivireanul pare a ne atrage atenţia și asupra unui alt 
aspect: această lume materială este o lumină, este inundată de 
lumină, dinăuntrul și din afara sa; cu atât mai mult lumea 
spirituală, este lumină, dacă ea este cu mult mai aproape de 
Dumnezeu, Cel ce este El Însuși toată Lumina lumii. 

Prin predicile sale, el aduce în fața ochilor noștri și lumea 


nevăzută, care devine parcă mai reală vederii noastre spirituale 


426 Miron Costin, op. cit., vol. II, p. 116. 
427 Cf. Dosoftei, Opere, op. cit., p. 373 şi 480-481. 
428 Antim Ivireanul, Opere, ed. cit., p. 10. 


429 Ibidem. 

(„ochilor de gând”, cum ar spune el), decât cea imanentă, 
concretă. Predicatorul și poetul Antim nu uită nici să scoată în 
evidenţă faptul că Dumnezeu a creat acest univers extraordinar, 
dar El „cu adevărat, cu a Lui preaputernicie, [...] și mai multe 
lumi decât aceasta ce lăcuim poate să zidească în mărime și în 
meşterșug mai minunate”, după cum scrie, în primul pasaj pe 
care l-am numit cosmogonic și de la care am pornit întreagă 
această discuţie. 

Universul are amprenta unicității, dar nu și a neputinței 
dumnezeiești de a crea altceva şi mai minunat. Lumea aceasta nu 
reprezintă decât o picătură din puterea creatoare a lui Dum- 
nezeu: „Şi căutaţi, fraţilor, de vedeţi cum zice și Sfântul loan 
Zlatoust pentru această lume deșartă şi de nimic, că zice așa: «Că 
toată lumea aceasta stă înaintea lui Dumnezeu, cum stă o 
picătură de ploa[ile în straşina unii case»"%. 

Sau: „...cât de mare este mărimea lumii înaintea ochilor lui 
Dumnezeu frumos arată Augustin când spune: «Mai mică este 
întreaga lume în ochii lui Dumnezeu decât un strop de apă față 
de întreaga mare»"*!. 

Căci pe de altă parte, vedem că universul, oricât de luminos 
(iradiind de lumină) ar fi — şi oricâte universuri ar putea fi —, este 
cu mult mai puţin frumos, incomparabil, decât însăși Lumina 
care l-a creat, încât, „deşi putem cunoaște pe Dumnezeu prin 
analogie cu lucrurile create, această cunoaștere este incompletă 


întrucât Dumnezeu este mai presus de orice asemănare. El 


450 Învățăturile lui Neagoe Basarab către fiul său, Theodosie, op. cit., p. 
233. 


81 Dimitrie Cantemir, Divanul..., op. cit., p. 317. 

(Antim — n.n.) arată că nu există nimic în lumea aceasta care să 
se poată asemăna cu Dumnezeu. 

De aceea, în viziunea Mitropolitului, cunoașterea lui Dum- 
nezeu prin iubire este superioară oricărui alt mod de cu- 
noaştere”4+2. Căci este un răspuns la „dragostea cea fierbinte a lui 
Dumnezeu ce are cătră neamul omenesc, că pentru fierbinţeala 
dragostei aceștiia Ş-au schimbat fața înaintea ucenicilor! şi 
strălucește întru Dânsul lumina aceia a măririi [...], întru care 
lumină toată făptura omenească, cea dinn afară, atâta s-au 
schimbat, cât obrazul Lui străluciia ca soarele şi veșmintele Lui 
era[u] albe ca zăpada. lar asămânarea aceasta o obrazului cu 
soarele şi a veșmintelor cu zăpada, nu doară pentru aceia să 
asămânează cum că nu ar fi strălucit obrazul Lui decât soarele, 
sau veşmintele Lui nu ar fi fost mai albe decât zăpada, ci pentru 
că aici, în lume, nu avem noi alt nimic mai strălucitor şi mai 
luminat decât soarele sau mai alb decât zăpada. [...] 

Şi nu numai lumina aceasta străluciia în obrazul lui Hristos, 
ce și o frumusețe oarecare și podoabă nespusă să arăta întru 
Dânsul, atâta cât de s-ar aduna într-un loc toată frumoseţia şi 
toată podoaba și cea pământească și cea cerească, nici într-un 
chip n-ar putea ca să veselească ochii și inimile celor ce ar privi 
spre dânsa, precum au veselit lumina aceia ochii ucenicilor lui 
Hristos. Și această bucurie, preste fire a ucenicilor lui Hristos, nu 
din strălucirea luminii, ci mai mult din luminata frumoseţe a 


Mântuitoriului să fäcea...” 434, 


%2 Pr. Drd. lon Popescu, art. cit., p. 111. 
433 Antim Ivireanul, Opere, ed. cit., p. 9. 
%4 Idem, p. 10. 

Aceste mici fragmente vorbesc de la sine despre concepţia 
lui Antim despre lume şi creaţie. El simte nevoia să descrie pe 
larg, să expună cu toată elocinţa de care e în stare adevărul în 
care credea cu putere. Acest ultim citat este o parafrază detaliată 
a unui singur verset, dar Antim nu îşi poate reține căldura inimii 
şi nici dorința de a-i face pe oameni părtași la bucuria și înţe- 
legerea sa mistică. Din preaplinul experienţei sale spirituale, 
Antim exprimă atât cât îi permite „limba pământească”%5. 

Pentru el este valabil adevărul că „poezia este o formă 
necesară a expunerii lui Dumnezeu. Nu-L poţi expune pe 
Dumnezeu în cuvinte prea simple. Folosești lucruri mai adânci, 
metafore, imagini "4%. 

Motivul este că „autoreferința Divinităţii nu poate fi ana- 
lizată de către inteligența umană” și „noi nu Îl putem re- 
prezenta pe Dumnezeu altfel decât printr-un proces de mediere, 
o semioză, unde prezența metaforei este esenţială. Astfel, 
metaforele Divinităţii nu sunt o reprezentare a posteriori a lui 
Dumnezeu, ci singura modalitate de emergență a Dumne- 
zeirii”'4%. Aceste metafore nu sunt rodul fanteziei, ci descrieri cât 


mai apropriate ale unor realități spirituale. 


435 Idem, p. 56. 

%6 Pr. Dumitru Stăniloae, în Riscul de a fi ortodox, interviuri realizate 
de Costion Nicolescu, Ed. Sofia, București, 2002, p. 54. 

%7 Solomon Marcus, Metafora, paradigmă comună științei şi religiei, în 
Știință şi religie, antagonism sau complementaritate?, Ed. XXI: Eonul dogma- 
tic, Bucureşti, 2002, p. 240. 

%8 Idem, p. 244. 

Pentru Antim Ivireanul, Dumnezeu este lumină și El „în 
ceriu şade în scaunul slavei Sale și în cară de Heruvimi”*%, însoţit 
fiind, de miliarde de lumini: Sfinţi și Îngeri, „întunerece. şi 
mulțime de Îngeri” 40, care „strălucesc cu nemurirea”, și care- 
şi au lumina fiinţei și a harului tot de la El. Astfel încât, chiar dacă 
soarele răsare și apune, noi suntem înconjurați, priviți și luminați 
permanent de lumina harului Său, care nu apune niciodată. 

Mesajul lui Antim este că depinde de noi dacă vrem să 
devenim ferestre prin care El să pătrundă ca un soare în sufletele 
noastre sau vrem să ne opacizăm prin păcat. Un lucru e sigur: 
noi toți stăm în mijlocul unei iradieri de lumină şi nimeni nu 
poate să se ascundă“?. 

Omul care se depărtează de Dumnezeu nu face decât să 
intre în eclipsă spirituală. Pentru acea parte dintre îngeri şi dintre 
oameni, care, conform voinţei libere cu care au fost înzestrați, 
aleg să nu graviteze în jurul Soarelui dreptăţii și să nu se alăture 
în muzica sferelor îngereşti, care cântă în coruri ierarhice slavă 
lui Dumnezeu, pentru aceștia existența nu se curmă, dar ea, prin 
propria lor opţiune, este privată de lumina și frumuseţea vieții 
dumnezeiești, separându-se de simfonia cosmică, şi devine întu- 
neric, devine, lucru înfricoșător pentru conștiința creștină, iad. 

Unui exeget al operei antimiene, anumite pagini îi aduceau 


aminte de Dante şi considera că Antim „s-ar fi desfătat, desigur, 


49 Antim Ivireanul, Opere, ed. cit., p. 32. 

+0 Idem, p. 4. 

+1 Idem, p. 174. 

+2 Însăşi știința modernă afirmă că lumea este în esenţa ei lumină, 


materia având la bază, la nivel subatomic, particule de fotoni. 

citind terținele Infernului*% dantesc, însă acesta pierde din vedere 
faptul că „singurul teolog important pentru Dante: Dante 
însuși''4 şi că „Dante, ca poet, nu-și punea problema mântuirii 
Beatricei”+5, pe când Antim își punea numai problema mântuirii 
semenilor săi. 

„Grupate pe teme mari, peisajele agreate de Antim 
Ivireanul şi în descrierea cărora el se lasă răpit cu întreg sufletul, 
sunt cele ale cosmosului, ale mării (sub toate aspectele ei) și ale 
iernii (cumplită). În toate regăsim o mișcare de flux-reflux (în 
care se oglindește, în ultimă instanţă, însăși bătaia inimii acestui 
mare trăitor), care le dă o ritmicitate pulsatorie, prin mijlocul 
căreia li se conferă, parcă, viață, mișcare în jurul căreia par a se 
înscrie în orbite planetare Cantemir, Conta, Blaga şi care mișcare 
va apărea a fi specifică stilului trăirii românești (dar şi Ortodoxiei 
noastre, în care valuri mereu noi au reintrodus isihasmul ritmat 
de o mișcare similară a repiraţiei). (...) Măreţ în descrieri, dar nu 
grandilocvent, el deschide calea unui Mihai Eminescu, căruia îi 
sugerează, credem a nu ne fi înșelat, mai multe idei impor- 
tante” 46, 

Într-adevăr este minunată ideea că ritmul unduitor, deal- 
vale, al peisajului și al vieţii în spaţiul mioritic, aşa cum îl sesiza 


Blaga, la care se adaugă motricitatea fux-reflux a mării care ne 


48 Florin Faifer, loc. cit., p. 234. 

4 Harold Bloom, Canonul occidental. Cărţile şi şcoala epocilor, cu 
traducere de Diana Stanciu, postfață de Mihaela Anghelescu Irimia, Ed. 
Univers, Bucureşti, 1998, p. 67. 

45 Idem, p. 79. 

+6 Mihai Rădulescu, op. cit., p. 40-41. 

străjuiește plaiurile, se contopește cu ritmul pulsatil al rugăciunii 
lui Iisus, pe care o propovăduiește Antim. Nevoitorii din toate 
veacurile şi trăitorii isihaști au aflat în Ţările Române un spațiu 
foarte prielnic pentru desăvârşirea lor, agreabil şi prin imprima- 
rea unui ritm interior de către însuşi peisajul local. După Antim 
Ivireanul, un al doilea mare teolog şi cărturar isihast naturalizat, 
îndrăgostit de limba română şi de ţara noastră, va fi Sfântul 
Paisie Velicikovski, care va genera impulsul renașterii isihaste la 
noi și în tot Răsăritul ortodox. 

Punem punct acestui periplu în simbolistica vastă a luminii, 
la Antim (neepuizată însă), şi în interpretarea tainei creației“, 
prin a arăta că el înțelege sensul omului ca fiind îndumnezeirea, 
adică îmbrăcarea în această lumină a lui Dumnezeu, în lumina 
harului, în lumina dumnezeiască. 

Oamenii sunt creați pentru a năzui spre lumină, pentru a 
deveni ei înșiși niște lumini, după chipul Său. Dar și noi trebuie 
să conlucrăm cu Dumnezeu și „trebue să facem mintea noastră 


muntele Thavorului, ca să vie lumina adevărată să o vedem cu 


47 „Un întuneric de nestrăbătut acoperă întreaga creație și gândul 
omenesc nu poate în niciun chip să pătrundă în sensul ei fundamental, 
nici să înțeleagă de ce există lumea în acest fel și în această formă. Numai 
luminată cu lumina Dumnezeului-Om Hristos, lumea ne deschide floarea 
fiinţei ei și, în ea, și sensul adevărat şi valoarea ei. De aceea Mântuitorul a 
zis despre Sine Însuşi: «Eu sunt Lumina lumii» (In. 8,12; 9,5). În 
Dumnezeul-Om. Hristos şi în lumina Lui omul a deschis pentru prima 
dată ochii, a văzut lumina și a înțeles adevăratul sens al lumii”, cf. Sfântul 


Iustin Popovici, op. cit, p. 124. 

ochii cei de gând ai sufletului...”45. Entuziasmul cu care Antim 
propovăduiește vederea luminii dumnezeieșşti şi iubirea sa pen- 
tru lumină, atât ca energie necreată a Duhului, cât și ca energie 
creată, ca univers (cosmos, lume), dovedește, credem, fără echi- 
voc, faptul că era un isihast. Dar despre aceasta vom vorbi cu altă 


ocazie. 


+5 Antim Ivireanul, Opere, ed. cit., p. 82-83. Sfântul Neagoe Basarab 
vorbea şi el despre vederea luminii dumnezeiești, scriind fiului său, 
urmaşilor săi la tron şi boierilor, deci adresându-se nu unui mediu 
monahal, ca și Antim, de altfel: „Fie-ţi drag a te ruga de-a pururea, şi ți să 
va lumina inima şi va vedea pre Dumnezeu”, afirmând și că „iaste 
trezvirea putere[a] bunătăţilor”, cf. Învățăturile lui Neagoe Basarab către fiul 
său, Theodosie, op. cit., p. 223-224. 

Transfigurarea întru cuvânt: 


cuvântul-lumină şi lumina cuvântului 


Într-un subcapitol anterior, în pasaje relativ scurte din ope- 
ra antimiană, am întâlnit o aglomerare semantică (literară, filoso- 
fică şi teologică) pe care nu am reușit să o epuizăm în puține 
cuvinte. Omiliile lui Antim se pretează la un comentariu mult 
mai atent și mai detaliat decât s-ar putea aprecia la prima vedere. 

Un simplu fragment sau o simplă metaforă pot determina 
pagini întregi de comentarii și interpretări. Am întâlnit idei 
teologico-filosofice şi morale nebănuite, încifrate în metafore, pe 
lângă care se poate trece fără ca măcar să se gândească cineva ce 
se ascunde în adâncul lor de sens. În cele ce urmează vom încerca 
să cunoaștem concepţia autorului despre actul de a scrie, aşa cum 
reiese ea din concepţia despre lume, pe care am expus-o mai sus. 

Considerăm că metafora (figurile de stil, în general) anti- 
miană, metafora aceasta duhovnicească sau ceea ce ni se pare 
nouă a fi metaforă, în sens spiritual-mistic este de multe ori o 
icoană a unor realităţi mai presus de cuvânt. În plan lingvistic, 
desigur că ea este o figură de stil, în plan spiritual, însă, este o 
iconizare supra-conceptuală, este o transfigurare a cuvântului 
pentru a-l îmbrăca în lumina adevărului. 

În fața realităților spirituale, cuvântul este o tăcere plină de 
înțeles. Adâncul lui este o astfel de tăcere, așa cum este şi adâncul 
icoanei. Este o tăcere plină de inefabil care pictează în oameni, 


neştiut, imperceptibil, conturează în ei chipul lui Dumnezeu, îl 

imprimă în adâncul nevăzut al sufletelor. În măsura în care 
întipărește în om realitatea și adevărul său, putem vorbi de 
concretețea inefabilului, de forța plasticizantă a metaforei, atât 
de caracteristică lui Antim. 

Cuvântul nu are materialitate pentru că materia lui este 
chipul interior al spiritului, forma spiritualității umane, pe care 
el o profilează (formând profilul nostru interior), ca logos 
asimilabil în logosul uman. La fel icoana nu are a treia dimen- 
siune, pentru că a treia dimensiune sunt cei care se formează 
după chipul icoanei, spre asemănarea cu Dumnezeu. De altfel, 
Antim iconizează părți importante din predică: adică se bazează 
nu numai pe forța ei ideatică, dar şi pe capacitatea imaginii de a 
avea un mai mare impact asupra publicului decât ideea (mintea 
obosește mai repede gândind abstract, dar ochiul interior al 
minţii ajută în acest sens). 

Antim însuși, în prefața la Chipurile Vechiului și Noului 
Testament, operă în care a zugrăvit şi peste cinci sute de portrete 
în medalion, își exprimă părerea că desenul sau pictura ajută la 
întipărirea unui lucru pe retina memoriei şi a conștiinței, „căci 
acele ce înțelegem prin auz și prin cetaniia a multor zile cu 
vederia chipurilor celor însemnate şi cu cetaniia povestirei lor 
pre scurt mai mult ne încredințăm şi mai pre lesne întru po- 
menire le putem păzi”+*. Înţelegem de aici că vizualizarea era o 
calitate pe care Mitropolitul punea mare pret. 

Absolut sublime și inimitabile au rămas nenumărate icoane 


pictate în cuvinte de Antim, din care am oferit mai multe exem- 


+9 Antim Ivireanul, Opere, ed. cit., p. 243. 

ple. Operei încărcate de lirism a lui Antim i s-ar potrivi acea 
clasică definiţie a lui Horaţiu: „Ut pictura poesis”. Antim face, 
prin tablourile sale, o interpretare unică a Genezei, ce nu există 
în acest fel — şi nici atât de extinsă — la Coresi ori Varlaam, sau la 
oratorii eclesiastici ardeleni. A se face pe sine cineva după chipul 
lui Dumnezeu, înseamnă a se autoportretiza ontologic, a modela 
în lutul inefabil al fiinţei sale, înseamnă, mai bine-zis, a deveni 
creator, co-creator cu Dumnezeu. 

Omul se face pe sine însuși operă de artă: se subțiază 
interior, se inefabilizează, se spiritualizează, face din sine însuși 
un poem, cel mai frumos poem al său cu putință. Salvador Dali 
declara undeva că toate tablourile sale nu sunt decât un auto- 
portret. Prin artă, ființa umană se caută pe sine, urmărește 
portretizarea frumuseţii sale, pentru că aceasta este un auto- 
portret al lui Dumnezeu, pe care El şi-l face în fiecare om. Omul 
este o fiinţă atât de importantă pentru că este după chipul Său și 
pentru că este așezat în centrul lumii, ca un microcosmos, „și 
toate pentru el s-au făcut și i s-au dat aciastă simţitoare lume cu 
toată frumuseţea ei, ca o grădină cu multe feliuri de flori, ca să- 
și aleagă cele de folos, să să împodobească trupește. Şi i s-au dat 
și lumea cea de sus den suflarea dumnezăiască, den care, cât va 
vrea, să-și înfrumusețeze icoana cea sufletească și cât va putea să 
o asemene cu chipul icoanei Ziditoriului său”. 

Sfântul loan Damaschin spunea, într-o omilie, că Dum- 
nezeu pictează, cu pensula luminii dumnezeiești, chipul Său în 


noi, iar aportul pe care şi-l aduce omul la această creaţie a sa 


0 Idem, p. 398. 

însăşi este de a se goli de gânduri pământeşti trecătoare, 
superflue, de a se goli pe sine după modelul chenozei lui Hristos, 
de a se înfățișa lui Dumnezeu ca nimic: „Întorcându-ne întru 
nimic [prin pocăință și smerenie] — noi devenim materialul din 
care Îi este propriu Dumnezeului nostru a făuri”%!. Pocăinţa 
înseamnă efortul omului de a se face pe sine o pânză albă, în care 
Îi este propriu lui Dumnezeu să Se imprime. 

Efortul său de asemănare cu Dumnezeu îl apropie pe om de 
adevărata frumuseţe şi îi descoperă adevărata frumusețe univer- 
sală, deoarece „sunt 4 stihii, dintru carele s-au făcut omul și toată 
lumea” și acestea, în afara faptului că sunt elementele alcătui- 
toare ale lumii materiale, au un rol bine determinat: „stihiile ca 
niște întâe pricini îndeamnă pre toate chipurile neamurilor, de-și 
dau roada sa la vremea lor. lar mai vârtos de toate, fericita și mai 
aleasa şi cuvântătoarea zidire, omul, silește de aduce nu numai 
un feliu de roadă, ce foarte multe câte trupești, iar mai multe 
sufletești, de vreme ce și el de doao s-au zidit, adecă den suflet și 
den trup”*>. 

Rodind, omul devine creator, născător al propriei sale 
frumuseți, coziditor al său și al lumii, prin imprimarea în sine a 
chipului frumuseții Sale. În sens spiritual, toți oamenii au o 
virtute maternală şi toți ar trebui să treacă printr-o maieutică 


duhovnicească, prin chinurile nașterii, a lui Dumnezeu în inima 


“5! Arhimandritul Sofronie, Vom vedea pe Dumnezeu precum este, cu 
traducere din limba rusă de leromonah Rafail Noica, Ed. Sofia, București, 
2005, p. 179. 

42 Antim Ivireanul, Opere, ed. cit., p. 68. 

3 Idem, p. 398. 

lor şi a lor înşişi pentru veşnicie. Această naștere în Duh este 
adevărata forță creatoare a omului. Taina aceasta a nașterii şi a 
creaţiei este foarte mare, și Antim o atinge numai, o sugerează, 
lăsând-o mai departe sub vălul impresionist al strălucirii neclare 
pentru mintea celor nedesăvârşiți. 

Pentru motivele expuse mai sus, artat, în viziunea lui 
Antim, nu reprezintă ceva care să ne fie cu totul exterior, o 
alteritate extremă, ci este o prelungire atât în materia inertă, cât 
şi în suflete, a lumii spirituale, a harului. Ea nu îmbie cu 
experienţe noi, cu aventuri cognitive sau cu încântări exterioriste 
ale simţurilor. Fiinţa umană recunoaște o realitate inefabilă, care 
îi aparţine, care nu este proprie nici cuvântului în sine şi nici 
materiei, materialităţii de orice fel. Prin intermediul celor ce s-au 


făcut pe ei înşiși purtători ai harului dumnezeiesc — cum este 


44 „Atunci când se construia Templul din vremea lui Moise, Dum- 
nezeu S-a făcut auzit și a zis: «lată, am dat har şi pricepere lui Beţalael ca 
să sape în lemn și în aur» și alte însușiri pe care le enumeră Dumnezeu, 
dăruite lui Beţalael pentru înfrumusețarea, împodobirea Templului. Aici 
asistăm chiar la intrarea artei în viața omului de după cădere. Intrarea 
frumosului material în viaţa omului. 

Acest frumos exterior vine să înlocuie golul care a apărut în viața 
noastră de la momentul divorțului nostru de Dumnezeu. S-a golit sufletul 
nostru de frumos, de adevăr, de absolut. Și Dumnezeu face acest pogo- 
rământ și-i dăruieşte omului arta, care este, desigur, inferioară culmilor 
spirituale pe care le-a cunoscut Adam în Rai, dar care este un vehicul ce 
ne apropie, ne duce până la ultimul stadiu al întâlnirii noastre cu 
Dumnezeu...”, cf. Monah Savatie Baştovoi, Nicolae Balotă, Diacon Andrei 
Kuraev, Dumitru Crudu, Ortodoxia pentru postmodernişti (în întrebări şi 


răspunsuri), Ed. Marineasa, Timișoara, 2001, p. 45. 

Mitropolitul nostru — se transmite tuturor, prin această artă, 
această lumină a Duhului și cei ce manifestă această dorinţă pot 
să devină și să se actualizeze ca oameni înduhovniciţi, spiritua- 


lizaţi, ca exponențţi ai „veşniciei fericite” pe pământ, dacă îşi 


3 


deschid inima acestui flux continuu al harului și al înțelegerii“. 

Pentru Antim, ca pentru orice scriitor religios-creştin, harul 
are calitatea ubicuității. De aceea orice lucru poate fi încărcat de 
semnificație spirituală și de aici derivă, credem, solidaritatea lui 
cu frumusețea cosmică, înconjurătoare. Nu este paradoxal că 
relația omului cu natura este tot una de ordin inefabil? Aceasta 


relevă însă adevărata esență a umanului, precum și capacitatea 


455 Cel ce vede pe Dumnezeu și Frumuseţea dumnezeiască înțelege 
cu adevărat ce înseamnă frumuseţea şi arta, fapt subliniat de tradiția 
bisericească, dar pe care, într-un anumit sens, îl întrezărea şi Platon: „Căci 
dacă viața merită prin ceva ca s-o trăiască omul, numai pentru acela 
merită, care ajunge să contemple frumuseţea însăşi. [...] 

Dar ce să mai zicem...de omul căruia îi e dat să contemple 
frumusețea cea limpede, curată, neprihănită...nu aceea plină de carne și 
colorație omenească sau de câtă altă zgură a firii muritoare! Ce să mai 
zicem când el ar putea zări Frumosul divin, Frumosul cel cu înfățișare 
unică? 

Ţi-nchipui, zise, că trăieşte viaţa fără valoare omul care va privi într- 
acolo și va contempla acel frumos, căruia i se dedică și cu care se 
împreună? Nu-ţi dai seama că numai unul ca acesta — care vede frumosul 
prin singura cale în care el poate fi perceput — este în stare să creeze; nu 
măşti ale artei, măști de care nici nu se atinge, ci opere de artă adevărată, 
ca unul ce-a pătruns în lagărul adevărului? Că numai creatorul unor opere 
superioare se face scump lui Dumnezeu...”, cf. Platon, Dialoguri, trad. de 


Cezar Papacostea, Ed. Iri, București, 1995, p. 130. 

de a simți inexprimabilul din lucruri, adică frumuseţea dumne- 
zeiască, ce nu se explică prin nimic altceva decât prin caracte- 
risticile lucrurilor. 

Această haină din fire nevăzute o sesizează Antim, această 
podoabă vrea să o facă să devină vizibilă pentru toată lumea. 
Armonia universului este o simfonie unică, o muzică și o lumină 
perceptibilă pentru simțurile spirituale, pentru ochii inimii și 
pentru urechile inimii și pentru înțelegerea și raționalitatea ome- 
nească 46. 

Propovăduirea frumuseţii cosmice la Antim vine, deci, 
dintr-o asumare a lumii şi o intimizare a întregului univers — ca 
experienţă de viață creștină —, pe de o parte, şi din dorința de 
sensibilizare a auditoriului, pe de altă parte. Poezia este mediul 
cel mai propice prin care se poate transmite iubirea, ea este acea 
„încărcătură electrică” a cuvintelor (ca să îl parafrazăm pe 
Nichita Stănescu), care susţine, în cea mai mare măsură - faţă de 
alte forme de limbaj —, intensitatea sentimentului de iubire con- 


vertit în logos. 


4% „Toate împrejurul nostru sunt picături care izvorăsc din iubirea 
lui Dumnezeu. Cele însuflețite şi cele neînsuflețite, și plantele și animalele, 
și păsările, și munții, și mările, şi apusurile de soare, și cerul înstelat. Sunt 
micile iubiri prin mijlocirea cărora ajungem la iubirea cea mare, la Hristos. 
[...] Ca să devină cineva creștin trebuie să aibă suflet poetic, trebuie să fie 
poet. Hristos nu voieşte lângă el sufletele «grosolane». Creştinul, chiar și 
numai când iubește, este poet, petrece în poezie. Inimile poetice îmbrăţi- 
șează iubirea, o așază înlăuntrul lor, o simt în adâncuri”, cf. Ne vorbeşte 
părintele Porfirie, trad. din limba greacă de lerom. Evloghie Munteanu, Ed. 
Bunavestire, Galaţi, 2003, p. 359-360. 

Cel mai mare teolog român credea că „toți scriitorii duhov- 
nicești sunt poeți ai acestei lumi, nu în sensul că imaginează ceea 
ce nu este, ci în sensul că, trăind bogăţia acestei vieți, reușesc să 
o redea în moduri cât mai corespunzătoare, care trebuie să se 
folosească de imagini”. Aceste cuvinte credem că se potrivesc 
foarte bine Sfântului Antim Ivireanul. 

Prin cele ce am afirmat, dorim să demonstrăm în ce constă 
adâncimea şi frumusețea expresiei sale. Considerăm că dacă am 
putut să dovedim izvorul spiritual al imagisticii, al plasticii 
limbajului antimian, originea sa în gândirea patristică ortodoxă, 
atunci am putea, implicit, să explicăm concretețea metaforismu- 
lui său, în plan spiritual, şi, deci, valoarea intrinsecă, profundă, a 
cuvintelor sale. „Adânc pe adânc cheamă în glasul căderilor 
apelor Tale” (Ps. 41, 9): adâncul vieții cheamă adâncul cuvântului 
care o exprimă, în acest caz. 

Am putea adapta la opera lui Antim o afirmaţie a lui Tudor 
Vianu despre poetul național, și am putea fără greș să spunem, 
neinsistând „asupra bogatei materii de imagini, simțiri şi cu- 
getări cuprinse” în predici, că „fondul latent al unei astfel de 
structuri semantice este nu numai adânc, dar și de o adâncime 
care se dezvoltă progresiv și, ca atare, rămâne nelimitată. Fondul 
latent al metaforei, acela pe care îl substituie expresia folosită de 
poet (de Antim, în cazul nostru — n.n.), nu este deci numai difuz 


(în sensul de transparenţă care conduce privirea către adâncimi 


157 Pr. Prof. Dr. Dumitru Stăniloae, în Scara Sfântului loan Scărarul, 
trad., introd. şi note de Pr. Prof. Dr. Dumitru Stăniloae, Ed. IBMBOR, 
Bucureşti, 1992, p. 200, n. 401. 

tot mai mari — n.n.) şi mobil; el este nelimitat”%8. În acest sens, 
putem găsi ceva comun între metafora eminesciană și cea anti- 
miană, deoarece putem să adâncim la nesfârșit sensul metafo- 
relor lui Antim, putem să vorbim încă mult timp despre sensurile 
creației sau ale luminii în opera sa, pentru că profunzimea 
cuvintelor sale este inepuizabilă. 

Antim ne demonstrează că arta vine dintr-un izvor interior 
de frumusețe și nu este lipsită de conștiință. Cuvântul este 
imaginea unei realităţi, care nu duce lipsă nici de sens, nici de 
raționalitate, frumuseţe sau încărcătură cognitivă, adică de posi- 
bilitatea de a fi gândită și exprimată în ceea ce reprezintă ea 
pentru ființa umană. 

Cuvântul său nu transfigurează realitatea, ci transfigurează 
sufletul care percepe această realitate. A spune că realitatea poate 
fi transfigurată prin cuvânt, înseamnă a accepta că ea rămâne (în 
ea însăși) urâtă, lipsită de sens și de propria sa rațiune de a fi ceea 
ce este, înseamnă că Dumnezeu a creat ceva ce este nedesăvârşit 
și are nevoie de imaginația omului ca să o transforme, în mod 
iluzoriu. Dar acum nu e vremea pentru ca lumea să fie transfi- 
gurată, ci omul are nevoie de transfigurare interioară prin cu- 
vânt, prin cuvântul care înțelege lumea. 

Vedem cum concreteţea plasticizantă a limbajului antimian 
ascunde o filosofare înaltă și o gândire abstractă de mare finețe, 
care urmărește sensul deplin al creaţiei. Cuvintele, expresiile 


metaforice, până și acolo unde, la prima vedere, credeam că ar fi 


%% Tudor Vianu, Studii de stilistică, ediţie îngrijită, cu studiu intro- 
ductiv şi note, de Sorin Alexandrescu, Ed. Didactică şi Pedagogică, 
Bucureşti, 1968, p. 376. 

vorba de simple figuri de stil, se mulează ele însele după logica 
şi plastica interioară a unei realităţi, care se adresează atât simţu- 
rilor propriu-zis, cât şi cugetării celei mai profunde. La Antim 
putem vorbi cu adevărat de metafore revelatorii, pentru că multe 
din ele au un sens mult mai adânc decât în aparenţă. Şi astfel, 
conținutul informațional al mesajului său este infinit mai bogat 
decât poate părea la prima lectură, dar principalul este că recep- 
tarea lui nu se bazează numai pe o inteligență aparte, ci şi pe o 
iubire şi o înţelegere cu auzul inimii: „vă pohtesc ca să vă 
deșchideți urechile inimilor voastre”, spune Antim. 

Credem că opera lui Antim Ivireanul are o frumusețe stili- 
zată de multe ori până la sublim, tocmai pentru că el priveşte 
lumea ca pe o plasticizare, ca pe o concretizare a gândului plin 
de iubire al lui Dumnezeu, și, în același timp, ca pe o creaţie 
nesfârşită a Lui — Care a creat şi creează în continuare, o lume 
spirituală și materială în același timp. Limbajul lui are plasti- 
citatea pe care o are și universul în sine, este, concomitent, un 
limbaj concret, dar şi spiritualizat, metaforic și realist, plastic și 
inefabil. Cu alte cuvinte, arta, creația umană, pentru Antim, este 
un corespondent al creației dumnezeieşti, care răspunde, care 
dialoghează cu eternul şi cu frumosul integral. 

Oamenii sunt creatori tocmai pentru că Dumnezeu creează 
la infinit. „În om, chipul lui Dumnezeu constituie izvorul nesecat 


al puterilor [sale] creatoare”+%. Iar puterile creatoare ale sufletu- 


%9 Antim Ivireanul, Opere, ed. cit., p. 98. 
40 Arhim. Iustin Popovici, Omul și Dumnezeu-Omul..., op. cit., p. 50: 


„In om, chipul lui Dumnezeu constituie izvorul nesecat al puterilor 

lui omenesc se descătușează pentru că „sufletul este nostalgie 
după Dumnezeu'+!. 

Sau, după cum scria Dostoievski, omul are sădit în sufletul 
său idealul frumosului: „Cum însă Hristos purta în sinea Lui şi 
în cuvântul Lui idealul frumosului, atunci a hotărât: E mai bine 
să se sădească în suflet idealul frumosului”*%, al frumosului care 
are putere mântuitoare, pentru că „frumosul va salva lumea”4%. 
Frumosul în opera lui Antim are putere soteriologică, conferită 
în mod conştient și programatic, de însuşi autorul predicilor, un 
fin cunoscător al psihologiei umane și un gânditor subtil, care 
scrutează adâncurile revelaţiei naturale. 

În conformitate cu această concepție — detaliată în predici — 
despre existență, Antim nu privește universul cu o nostalgie 
descurajată, nici cu regretul paradisului pierdut, ci cu conștiința 
celui regăsit. El vede frumuseţea lumii atât de poetic, pentru că 
întrevede prin ea adevărata frumuseţe sempiternă a lumii spiri- 
tuale, lumina după care au alergat şi aleargă toţi cei ce cred în ea 
și aşteaptă revelarea ei deplină: „Pentru care lucru mie mi se pare 
a fi Părinţii cei de demult asemenea acelora pre carii îi ia şi-i 
învăluiaște furtuna cea de noapte pre mare și văd lumină oare 
unde, departe, într-un loc de nădejde pusă, spre care silesc să o 


ajungă cei învăluiţi; şi adese[a] cu ochii cătră dânsa privesc şi 


creatoare ale nostalgiei după Dumnezeu, graţie cărora el se poate face pe 
sine o ființă veșnică” (citat integral). 

461 Idem, p. 60. 

462 Cf. Arhim. Paulin Lecca, Frumosul divin în opera lui Dostoievski, op. 
cit., p. 43. 


%3 Idem, p. 16. Este tot un citat din scrisorile lui Dostoievski. 

pânzele le îndreaptă ca să meargă (pe cât pot) într-acolo; și aceia, 
de nu pot amintrilea, cu ochii și cu sufletul o cuprind. Așijderea 
și Părinţii noștri cei de demult, întorcându-ș ochii spre lumina 
cea adevărată, spre Domnul nostru lisus Hristos (care cu lumina 
Sa umbra și întunerecul lumii aceștiia l-au stricat) cu smerenie-ș 
[în]tindea mânile sale şi spre Aceia din tot cugetul doriia și spre 
Aceia degrab ca să sosească pohtiia...” 464, 

Pentru el (ca şi pentru ceilalți scriitori isihaști, ca Neagoe 
Basarab -— și e adevărat că „Antim scrie ca Neagoe Basarab”45), 
arta nu are numai rolul de a transcende, de a ne transcende, ci și 
pe acela de a surprinde prezenţa în lume a frumosului nediscur- 
siv, a frumosului logosific, având un sens şi o logică supramun- 
dană, explicată prin prezenţa lui Dumnezeu în lume, ca Creator 
și Proniator al ei. 

De exemplu, stelele pe care Antim le îmbracă atât de frumos 
cu poezie sunt cele prin care Dumnezeu a chemat la credință 
toate neamurile, căci „rădică-ţ ochii puţine! şi vei vedea pre ceriu 
stea noao, care mărturiseşte lumii nașterea Domnului "4%. 

Eminescu numea bolta înstelată „catapeteasma lumii”, iar 
Antim cu adevărat ne prezintă cerul ca pe o catapeteasmă, ca o 
„tâmplă de argint”, sugerând faptul că Dumnezeu a zidit 
universul plin de frumusețe, pentru ca, prin această catapeteas- 
mă cosmică omul să intre la Dumnezeu, să ajungă la ideea de 


Principiu Absolut al lumii și de Creator Atotputernic, iar Dum- 


%4 Antim Ivireanul, Opere, ed. cit., p. 110-111. 
465 Dan Horia Mazilu, Introducere în opera lui Antim Ivireanul, op. cit., 
p. 124. 


46 Antim Ivireanul, Opere, ed. cit., p. 200. 

nezeu să intre prin poarta sensibilităţii lăsată deschisă, înapoi, în 
inima omului. 

Pentru aceasta, stelele au slujit la nașterea Domnului, căci 
au arătat pe Cel care, fiind „Soare al dreptăţii ce au răsărit din 
pântecele Fecioarei”+”, însă „pentru noi au închis razile strălu- 
cirii Sale” și S-a născut Prunc. Stelele au arătat pe Soarele şi 
Împăratul lor (cum zice Antim), pe lisus, „Haina cea în chip de 
stea şi preastrălucită”1%, celor ce nu-L cunoşteau pe El a fi 
Dumnezeu. 

Antim ne pune înaintea ochilor minţii această catapeteasmă 
siderală, pentru ca, prin iubirea de lumină și frumuseţe, să ne 
înălțăm cu gândul la Creatorul acestei armonii sublime, și prin 
poezia naturii și prin arta cosmică, să-L privim pe Dumnezeu, 
Autorul ei. Antim încearcă să facă să transpară, prin această 
catapeteasmă a cerului și a aștrilor cerești, frumuseţea adevăratei 
lumi eterne. Descrierile antimiene au calitatea de a surprinde 
evanescenţa lumii de acum, dar şi adierea unor zori ai luminii 
Sale celei neînserate. 

Frumuseţea cerului înstelat a lăsat-o Dumnezeu să fie ca un 
model pentru a înțelege frumuseţea și atotputernicia Sa. Prin 
stele a chemat Dumnezeu pe Magi (numiţi şi Înţelepţi sau 
Filosofi) — care reprezentau înţelepciunea popoarelor — la închi- 


narea înaintea Lui şi tot prin luminătorii cerești înțelege Antim 


47 Idem, p. 126. 

468 Idem, p. 10. 

4 Cuvioşii Teolipt al Filadelfiei și Nicodim Aghioritul, Paraclisul şi 
Acatistul Sfântului Nume al lui Iisus, trad. de Diac. Ioan. I. Ică jr., Ed. Deisis, 
Sibiu, 2001, p. 37. 

Ivireanul să își înduioșeze auditoriul, îndemnându-l la credinţă. 
Nenumăratele comparații între aştrii cereşti și lumea spirituală, 
prezente în opera lui, ne conduc către această concluzie inevita- 
bilă. 

Dar nu numai lumea e o catapeteasmă, dincolo de care se 
află Raiul, pentru cei ce îl doresc, ci şi cuvântul alegoric sau tainic 
al scriitorului, metafora antimiană este și ea o catapeteasmă, 
pentru frumusețile indescriptibile ale creaţiei dumnezeiești, pen- 
tru lucrurile inexprimabile sau greu exprimabile. Pentru Sfântul 
Antim, ca, de altfel, pentru toţi scriitorii noştri religioși, timpul 
nostru este anticamera veșniciei sau lumea în care trăim nu este 
decât o anticameră a „cămării de nuntă”, pridvorul Raiului şi 
tinda Bisericii, în care omul stă de când a fost alungat din Eden: 
„Aşa şi Raiul iaste zidit de Dumnedzău sus la râsărit, pre munți 
înalți și frumoși, unde-s vănturi vesele, nice foarte calde, nice 
foarte râci, și văzduh luminat. Că Raiul stâ mai sus de pământ, 
ca o curte împârăteascâ mai sus decăt alte case. lară pământul 
acesta stă gios, făcut numai pentru fieri şi pentru dobitoace, unde 
fu gonit Adam, pre carele şi noi acmu lâcuim'+70. 

Dar dacă pământul „făcut numai pentru fiare și pentru 
dobitoace” — cum zice Varlaam și cum afirmă Biserica — este atât 
de minunat, „dacă pridvoarele Sfintelor (adică universul sensibil 
- n.n.) sunt aşa, iar tindele Bisericii sunt atât de cinstite şi de 
înalte, încât întunecă ochii minţii noastre cu străfulgerarea fru- 


museții lor, cum vor fi Sfintele Sfintelor?”+1. Văzând frumuseţea 


17 Varlaam, op. cit., p. 303. 
“1 Sântul Vasile cel Mare, op. cit., p. 84. 

creaţiei, omul își poate face o idee despre frumusețea lumii 
spirituale și eterne. 

Funcţia artei nu este deci aceea de a ne transcende pe noi 
într-o lume spirituală (cum se spune adeseori), în mod secvențial 
și aleatoriu (un fel de teleportare teleghidată), căci nici nu poate 
arta să facă aşa ceva, ci aceea de a ne face pe noi sensibili la 
prezenţa spiritualului inefabil care există în noi, în lume și în 
lucruri. 

Omul este chemat să se transfigureze și, odată cu sine, să 
transfigureze întreaga creaţie, după cum se străduia să de- 
monstreze și Dimitrie Cantemir în Divanul său: „...toate lucrurile 
macrocosmosului sunt pieritoare și coruptibile, în timp ce micro- 
cosmul [omul], prin harul dumnezeiesc pe care-l are, poate ca pe 
toate cele coruptibile și pieritoare să le prefacă în necoruptibile, 
veșnice şi permanente, iar prefăcându-le, să le moștenească pe 
vecie. Cum asta? În felul următor: prefăcând lumina lumii în 
lumina credinţei, adică în soarele ce nu apune niciodată; cu alte 
cuvinte, făcând prin credință din Dumnezeu lumina sa proprie, 
precum se arată în Apocalips (21, 23 [25]): «Lumina lui este 
Mielul [...], căci acolo nu va fi niciodată noapte», şi în Isaia (60, 
20): «Soarele lui nu va apune niciodată»; şi se va preface într-o 
preastrălucitoare lumină a luminii, precum zice: «Va fi lumina 
lunii ca a soarelui, iar lumina soarelui înșeptită» (Is. 30, 26). 

Tot așa firmamentul, adică cerul macrocosmosului, să-l 
prefacă microcosmosul [adică omul] într-un firmament adevărat, 
adică în nădejdea credinţei care este mai puternică şi mai neclin- 
tită decât firmamentul, fiindcă cerul va trece, dar nădejdea nicio- 


dată, după cum Insuși Domnul mărturisește: «Cerul şi pământul 

vor trece, însă cuvintele Mele nu vor trece» (Mt. 24, 35), adică 
nădejdea pe care ne-a dat-o El nu va trece. lar că nădejdea va 
deveni firmament, adică un «cer nou», mărturisește loan: «Și am 
văzut un cer nou şi un pământ nou» (Apoc. 21, 1). 

Cu alte cuvinte, acel cer este întărirea şi împlinirea nădejdii, 
precum adeverește Apostolul: «Cer nou și pământ nou așteptăm, 
după făgăduinţa Lui» (II Pt. 3, 13). De asemenea [să prefacă] 
apele, adică marea, care se interpretează <amăreală> şi <tulbu- 
rare>, pe care mare să o secătuiască prin căldura credinţei, ca să 
piară cu totul din jurul omului şi să nu mai fie, așa cum 
mărturisește loan Teologul: «Şi nu va mai fi mare» (Apoc. 21, 1), 
adică în noul cer și pe noul pământ să nu mai fie amărăciune și 
supărare. 

Mai departe, poamele și semințele macrocosmosului sunt 
ca şi faptele bune și cele rele ale microcosmosului, adică precum 
le va semăna [omul] în lumea aceasta, așa le va culege în lumea 
cealaltă; despre aceasta Solomon spune: «Vor mânca roadele căii 
pe care și-au ales-o» (Prov. 1, 40), iar despre faptele deșarte este 
scris: «Vânt au semănat și nimicirea lor [le] va urma lor» (Os. 8, 
7) sau «Cei ce seamănă cu lacrimi, cu bucurie vor secera» (Ps. 125, 
5). În legătură cu aceasta aflăm și în Legea veche: «Nu va trăi 
omul numai cu pâine, ci şi cu orice cuvânt ieșit din gura lui Dum- 
nezeu» (Deut. 8, 3; Mt. 4, 4; Lc. 4, 4). Aceasta, dar, este pâinea ce- 
rească și hrana îngerească. 

Microcosmosul [omul] trebuie apoi să prefacă soarele ma- 
crocosmosului în soare veşnic, adică în înţelepciune dumne- 
zeiască. Despre aceasta zice Apostolul (I Cor. 3, 19): «Nebunie 


este înaintea lui Dumnezeu înțelepciunea lumii», adică lumina 

solară a lumii, care este întuneric, în faţa Mielului, Care este 
Soarele dreptăţii, adică în faţa luminii lui Dumnezeu, dacă nu se 
va preface în credința deplinei înţelepciuni, adică în lumina sau 
în soarele pe care îl arată nădejdea. 

lar luna, tovarășa soarelui, când plină și când dispărută, 
arată imperfecţiunea și deşertăciunea celor vremelnice, pe care o 
împlineşte soarele, împrumutându-i din lumina sa. Prin aceasta 
se înțelege că veșnica înțelepciune este aceea care trebuie să 
împlinească [pe] cele ce acum sunt deșarte și goale: adică «se va 
face lumina lunii, ca şi a soarelui» [Is. 30, 26], cu alte cuvinte, 
fiecare cap lipsit de înţelepciune și de cunoaştere se va umple [de 


lumină]... 42. 


+2 Dimitrie Cantemir, Divanul..., op. cit., p. 299-301. Autorul a 
înfățișat același lucru chintesenţiat, și anterior în lucrare (vezi p. 245-246), 
unde înțeleptul, dialogând cu lumea, îi spune: „Tu eşti creaţia și făptura 
veșnicului Împărat, înfrumuseţată întru toate podoabele tale — pentru că 
Dumnezeu nu face nimic urât sau displăcut — desăvârşită întru toate, în 
decurs de şase zile, după cum scrie Moise, cel mai vechi dintre toţi istoricii. 
Tu ești numită macrocosm, prototip și model al microcosmosului, adică al 
omului; de aceea toate podoabele care se găsesc în tine pot să se explice ca 
fiind ale omului și toate cele ale omului ca fiind ale tale. 

Astfel, mai întâi în tine este lumina, care corespunde la om cu 
credinţa, în tine este tăria de deasupra, adică cerul, care la om este nădej- 
dea. În tine apele de deasupra, care la om sunt grijile lăsate de Dumnezeu, 
apoi apele de dedesubt, care sunt tulburările ce vin de la trup; în tine este 
pământul — la om trupul. Ierburile și copaci înseamnă faptele bune; se- 
minţele şi roadele tale sunt virtuțile şi milosteniile. 

Soarele este imaginea înţelepciunii celor veșnice, iar luna imaginea 


lucrurilor temporale. Peştii, care stau totdeauna în apă, sunt umilințele, 

Prin urmare, ca scriitor şi filosof duhovnicesc, nici Sfântul 
Antim Ivireanul nu este — în mod evident — un adept al artei ca 
joc secund platonic, nici al artei gratuite. Pentru el, arta este ceva 
impregnat în univers ca şi în ființa umană. Capacitatea de 
receptare a frumosului a fost creată de la început, ca funcție 
intrinsecă a sesizării umane. 

Nu trebuie să fie subiectul adoraţiei, pentru că „arta nu este 
superioară omului”**, cum recunoștea marele poet modernist 
Nichita Stănescu, sau, altfel spus, „operele poesiei și ale artei nu 
sunt decât emanaţiuni parţiale din comorile spirituale mult mai 
bogate ale poeților şi artiștilor”. Omul, ca ființă rațională, este 
un logos superior lumii întregi, iar capacitatea lui creatoare este 
infinită (dezvoltându-se la infinit), astfel încât ceea ce noi numim 
arta acestei lumi, nu este decât o mică parte a acestei energii crea- 
toare întrupată (devenită manifestă), o parte infimă, am putea 
spune. 

Nu trebuie să privim opera lui Antim ca pe un fel de artă 
angajată, încercând să o înghesuim, strivind-o, în concepte 


literare ce nu i se potrivesc. Creaţia lui nu priveşte din pers- 


păsările zburătoare sunt contemplaţiile cele cerești; animalele neraționale 
sunt ajutorarea și miluirea săracilor; târâtoarele, adică animalele care se 
târăsc pe pântece, sunt suferințele durerilor altora; sălbăticiunile înseamnă 
meditarea la demoni și la răutate”. 

+5 Nichita Stănescu, Antimetafizica (însoțit de Aurelian Titu Du- 
mitrescu), ediția a II-a, Ed. Alfa, București, 1998, p. 166. 

+4 Mihai Eminescu, Fragmentarium, ediţie după manuscrise, cu va- 
riante, note, addenda şi indici de Magdalena D. Vatamaniuc, Ed. Ştiinţifică 


și enciclopedică, București, 1981, p. 542. 

pectivă unilaterală, ci are în vedere şi logica şi rațiunea şi utilita- 
tea și frumusețea și armonia și estetica, care converg în opera lui, 
care sunt congruente. Aceasta este utilitatea frumosului în pre- 
dicile sale — intrinsecă naturii logice și teologice a discursului —, 
aceea de a ne invita să cugetăm mai presus de el, către sublim, 
urcând treptele acestui sublim la infinit. În același timp, suntem 
de acord, în ceea ce-l privește pe Antim și literatura veche, cu 
afirmația că, „de vreme ce suntem siliți să proiectăm asupra 
textului istoria şi cultura noastră, cu scopul de a ni-l apropia într- 
un fel oarecare, cel puțin această proiectare să evite primejdia 
analogiilor simplificatoare şi a justificărilor mitice”%5, spre care o 
lectură superficială este mai întotdeauna tentată să se îndrepte. 
Arta — aşa cum o concepe Antim și orice scriitor sau artist 
religios — are rolul de a ne conduce spre Dumnezeu. Am făcut 
această analiză hermeneutică pe textul antimian, pentru a vedea 
cât de mult a mizat autorul său pe frumos, pe magnific, pentru 
ca să trezească spiritele la dorirea adevăratei frumuseți inaliena- 
bile. Pentru scriitorii bisericești, „hermeneutica, exegeza biblică, 
chemată să descifreze sensurile textului şi cele definite de 
contexte [...] trebuie să fie de origine sacră”+%6. Antim păstrează 
foarte atent tradiţia — după cum am văzut — și nu se depărtează 
de sfințenia izvorului biblic, cunoscând fără îndoială și el, la fel 
de bine ca și Dosoftei şi ceilalţi scriitori Ierarhi, că „înţelesul în 


Sfânta Scriptură este împătrit”+7. 


475 Paul Zumthor, Încercare de poetică medievală, cu traducere şi prefaţă 
de Maria Carpov, Ed. Univers, București, 1983, p. 42. 
+6 Dan Horia Mazilu, Recitind..., vol. I, op. cit., p. 433. 


477 Ibidem. 

Autorul are însă marele talent de a încadra, în metafore şi 
în imagini extrem de concentrate, adevăruri și idei mistice, cu o 
mare finețe și subtilitate, care denotă şi o bună cunoaștere a 
psihologiei umane: el evită faptul de a bombarda în permanenţă 
cu dogme un auditoriu creștin care nu mai are atenţia şi 
profunzimea celui ce asculta omiliile Sfântului loan Gură de Aur 
sau ale Sfântului Grigorie Palama. De aceea, recurge și la 
sensibilizarea acestui auditoriu prin poezie, prin care el exprimă 
dogme ortodoxe, dar mai ales îi face pe oameni atenţi la dogma 
cea mai înaltă, a lui Dumnezeu ca iubire, pentru că „dragostea 
iaste [...] temeiul și vârful tuturor bunătăților, care uneşte pre 
mulți întru una şi face cale cătră Dumnezeu tuturor celor ce o 
iubesc” şi „porunca cea dintâi și cea mai mare iaste pentru 
dragoste”. 

Prin punerea în lumină a frumuseţii, a sublimităţii cu care 
Dumnezeu a îmbrăcat toate lucrurile Sale şi întreaga făptură, 
Antim nu vrea să spună decât că „dragostea iaste singur 
Dumnezeu” 4%, Cel care are pururea „urechile milostivirii dum- 
neze[i]ești”+1 deschise către oamenii care sunt principalii bene- 
ficiari ai acestei creații. 

Mitropolitul scriitor îmbracă teologia cu poezie, pentru a 
revela poezia inegalabilă a vorbirii despre Dumnezeu și despre 
faptele Lui. Aceste fapte ale lui Dumnezeu — cum se spune în 


limba române veche — reprezintă întreaga creație. După Sfinţii 


“5 Antim Ivireanul, Opere, ed. cit., p. 48. 

17 Idem, p. 53. 

148 Idem, p. 39. Cf. I In. 4, 16: „Dumnezeu este iubire”. 
481 Idem, p. 111. 

Părinţi, universul este concretizarea, plasticizarea cuvintelor lui 
Dumnezeu. Sau, altfel spus, toate lucrurile din univers, toate cele 
aduse întru ființă, sunt cuvintele întrupate ale Cuvântului, 
deoarece, conform Sfântului Maxim Mărturisitorul, se poate 
vorbi de o întreită întrupare a Cuvântului lui Dumnezeu: în 
natură, în Scriptură şi în Hristos (ultima şi cea mai deplină 
revelare a Sa). 

Cuvintele omenești sunt creatoare în măsura în care 
dezvăluie taine ale cosmologiei, ale creaţiei și ale ființării tuturor 
lucrurilor din univers, precum și sensul lor în eternitate, prin care 
iese la lumină adevărata lor frumuseţe. După cum Magilor (şi 
lumii întregi) „au arătat steaoa pe Hristos, cum că S-au născut” 482 
şi L-au aflat pe Dumnezeu, la fel şi Antim ne propune o astro- 
nomie mistică, o lectură a literelor de lumină, care să ne arate 
drumul înapoi spre Paradis, cel scris — am putea spune — „cu 
slove de stele”45. Frumuseţea și luminescenţa creaţiei reprezintă 
astfel de indicatoare în calea către veşnicie: Dumnezeu ne-a pre- 
sărat drumul cu făclii, atât spirituale, cât și materiale, dar trebuie 
să nu ne rătăcim în noaptea păcatului. De altfel, această atitudine 
identitară creştină s-a păstrat în literatura noastră până târziu, 
după cum s-a văzut în capitolul precedent. 

Cuvintele lui Dumnezeu întrupate sunt cosmosul, uni- 
versul întreg, iar cuvintele omului (care este după chipul Său) 
sunt creatoare, când întrupează, la rândul lor, frumuseţea uni- 


versală, când plasticizează și întrupează adevărul. 


482 Idem, p. 64. 
483 Idem, p. 114. 

Pentru oameni, „Cuvântul trup S-au făcut”, ca şi ei să se 
facă, la rândul lor, cuvinte atotcuprinzătoare, care să iubească, să 
înțeleagă şi să exprime orice aspect al vieţii, care să cuprindă 
toată realitatea vieţii, cea imediată și cea spirituală, fiind pre- 
gătite pentru infinitul ei. După asemănarea acestui Cuvânt, și 
cuvântul creator instrumentat de om se face trup, operă de artă, 
spre împodobirea cu frumuseţe a celor ce se delectează citind sau 
privind spre frumosul generat de artist. Nichita Stănescu spunea, 
adânc şi inspirat: „Eu sunt un cuvânt care se rosteşte/ lăsând în 
urma lui un trup“; un trup poetic, care urmează să mărtu- 
risească, măcar în parte, adevărul vieţii lui. El nu este un trup 
care moare şi lasă în urmă un cuvânt, adică poezia sa, ci 
dimpotrivă, el este un cuvânt care se rostește și se rosteşte veșnic, 
iar ceea ce lasă în urmă este un biet trup de cuvinte, de care până 
la urmă se dezbracă și care spune prea puţin despre rostirea sa 
eternă, despre fiinţa sa înveşnicită. Reușește însă să lase în urma 
sa parfumul sufletului său, înveșmântat în trupul operei sale, 
pentru a da mărturie despre spiritualitatea sa. Cu cât acest 
parfum este mai puternic, cu atât spiritualitatea lui este mai 
autentică. Ne alăturăm, în acest sens, celor care consideră că 
mireasma cuvintelor lui Antim este unică şi inegalabilă în felul 
său. 

Putem spune, din această perspectivă, că Antim a aflat 
cuvântul ce exprimă adevărul. Cu cât omul se aseamănă mai 


mult lui Dumnezeu, cu atât mai mult cuvintele lui sunt creatoare; 


4% Idem, p. 122, cf. In. 1, 14. 


485 Poemul Inaintare, din volumul Epica magna. 

pentru că omul trebuie să întrupeze adevărul, fiind chip al 
Adevărului, și înțelegând poezia ascunsă în univers, pentru a se 
ralia la această viețuire (ființare) poetică, prin care conversează 
cu logosul universal, dar îl depășește ca şi calitate a ființei sale 
raționale: „...în chip poetic, locuieşte/ Omul pe acest pământ./ 
[...] Şi totuși/ Umbra nopții cu stelele ei,/ Dacă pot vorbi astfel, nu 
este mai pură decât/ Omul, această imagine a Divinităţii 46, 
Adevărul însuși este creator, este poetic, este poezie şi 
„esenţa limbii trebuie înţeleasă pornind de la esența poeziei și nu 
invers. [...] Limba originară este poezia ca ctitorie a ființei”+”. 
Lumea a fost creată poetic și esența lumii este poetică. De aceea 
şi esența limbii, care vrea să scoată la lumină nestematele fru- 


museții din adâncul lumii, al vieţii şi al experienţei, este poezia“:. 


48 Friedrich Hölderlin, apud Martin Heidegger, Originea operei de 
artă, trad. şi note Thomas Kleininger și Gabriel Liiceanu, cu studiu 
introductiv de Constantin Noica, Ed. Humanitas, București, 1995, p. 215. 

437 Idem, p. 232. 

48 Am putea spune și mai mult, anume că „una dintre ideile cu 
privire la artă vehiculate din vechime a fost şi aceea că arta este 
prerogativa omului, este ca o «limbă maternă a neamului omenesc», ce s- 
a născut aproape concomitent cu omul, ca expresie a facultăților lui 
sufleteşti. Faptul că ea este de expresie spirituală a făcut ca cea mai aleasă 
manifestare a ei să o cunoască în mediul optim de dezvoltare a spiritului, 
în sânul Bisericii, unde se transfigurează în laudă închinată lui Dumnezeu. 
[e] 

Însăși umanitatea este chemată spre înalt și atinge nivelul Frumu- 
seții divine care se face cunoscută atât la începutul Revelaţiei biblice (Fac. 
1, 2), cât și la sfârșitul ei (Apoc. 22, 5) — când se spune că Dumnezeu va fi 


Cel ce o va lumina. [...] Primul cuvânt al Bibliei «Să fie lumină» este astfel 

Poezia — ca frumuseţe și sesizare a frumuseţii!” — este un 
veșmânt necesar celui care Îl face cunoscut și Îl laudă pe Dum- 
nezeu, pentru ca și acela să fie „îmbrăcat în lumină și strălu- 
cire”+%, precum se cuvinte a sta „înaintea Împăratului celui 
vecinic” Il. 

Omul a fost creat și este, în mod firesc, o fire poetică“?. 
Atunci când descoperă tainele universului şi ale naturii sale, el 
descoperă o frumusețe poematică, pe care nu o poate exprima 
decât ca poezie — nu neapărat ca tehnică poetică, ci ca expresie a 
straturilor de adâncime ale ființei sale. Poezia unei limbi exprimă 


originaritatea limbii şi a ființei umane, ca ființă rațională, creată 


și ultimul: «Să fie Frumuseţe». Omul nu poate decât să devină în întregime 
o doxologie însuflețită, pnevmatizată: «Slavă Tie, Celui ce ne-ai arătat 
nouă Lumina!»”, cf. Drd. Alexandru Marcel Sabău, Cultivarea frumosului 
în viața creștinului ortodox, în rev. Studii Teologice, seria a Il-a, XXXIII (1981), 
nr. 3-4, p. 275 şi 278, apud Pr. Dr. Constantin Duţu, op. cit., p. 182, n. 1393. 

Autorul afirmă în continuare că arta „pregătește sufletul pentru 
religie, situându-l în comuniune deodată cu pământul și cu cerul — mai 
precis, îndeplinește menirea de indicator călăuzitor din lumea sensibilă 
spre cea spirituală și eternă (infinit sesizabil în finit)”, cf. Ibidem. 

189 De altfel, estetică vine de la aoOnruos, însemnând sensibil, cel 
care are facultatea de a simți şi de a înţelege, inteligent, fin, subtil. 

4% Antim Ivireanul, Opere, ed. cit., p. 11. 

*!1 Ibidem. 

+2 Într-o lucrare anonimă apărută la Sevilla în 1627, Panegyrico por la 
poesia, se afirmă, la un moment dat, că „Înşine noi, oamenii, suntem, după 
Pavel (Efes. 2, 10), poemul lui Cristos”, cf. Ernest Robert Curtius, Literatura 
europeană şi Evul Mediu latin, în româneşte de Adolf Armbruster, cu o 


introducere de Alexandru Duţu, Ed. Univers, București, 1970, p. 639. 

după chipul Frumuseții, al Logosului divin. Cuvântul S-a făcut 
trup pentru ca omul să devină cuvânt. Un cuvânt înmiresmat cu 
tainele creației. 

Omul este încoronarea creației şi el recapitulează în sine 
frumuseţea întregii creații*?. În el luminează Dumnezeu ca un 
soare, cerul minţii lui este iluminat de Aștrii înțelepciunii și ai 
sfinţeniei, în timp ce pământul inimii lui este iubirea care rodeşte 
sub înrâurirea căldurii harice și a luminii dumnezeieşti. Pentru 
aceasta omul este un macrocosmos în microcosmos, deoarece 
întruchipează atât frumusețea spirituală, cât și frumusețea cos- 
mică, a universului sensibil, empiric. El este chiar mai mult decât 
atât, și anume un microteos (după credinţa Sfinților Părinţi), 
adică un mic dumnezeu, după asemănarea Creatorului Său. 

Antim este un poet plin de culoare, ale cărui cuvinte au 
forță creatoare. El pictează în cuvinte pentru că el crede în 
logositatea lumii — în caracteristica sa esenţială de a fi creaţie a 
Cuvântului prin cuvântul Său — cât şi în capacitatea cuvântului 
de a fi matrice rațională a lumii. 

Cuvântul, în inefabilitatea sa, este păstrător al icoanei 
primordialităţii. În el este prezervată imaginea universului inci- 
pient, prospețimea creaţiei, el are adierea primăvăratică a vieții 


și a existenţei abia răsărite ex nihilo. Citindu-l pe Antim, poți 


1% „Vrând să arăţi, Cuvinte, o înțelepciune mai mare decât cea dintâi 
(cea prin care ai creat întregul univers —n.n.), l-ai plăsmuit pe om din cele 
gândite și simţite ca pe o lume mare, prin puterile lui, în cea mică și ca 
epilog al cuvântului Tău, care e toată lumea [universul], și l-ai pus în Rai 
ca închinător al Puterii Tale...”, spune o cântare bisericească, cf. Teolipt al 


Filadelfiei şi Nicodim Aghioritul, op. cit., p. 29. 

sesiza, în cuvintele sale, tăria miresmelor din flori „cu multe mi- 
rosuri”'*4, bogăţia rodurilor îmbietoare ale pământului, „dulcele 
glas”* al păsărilor, lumina stelelor străbătând adâncul nopții, 
cât și adâncul conștiinței umane în care se reflectă cu adevărat, 
toată lumina lumii, toată frumuseţea ei. 

Conştiința umană este o materie transparentă pentru 
această strălucire cosmică, o mare pe cât de adâncă, pe atât de 
translucidă, putându-se lumina până în cele mai ascunse profun- 
zimi, un întuneric care se lasă aprins de lumina Dumnezeirii. 

Taina fecioriei creației nu se luminează decât prin cunoaş- 
terea Creatorului ei, a Celui care S-a născut din Fecioară, ca să 
restaureze pe om şi întreg universul. În miturile păgâne, 
niciodată cosmosul nu apare ca rodul curăției, pur și nevinovat, 
ci ca fiind rezultatul unui act erotico-sexual sau conflictual. 

Aproape simptomatic, cosmogoniile păgâne sunt asimilate 
unor gesturi sexuale umane, în care se imprimă semnificații 
întemeietoare și funcție germinativă cosmosului, prin hiperboli- 
zarea lor. Universul este astfel iremediabil afectat de o amprentă 
genetică negativă, haotică, rea, pentru că scenariul erotic pri- 
mordial stă sub semnul aleatoriului, al hazardului şi al violen- 
tei. Lumea, cosmosul, apare dintr-un gest nesemnificativ, mo- 
dest, vulgar sau plin de cruzime. 

Drept urmare, universul este lipsit de demnitate și este, prin 
însăși firea sa coruptibil, ceea ce nu se întâmplă în Creştinism, 


unde firea creată de Dumnezeu, oricare ar fi ea, este și rămâne 


%4 Antim Ivireanul, Opere, ed. cit., p. 19. 


41% Ibidem. 

pentru eternitate bună, inclusiv natura demonilor, cu toate că, 
prin voinţă liberă, ei şi-au alterat sensul îndumnezeirii veşnice. 

Prin urmare, lumina pe care o iradiază cosmosul în opera 
lui Antim ilustrează taina fecioriei, a curăţiei și a sfinţeniei care 
stă la temelia creaţiei. Cuvântul auroral al lui Antim se vrea a fi 
un peisaj ilustrativ al acestei taine. Metafora antimiană este, în 
sine, o definiție dogmatică, un discurs concentrat în dogma crea- 
tiei. Cerul înstelat și aștrii cerești au savoarea aurorală a primor- 
dialității, dar sunt, în același timp, paradigme ale eshatonului, 
icoane ale veșniciei în care cosmosul va fi restaurat pentru 
totdeauna, recreat mai frumos decât la început, întrucât va fi 
transfigurat de către Dumnezeu. 

Nu același lucru se poate spune despre mare sau despre 
iarnă. Acestea sunt două realități care sunt asumate într-o altă 
sferă semantică creștină, împreună cu „valea plângerii” (vom 
vorbi despre ea în opera lui Antim). Această temă a deșertăciunii 
lumii (vanitas vanitatum), coroborată cu formula hrisostomică 
„ubi sunt qui ante nos”, a străbătut veacurile şi cultura întregii 
Europe, după cum a arătat Ramiro Ortiz, ajungând la stilizarea 
sintetică a lui François Villon: „Mais ou sont les neiges d'an- 
tan? oe, 

Calitatea lor esențială, a mării și a iernii, este tensiunea 
interioară pe care o presupun, aşteptarea pe care o imprimă, 
dorul după serenitate în locul tempestei și după primăvara 


învierii universale, în locul iernii. Marea zbuciumată şi iarna 


36 Cf. Doina Curtipăceanu, „Fortuna labilis” din învățăturile lui Neagoe 
Basarab, în vol. Neagoe Basarab (1512-1521). La 460 de ani de la urcarea sa pe 


tronul Ţării Româneşti, Ed. Minerva, Bucureşti, 1972, p. 390. 

geroasă, pământul îngheţat și „valea plângerii” sunt lacrimile 
firii aflate în exil. Exodul acesta din veșnicie, pentru a suporta 
contorizarea vremii, a timpului volant, are ca trăsătură de fru- 
museţe dorul după reînveșnicire. 

Calitatea poetică a creaţiei nu este o viziune exterioară a au- 
torului, suprapusă sau impusă prin vigoarea artistică şi plastică 
a acestuia, ci ea rezidă din natura ei înseși, din inocenţa ei 
genetică, din puritatea care o caracterizează, pentru că astfel a 
fost creată de Cel care este Începătorul a toată fecioria şi curăţia. 
Feeria naturii este un reflex estetic al frumuseţii ei interioare. 

Credem însă că orice poet, atunci când redescoperă frumu- 
sețea lumii, prin sensibilitatea inimii sale, ne face să ne apropiem 
de gustul unui univers abia creat, fie ascultând „gânguritul de 
izvoare”*Y, fie auzind „cum iarba crește”4%, fie privind „luna [...] 
preschimbată în fecioară” (Scrisoarea I) sau „lumina fecioară” a 
lunii, „stăpân-a mării” (Scrisoarea I), sau bucurându-ne de raza 
destupată a soarelui ce se revarsă în cupa întinsă a naturii spre 
îmbătare cu viaţă. Secretul vieţii şi al învierii este să vezi mereu 
prospeţimea creaţiei, să simţi totdeauna că „miroase-a rai ulcio- 
rul ne-nceput”+* și să percepi cum „clipa-i pătrunsă de eterni- 
tate/ Fiece floare — rai cuvântător”*%. 

Esenţa poeziei rezidă tocmai în faptul că te face să fii mereu 


contemporan cu începuturile, că declanșează în suflet un incen- 


%7 Lucian Blaga, Strigăt în pustie, din volumul Pașii profetului. 

1% După cum ne sfătuia Eminescu în poemul În zădar în colbul şcolii... 

1 loan Alexandru, Imnele iubirii (antologie), Ed. Ioana, București, 
1995, p. 21. 

50 Idem, p. 25. 

diu care arde acele aspecte negative și perimate ale sufletului sau 
ale vieții, contemplând o creaţie veșnic nouă, întrezărind nesfâr- 
șitele valențe de frumusețe cu care Dumnezeu a înzestrat-o şi 
însuşi faptul că ea este creată la infinit de către lumina cea ne- 
creată a lui Dumnezeul. 

„Precum Zorba Grecul (N. Kazantzakis), care «vede în 
fiecare zi lucrurile pentru prima oară », sufletul se întreabă şi «le 
vede pe toate ca pe niște necesități imediate». «Fără încetare se 
miră și se întreabă. Totul îi pare miraculos, și în fiecare dimi- 
neață, când deschide ochii și vede pomii, marea, pietrele, o 
pasăre, rămâne cu gura căscată. Ce e minunea aceasta?, strigă el. 
Ce sunt toate aceste taine care poartă numele de pom, mare, 
piatră, pasăre?» Şi aceste întrebări nu sunt decât începutul cău- 
tării, reprezentând deschiderea noastră pentru a vedea lucrurile 
în prospețimea lor iniţială, cu dorinţa de a trăi noutatea învierii 
lor. Ne minunăm de frumuseţea lor, dar le dorim și mai fru- 
moase'5%, în veșnicie. 

Acelaşi adevăr îl exprimă și Nichita Stănescu, în poemul 
Cântec (din volumul O viziune a sentimentelor), în care prospe- 
țimea creaţiei are drept corespondenţă, la nivel uman, prospe- 
țimea cunoașterii, inocenţa gnoseologică adamică pe care trebuie 
să o aibă omul: 

„E o cunoaștere aidoma cunoașterii dintâi, 

când lumile-ţi încep la căpătâi, 


şi-ţi bat în văz şi în auz, anume, 


51 O realitate pe care a subliniat-o Fericitul Ilie văzătorul de 
Dumnezeu, Părintele nostru duhovnicesc. 
52 Vasile Dunca, Nebunie și cumințenie, Ed. Agnos, Sibiu, 2004, p. 42. 

și mâna-ntinsă simte o dimensiune, 

și fiece mirare e un nume”. 

Antim este cu atât mai mult cuprins de dorul frumuseții 
paradisiace, cu cât vederea ei este însuși țelul predicii lui; încât, 
din lacrima senină a cerului său necuprins în rotocolime, picură 
lumina frumuseţii veșnice prin ochiul unui soare văzut, poartă 
de foc pe catapeteasma prin care pătrundem cu gândul în Împă- 
răţia al cărei simbol este înstelatul eter. În opera lui oratorică ne 
întâlnim, în lungile poeme în proză, cu „prospeţimea feciorelnică 
a fiecărui cuvânt'58. 

Aceasta pentru că Antim vede în stelele cu tâmple de argint 
şi în luna cea sfielnică și feciorelnică, ingenuitatea creaţiei, la fel 
şi în soarele care e o lumină copleșitoare ce stinge orice altă 
lumină şi care protejează pământul cu duioasă afecțiune mater- 
nă. Toate lucrurile universului sunt văzute în logositatea lor 
primordială şi toate sunt o dezvoltare cosmică din sămânța 
luminii inițiale, prin cuvântul cel virginal și creator al Cuvântu- 
lui, ce urma să restaureze lumea născându-Se din Fecioară. 

Putem spune despre Antim, parafrazând, că „a zburat” ca 
un „gând purtat de dor”, contemplativ, către originile creaţiei, 
unde „vedea, ca-n ziua cea dentâi,/ cum izvorau lumine”. 

Privind rațiunile cosmice și contemplându-le ca pe temelii 
ale ființării tuturor lucrurilor, autorul nostru ajunge să întrevadă 
în cele ce subzistă până astăzi, razele luminii incipiente, pâlpâiri 
de frumuseţe ale creaţiei dintâi, trăind dorul restaurării ei desă- 


vârşite. 


5% Idem, p. 161. 

El nu vede lumina orginară printr-o călătorie în timp, ci o 
vede pe ea străbătând evii și strălucind până astăzi și până la 
sfârșitul lumii, ţâşnind ca o taină ce mărturisește despre crearea 
lumii ca lumină și frumusețe, spre slavă şi desăvârșire. 

Această clarviziune asupra universului îl face să intuiască 
şi prospețimea cuvântului pătruns de adierile mistice ale fru- 
museţii, deoarece lumea nu este decât o întrupare a cuvântului 
Cuvântului, „Cela ce numai cu porunca au făcut toate cele văzute 
şi cele nevăzute” și Cel „Carele iaste începutul și sfârşitul 
tuturor”. 

Antim are capacitatea de a vedea acel sâmbure de lumină 
primordial strălucind în toate şi infuzând frumusețe și taină în 
orice lucru. În opera lui, contemplarea raţiunilor originare ale 
lumii se sublimează în cuvânt, în cuvântul ca fotografie a luminii 
insesizabile din fapte, din tot ce alcătuiește universul. 

Pentru el, cuvântul este icoană a frumuseţii, iluminare a 
tăcerii. El nu este descriptiv, ci poetic, în sensul în care nu descrie 
frumuseţea ca pe un peisaj sau ca pe o realitate strictă, ci frumu- 
sețea se descoperă, cu revărsări harice, în cuvinte care își forțează 
limitele materialităţii şi ale banalităţii, pentru a deveni un orizont 
al răsăritului luminii inefabile. Cuvântul antimian ascunde în 
sine pictura eternității ca glas al frumuseţii, acel „glas de lu- 
mină”** revelator al vieţii veșnice. 

Căutând originalitatea cuvântului ne întâlnim cu originari- 


tatea creaţiei, cu originile creaţiei. Cuvântul împrumută strălu- 


504 Antim Ivireanul, Opere, ed. cit., p. 31. 
5% Idem, p. 52. 
5% Idem, p. 85. 

cirea creaţiei, iar creația are caracterul logosic al cuvântului care 
i-a dat naștere. La Antim putem vedea cum cuvintele au o 
strălucire a puterii lor creatoare originare, au tăria primordia- 
lităţii, a cuvântului virgin născând o lume încă negustată; 
privind adâncul metaforelor sale, putem intui că, peste apele 
germinând ale operei lui, Se poartă Duhul dătător de viaţă. 
Omniprezentă este, în Didahii, nostalgia unei lumi necorupte de 
păcat şi de moarte — așa cum a existat in principio şi cum va fi și 
în eshaton —, nostalgia Raiului, pe care îl vede imprimat, în parte, 
în universul sensibil, dar și în om. 

Din metaforele lui Antim se deduc calități intrinseci ale 
creaţiei, poetizarea lui are în vedere caracteristici care sunt așeza- 
te în firea lucrurilor și proprietăți cosmice ce privesc rațiunile 
adânci ale existenţei lumii. Poezia sa este de fapt una gnoseo- 
logică, urmărind să releve sensul întru cunoaștere al universului. 
Prin contemplare adâncă, frumusețea conduce la cunoaștere, la 
înțelepciune, iar oratorul nostru își impregnează cuvintele de 
conotaţii ce trebuie chibzuite îndelung. 

Întrupând el însuși această viziune asupra lumii și acest 
adevăr în cuvintele sale, Antim este, de aceea, și mult mai greu 
de descifrat, acolo unde, Varlaam sau Coresi, de exemplu, sunt 
mai expliciți (nu mai puţin profunzi, dar cu siguranță mai 
expliciți), în timp ce — sunt convinsă -la Antim ne scapă destule 
idei şi înțelesuri, deoarece ele sunt încifrate în text. El a cunoscut 
tainele vieţii cercetându-le pretutindeni în lume sau în Scripturi 
şi apoi le-a încriptat la loc, în poezia limbii sale. Poezia este o 
cheie în hermeneutica textului antimian: ea parcurge drumul 


înțelegerii alături de ascultător (sau cititor), până acolo unde 

doreşte acela să meargă. Ea descuie și încuie. Oricine poate vedea 
această poezie, acest lirism care este evident. Dar cine doreşte să 
privească, mai în adânc, semnificaţiile sale, va descoperi o poezie 
și mai subtilă. Poezia lui este și sens și sentiment adânc. Cu cât 
se adânceşte sensul, cu atât se adânceşte și sentimentul, și cu cât 
se adânceşte sentimentul, cu atât se adâncește și sensul. 

Este la fel ca în cazul în care cineva priveşte lumea și o vede 
frumoasă. Dar dacă o priveşte mai atent, frumuseţea ei va deveni 
din ce în ce mai uluitoare. Dacă îi înțelege sensul, va deveni de-a 
dreptul miraculoasă pentru el. Pe drumul îndumnezeirii, poezia 
este o însoţitoare pentru om — și numesc prin poezie frumusețea 
pe care Dumnezeu a pus-o în toată făptura —, ea ne atrage şi ne 
deschide calea; cu cât înțelegem sensuri mai adânci, cu atât 
izbucnește o şi mai mare frumuseţe și poezie a fiinţei, a tot ce 
există. Dar înaintăm numai atât cât vrem, pentru că, dacă ne 
oprim admirativ la un punct anume, ea devine cheie care încuie 
ușile raţiunii și ale simţirii noastre. Dacă facem din frumuseţe sau 
din poezie un idol, atunci ne zidim căile de acces către adevărata 
Frumuseţe, către infinita cunoaştere și contemplare a lui Dumne- 
zeu. 

Nu este un lucru de mirare că Antim, ca lerarh al Bisericii, 
subordonează frumusețea cosmică frumuseţii lui Dumnezeu. 
Dar dacă ne gândim că toţi artiștii lumii acesteia și toți îndră- 
gostiții au supraevaluat frumuseţea persoanelor iubite, în raport 
cu cea a universului întreg, cu atât mai mult pe un teolog care 
contemplă, din făpturi, pe Creatorul lumii, îl vom îndreptăţi să 
vorbească entuziast, îndrăgostit fiind de Cel ce este Iubirea, „a 


Căruia așteptare cu drag și cu dorire mă îndeamnă să zic acest 

cuvânt: «Sărută-mă pre mine cu sărutarea gurii Tale», că toți cât 
era din Duh, cu duhul cunoștea câtă milă era să verse pre buzele 
Aceluia”5. 

Poezia şi arta sunt o capcană a iubirii lui Dumnezeu pentru 
oameni. Ca unul care a înțeles mrejele ei, Antim ni le întinde 
nouă, pentru ca, în mod conștient, să ne lăsăm şi noi prinși în ele. 
„Căci pentru om nu iaste nici undiţă, nici vreun feliu de mreajă, 
ca învăţătura cea împletită cu cuvinte cu carele să vânează şi să 
unește cu Dumnezeu și să fericeşte cu Dânsul, în veci!”58, Antim 
Ivireanul ar fi putut și el să exclame: „Limba mea este trestie de 
scriitor ce scrie iscusit” (Ps. 44, 2). 

Frumuseţea lumii, revelată în cuvinte, transpusă în logos 
creator, ne apropie de esenţa şi de adevărul lucrurilor. La vechii 
greci, la Platon și Socrate — de a cărui înțelepciune amintește și 
Antim, la un moment dat — era valabilă credinţa că, „dacă în afară 
de Frumosul în sine există și altceva frumos, singura cauză 
pentru care acel lucru e frumos este participarea lui la frumosul 
în sine; [...] nimic altceva nu conferă acelui lucru frumuseţe decât 
prezenţa în el a Frumosului în sine, sau comuniunea cu el, sau 
indiferent ce altă formă de relaţie cu el..."5%. 

În Creștinism, „Frumosul în sine” este o persoană, „Cel care 
Însuşi este începătorul frumuseţii” (Înţel. 13, 3) sau, mai bine zis, 
o Treime de persoane, iar accederea la Frumos se face numai prin 


participarea la viaţa dumnezeiască, prin comuniunea cu Dumne- 


507 Idem, p. 112. 

58 Idem, p. 97. 

5% Platon, Opere IV, Ed. Ştiinţifică și enciclopedică, Bucureşti, 1983, 
p. 115 

zeu şi experimentarea, prin har, a infinitului şi a eternității vieții 
şi a existenței dumnezeieşti. 

Omul poate să participe la Frumos pentru că însuși este 
lumină și în el se cristalizează (devine clară şi cu adevărat fru- 
moasă) toată lumina creaţiei: „Dumnezeu este Lumină şi lumea 
este mai înainte de toate creată ca o lumină. Cerul, pământul, 
marea, stelele, plantele, animalele şi în fine, omul, sunt în lăun- 
trul luminii. Ei sunt creați în lumină. Lumea este țesută ca un 
veșmânt luminos pentru om. Toate «zilele» creaţiei îl înconjoară 
pe Adam ca tot atâtea frumuseți. Ultimul născut al creaţiei, 
Adam, este viitorul lumii. Lumea va fi ceea ce va naște omul. 
Astfel omul este cu adevărat chipul lui Dumnezeu. [...] Primul 
Adam, Adamul «qadmon» (în ebraică — n.n.), omul anterior, era 
un corp de lumină ce recapitula cele șase «zile» ale creaţiei şi care 
trebuia să aducă Creatorului răspunsul liber al iubirii, lăsându- 
se aspirat de lumina necreată a lui Dumnezeu, într-o mișcare de 
ascensiune începând chiar din ziua a şaptea. Omul trebuia să 
nască cea de-a opta zi: transfigurarea zilei dintâi”, 

Conform primei alcătuiri a omului, este normal ca, în 
viziunea lui Antim, cel mai înalt ideal estetic uman să fie cel al 
restaurării și al îndumnezeirii sale, prin care ființa umană se 
împodobeşte şi se înfrumusețează îmbrăcându-se înapoi în har, 
după vocaţia care i s-a dăruit, fiind creat ca lumină, chiar dacă 
învelită în trup. Chipul acestei îndumnezeiri l-a arătat însuși 
Dumnezeu făcut om, pe Tabor, când a lăsat să strălucească dum- 


nezeirea Sa prin trup și S-a arătat „împodobit cu toate frumu- 


510 Jacques Touraille, art. cit., p. 7. 

sețile ceriului, luminat cu toată lumina dumnezeirii. Razele ce 
[i]eșiia din dumnezeiasca Lui față biruia strălucirile soarelui și 
albiciunea hainelor Lui întrecea strălucirile luminii”5"t. 

Această estetică propusă de Antim, în virtutea unei tradiții 
foarte vechi însă, este specifică numai autorilor religioși, pentru 
care idealul perfecțiunii umane este „Acest înfrumusețat lisus” 
912, 

Iar scriitorul Ierarh, insistând, vorbeşte cu mare entuziasm 
despre „mărirea aceștii înfricoșate înfrumusețări”*5, şi „taina 
aceasta a dumnezeeștii înfrumusețări”5!4, despre „dumnezeiasca 
și înfricoșata înfrumusețare” și Fiul lui Dumnezeu, „Carele să 
înfrumuseța”5!6, cât şi despre „învăţăturile înfrumuseţatului 
Hristos, Fiiului Său”5Y [al Tatălui], Care, fiind „Dumnezeu, după 
vremi să înfrumușăţează” 5!8, aducându-i și pe oameni la a 
(re)cunoaște și ei „vremea înfrumusețării”5!”, adică a înnoirii și a 
îmbrăcării omului cu însăși lumina lui Dumnezeu. 

Greşind și păcătuind, omul nu se poate îmbrăca în fru- 
musețe și în lumină decât printr-un efort de îndumnezeire, 


deoarece, „pentru a te apropia de cele înalt-nevăzute [...] trebuie 


si Antim Ivireanul, Opere, ed. cit., p. 150. 
512 Ibidem. 

513 Ibidem. 

514 Ibidem. 

515 Ibidem. 

516 Idem, p. 151. 

57 Idem, p. 155, n. 1. 

518 [dem, p. 107. 

59 Jder p. 152. 

să-ți schimbi viaţa, să devii instrumentul propriei tale trans- 
figurări”'52. 

Singurul mod de estetizare, de cosmetizare (în sens etimo- 
logic), de înfrumusețare al omului este să devină dumnezeu 
după har, „că aşa ne poruncește Hristos: «Faceţi-vă sfinți, că Eu 
Sfânt sunt». 

lar Dumnezeu îi va îmbrăca pe Sfinţi în frumuseţea și 
lumina Sa: „care lumină va străluci și în trupurile Sfinţilor 
Lui”, Cunoscând acestea, Eminescu descria în începutul poe- 
mului Memento mori, un peisaj paradisiac în care „Sfinţii se 
preîmblă în lungi haine de lumină”. Pentru că şi Dumnezeul lor, 
după cum preciza tot Eminescu în acelaşi poem, este „Împăratul 
în hlamidă de lumină”, parafrazând Ps. 103, 2, unde se vorbește 
despre „Cel ce te îmbraci cu lumina ca și cu o haină”. 

Ca să vadă frumuseţea, omul trebuie să fie el însuși frumos, 
şi ca să vadă lumina, trebuie să iradieze el însuși lumină, izvorul 
luminii fiind unul singur: Creatorul ei. Dostoievski făcea obser- 
vaţia că „în starea cea mai desăvârşită a fiinţei se află frumosul 
personalizat într-un Sfânt, care devine centrul ipostaziat al na- 
turii, în calitate de microcosm sau microteos. Natura așteaptă 
suspinând ca frumosul ei să fie mântuit de omul devenit Sfânt. 
Cu atât mai mult, se cuvine omului să aştepte acest frumos, fără 
de care nu ai nimic de făcut pe acest pământ. Un asemenea 


Frumos Il introduce pe Dumnezeu în suflet ca pe un rug aprins. 


50 Andrei Pleşu, Despre îngeri, op. cit., p. 179. 
51 Antim Ivireanul, Opere, ed. cit., p. 53. 
52 Idem, p. 10. 

Pe întinsul sufletului pregătit să-L primească, Dumnezeu Își slo- 
boade rădăcinile”5%. 

În spiritualitatea ortodoxă, proprie lui Antim, omul are cea 
mai mare putere creatoare: el are, împreună cu Dumnezeu, 
puterea de a se crea pe sine și ambianța vieţii sale veșnice, de a 
crea însuși chipul său, așa cum va arăta el în veșnicie, prin atitu- 
dinea şi faptele sale din lumea aceasta. El are în mâna sa stiloul, 
pensula, dalta sau orice altă unealtă mai mult sau mai puţin 
metaforic înțeleasă, prin care acționează asupra sufletului şi a 
trupului său însuşi, care sunt materia artei sale, mult mai pre- 
țioasă decât piatra sau pânza sau hârtia și prin care își poate arăta 
măiestria artistică, modelându-se pe sine într-o operă care este 
cu adevărat pentru veșnicie, ca icoană, ca scriptură, ca templu, ca 
biserică a lui Dumnezeu, împreună cu Dumnezeu și cu toți oa- 
menii. 

Pentru că, indiferent dacă este un artist mare sau nu, i se dă 
voie sau chiar i se cere să lucreze și la modelarea altora, iar alţii, 
meşteri mai mari sau mai mici, pot lucra la modelarea sa. Aceasta 
este arta duhovnicească a asemănării cu Dumnezeu, despre care 
Sfinţii Părinţi spun mereu că este „arta artelor” şi „ştiinţa ştiin- 
telor”. În această cheie duhovnicească trebuie privită şi opera 
Sfântului Antim Ivireanul. 

Cineva spunea că arta modernă este o etapă normală a artei, 
în evoluţia spiritului uman, care caută simbolurile și inefabilul, 
printr-o încercare de a ajunge la semnificaţii spirituale ale fru- 


mosului; pentru că spiritul uman cunoaște evoluţie, în sensul 


53 Cf. Arhim. Paulin Lecca, op. cit., p. 16-17. 

desăvârșirii sale, printr-o tot mai mare transfigurare*2. În acest 
sens, arta religioasă este din totdeauna simbolică și mistică. 

Cuvântul lui Antim, cuvântul care predică, urmează cuvân- 
tului evanghelic, iar „Dascălul şi Împăratul acesta ceresc, toată 
lucrarea Evangheliei au numit-o a fi Împărăţia ceriurilor, adecă 
cele ce sunt scrise în Sfânta Evanghelie sunt cerești şi dumne- 
ze[i]ești, că ne îndreptează pre noi pre calea cea dreaptă ce merge 
la Împărăţia ceriului și cu Duh ceresc ne întăreşte, învăţându-ne 
să petrecem viața cerească, pentru ca să câştigăm şi lăcașurile ei 
şi să ne facem desăvârșit, dumneze[ileşti şi cereşti. Și de vreme, 
dară, ce iaste așa, cu cuviință au numit Domnul Hristos Evan- 
ghelia Sa cu numele Împărăției ceriului...”53. 

Pentru că Împărăţia cerului este lumină. Și dacă ar fi să 
adoptăm o altă formulare, am spune mai direct: „cuvântul lui 
Hristos e lumină dumnezeiască necreată. El se adresează nu 
rațiunii discursive superficiale, ci inimii adânci a omului, și cel 
care îi deschide inima până în adâncul ei ultim pentru a primi cu 
vrednicie această lumină dumnezeiască, pentru a se uni cu ea, 
acela se face asemenea lui Dumnezeu. Cuvântul lui Hristos, 
înfăptuit în viaţă, face din om un dumnezeu”. Logosul divin 
este Lumină, iar logosul uman inspirat este şi el lumină din Lu- 
mină. 

Nu numai lumea este lumină, ci și cuvântul este lumină: 


cuvântul care ilustrează lumea-lumină este și el tot lumină. De 


54 O altă afirmaţie importantă a Fericitului Ilie văzătorul de 
Dumnezeu, Părintele nostru. 
55 Antim Ivireanul, Opere, ed. cit., p. 184. 


56 Arhim. Sofronie, Viaţa..., op. cit., p. 200. 

acest cuvânt se folosește Antim, de cuvântul care are prospe- 
țimea luminii primordiale și care este încărcat de logositate, de 
forţă creatoare. Prin cuvinte, Antim transmite, în mod inefabil, 
„lumina cunoștinţii”5 de Dumnezeu, prin care luminează „ochii 
sufletelor cei întunecaţ[i]*25, pentru a-și pregăti credincioșii ca să 
primească și mai mult: în viața „cea viitoare să ne învrednicești 
mărirei şi luminii slavei dumnezeirii Tale..."52. 

Spiritul omenesc este purtător de lumină, este asemenea 
unei fântâni foarte adânci, în stare să oglindească scânteierea ste- 
lelor chiar şi pe timpul zilei. Și chiar dacă omul nu este conștient 
în mod real de existenţa acestor lumini în interiorul său, el le 
simte totuși, le presimte și așteaptă revelarea lor: „În bolta 
înstelată-mi scald privirea —/ şi ştiu că şi eu port/ în suflet stele 
multe, multe [...]/ Aştept să îmi apună ziua [acestei vieți]/ şi zarea 
mea pleoapa să-și închidă,/ mi-aștept amurgul, noaptea și 
durerea,/ să mi se-ntunece tot cerul/ și să răsară-n mine stelele,/ 
stelele mele,/ pe care încă niciodată/ nu le-am văzut”5%. 

Sfântul Antim este îndreptăţit, cu atât mai mult, să vadă 
această lumină interioară, acest fond spiritual de lumină al icoa- 


nei care este omul, și să pretindă descoperirea de sine a fiecăruia 


57 Antim Ivireanul, Opere, ed. cit., p. 83. 

28 Ibidem. 

59 Ibidem. 

50 Lucian Blaga, Mi-aștept amurgul, din volumul Poemele luminii. 
Putem înțelege aceste versuri ca o aşteptare a morții ca moment revelator 
al adevărului, prin care faţa acestei lumi să dispară, iar în locul ei să se 
descopere adevărata ființă a omului, dincolo de perdeaua morţii şi de 


noaptea întunecată a necunoștinței. 

dintre noi. El și-a săpat, poetic, țelul său în piatră, reprezentându- 
l alegoric printr-un melc ce tinde către o stea. „După unele inter- 
pretări, melcii și scoicile simbolizau mormintele din care, la 
Judecata de Apoi, trebuiau să iasă cei îngropaţi într-însele. După 
altele, melcul mai închipuie pe călugărul care trebuie să stea de 
veghe la intrarea în biserica unei mănăstiri. Steaua era simbolul 
fericirii de care cei Drepţi se vor bucura în lumea viitoare”531, Cu 
alte cuvinte, ieşind din cochilia lumii acesteia, omului i se pre- 
tinde să devină o stea. 

Limba română a lui Antim este atât de adâncă și de poetică, 
pentru că el a imprimat cuvintelor sale o realitate existențială şi 
spirituală unică, a pictat în cuvinte tablouri inefabile, vorbind din 
bogăţia experienţială a vieţii sale, a interiorităţii sale. Şi aici este 
un acord minunat între inefabilul vieţii spirituale și cuvântul ine- 
fabil: cele două se potrivesc în ceea ce priveşte imperceptibilul 
vieții, lumina spirituală care se vede numai cu ochiul inimii. 

Chiar dacă sensul alegoriilor și al metaforelor antimiene 
este decriptabil în mod teologic și chiar dacă am putea întâlni 
imagini cât de cât asemănătoare în Sfânta Scriptură sau la Sfinții 
Părinţi, expresia în care a îmbrăcat Antim predica sa este cu totul 
originală şi personală, este unică. Ea denotă o viziune originală 
și o sensibilitate aparte, precum şi o capacitate contemplatoare şi 
interpretativă care îl face să aibă amprenta unicităţii, în contextul 
istoriei predicii în limba română (mai ales în ceea ce privește 


începuturile) şi al literaturii vechi. 


51 Prof. Victor Brătulescu, Antim Ivireanul ctitor de lăcașuri sfinte, în 
rev. Biserica Ortodoxă Română, LXXIV (1956), nr. 8-9, p. 821. 

Este cert faptul că „Antim Ivireanul a avut un geniu pe care 
l-ar fi putut altfel impune, dacă s-ar fi manifestat într-o literatură 
definitiv aşezată. În situația dată, nu a avut de ales: şi-a asumat 
poziția modestă şi tragică a unui Atlas. Pe umării săi, ca şi ai ce- 
lorlalți — atât de puțini! — avea să se clădească literatura ro- 


mână” 52, 


52 Mihai Rădulescu, op. cit., p. 40-41. 

„Ospăţul vorbelor”: literatura ca paradis 


Am vrea acum să urmărim puțin și să înțelegem telosul lui 
Antim Ivireanul, idealul său în predică, așa cum reiese din înseși 
didahiile sale. Vom vedea finalitatea demersului său, pe care o 
țintește neîncetat și o exprimă cu fervoare. Să ne oprim însă, spre 
a oferi claritate spuselor noastre, asupra unor fragmente decisive 
pentru o receptare corectă a conștiinței sale scriitoricești. 

lată cum sună o parte din exordiul uneia dintre cele mai fru- 
moase predici antimiene — a doua predică la Nașterea Domnului 
—, fragment ce ni se pare că ar putea constitui un minunat motto 
al întregii sale opere: „Aş pohti însă [ca] aceste cuvinte să le 
întinz ca o masă desfătată înaintea dragostei voastre şi să vă fac 
un ospăț sufletesc, după putință, puind în loc de bucate, cu multe 
feliuri de bunătăţi drese, cuvântul cel de bună vestire și, în loc de 
băutură veselitoare, să dreg în păharul preaînțeleptelor capetelor 
voastre cuvântul cel de mare bucurie, pentru care lucru cerem 
putere de la Hristos, Carele înțelepțește pre cei neînvățațţi, ca să 
ne lumineze mintea şi să ne dea ajutor ca să putem îndulci cu 
ospăţul vorbelor inimile și auzurile celor ce vor ospăta sufle- 


teste”533, 


53 Antim Ivireanul, Opere, ed. cit., p. 194. 

Asemenea era și citirea Divanului lui Dimitrie Cantemir, care 
„devenea un ospăț, un festin, un banchet, cum zice un motiv faimos 
întâlnit la antici (Platon, Xenophon, Metodius din Olimp) și la moderni 
(Dante cu Il convivio ori Marsilio Ficino) », cf. Dan Horia Mazilu, Recitind..., 


op. cit., vol. III, p. 515. 

Mai întâi de toate, să observăm că predica înseamnă 
„cuvântul cel de bună vestire”, adică actualizare şi interpretare a 
Evangheliei, descoperire în faţa auditoriului a sensurilor adânci 
care se ascund în cuvintele sale. Identificarea omiliei cu un „os- 
păţ sufletesc” şi cu o „masă desfătată” nu este, desigur, proprie 
lui Antim, ci este un laitmotiv care străbate întreaga istorie a 
omiliei bizantine, fiind cât se poate de iubit în perimetrul orto- 
dox. Asemănarea aceasta dintre cuvântul catehetic-omiletic şi 
ospăț derivă din Noul Testament, ilustrând modalitatea prin care 
Cuvântul lui Dumnezeu a oferit cuvintele Sale (Evanghelia) ca 
hrană spirituală pentru oameni. 

Comparaţia „preaînţeleptelor capete” cu un pahar în care 
se „drege”, adică se potriveşte la gust, se îndulcește „cuvântul cel 
de mare bucurie”, este cu atât mai surprinzătoare, cu cât este 
foarte îndrăzneață, deoarece conduce cu gândul la a asocia 
raționalitatea şi afectivitatea, întrucât mintea este cea care pri- 


meşte — îndulcit — cuvântul bucuriei. Mintea primește cuvântul 


Dar și fraţii Radu şi Șerban Greceanu scriau în prefața Mărgăritarelor 
Sfântului loan Gură de Aur, omilii traduse de ei, următoarele: „lată, citi- 
toare de bine voitoriu, că-ţi întinzu masă. Însă nu masă trupească, gătire 
persiană (cum s-ar zice), adecăte cu mirodenii și alte amestecături ca 
acelea, care numei ceriului gurii dau pre scurt gust şi plăcere, și iarăşi 
după aceia flămânzești, însetoșezi și de mai multe ori peste sațiu mâncând 
și bând bolnăvești și moarte în cea de apoi [viaţă] îţi primeşti. Ci masă, 
zicu, duhovnicească, de adevărată dulceaţă și de toată bunătăţile plină și 
bogată și cu tot felul de roadă, în folosul sufletului împodobită și gătită. 
Den carea hrănindu-să, cu cât mai mult ia, atâta mai mare pofta îţi dă și-l 


însănătoșează și-l îmbărbătează”, cf. Ibidem. 

însoţit de bucurie, căci logosul este purtător și aducător de fe- 
ricire. 

Paharul raționalităţii umane este destinat să primească un 
alt fel de „băutură veselitoare”, iar mintea acceptă cuvântul nu- 
mai însoţit de bucurie, deoarece fără bucurie, ar fi un cuvânt 
nedres, neîndulcit, fără gust pentru rafinamentul spiritual cu 
care este înzestrat sufletul omenesc. Bucuria minţii este cuvântul, 
este logosul contemplativ. „Păharul preaînţeleptelor capete” are 
nevoie de potrivire a cuvintelor, de cuvântul bucuriei dres cu 
mirodeniile şi miresmele înțelepciunii şi ale artei oratorice. 

Mintea este un astfel de „păhar” primitor de vinul veseliei, 
care e „cuvântul cel de mare bucurie”. Antim face, printr-o sin- 
gură metaforă, elogiul înțelepciunii, care aduce cu sine adevărata 
beatitudine, acea trezvie plină de beţia iubirii, singura care nu 
întunecă mintea, ci o luminează cu lumina cuvântului. Prin 
minte, predicatorul isihast coboară în inima ascultătorilor și în 
auzurile cele mai duhovniceşti şi mai adânci ale ființei lor. 

Organul de simţ al auzului solicitat de Antim nu este cel 
obișnuit, ci unul aparte, un organ receptor al credinței: „pentru 
aceasta dară, vă pohtesc ca să vă deșchideţi urechile inimilor 
voastre și să ascultați cuvintele ce voiu să grăesc, pentru ca să vă 
folosiți voi cu ascultarea și eu cu zisele. Că zice Pavel Apostolul: 
«Fericiţi cei ce grăesc în urechile celor ce ascultă»5% sau după cum 
zice Hristos: «Fericiţ cei ce aud cuvântul lui Dumnezeu şi-l pă- 


zesc pre dânsul»"*5. Şi dacă mintea devine pocal al înțelepciunii 


54 Antim Ivireanul, Opere, ed. cit., p. 98. 
55 Idem, p. 50. 

mustind de bucuria înţelegerii adevărului și a lumii, atunci 
Sfântul Antim are dreptate să caute „a îndulci cu ospățul vorbe- 
lor inimile şi auzurile celor ce vor ospăta sufleteşte”. 

Dar „păharul preaînţeleptelor capete” poate fi înțeles și 
altfel, și anume în acel mod în care mintea este văzută ca „potir 
al tainelor dumnezeiești”, întrucât creştinii au „moștenirea cea 
veșnică a minții transfigurate întru Hristos”5%6. Atunci când sunt 
primite, cuvintele sunt transfiguratoare ale minții și ale fiinţei, 
dar fără a accepta „cuvântul cel de mare bucurie” ca factor trans- 
formator în mod ontologic, „mintea noastră va deveni «aurul 
sterp ce nu poate face potir pentru cina Mielului» (V. Voicu- 
lescu)'5%. 

Sensul minţii este acela de a deveni „păhar”, potir pentru 
vinul înţelepciunii, cel ce aduce „lumina minţii”, deoarece 
„trebu[ile să facem mintea noastră muntele Thavorului, ca să vie 
lumina [cea] adevărată [şi] să o vedem cu ochii cei de gând ai 
sufletului [...], pentru ca să ne putem sui și noi, împreună cu 
Hristos, în mintea cea oblăduitoare a sufletului [și] să vedem cu 
gândul slava aceia și norul cel luminat... "58. 

Însă cuvintele nu sunt numai vinul, ci și pâinea sufletului. 
Antim se revendică din tradiţia apostolică a Bisericii, interpre- 
tând predica într-un sens liturgic, ca gest sacramental al 
împărţirii către mulţime a pâinilor învățăturii, după asemănarea 
celor înmulțite de Hristos: „măcar că vorba mea nu iaste vrednică 


niciodată ca să îndulcească cu vreun mijloc auzirile ascultăto- 


5 Vasile Dunca, op. cit., p. 118. 
5% Ibidem. 


58 Antim Ivireanul, Opere, ed. cit., p. 83. 

rilor, iar încăș[i] Domnul Hristos, Carele au săturat cu 5 pâini 
5.000 de suflete şi au îndreptat sărăciia și neputința ucenicilor Lui 
cu bogăţia darului Său, Același și înaintea dragostei voastre, prin 
mijlocul vorbelor mele cele neritoricites%, vă întinde masă du- 
hovnicească”5%. 

Pentru Antim, cuvintele sunt pâine şi vin spiritualizate, un 
alt fel de Euharistie prin care Dumnezeu este primit în adâncul 
sufletului şi operează El însuși schimbarea la faţă a fiinţei, cu 
acceptul şi conlucrarea celor care întind „foişorul” inimii pentru 
acest „ospăț”. Predicatorul este însă numai un transmiţător al 
cuvântului și al voinței divine, pentru că el vorbește lăsându-se 
purtat de adierile inspiraţiei. Prin cuvântul său diafan se pri- 
meşte însă Cuvântul — Cel ce spune despre Sine, „la loan [...] la 
al 6-la cap: «Eu sunt pâinea cea vie, Carea s-a pogorât din 
ceriu»"54 —, în mod inefabil, prin pâinea și vinul cuvântului 
înmulțit de dragostea pentru mulțimea ascultătorilor credincioşi. 
Sufletul are nevoie de nutriment spiritual la fel de mult cum are 
nevoie trupul de hrană și chiar având prioritate înaintea trupu- 
lui, iar materia acestei mese, a acestui ospăț, este cuvântul, „că 
precum nu poate trăi trupul omului făr' de hrană simţitoare, așa 
nici sufletul nu poate trăi fără de hrana cea duhovnicească, care 
iaste cuvântul lui Dumnezeu, după cum zice Hristos la Evan- 
ghelie: «Nu numai cu pâine va trăi omul, ci cu tot cuvântul carele 


iaste din gura lui Dumnezeu»"52. 


59 Lipsite de retorică. 
50 Antim Ivireanul, Opere, ed. cit., p. 16. 


1 Idem, p. 181. 
52 Idem, p. 72. 

În discursul antimian, cuvântul este Logofor și Pnevma- 
tofor, este purtător al Cuvântului și al Duhului, în mod tainic şi 
inefabil. Discursul oratoric este tocmai acest rezultat al unui dar 
divin de a înmulțţi cuvintele, pentru a da naștere unei omilii. Fără 
această calitate de a se înmulţi întru Cuvânt, cuvântul oratoric e 
gol, are rezonanţe false. 

Menirea cuvântului este aceea de a fi transportator al 
harului transfigurator, vehicul al energiei harice. După cum 
pentru Nichita Stănescu, cuvântul poetic era destinat să fie 
vehicul al sentimentelor şi transportator al ființei, până la a fi o 
transfuzie de sine în altul, tot la fel pentru Antim cuvântul este 
purtător al harului, al luminii dumnezeiești, prin care Hristos 
Cuvântul este infuzat, în mod spiritual, în ființa celui ce crede în 
cuvintele auzite. 

Cu modestie însă, autorul se declară nevrednic pentru a fi 
transmițţătorul unui astfel de logos. El își impută „norul 
neştiinții”55, „nevredniciia”5%, „gângăvia limbii”*5, „neputința 
şi neștiința învățăturilor mele”*%, „sărăciia bunătăţilor şi slăbi- 
ciunea învățăturii”, „izvorul meu cu o picătură de apă”5, 
„întunecarea ce are mintea mea, de mulțimea păcatelor 


[mele]”**, fiind „foarte sărac de fapte bune și slab de învăţă- 


58 Idem, p. 16. 
54 Idem, p. 29. 
55 Ibidem. 
5% Idem, p. 34. 
5 Idem, p. 41. 
548 Ibidem. 


59 Idem, p. 129. 

tură”5%, etc, punând pe seama harului întreaga înțelepciune a 
predicilor sale, considerând că „după putință vom zice celea ce 
ne va lumina, prin rugăciunile ei, Lumina cea adevărată, Hris- 
tos”5!. Sfântul Antim se consideră pe el însuşi - nu numai 
cuvântul său — a fi un vehicul inadecvat pentru prețiozitatea 
nemăsurabilă a încărcăturii, pentru aurul luminii divine ascuns 
în cuvinte. 

Cuvintele pe care Antim le oferă ca „să vă ospătez sufle- 
teşte”5 sunt nu numai o masă îmbelșugată, dar și culese dintr-o 
grădină a Raiului: „Vedem în Sfânta Scriptură, la 2 capete ale 
Facerii, cum că Dumnezeu au poruncit lui Adam ca din tot 
lemnul ce iaste în grădină, cu mâncare, să mănânce, iar din 
lemnul a pricepe binele şi răul să nu mănânce, că în ce zi va 
mânca, cu moarte va muri. Tâlcul acestor cuvinte este mare şi 
adânc. [...] Cuvintele acelia ce zic «Din tot lemnul ce iaste în 
grădină, cu mâncare, să mănânci», socotesc că nu voi greși de 
voiu zice că din toată învăţătura cea dreptă și din toate cuvintele 
lui Dumnezeu, ce sunt în grădina Sfintei Beserici a Răsăritului, 
ca o hrană sufletească, cu bucurie tot creştinul, cu dulceaţă să 
mănânce”, Cuvintele sunt deci fructe ale Raiului și un Paradis 
al înțelegerii oferit ca nutriment duhovnicesc pentru credincioşi, 


în interpretarea profundă a lui Antim”. Ele sunt lumină din 


50 Idem, p. 83. 

51 Idem, p. 129. 

52 Idem, p. 34. 

53 Idem, p. 34-35. 

54 Sfântul Irineu de Lugdunum (sec. II) spunea ceva asemănător: 


„Trebuie să ne adăpostim în Biserică, să ne lăsăm formați la sânul ei și să 

Lumină, fructe din grădina Raiului scripturistic, logos din Logos, 
hrană spirituală înmulțindu-se prin minune şi euharistie a 
înțelegerii, împărtășire rațională de Dumnezeu, cunoaștere care 
facilitează întoarcerea în Paradisul pierdut, în Raiul vederii lui 
Dumnezeu ca lumină, cu ochiul curat al duhului nostru. 

Pentru Antim, există numai literatura ca Paradis, ca 


grădină a desfătării plină de revelații, Eden al cunoașterii infini- 


ne hrănim din Scripturile Domnului. Căci Biserica a fost plantată ca un 
Paradis în această lume”, cf. PS Irineu Bistriţeanul, Sfântul Irineu de Lyon — 
polemist şi teolog, Ed. Cartimpex, Cluj, 1998, p. 69. 

Iar despre Biserica ce este o grădină a Raiului vorbeşte atât Sfântul 
Irineu, spunând că „Oamenii care au progresat în credinţă şi au primit 
Duhul lui Dumnezeu sunt spirituali, ca plantați în Paradis”, cf. Adversus 
haereses, V, 10, I, apud Jean Daniélou, op. cit., p. 31, cât și Hipolit din Roma 
- „Biserica, grădina spirituală a lui Dumnezeu, sădită asupra lui Hristos, 
ca la Răsărit, unde se văd tot felul de pomi, neamul Patriarhilor şi al 
Profeţilor, corul Apostolilor, șirul Fecioarelor, ordinul [ceata] Episcopilor, 
Preoţilor şi Leviţilor”, cf. Ibidem. 

Sau Sf. Efrem Sirul: „Dumnezeu a sădit o grădină frumoasă. El și-a 
construit Biserica Sa pură. În mijlocul Bisericii El a sădit Cuvântul. Socie- 
tatea Sfinţilor este asemănătoare Paradisului”, cf. Hymn. Parad. |lmnele 
Paradisului], VI, 7-9, apud Idem, p. 32. 

5 Despre faptul că universul cărţilor trebuie să fie un paradis 
spiritual şi să nu conţină ceva care nu reflectă „lumina cea adevărată”, dă 
mărturie el însuși, în Învățături pentru așezământul cinstitei Mănăstiri a 
Tuturor Sfinților, în care, la capitolul consacrat tipografiei, hotărăşte „să nu 
îndrăznească tipăgraful să tipărească vreo carte împotriva Besericii şi a 
legii noastre măcar de i-ar da pe coală câte 100 de galbeni de aur. lar de va 


călca porunca să fie al anathemii”. In viziunea lui, „lucrul cărților este 

te. Din aceste cuvinte, „tot creştinul cu dulceaţă să mănânce”, 
zice el, din acest Paradis al cuvintelor şi al raţiunilor celor înalte. 

Spuneam, mai devreme, că prin minte, predicatorul ajunge 
la inimă, pentru că aceasta din urmă este o carte — adevărata 
carte, pe care o vizează cărțile scrise și tipărite — în care se 
imprimă cunoașterea de Dumnezeu, împreună cu iubirea Lui. 
Cuvintele celui ce predică adevărul nu sunt un fond sonor 
azvârlit la întâmplare în eter, un fel de verba volant, fără 
importanţă, ci o scriere spirituală care se întipărește în cartea 
inimii de către Dumnezeu, „Căruia mă și rog să tipărească și să 
pecetluiască în inimile voastre acestia câte v-am vorbit, ca să nu 
le uitaț[i], ci, după putinţă de-a pururea să le faceţ[i]...”*%. 
Această literatură paradisiacă este destinată să facă din cartea 
inimii un rai atotcuprinzător, în care să locuiască însuși Cuvântul 
prin întipărire de Sine. 

După cum lumea, cosmosul întreg, este o imagine a Raiului, 
la fel și universul cărții trebuie să fie o închipuire a Paradisului și 
a frumuseţii universale, un chip al Logosului întrupat în logosul 
cosmic (în lume) și în logosul scriptural (în cuvânt), mai înainte 
de a Se întrupa deplin ca om. 

Cartea este rodul unui logos creator care face să crească 
„pomii cunoștinței”, din care culeg cei doritori de înțelepciune și 
se fac pe ei înşiși ca niște pomi încărcaţi de roade și înrădăcinați 


în „pământul dragostei” (căci „pământul credinţii iaste dragos- 


pentru folosul ţării şi pentru ajutoriul casei”, cf. Antim Ivireanul, Opere, 
ed. cit., p. 335-336. 
56 Idem, p. 29. 

tea”5%). Simţului aperceptiv îi urmează cel duhovnicesc, căci 
auzind cuvântul purtător de logos sacru, omul trebuie să devină 
copac purtător de roadă în grădina cunoștinței paradisiace: „apoi 
trebuie să faceți roadă sufletească din cele de veți] auzi, pentru 
ca să nu vă fie ascultarea și osteneala în deșărt, că arătându-vă ca 
pomii cei fără de roadă și ca vițele cele sterpe, ce folos veți avea 
de ascultarea voastră şi de osteneala ce aș făcut?”5%8. 

Omul se hrăneşte „nu numai cu pâine”, ci şi în mod spiri- 
tual, prin „cuvântul carele iaste din gura lui Dumnezeu”. Însă 
ambele modalități de nutrire ale sale derivă din Logosul întrupat 
și rodind în logosul cosmic (sensibil) și în cel spiritual (scriptu- 
ral). 

Dar întreaga umanitate se revendică direct din Logosul care 
este Pomul Vieții’, Hristos, centrul Raiului și al universului, 
printr-o filiație sau „rodoslovie” care, în viziunea lui Antim, 
după cum am avut prilejul să vedem în Chipurile Vechiului și 
Noului Testament, înfățișează „Adamul total” (omenirea) având 
ca finalitate proniatoare pe aceea de a deveni o grădină a 
Paradisului, încărcată de fructele cele prea dulci ale revelaţiilor 
şi ale infinitei cunoașteri şi înțelepciuni. Acesta este și sensul 
acelei compoziţii „ce brodează complicat în jurul vechii teme 
«Arborele lui lesei»"5%0, acela de a ilustra, prin „unica repre- 


zentată în literatura noastră, din câte știu, a seriei «ikon» sau 


57 Idem, p. 53. 
58 Idem, p. 98. 
59 Cf. Pilde 3,18: „Pom al vieții este ea [Înţelepciunea-Hristos]”. 


50 Dan Horia Mazilu, Recitind..., op. cit., vol. I, p. 432. 

«imago»"%!, altoirea umanităţii în Cel ce este Pomul Vieţii. 
Omenirea s-a strămutat afară din Rai prin primul Adam, din 
cauza „lemnului a pricepe binele și răul”, când Protopărinții 
au vrut să rodească înțelegeri mai presus de puterea lor spiri- 
tuală, mai înainte de vreme, dar precum „pentru omul, adecă 
pentru Adam, am eşit din Raiu şi pentru Omul iar, adecă pentru 
Hristos, am întrat în Raiu”, înapoi, căci Acesta din urmă este 
„noul Adam, Carele nu iaste lăcuitoriu, ci Domn și Stăpân [al] 
Raiului, pre Carele frumoseţia pomului celui oprit nu-L va înșă- 
la”564. 

Scrierile sfinte, între care se numără și predica, reprezintă, 
drept aceea, un vestibul pentru Eden, un rai al cuvintelor, prin 
care firea umană are din nou acces la Paradisul pierdut — dar nu 
pe cale pur intelectuală, mentală, ci printr-un efort spiritual care 
are ca rezultat metanoia, schimbarea minţii, până la a deveni acel 
„Păhar” primitor de „euharistie” prin cuvânt — şi devine în ea 
însăşi paradisiacă şi grădină spirituală. 

Antim atribuie cuvântului multe sensuri. Așa cum ne-am 
obișnuit deja la el, sensurile figurate sunt ramificații ale unui 
arbore semantic a cărui rădăcină nu poate fi înțeleasă fără vizio- 
narea explicită a întregului, fără etalarea, în toată splendoarea sa, 
a acestei grădini a desfătării gnoseologice. 

De aceea, vom vorbi acum despre o altă alegorie încărcată 


de reverberaţii și de sensuri mistice, care este cea a cuvântului ca 


551 Ibidem. 

52 Antim Ivireanul, Opere, ed. cit., p. 34. 
56 Idem, p. 99. 

54 Idem, p. 195. 

undiță ce pescuieşte oamenii din marea înviforată a păcatelor și 
a lumii corupte: 

„Fieştecare vânătoriu îş[i] găteşte sculele și ciniile meşter- 
șugului său, adecă cel ce prinde păsări zburătoare face lațuri, 
clucse și mreji; iar cel ce vânează hiară sălbatece îşi face pușcă, 
cursă de hier, gropi şi altele ca acestia. Așijderea şi păscariul îș[i] 
face undițe, cârlige, plasă, sac şi câte îl învață meșterșugul său, 
ca să dobândească şi să câștige ceia ce pohtește; iar cel ce va vrea 
să vâneze oameni, cu ce socotiți că ar putea să-i vâneze? (Că 
oamenii încă să vânează și să prind ca și peștii, după cum zice 
Hristos la Sfânta Evanghelie, la al 4 cap al lui Mathei: «Veniţi 
după Mine și vă voiu face pre voi păscari de oameni»). 

Nu socotesc cu alt nimic ca să-i poată vâna, fără numai cu 
învățătura și cu cuvântul. Căci pentru om nu iaste nici undiță, 
nici vreun feliu de mreajă, ca învățătura cea împletită de cuvinte 
cu carele să vânează și să unește cu Dumnezeu și să fericeşte cu 
Dânsul, în veci! Această mreajă a învăţăturii, puindu-să din 
dreapta și din stânga, iaste foarte de folos şi pentru ceste de acum 
și pentru cele ce vor să fie. 

Această undiţă a cuvintelor şi cu mărturiile Duhului Sfânt 
prind pre om dintru adâncul păcatelor, ca pre peştele dintru 
adâncul apei şi-l scoate la lumina cunoștinței de Dumnezeu. Deci 
pentru aceasta, blagosloviţilor creștini, câți v-aţi adunat astăzi la 
această cuvioasă și sufletească adunare, am datorie, ca un păscar 
sufletesc ce m-au rânduit Dumnezeu ca pre un nevrednic, să 
întinz mreaja învăţăturii și să puiu undița cuvântului înaintea 
dragostei voastre și ajutorind iubitoriul de oameni, Dumnezeu, 


am nădejde bună şi făr' de îndoială, cum că voiu scoate dintru 

adâncul turburăciunii păcatului mult vânat, căci cunosc voința 
inimii voastră cea bună și dragostea ce aveţi spre ascultarea celor 
de folos, cu care vânat voiu putea face masă cinstită și desfătată 
lui Dumnezeu”'565. 

Nu știm dacă mai există în literatura română un text atât de 
ilustrativ și atât de plin de patos, care să afirme sensul soterio- 
logic al cuvântului, evidențiind rolul său capital în elevarea firii 
umane, în emergența sa către suprafaţă, acolo unde se poate 
respira aerul libertăţii și al veșniciei. Ființa umană, ca ființă 
rațională, se prinde numai în „undiţa cuvântului”, însoţită însă 
de „mărturiile Duhului Sfânt” în inima omului, atât a celui ce 
predică, cât şi a celui ce ascultă, pentru că omul este un logos 
pnevmatizat, e un chip al Cuvântului, dar şi al Duhului. 

„Mreaja învăţăturii”, care se pune „din dreapta și din 
stânga”, semnifică cele două mari orientări ale omiliei și anume, 
orientarea de-a „dreapta”, care este panegiricul, predica înţe- 
leasă ca laudă, ca încurajare a firii umane în ascensiunea sa către 
cers6, și ce de-a „stânga”, care este predica înţeleasă ca element 
coercitiv, constrângător, prin forța sa moralizatoare. Faptul că ea 
„iaste foarte de folos și pentru ceste de acum și pentru cele ce vor 
să fie”, poate fi înțeles ca un sens ce priveşte atât întreg parcursul 
acestei vieţi, cât și rolul său în perspectiva eternității. 

Sfântul Antim are conștiința clară că este „păscar sufletesc”, 
„păscar de oameni”, pe care trebuie să-i vâneze „cu învăţătura și 


cu cuvântul”. Minunată metaforă alegorică a ales înaltul Ierarh 


5 Idem, p. 97-98. 


56 AvOowros înseamnă: cel care se mişcă în sus. 

când a vorbit despre „mreaja învățăturii”, „cea împletită de 
cuvinte”, prin care omul se pescuiește „dintru adâncul păca- 
telor” și „dintru adâncul turburăciunii”! Predicatorul este cel 
care pescuieşte în marea vieții şi în vâltoarea lumii, urmând 
îndemnului Învățătorului său divin (de la Care a deprins acest 
„meșşterşug” de a chema oamenii la mântuire): „Încetaţi de a vă 
trudi deasupra mării ce[leli neînsuflețite. Mutaţi pentru dragos- 
tea Mea meșterșugul cel pescăresc pre pământ. Acolo pre dânsul 
trimiteţi] şi vă întindeţ|i] mrejile. Vânaţi pentru Mine vânatul 
credinții 5%. 

Dacă mai înainte am văzut ipostaza cuvântului de a fi ma- 
să duhovnicească și ospăț pentru cei credincioși, acum ni se 
revelează o altă dimensiune a sa, aceea a omiliei care nu este 
decât un pregătitor al cinei veșnice, un instrument de vânătoare 
sau o multitudine de instrumente împletite din cuvinte și astfel 
concertate, încât rezultatul să fie o „masă cinstită și desfătată” 
alcătuită din oameni aduși la „lumina cunoștinței de Dumne- 
zeu”. Cuvântul are deci, marele rol de a fi şi masă, dar şi 
instrument de vânătoare, mreajă și capcană pentru cei ce trebuie 
prinși ca să guste şi să înțeleagă această masă și să devină ei înșiși 
ospăț al Creatorului lor, Care se bucură de ei până la a-i împărtăși 
de viaţa Sa cea nemuritoare. Cuvântul e masă întinsă celor care 
sunt adevărata masă, celor care trebuie să devină transparenți 
prin lumina dumnezeiască, lepădându-și materialitatea grosieră 
a păcatelor, ca să se arate plini de savoare sfântă pentru Dum- 


nezeu. De această dată nu cuvintele constituie nutriment 


57 Antim Ivireanul, Opere, ed. cit., p. 5. 

duhovnicesc pentru ascultători, ci credincioșii înșiși sunt masă 
spirituală pentru Dumnezeu, deoarece mântuirea oamenilor este 
cea „de carele El mult înseta”*8. Hrana lui Dumnezeu este însăşi 
salvarea umanităţii, izbăvirea ei de influenţa și de urmările 
virusului răutăţii, motiv pentru care, pentru „pohta cea nespusă, 
bunătatea cea negrăită, mila cea bogată și dragostea cea 
desăvârşită a iubitoriului de oameni Dumnezeu, [iată] cu câtă 
sete au priimit (nu pentru Sine, ci pentru noi, viermii cei 
lepădaţ[i]) atâtea ostenele, durori, patime și moarte”**. Îi vedem 
însă nu numai pe oameni ca un ospăț pentru Dumnezeu, ci mai 
ales pe Dumnezeu ca un ospăț pentru oameni. Căci precum 
pentru „dragostea cea fierbinte a lui Dumnezeu ce are cătră 
neamul omenesc, pentru fierbințeala dragostei aceştiia”5%, 
mântuirea oamenilor este foamea și setea Lui, la fel şi pentru 
oameni singura hrană adevărată este Dumnezeu, iar „cei 
păcătoși și iubitori de cele lumești...nu să vor învrednici să 
mănânce din cina aceia, adecă nu vor vedea fața lui Dum- 
nezeu'!. Despre faptul că „cina aceia” din veșnicie este vederea 
lui Dumnezeu, vorbeşte din nou învederat Antim, când afirmă 
că „lisus Mântuitoriu neamului omenesc”? are „multe nu- 


miri”%5, dintre care „a opta să chiamă cină” +, 


568 Idem, p. 14. 
* Ibidem. 

5% Idem, p. 9. 
51 dem, p. 128. 
572 dem, p. 127. 
53 Ibidem. 


574 dem, p. 128. 

„Masa” cuvintelor, „ospăţul vorbelor” este deci numai un 
intermediar, un preambul pentru masa cea adevărată, cina cea 
din veșnicie, unde hrana spirituală cea mai desăvârşită va fi 
împărtăşirea directă de vederea lui Dumnezeu, unde prezenţa și 
vederea Sa neîntreruptă înseamnă cină și masă, în mod pur 
spiritual. Predicile oferă oamenilor numai o pregustare a lui 
Dumnezeu în cuvinte, iar pentru Dumnezeu, ele au rolul de a 
pregăti sosirea invitaţilor (umanitatea întreagă) la Cină, „că aşa 
zice Luca în 14 capete: «Un om oarecare făcu cină și chiemă pre 
mulți...»"55. 

Omilia antimiană urmăreşte și ea să strângă cât mai mulți 
din cei care au fost invitaţi la această Cină veşnică. Sfântul Antim 
este un orator al Bisericii foarte conştient de înalta sa chemare și 
copleșitoarea sa responsabilitate în fața mulțimii adunate să-l 
asculte. În virtutea modului în care Antim concepe didahia, 
înţelegem acum de ce, pentru el, omilia nu este nici rodul unui 
orgoliu personal și nici nu e o probă de virtuozitate retorică, și 
de aceea consideră că discursul său este spus „nu cu obrăznicie, 
ci cu multă cucerie; nu cu vorbe ritoricești și alcătuite, ci cuvinte 
smerite şi prostatece”5”6, 

Ulterior lui Antim Ivireanul, un alt mare predicator, Petru 
Maior, avea să scrie despre retorica înaltă care ocazional 
favorizează impresionarea inimii, nu numai a auzului: „O, de 
câte ori s-a întâmplat, cât cel ce a venit să asculte propovăduirea 


pentru o zăbovire deşartă, ba aorea și pentru ca să cârtească 


575 Ibidem. 


576 Idem, p. 84. 

asupra curgerii graiului propovăduitorului, îndulcindu-se de 
râul cel ritoricesc au ascultat cu luare aminte adevărul cel vecinic, 
care pătrunzându-i cele din lăuntru ale inimii lui, cu darul Duhu- 
lui Sfânt, mai îndreptat s-a întors acasă...'57. Putem spune cu 
siguranţă că Antim miza şi el pe aceste valenţe ale artei oratorice, 
ca plecând de la frumosul estetic ce urmărește acea delectare a 
simțurilor, să ajungă la imersiunea în adâncurile ființei, cu 
scopul de a trezi simțurile spirituale, pentru care „câţ[i] v-aţ[i] 
adunat astăzi la Sfânta Beserică, pentru ca să prăznuiţ[i] praz- 
nicul, deșchideţi-vă ochii, nu numai ai trupului, ce și ai sufletu- 
aea e 

Dar, deşi uzează, în mod vădit, de regulile artei omiletice, 
este clar că ele nu sunt dictatoriale în predica antimiană, ci 
urmează principiile spiritual-morale după care se ghidează în 
ceea ce privește logica internă a omiliei. 

Mai mult, am putea spune că elaborarea predicii este con- 
diționată de revărsarea de har şi de entuziasm care îl cuprind de 
multe ori şi care îi dictează o artă ce glisează peste regulile orato- 
rice, îmbrăcând strălucitoarele odăjdii ale poeziei, ale logosului 
îndumnezeit. 

Pentru Sfântul Antim, predica este echivalentul în cuvânt al 
gestului sacramental de a oferi oamenilor Cina euharistică. De 
aceea, trebuie să aibă dulceața de rigoare, ce nu poate fi dăruită 


decât de o transfigurare înfăptuită de sus. Această transfigurare 


57 Petru Maior, Propovedanii la îngropăciunea oamenilor morți, Buda, 
1809, p. 12, apud Pr. Lect. Dr. Vasile Gordon, Predica ocazională (Pareneza), 
(teză de doctorat), Ed. IBMBOR, Bucureşti, 2001, p. 112. 


58 Antim Ivireanul, Opere, ed. cit., p. 68. 

este evidentă în Didahii, acolo unde nu îşi mai poate stăvili 
izvoarele poeziei răsărind dintr-o „inimă de trup”? şi din 
adâncul fiinţei lui, transfigurând în același chip și logosul său, 
preschimbat în „fulgerele elocinței”'58. 

De aceea, cred că este corect să spunem că arta sa nu este 
numai rezultatul trecerii prin „ciurul chibzuielii”5! a predicii 
(evidentă și aceasta, de altfel), ci și o izbucnire din interior și o 
rumenire în cuvânt a zorilor frumuseţii celei cerești. 

Antim nu consideră însă omilia sa o operă de artă. „A 
povesti lucruri minunate, iaste dată oamenilor celor învățații]. A 
îndulci cu vorba auzurile ascultătorilor, iaste dată ritorilor. A 
descoperi taini mari și preste fire, iaste dată celor ce sunt desă- 
vârșit[i] întru bunătăţi. lar în mine, neaflându-se niciunele din 
acestia, nu va putea nimeni să auză nimic de folos. Drept aceia, 
cu multă jălanie îmi ticăloșesc nevrednicia și-m[i] caut să făr” de 
voia mea a tăcea, iar apoi cunoscându-mi datoria ce am și 
temându-mă ca să nu caz în osânda slugii cei viclene, cu cuviință 
iaste, după putinţă, să povestesc de-a pururea lucrurile Domnu- 
lui, Căruia mă și rog, cu multă umilință, să-mi dezlege gângăviia 
limbii şi să-mi lumineze mintea, ca să poci zice puţine cuvinte 
întru slava Lui cea negrăită. Ci vă pohtesc de ascultare”*2. De 


multe ori predica lui începe astfel, cu scuze şi cu rugăciuni 


5° Idem, p. 16. Antim se referă în text la ceea ce astăzi se numește — 
cu o expresie încetățenită în predici —,tablele de carne ale inimii” pe care 
Dumnezeu scrie poruncile iubirii. 

55 Gabriel Ştrempel, op. cit., p. 56. 

581 Antim Ivireanul, Opere, ed. cit., p. 23. 

582 Idem, p. 29. 

smerite, pentru ca mai apoi să avem parte de cascade ale elocinței 
sale celei pline de savoare. Aceste invocări binecunoscute ale 
lerarhului nostru au avut adesea ca urmare o adevărată abun- 
denţă a râului înțelepciunii și a harului artistic. Acestea însă nu 
sunt o dovadă de ipocrizie din partea lui, ci sunt văile frumuseții 
care se întind pentru a mlădia un relief oratoric, care de multe ori 
atinge altitudini greu de escaladat chiar și de către un ascultător 
atent și sofisticat. 

Trebuie să ţinem seama de faptul că, pentru cărturarii noștri 
din vechime, scriitura era ceva sfânt, indiferent de subiectul ei, 
asemenea și lectura celor scrise, după cum aflăm de la Miron 
Costin: „Lăsat-au puternicul Dumnezeu iscusită oglindă minții 
omenești, scrisoarea5, iar scrisoarea iaste un lucru vecinic. Când 
ocărăsc într-o zi pe cineva, iaste greu a răbda; dară în veci? Eu oi 
da samă de ale mele, câte scriu5. [...] Puternicul Dumnezeu, 
cinstite și iubite cetitoriule, să-ți dăruiască, după aceste cumplite 
vremi (ale) anilor noștri, cândva, şi mai slobode veacuri, întru 
care, pre lângă alte trebi, să aibi vreme și cu cetitul cărților a face 
iscusită zăbavă, că nu iaste altă și mai frumoasă și mai de folos 
în toată viaţa omului zăbavă, decât cetitul cărţilor; căci, cu cetitul 
cărților, cunoaștem pe Ziditoriul nostru Dumnezeu, cu cetitul 
laudă Îi facem pentru toate a Lui cătră noi bunătăţi, cu cetitul, 
pentru greșalele noastre, milostiv Îl aflăm [vedem lectura ca 


doxologie, ca nevoinţă spirituală și virtute — n.n. ]”5, 


55 Miron Costin, op. cit., vol. II, p. 10. 
584 Idem, p. 12. 
585 [dem, p. 13. 

Îndeletnicirea cu cartea (scrierea şi lectura) era, prin 
urmare, un lucru sfânt, în mod nedezmintit. Dacă un autor laic, 
mirean, avea această concepție înaltă despre scris și despre 
scriitură, cu atât mai mult un lerarh al Bisericii, ca Antim, privea 
cu cea mai mare responsabilitate actul de a scrie, de a crea omilii. 

Antim ne oferă totdeauna un regal teologic și oratoric, con- 
vins fiind de importanța capitală a cuvântului frumos, care poate 
să schimbe inima şi mintea înspre mântuire. Spre deosebire de 
oratorul laic, oratorul religios nu dezbate o temă aleasă — deși se 
poate spune că își alege tema în limitele pericopei evanghelice 
aflate în actualitatea zilei liturgice — şi nici nu înaintează un 
subiect aleatoriu de dezbatere. De altfel, „alegerea acestor teme 
(supravegheată, spuneam, de protocolul liturgic) poate repre- 
zenta, la rigoare, un exercițiu doveditor pentru «independența» 
lui Antim (nutrită, evident, de aria impresionantă a lecturilor 
sale și de abilitatea cu care le manevra) față de alți oratori cu 
manifestări notabile în domeniul elocinţei de amvon”5%. 

Dar, întorcându-ne la problema dezbătută, rolul său, ca 
orator eclesiastic, este acela de a explica, pentru fiecare generație 
şi pentru fiecare timp istoric în parte, sensul cuvintelor Cuvân- 
tului. Cred că mai corect decât a spune că aduce Biblia în 
actualitate, este a afirma că acesta trebuie să înalțe oamenii la 
realitatea şi la viața Scripturii, care este Duh viu — de multe ori, 
citând Sfânta Scriptură, Antim spune, printr-o formulă cunoscu- 


tă din vechime, „zice Dumnezeu și la Isaia” sau „prin rostul 


5% Dan Horia Mazilu, Introducere..., op. cit., p. 95. 


57 Antim Ivireanul, Opere, ed. cit., p. 91. 

prorocului zice Dumnezeu”, sau „după cum zice Sfântul Duh 
la 5 capete ale Pildelor...”5%, ori „pentru aceia şi Duhul Sfânt, la 
cartea cea dintâi a Împăraţilor, în 15 capete, zice...”5% etc., iar în 
dedicaţia Psaltirei româneşti de la 1694, o numește „cuvântă- 
toarea podoabă, adecă Sfintele şi de Duhul Sfânt grăitele 
Scripturi”5! — şi Împărăţie a Cerurilor, deoarece „cu cuviință au 
numit Domnul Hristos Evanghelia Sa cu numele Împărăției 
Ceriului”5%?. 

În aceste condiţii, demersul său ne apare mult mai grav și 
mai responsabil, absolut vital pentru umanitate. Pentru că iată 
cum vedea Mitropolitul slujirea lui: „Când au vrut David să se 
lupte cu Goliath, alte arme n-au luat la el, fără numai o praștie și 
cinci pietri din râu. Și ce s-a întâmplat? Îndată cum au aruncat 
piatra cea dintâi, zice Scriptura, la întâia carte a Împăraţilor, la 17 
capete, cum că au rănit pre streinul de fel, în frunte, şi, sur- 
pându-l jos, l-au omorât. Goliath iaste păcatul; David, carele să 
luptă asupra păcatului iaste propoveduitoriul Evangheliei; pie- 
trile sunt cuvintele lui Dumnezeu și praștiia iaste puteria dumne- 
ze[i]escului dar”5%. 

Predicatorul este cel ce se luptă cu Goliat, folosind pietrele 
cuvântului evanghelic și „împotriva acestui Goliath o, câți 


Davizi, câți propoveduitori Evangheliei s-au luptat cu puterea 


58 Idem, p. 98. 

589 Idem, p. 143. 
50 Idem, p. 153. 
51 Idem, p. 399. 
52 Idem, p. 184. 
5% Idem, p. 148. 

Duhului Sfânt şi într-alte vremi și în ceste de acum”5*. Efortul 
său este unul copleşitor, împotriva uriașului care este păcatul 
întregii firi, al întregii umanităţi, care se manifestă perfid în toți 
oamenii. 

El trebuie să determine oamenii să se ridice contemplativ 
deasupra timpului, aceștia rămânând — paradoxal — încorsetaţi în 
contextul lor temporal și în realitatea trenantă și obsesivă a lumii 
desacralizate, dar inițiindu-se transportarea lor în adevărata 
patrie, „moșiia” cerească, după cum afirmă Antim în mai multe 
ocazii: „Că ce lucru iaste mai iubit robului, decât slobozirea lui? 
Şi ce iaste mai drag streinului, decât întoarcerea la moşiia sa? 
Fiind, drept aceia, înstreinați Moisi și Ilie de atâta vreme de 
moșiia lor de care foarte doriia, ce ar fi putut grăi mai cu dragoste 
şi mai cu dulceaţă, decât pentru moartea Preotului acestuia mare, 
pentru care moarte să dă streinilor întoarcere la moșiia lor?”5%; și 
iarăși, în alt loc, spune că trebuie „să purtăm de grijă pentru mân- 
tuirea noastră și pentru Împărăţia Ceriului, căci acolo ne iaste 
lăcaşul, după cum zice fericitul Pavel: «Petrecerea noastră în 
ceriuri iaste»"5% şi, din nou, în altă parte, continuă aceeași idee, 
susținând că Dumnezeu a venit din cer ca să îi conducă pe 
descendenţii lui Adam înapoi în cer, unde este adevărata lor 
patrie, căci „moșiia Lui (a lui lisus Hristos — n.n.) iaste ceriul, 
precum zice la Ioann în 18 capete: «Împărăţiia Mea nu iaste din 


lumea aceasta»” 5%., 


54 Ibidem. 
55 Idem, p. 13. 


5% Idem, p. 71. 
57 Idem, p. 181. 

Nu poate fi vorba, deci, în niciun caz, de un exercițiu ușor, 
ci de un excurs plin de responsabilitate și de gravitate. Antim, ca 
orator ecleziastic, nu transmite lumii un mesaj personal, ci tra- 
duce, în limba timpului său, un cuvânt etern, pentru a face 
„premeneală vremilor”5:. 

Este motivul pentru care are nevoie de un limbaj metaforic 
(care transportă, potrivit semanticii limbii greceşti, dincolo de 
realitatea imediată, de lumea văzută) şi de acea poezie care 
apropie ființa umană de transcendenţă, de dimensiunea spiri- 


tuală a cuvântului interpretat pentru contemporaneitate. 


5% Idem, p. 220. 

Antim Ivireanul și idealul purificării spiritual-morale 


a omului 


Condiţia umană și lupta cu păcatul 


Începutul răului stă în păcat. Iar începutul păcatului stă în 
răzvrătire şi în dorinţa de a fi dumnezeu fără Dumnezeu, după 
cum predică Sfântul Antim, afirmând că: „Doao firi mai alese şi 
mai de cinste au făcut Dumnezeu, adecă cea îngerească şi cea 
omenească; [...] Deci amândoao firile acelia era căzute, pentru 
trufiia: îngerul pentru căci au pohtit să fei asemenea lui Dum- 
nezeu, după cum zice la Isaia în 14 capete: «Sui-mă-voi deasupra 
norilor și voiu fi asemene Celui de sus înalt», şi pentru aceia l-au 
îmbeznat Dumnezeu întru prăpăstiile ladului şi omul iară vrea 
să fie asemene lui Dumnezeu, că auzind din gura șarpelui că în 
ce zi va mânca din lemnul cunoștiinții să va face Dumnezeu [a 
urmat îndemnului aceluia]; și pentru căci au mâncat, fu izgonit 
şi el din grădina desfătării şi luă blestem ca să între în pământul 
din carele s-au luat”5%. 

Mai spune Antim și într-o altă predică despre faptul că 
începutul răutății și al păcatului este mândria, într-un fragment 
care cu adevărat ar putea fi considerat un mic poem dramatic, ce 
recapitulează istoria lumii încărcată de tragism, menită să în- 
fioare şi să şocheze prin rememorarea felului în care vidul şi 


neantul au devenit o stare spirituală şi ontologică pentru unele 


59 Idem, p. 119-120. 

dintre ființele create de Dumnezeu „după chipul Sãu”®; o istorie 


a căderii Luceafărului, dar şi a mântuirii neamului omenesc: 


„...păcatul cel dintâi şi mai mare decât toate păcatele 
iaste mândriia, 

care o au izvodit şi au născut singur Satana, 

carele era înger şi să numiia Luceafăr, 

pentru multa lumină ce avea; 

care mândrie l-au surpat şi l-au pogorât, cu toată ceata lui, 
întru cele mai de jos prăpăstii ale Iadului. 

Şi dintr-atâta lumină ce avea 

s-au făcut decât toate negrețele şi decât toate întunericile 
mai negru şi mai întunecat 

și iaste să se osândească în veci nesfârşit, 

pentru căci nu are tămăduială, nici vindecare rana lui, 
că fiind duh, nu are pocăință. 

Şi cu acest păcat al mândriei, pentru multa lui zavistie, 
au înșălat și pe ticălosul Adam, 

de l-au surpat din cinstea lui și l-au dus la moarte 

şi l-au pogorât şi pre dânsul în Iad. 

Şi precum păcatul mândriei au avut putere 

de au pogorât pre Luceafăr, 

până la cele mai de jos prăpăstii ale Iadului, 

așa și bunătatea smereniei are mai multă 

putere decât mândriia; 


că au făcut pre singur Dumnezeu, 


60 Idem, p. 120. 

Carele iaste Făcătoriul Luceafărului 

şi S-au plecat atâta, cât au lăsat ceriurile 

și toată slava și lauda ce avea de [la] toate Puterile cerești, 
de S-au pogorât pre pământ şi S-au făcut om 

şi S-au smerit până la moarte, după cum zice Fericitul Pavel, 
moarte pe Cruce; 

și S-au pogorât și până la Iad de au scos pre Adam, 

cu tot neamul lui 

și l-au suit împreună cu dânsul la ceriu, 

unde au fost şi mai înainte. 

Iară Luceafărul n-au putut să se mai sulile, 

căci îl atârna păcatul în jos. 

Că păcatul să asamână pietrii și-i caută 

să meargă la maica ei, în pământ, de unde şi iaste. 

lar bunătatea să asamână focului și iaste să meargă sus, 
în văzduh, unde-i iaste matca, 

că Dumnezeu iaste foc mistuitoriu 


și pară de foc subțire, precum L-au văzut Proorocul Ilie”!. 


Antim percepe istoria lumii în evoluţia ei diacronică — dar 


anticipând sensul vertical al acestei diacronii —, expunând-o cu 


mare talent și cu nespus de mult dramatism, în atât de puţine 


cuvinte. Capacitatea lui de comprimare a unui vast spațiu crono- 


logic și de recuperare a datelor esenţiale într-un fragment extrem 


de stilizat, sunt uimitoare în acest text memorabil, care operează 


selecţii lingvistico-metaforice rafinate și care curge într-un ritm 


601 Idem, p. 49. 

poetic ce permite vizualizarea gradată a dramelor prin care a 
trecut lumea, de la crearea sa. 

Putem vorbi aici de prezența unui altfel de Luceafăr, decât 
cel pe care îl cunoaștem din literatură, care nu mai este, de data 
aceasta, Hyperion, și nici steaua dimineții, pierzându-și definitiv 
lumina spirituală, ce îl făcea să se identifice ca atare. 

Acesta nu mai este decât o lumină falsă și un Eros ambiguu 
și iluzoriu, după cum îl etichetează Antim: „Eu, o, dragoste 
mincinoasă, voiu să-ț|i] sfărâm săgețile, carele fără de rană omor; 
eu, Luceafărule, voiu să-ț[i] sparg toate mrejile și-ţ[i] voiu piiarde 
tot vicleșugul”4?. Luceafărul sau Satana este cel care a potenţat 
în mod negativ toate atuurile fiinţei sale. Scriind acestea, Antim 
trage cu ochiul la contemporani, care sunt destinatarii acestei 
reactualizări a istoriei. Răul, deși nu are ființă, capătă, în cei ce-l 
săvârșesc, începând cu Luceafărul, consistenţa pietrei, care nu se 
mai poate ridica la cer, a cărei emergenţă ontologică este anihi- 
lată pentru eternitate. În timp ce, virtuţii, autorul îi atribuie 
densitatea eterică a focului și calitatea acestuia de a tinde și de a 
urca spre înălțimi. 

Pe de altă parte, nici Dumnezeu nu este închis în 
transcendenţă, ci este Creatorul care Își asumă firea umană, firea 
creaţiei Sale, murind pe Cruce şi pogorându-Se până la lad după 
ea, ca s-o înalțe cu Sine înapoi în cer. Prin această asumare, omul 
devine dumnezeu, aşa cum şi-a dorit, dar nu prin forța orgoliului 
personal, ci prin smerenie, şi anume prin smerenia lui Hristos 


Cel Răstignit pentru umanitate. Dumnezeu „de ar fi vrut, ar fi 


62 Idem, p. 51-52. 

putut şi nefăcându-Se om, cu alt mijloc să mântuiască pre om din 
mâinile diavolului, iar n-au vrut”*%, pentru că nu a dorit să ră- 
mână impasibil faţă de soarta lumii, în ciuda faptului că a Sa 
„Cătălină” nu numai că i-a întors spatele — privind mai degrabă 
spre acea lumină falsă şi spre acel eros amăgitor, care fusese 
odinioară Luceafărul dimineţii şi înger de lumină —, dar I-a 
pregătit şi o moarte înfiorător de crudă. Însă Cel ce este cu 
adevărat Lumină din Lumină, „Carele iaste născut din Tatăl mai 


nainte decât Luceafărul”*%, Dumnezeu-Cuvântul: 


„atâta doriia de păharul acesta a-l bea, 

cât acea puţină vreme ce mai era să treacă până a-l 
bea 

Îi părea că sunt mii de ani. 

Căci cu setia acestui păhar 

să lucra mântuirea sufletelor omeneşti, 
răscumpărarea lumii, 

stricarea puterii diavolului, 

înmulţirea credinţii, 

[i]ertăciunea păcatelor 


și slobozirea sufletelor. 


Şi atâta să bucura de acestia 
cât în locul bucuriei ce era înaintea Lui 


răbda Crucea de-L muncia 


63 Idem, p. 129. 
6 Idem, p. 31, cf. Ps. 109, 3. 

și bătăile de-L căzniia 

și spinii de-L încrunta 

și durorile sufletului de-L chinuia, 
de care chinuri asuda 

sudorile cele crunte, 


negândind nimic de rușine. 


Că de au părut lui Iacov puţin[i] 7 ani 

a sluji pentru Rahila, logodnica lui, 

de dragostea ce avea către dânsa, 

dară unui lubitoriu mare ca Acesta, 

cum nu i-ar fi părut puţine muncile și caznele, 
cu care iubita Lui logodnică o răscumpăra 

și o curăţiia pre dânsa 

cu scăldarea neprețţuitului Său Sânge 

și foarte frumoasă, 


făr'” de nicio hulă şi întinăciune o făcea”65. 


Este remarcabilă această viziune şi întreg ritmul susţinut al 
frazelor şi chiar și rima unora dintre ele, alcătuind un tablou al 
Răstignirii unic, credem, în literatura noastră, de un profund dra- 
matism, realizat cu un evident simț pictural, muzical și poetic, în 
afară de sensul adânc teologic al întregului fragment. Frazele 
sunt impregnate de un suflu poetic ineluctabil, dovedind o certă 
contaminare cu poezia vremii, atât cu cea savantă, cât și cu ritmu- 


rile populare. Finalitatea acestui tablou, în bună tradiţie orto- 


605 Idem, p. 13-14. 

doxă, nu este doloristă, ci suferința este valorificată în învierea 
Sa şi în mântuirea întregului neam omenesc. 

Ceea ce poate părea insuportabil de dramatic sau trauma- 
tizant, se metamorfozează în frumuseţe, moartea rămânând o 
amintire, iar consecințele minunate ale acestei morți mântuitoare 
desfăşurându-şi faldurile peste întreaga Biserică îmbrăcată în 
porfira sângelui Său, după cum se spune. 

Această Jertfă divină obligă. Ea obligă la reevaluarea vieții 
şi la introspecţia în profunzimile sinelui propriu, la recalcularea 
faptelor şi a consecinţelor lor. Ea este cea care îl îndreptățește pe 
lerarh să fie intransigent, să ceară atenţie și conștiință făpturilor 
umane, pentru că și Hristos „«nu pre Îngeri cândva au luat, ci 
sămânţa lui Avraam au luat», zice Fericitul Pavel în 2 capete către 
evrei”6%, adică nu firea îngerească, ci firea omenească Și-a apro- 
priat-o. Această Jertfă îl îndreptățește mai mult decât orice pe 
Antim să predice împotriva păcatului. 

Deoarece autorul identifică principiul răului în mândrie — şi 
toată tradiția creștină împreună cu el: „că așa zice Ioann în 3 
capete: «Acela ce face păcatul de la diavolul iaste, că din început 
diavolul păcătuiaște»"4, — de aceea și predică, plin de vehe- 
mență, împotriva trufiei umane, susținând că „pentru multa 
noastră mândrie ce ne înălțăm și ne trufim, ca [și] când am ajunge 
tocma la ceriu și ca [şi] cum niciodată nu vom să murim, așa 
hrăpim şi lăcomim și suntem porniţi] cu totul spre răutăț[i], cât 


nu ne putem opri. Şi nici cuvintele lui Dumnezeu [nu] ne do- 


5% Idem, p. 119. 
67 Idem, p. 91. 

molesc, nici |[cugetarea la] munca Iadului [nu] ne înțelep- 
țește''6%; iar în alt loc este și mai drastic, considerând că numai 
„pre noi înşine, voiu cuteza a zice, ne facem mai înţelepţi și decât 
Dumnezeu și nu ne aducem aminte că înţelepciunea lumii 
aceştiia iaste nebunie înaintea lui Dumnezeu”. „Admiţând, în 
acord cu o teologie primară, că ispita diabolică este pricinui- 
toarea păcatului [...] — sigur că nu în absenţa voinţei libere a 
omului (ne spune un mare pustnic, Sfântul Antonie: «Răul 
nicidecum nu e pricinuit de Dumnezeu, ci prin alegerea cea de 
bună voie s-au făcut dracii răi, ca și cei mai mulți dintre oa- 
meni...Nu cele ce se fac sunt păcate, ci cele rele, după alegerea 
cu voie...» şi de aceeași părere au fost și Climent din Alexandria 
şi Origene) — și că, păcatul, odată intrat între oameni („precum 
zice Fericitul Pavel: «Printr-un om au intrat păcatul în lume şi, 
prin păcat, moartea»” [Romani 5, 12]) a dezvoltat consecinţe 
reparate doar prin jertfa lui Hristos („ladul, carele iaste plata cea 
desăvârşită a păcatului, prin pogorârea Lui într-însul l-au 
desărtat şi l-au sfărâmat. Pre diavolul, ca pre un începător tutu- 
ror păcatelor şi muncitoriu sufletelor noastre, l-au legat şi l-au 
îmbeznat întru prăpăstiile cele mai adânci ale iadului”), Antim 
constată în enoriașii săi nu «deraieri» temporare, explicabile prin 
«slăbiciunea» omenească, ci o stare generală de neascultare 
(provocatoare, firește, de dezordine) a Divinităţii, agravată de o 


sensibilitate vădită spre sugestiile malefice...”610. 


68 Idem, p. 104. 
& Idem, p. 80. 
60 Dan Horia Mazilu, Recitind..., vol. II, op. cit., p. 500. 

Oratorul ecleziastic are conștiința că această mândrie este 
generatoarea infatuării şi a egoismului uman, devenit o a doua 
natură pentru omul egocentrist, despre care afirmă că: „omul 
iaste dobitoc, iubitor de sine. Că de ce nu să apucă? Și ce nu să 
ostenește? Şi cu ce nu să sileşte?, pentru odihna, liniștea și paza 
sănătății lui? Că fiind sănătos, ce nu face, pentru ca să [o] apere 
și să depărteze cele ce supără sănătatea? Câtă cheltuială face, 
pentru ca să stea împotriva gerului |ilernii, împotriva arșiței 
verii? Fiind bolnav, cât să cheltuiaște, cât pătimeşte, cât rabdă, 
pentru ca să-şi câştige ce-au pierdut? Nu bagă în seamă a-ș|i] 
cheltui averia, a gusta doftorii amară, a să adăpa cu băuturi 
greţoase, a-ș|i] vărsa sângele; și nu iaste niciun lucru ca să nu-l 
facă pentru sănătatea lui şi pentru mântuirea cea trupească. De 
pe acestia poate să priceapă fieştecarele cât iaste de dulce sănăta- 
tea şi cât iaste de iubitor pre sine omul”®, 

O caracterizare psihologică atât de atentă a naturii umane 
nu este o noutate în literatura religioasă, dar ar putea fi, dacă 
privim numai literatura în limba română. Egoismul şi individua- 
lismul exacerbat au devenit unele din caracteristicile esenţiale ale 
societății umane, ale unei umanităţi disjunctive faţă de starea sa 
primordială de iubire şi de comuniune. Constatarea autorului, că 
„omul iaste dobitoc”, ar putea părea caragialesc-satirică, dacă nu 
ar fi dramatică. 

Antim nu vizează însă, în acest caz, un registru comico- 
satiric — deși, vom vedea mai târziu, nici repertoriul satiric nu îi 


este străin —, ci unul mai degrabă dramatic, ce pune la index 


61 Antim Ivireanul, Opere, ed. cit., p. 114-115. 

caracterul uman degradat de indolenţa iubirii de sine, de auto- 
compătimirea exagerată până la indiferenţă şi intoleranţă față de 
restul lumii. 

Din cauza răzvrătirii față de Creatorul său și a egoismului 
desăvârşit manifestat împotriva aproapelui, omul a decăzut din 
rangul lui de ființă înnobilată de asemănarea cu Dumnezeu, la o 
stare ontologică și morală foarte precară, în care „Îngerii sunt 
stele, iar omul iaste putrejune. Că așa zice în cartea lui lov în 25 
de capete: «Stelele sunt necurate înaintea Lui, dară cu cât mai 
vârtos omul, fiind putrejune și feciorul lui viiarme»"*%?, iar Dum- 
nezeu-omul a pătimit „nu pentru Sine, ci pentru noi, viermii cei 
lepădaţ[i]...”6%5. 

Pentru lerarhul ortodox, deprecierea condiției umane face 
ca starea în care se află în prezent omul să fie caracterizabilă mai 
degrabă ca subumană decât ca umană (nu în sens ontologic, ci în 
sens moral). 

Condiţia naturală, firească, a ființei umane este cea harică, 
cea comunională, în care a fost creat. În situaţia în care se află 
acum, omul stă în „întunerecul și tina trupului” ca într-o „puş- 
cărie întunecată”€!+, iar acest pământ pe care îl locuiește este un 
tărâm de exil, după exodul din Rai al Protopărinţilor, adevărata 


lui patrie fiind „moşiia”4!5 cea cerească. Lumea aceasta este, ca 


612 Idem, p. 124. 

613 Idem, p. 14. 

614 Idem, p. 223. 

615 Cf. Idem, p. 13, 181, 220. A se vedea și finalul capitolului imediat 


anterior. 

urmare, numită de către Antim Ivireanul, „valea plângerii”6!6, 
„oraşul lacrămilor”*”, „patimile Eghipetului”S5, „robiia lu- 
mii”6!9, „oraşul celor pământeşti” 6%, 

Descrierile autorului cu privire la această lume alterată de 
vicii, sunt cât se poate de expresive şi impresionante: „Eghi- 
petul“?! iaste lumea aceasta, neascultătoare şi vicleană, întru care 
iaste întins întunerecul păcatului, unde să omor toate întâi năs- 
cute, adică sufletele cele cuvântătoare, unde se prefac apele în 
sânge, adică faptele omeneşti în sudălmi şi în batjocură lui 
Dumnezeu, unde stăpânește lăcusta şi omida, adică apucăturile, 
strâmbătăţile, ura, zavistiia și vrajba”4?. 

Observăm că registrul poetic s-a schimbat, de la sublim la 
tragic, și că lumea nu mai apare, cum am văzut în capitolul 
anterior, înveșmântată în frumuseţe şi armonie, ci în durere și 
suferință aproape fără de margini. Antim face o paralelă cu 
episodul biblic al robiei egiptene a poporului evreu, atunci când 


vrea să evidenţieze nefericirea neamului omenesc. 


616 Idem, p. 63. Cf. Ps. 83, 7. 

617 Idem, p. 190. 

618 Ibidem. 

6 Ibidem. 

60 Idem, p. 114. 

6&1 „Eghipetul” este, pentru literați, un alt cuvânt cu rezonanțe emi- 
nesciene, deși Eminescu este cel care l-a împrumutat din literatura veche, 
și nu invers. De remarcat însă că şi Eminescu descrie „Eghipetul” ca unul 
dintre lucrurile care fac parte, în istoria omenească, din „panorama de- 
șertăciunilor”, în poemul „Memento mori”. 

62 Antim Ivireanul, Opere, ed. cit., p. 207-208. 

În toată tradiţia Bisericii, robia egipteană este interpretată 
alegoric, în sens duhovnicesc, ca simbolizând robia sufletului în 
țara păcatelor, în Egiptul patimilor, de unde nu poate ieşi decât 
dacă îneacă în marea lacrimilor de pocăință pe „faraonul cel 
gândit”, cu toată oastea lui, adică pe diavol și păcatele. 

Dacă cercetăm fiecare sintagmă de mai sus, este evident că 
ele au o rezonanţă adâncă şi că nu sunt doar simple metafore, ci 
au conotaţii care pot fi revelatorii: „valea plângerii” (sau valea 
lui Iosafat) reprezintă locul unde va fi, conform învăţăturii 
creștine, Judecata de Apoi, care îi va osândi veșnic pe cei pă- 
cătoși; „patimile Eghipetului” și „robiia lumii” se referă la 
rămânerea omului în păcat și în poftele trupești, degradante 
pentru el, fiind o aluzie la captivitatea egipteană a poporului 
ales, corelată cu exilul pământesc al omului căzut, întors la obâr- 
șia lui inferioară, la „pământul acesta, carele iaste maica tuturor 
oamenilor”6%; „orașul lacrămilor” relevă tot un sens al suferinței, 
care este o urmare inevitabilă a peregrinărilor prin păcate ale 
omului; iar „orașul celor pământești” îi vizează atât pe cei pă- 
mânteșşti, în sensul de muritori, cât mai ales pe cei care privesc 
numai spre pământ, și niciodată spre cer, spre cerul spiritual. 

Ultimele două metafore splendide sunt parafraze originale, 
cred, ale unui verset biblic de la Apocalipsă 21, 4, în care se 
vorbește despre faptul că în Ierusalimul ceresc, Dumnezeu „va 
șterge orice lacrimă din ochii lor și moarte nu va mai fi”. În 
opoziție cu acest lerusalim veșnic și sfânt, Sfântul Antim con- 


figurează lumea aceasta ca pe o cetate a lacrimilor şi a morții, în 


623 Idem, p. 176. 

care fericirea este amânată, chiar şi pentru cei Drepți, până la 
momentul adevărului, până la depăşirea acestui stadiu pă- 
mântesc al existenței umane. 

Într-o altă didahie, Antim descrie lumea, cu aceeași impre- 
sionantă plasticitate și forță alegorică, astfel (într-un fragment 
citat deja, cu altă ocazie, dar pe care îl reiau, dată fiind im- 
portanta sa și în acest context): „Lumea aceasta iaste ca o mare ce 
să turbură, întru care niciodată n-au oamenii odihnă, nici liniște. 
Corăbiile între valuri sunt împărăţiile, crăiile, domniile și orașele, 
mulțimea norodului, politiile, supușii, bogaţii şi săracii, cei mari 
și cei mici, sunt cei ce călătoresc şi să află în nevo[ile. Vânturile 
cele mari ce umflă marea sunt nevoile cele ce ne supără tot- 
deauna. Valurile ce luptă corabiia sunt nenorocirile carele se 
întâmplă în toate zilele. Norii ce negresc văzduhul, fulgerile ce 
orbesc ochii, tunetile ce înfricoșază toată inima vitează sunt în- 
tâmplările cele de multe feliuri, neașteptatele pagube, înfrico- 
șările vrăjmașilor, supărările, necazurile ce ne vin de la cei din 
afară, jafurile, robiile, dările cele grele și nesuferite, carele le lasă 
Dumnezeu și ne încungiură, pentru ca să cunoască credința 
noastră și să ne vază răbdarea” 6%., 

Am văzut, într-un capitol anterior, că lumea nu este 
considerată rea prin esenţa ei, ci dimpotrivă, foarte frumoasă şi 
strălucitoare, fiind creată ca o lumină şi ca o podoabă dumne- 
zeiască, pe care Ziditorul și Arhitectul său a conceput-o cu multă 
artă. Când doreşte să scoată în evidenţă aspectele negative ale 


acestei lumi, Antim se referă, de fapt, la condiția umană decă- 


624 Idem, p. 158. 

zută, la acea lume care constituie mediul existențial omenesc, 
orizontul uman contaminat de virusul păcatului şi al imoralității. 

Condamnarea la un sens dezintegrator şi perisabil a lumii 
s-a făcut datorită omului, căruia „mare folos și mare dar şi 
milostivnică vindecare s-au dat [...] de la Dumnezeu, ca să moară 
şi să se strice acest trup al păcatului...”6%5, din care cauză și toată 
firea celor create şi materiale a urmat aceleiași legi a dezintegrării 
ca şi omul. În ordinea și în armonia lumii a pătruns morbul 
haosului şi al morţii, care este generatorul tuturor furtunilor ce 
zdruncină existenţa umană. Societatea omenească este ca o mare 
învolburată, ca o capcană pentru proprii săi membri. 

Antim descrie, cu o puternică tentă psihologizantă, aceste 
fenomene deprimante care marchează viața omului. Mai ales 
atunci când se referă la „fulgerile ce orbesc ochii, tunetile ce 
înfricoșază toată inima vitează” are în vedere reacția psihicului 
uman la stimulii destabilizatori care îl solicită în mod intem- 
pestiv şi neașteptat. 

Amândouă motivele, atât cel al lumii ca Egipt al patimilor, 
cât și ca mare înviforată, sunt de sorginte biblică, după cum am 
avut prilejul să observăm, până acum, în acest capitol şi în cel 
anterior în care am vorbit despre motivul mării în Didahii. Acest 
lucru nu este însă, câtuși de puţin, o piedică în calea originalității 
literare a lui Antim, a cărui forță peisagistică şi plasticizantă 
rămâne uluitoare pentru literatura noastră din acele timpuri. 

Responsabil pentru această stare de lucruri, pentru această 


natură universală și umană avariată de perspectiva degringola- 


65 Idem, p. 224. 

dei haotice și a morţii, este păcatul omenesc, în care un rol 
important îl joacă și diavolul, care îl împinge pe om „ca să strice 
haina Sfântului Botez și să o zmolească cu zmoala păcatului” — 
minunată aliteraţie și metaforă sinestezică, dacă privim lucrurile 
din punct de vedere literar. 

Dar omul nu este rău prin creaţie și nici prin fatalitate, ci 
prin voinţă liberă, prin care alege asemănarea cu Luceafărul 
căzut, în locul asemănării cu Dumnezeu, încât „arapi negri sunt 
ticăloşii de păcătoşi pre carii păcatul îi face mai întunecaţi decât 
dracii”. 

Sfântul Antim identifică însă păcatele într-un mod foarte 
concret şi foarte inteligibil pentru orice muritor: „Că în trei 
chipuri greşaşte omul: sau din slăbiciune, sau din neştiință, sau 
din firea cea rea. Deci păcatul din slăbiciune iaste împotriva lui 
Dumnezeu Tatăl, căci (că) Tatăl să chiamă întru tot puternic. 
Păcatul dintru neştiință iaste împotriva Fiiului, că Fiiul lui 
Dumnezeu să chiamă Înţelepciune. Păcatul din firea cea rea iaste 
împotriva Duhului Sfânt, căci Duhul Sfânt să chiamă Bun. 

Deci care om va greşi din slăbiciune, sau din neștiinţă, îi va 
[ijlerta Domnul mai lesne, de să va pocăi. Că aşa zice David: 
«Păcatul tinereţelor mele ș-a neştiinții mele nu-l pomeni». lar 
cine greşaște din firea cea rea împotriva Duhului Sfânt, omului 
aceluia nu-i iartă Dumnezeu lesne păcatul. Că așa zice Domnul 
Hristos: «Tot păcatul şi hula să va [i]erta oamenilor, iar hula care 


iaste spre Duhul Sfânt nu să va [ierta oamenilor». 


6&6 Idem, p. 91. 
627 Idem, p. 166-167. 

Şi sunt păcate de moarte 7, carele sunt și împotriva Duhului 
Sfânt, făr' de nicio greșeală, de vreme ce sunt ne[ilertate, deaca 
nu să va face la dânsele căzuta vindecare: păcatul cel dintâi iaste 
trufiia, dintru carele să naşte semeţiia și neascultarea; al doilea 
iaste zavistiia, dintru carele să naște vrăjmășiia şi uciderea; al 
treilea iaste iubirea de argint, carele să numește a doua închinare 
de idoli, dintru carele să nasc toate relele; al patrulea iaste 
călcarea de lege, adecă nebăgarea în seamă a celor hotărâte şi 
așăzate în legi și în pravile, dintru carele să naște necredinţa şi 
lepădarea de Dumnezeu; al cincilea iaste sămânarea de vrajbă 
între frați și între priiateni, care păcat l-au aflat singur satana; și 
cine are acel nărav iaste asemenea diavolului; al șaselea iaste 
nădejdia cea necuvioasă ce are neştine la multă mila lui Dum- 
nezeu și nu să părăsește de păcate, socotind că-l va [ilerta, dintru 
carele să naște netemerea de Dumnezeu și toată necurăţiia; al 
șaptelea, cel mai de pre urmă şi mai mare și mai rău decât toate 
iaste oceaania, adecă deznădăjduirea de mila lui Dumnezeu, so- 
cotind că nu-l va [ilerta cu niciun mijloc, dintru carele să naște 
moartea cea sufletească și munca cea vecinică a ladului "68. 

Aceste păcate îi fac deci pe oameni „mai întunecați decât 
dracii”. Împotriva acestora se luptă Mitropolitul cu „sabiia 
Duhului, care iaste graiul lui Dumnezeu”4%, și își folosește toate 
darurile, cât şi nemăsuratul său talent artistic şi oratoric, precum 
și toată puterea de convingere, pentru a eradica, pe cât posibil, 


păcatul şi consecinţele sale nefaste din sufletul omenesc. 


628 Idem, p. 122-123. 
6 Idem, p. 36. 

Lista păcatelor de mai sus este înfricoșătoare și s-ar putea 
părea că ființa umană este prea slabă pentru a putea face față 
ispitei celei cu multe tentacule. Însă toată nădejdea lumii stă în 
faptul că chipul lui Dumnezeu în om este restaurabil — atunci 
când omul conștientizează răutatea păcatului și dorește o reală 
disociere de acesta, o renegare interioară, cu toată forța, a lui — 
ceea ce reprezintă motivul, motivaţia adâncă a oricărei predici şi 
îl determină pe Antim să îl apostrofeze pe cel păcătos într-un 
pasaj de un mare avânt expresiv şi retoric: „Unde ţi-ai pus, 
păcătosule, sufletul tău cel iscusit, cel frumos, cel minunat, cel 
vrednic? Unde ţi-ai îngropat partea cea mai aleasă a sinelui tău, 
zidirea cea mai iscusită a dumneze[ileştii puteri, soţiia cea iubită 
a Îngerilor? Unde iaste frumuseţia aceia a închipuirii celleli 
dumneze[ilești? Unde iaste podoaba, a darului celui dumne- 
ze|i]esc? Unde iaste slava? Unde sunt frumuseţile lui cele minu- 
nate, carele îl arăta mai luminat decât soarele? Așa, făr' de so- 
coteală, ai lăsat să îl piarză păcatul şi să-l vânture, ca țărâna 
vântul”'6%. 

Extraordinară este, cred, selecţia metaforică din acest text 
plin de poezie, în care antiteza, reliefată în momentul final, dintre 
esența spirituală și nobilă a sufletului și ţărâna spulberată, con- 
feră un dramatism suplimentar seriei de interogații menite să 
interpeleze conștiința celui adormit în păcate. 

După cum se vede, omul este pe deplin conștient şi respon- 
sabil de soarta sa veşnică și nu este predeterminat de nimeni, căci 


el singur și-a îngropat sufletul. Păcatul smolește frumusețea și 


60 Idem, p. 146. 

lumina spirituală a omului şi acesta se devalorizează singur până 
la a avea preţul ţărânii vânturate de vânt — o altă aliteraţie și 
metaforă sinestezică. Nu este nimeni culpabil pentru dezastrul 
moral și ontologic al persoanei umane, în viziunea lui Antim, 
decât ea însăşi, dacă nu se valorizează corect şi nu rămâne în 
asemănarea cu Dumnezeu, pentru a nu-și pierde frumuseţea 
originară, cea mai mare decât a soarelui, după părerea autorului 
nostru. 

Dar nu numai frumusețea se pierde prin păcat, ci şi viaţa, 
ca stare spirituală de comuniune cu Dumnezeu și cu umanitatea 
restaurată, atunci când se rămâne la condiția de inacceptare a 
existenţei altruiste și pure, nealterate de păcat: „Că după ce face 
omul păcatul rămâne mort. Mort, pentru căci piiarde darul cel 
dumneze[ilesc; mort, pentru căci să desparte de Dumnezeu, 
Carele iaste viața cea adevărată și ca pre un mort patimile lui, 
pohtele lui cele rele și îndulcirile trupului său îl duc să-l îngroa- 
pe. Unde? Afară din cetate, afară din pământul cel fericit al 
Raiului, în groapa vecinicii munci” 61, 

Într-o altă descriere înfricoșătoare, autorul remarcă: „Acest 
păcătos, nu numai că iaste îngropat în groapa păcatului, făr' de 
graiu, făr' de duh, făr” de simţire, făr' de nădejdea mântuirii, ce 
iaste încă, ca și Lazăr, legat de mâini și de picioare, cu făşuri, 
adecă strâns tare de legăturile păcatelor lui [...] Are şi faţa lui cu 
giulgiu legată; fiind orbit de păcat nu cunoaşte ticăloasa lui 
întâmplare, nu vede adâncul întru carele să află; nu socotește 


muncile cele de veci ce-l așteaptă. Zace şi deasupra lui piatră 


61 Idem, p. 213-214. 

grea, carele iaste puteria obiciaiului celui vârtos, care obiciaiu 
apasă şi îngreuiază sufletul lui atâta, cât nu-l lasă să se scoale din 
groapa ticăloşiei, nici îl lasă să răsufle. Deci precum pentru Lazăr 
zicea Martha, «Doamne, iată pute!», așa mai cu cuviință putem 
să zicem şi noi cum că acest păcătos iaste adevărat împuțit, de 
vreme ce nu patru zile, ce săptămâni şi luni și ani și vremi, să află 
îngropat în groapa păcatului” 62, 

Salvarea de păcat nu este decât pocăinţa, pe care o propo- 
văduieşte Sfântul Antim în fiecare predică, însă nu ne vom opri 
acum decât la două mici fragmente în care Mitropolitul îşi 
demonstrează forța sa de persuasiune şi capacitatea sa poetică 
remarcabilă. În primul dintre acestea se afirmă: „Şi când [Dum- 
nezeu] iaste mânios de sudălmile, de necinstirile și de hulele ce- 
i fac în toate zilele păcătoşii, cu faptele lor cele fărdelege, cu 
strâmbătăţile lor, cu jafurile lor, cu multa a lor trufie, cu zavistia, 
ce [o] hrănesc în inima lor, cu atâtea necurăţii cu carele spurcă şi 
trupul şi sufletul, stă gata să facă asupra lor răsplătire, să arunce 
asupra lor trăsnetele urgiei Sale, să-i piarză de pe toată fața 
pământului. Aleargă atunce pocăinţa și cu o cuciarnică îndrăz- 
neală, cu doao lacrăme ce varsă din ochi, cu un suspin ce înalță 
la ceriu dintru adâncul inimii (cutez a zice), că leagă mâinile lui 
Dumnezeu, Îi ia armele a dreptei Lui răsplătire, preface urgiia 
Lui spre |ilertăciune, Îl face blând, [iJertătoriu, îndelung, răbdă- 
toriu, milostiv, iubitoriu asupra celui păcătos, carele atâta L-au 


necinstit și nu L-au băgat în seamă” 638, 


62 Idem, p. 143. 
63 Idem, p. 215. 

Personificarea pocăinţei se suprapune cu imaginea peni- 
tentului: acesta se identifică el însuși cu pocăința, ca stare de 
automistuire în sine şi de comprimare a distanţei care îl desparte 
de Dumnezeu, prin efortul a „doao lacrăme ce varsă din ochi” şi 
al unui „suspin ce înalţă la ceriu dintru adâncul inimii”. Efectul 
nu este de diminuare, ci de augmentare a sensului ascetic inte- 
rior, pentru că cele „doao lacrăme”, precum şi suspinul din 
adâncul fiinţei, sunt metonimii sublime pentru o stare existen- 
țială, pentru confundarea cu plânsul însuși, a celui ce își reevalu- 
ează viața. 

„Antim ameninţă, fără îndoială, îi ameninţă pe culpabili cu 
urgia pedepsei divine. Dar pune în celălalt talger al balanței 
putinţa de salvare, pocăinţa, cu condiţia ca ea să fie «adevărată, 
iar nu mincinoasă», «curată, iar nu vicleană», «a inimii, iar nu a 
gurii». Un astfel de act, depus cu sinceritate, poate înfăptui mira- 
colul, poate preface «păcatele de moarte», şapte, în virtuțile care 
li se opun, tot şapte, «adecă să prefacă trufiia în smerenie, iubirea 
de argint în milostenie, păcatul cel trupesc în curăţie, zavistiia în 
dragoste, lăcomiia în post, mâniia în blândeţe și lenea în rugă- 
ciune şi într-alte fapte bune». În Didahii, pocăinţa este una dintre 
temele predilecte, aplecare ce nu poate mira la un înalt ierarh 
ortodox”6%. 

O altă privire, alegorică, asupra pocăinţei, pe care ne-o 
înfățișează Antim, ni se pare a fi de o frumuseţe sublimă și, deși 
nu sunt sigură, nu ne-ar mira ca această hermeneutică superbă 


să aparțină autorului nostru: 


64 Dan Horia Mazilu, Recitind..., vol. III, op. cit., p. 504. 

„Pocăinţa aceasta iaste cetatea 

cea minunată în patru cornuri 

ce au văzut Sfântul loan la Apocalipsis, 
în 21 de capete, 

carea avea 12 uși: 

3 de spre răsărit, 

3 de spre miazănoapte, 

3 de spre amiazăzi 


și 3 de spre apus, 


pentru ca să poată întra printr-însele toți, 
ȘI cei mici și cei mari, bătrânii şi tinerii 


și fieștecarele după rânduiala sa şi după vârsta sa: 


prin cele de spre răsărit să între cei tineri 


ca cei ce sunt la răsăritul vieţii; 


prin cele de spre amiază să între 


bărbaţii carii să află la mijlocul vârstii; 


prin cele de spre amiazănoapte cei bătrâni, 
al cărora le iaste sângele rece 


și albiciunea zăpezii o ţin în barbă; 


și prin cele de spre apus să între, 
fără de nicio deznădăjduire, 
cei ce sunt la sfârșitul vieţii 


și au amândoao picioarele în groapă 

şi sufletul în buze, 
cărora milostivirea 
lui Dumnezeu 


le va priimi pocăința”6%. 


Mărturisesc că nu cred să fi întâlnit atâta poezie în literatura 
română de până la Antim Ivireanul — motiv pentru care am și 
consemnat acest fragment în versuri — atâta concentrare a imagi- 
nilor metaforico-poetice și atâta patos al expresiei. Simpatia pri- 
virii sale către cei ce sunt „la răsăritul vieţii”, cât și duioşia ima- 
ginilor ce descriu vârsta senectuțţii, sunt o dovadă a sensibilităţii 
și a umanismului candid de care era în stare cel ce veștejea 
păcatele „arzând[u-le] cu focul verbului său”6. 

De aici se observă cu claritate că virulența și asprimea 
obiecţiilor sale nu vizau condiţia umană ca stare naturală, în 
cadrul căreia niciuna din cele patru vârste nu constituie un 
impediment pentru revendicarea frumuseții interioare, spiri- 
tuale, a fiinţei umane, fiecare dintre aceste vârste meritând dra- 
gostea, compasiunea și atașamentul semenilor față de persoana 
care descoperă un nou stadiu al vieţii la fiecare etate, ci criticile 
lui au avut permanent în vedere morala îndoielnică și moravu- 
rile nesănătoase ale unei societăți umane, înclinate mai degrabă 
spre compromis și promiscuitate, decât spre intransigenţă şi 


verticalitate moral-spirituală. 


s5 Antim Ivireanul, Opere, ed. cit., p. 220. 


6 Dan Horia Mazilu, Introducere..., op. cit., p. 106. 

Sfântul Antim Ivireanul: imnul în proză“” 


Tentaţia originalității şi chiar a unicității 


Perioada veche a literaturii și istoriei noastre cunoaşte trei 
mari personalități care, ca volum de muncă, talent nativ şi rezul- 
tate remarcabile (dar şi în ceea ce priveşte condițiile existenţiale 
aspre și puţin prielnice activităţilor intelectuale), nu au un echi- 
valent în perioada modernă, pentru această excesivă râvnă pusă 
în slujba scrisului, decât în Eminescu. 

Aceste trei personalități ale epocii vechi, despre care vor- 
beam, sunt Dosoftei, Antim Ivireanul și Dimitrie Cantemir. 

Dacă Dosoftei versifică Psaltirea şi compune sau traduce 
versuri până spre sfârșitul vieții sale, iar Dimitrie Cantemir ne 
oferă, prin Istoria îieroglifică, un exemplu foarte evoluat din 
perspectiva literaturii actuale, de proză ritmată şi rimată, Antim 
e împins spre lirism de efluviile entuziasmului (deşi fire poetică 
se dovedeşte și atunci când compune în versuri greceşti pareneza 


dedicată lui Ştefan Cantacuzino, Sfătuiri creştine-politice). 


67 Comunicare susținută pe 23 noiembrie 2012 la Universitatea 
Valahia din Târgoviște, la Conferinţa naţională: Cartea și tiparul românesc 
în evul mediu. Articolul a fost publicat în revista Patmos, editată de Centrul 
de Cercetări Ştiinţifice Interdisciplinare „Dumitru Stăniloae” al Univer- 
sității „Valahia” din Târgoviște, nr. 2, anul II/ 1, Ed. Enciclopedică, Bucu- 
rești-Târgovişte, 2013. 

Ulterior a fost publicată și în cartea mea, Studii literare, vol. I, 
Teologie pentru azi, Bucureşti, 2014, p. 94-131, cf. 

https://www.teologiepentruazi.ro/2014/06/29/studii-literare-vol-1/. 

Lucrările sale fundamentale, au, de altfel, o natură com- 
pozită: pareneza este în versuri, didahiile au și substanţă poetico- 
imnică, cronograful (Chipurile Vechiului și Noului Testament) e 
ilustrat cu 500 de portrete în medalion — care îl fac unic între 
producţiile genului — ideea desenelor/ portretelor fiind derivată 
din tema Arborele lui lesei, specifică iconografiei. 

Tentaţia unicităţii pare astfel să se constituie într-un adevă- 
rat program. 

Atât omilia/ didahia, cât şi pareneza și cronograful au 
constituit genuri clasice ale literaturii bizantine, cunoscând, prin 
Neagoe Basarab, Varlaam și Mihail Moxa o...clasicizare şi în 
interiorul literaturii române (așa tânără cum era ea — deși G. 
Călinescu nu era de acord cu teoria tinereţii culturii române). 

Poezia își arcuise volutele în limba română prin Dosoftei, în 
primul rând și, mai timid, prin Miron Costin. 

Deși Istoria ieroglifică a lui Cantemir era terminată la 1705, 
neobișnuita lucrare — pentru acele vremuri (și care de asemenea 
poartă amprenta unicatului) — a rămas în manuscris şi şi-a urmat 
autorul în exil, fiind descoperită şi tipărită târziu, în 1889 (ca de 
altfel și Didahiile lui Antim, publicate în 1886). 

Însă Dosoftei, Antim și Cantemir, dintre scriitorii vechi, 
dovedesc cel mai pregnant aptitudini cât se poate de evidente şi 


tendinţe indeniabile spre originalitate. Ei se manifestă mai pre- 


6&8 „Cea mai curentă prejudecată întreținută de noi înşine şi de străini 
este că suntem o naţiune tânără, bineînțeles în stare de un frumos viitor 
[...] Nici datele istoriei, nici examenul etnologic nu confirmă tinerețea 


EI 


noastră”, cf. G. Călinescu, Istoria literaturii române. Compendiu, EPL, Bucu- 


reşti, 1968, p. 13. 

sus de ingeniozitatea sau erudiția compilației, și oferă indubita- 
bil proba conștiinței auctoriale şi a intenţiei de a crea opere de 
valoare. 

Ei împacă ceea ce Occidentul dezimpăcase: creaţia/ arta și 
literatura cu teologia și istoria/ știința. 

Antim - ca străin venit din Georgia (mai întâi în Moldova, 
credem noi: ne-am susținut ipoteza cu argumente în teza 
doctorală) — pare să se fi afiliat acestui proiect de afirmare a scri- 
sului românesc (ca și altor proiecte, cum ar fi cel al traducerii în 
română şi tipăririi cărților de slujbă). 

Specificitatea lui Antim, în ceea ce priveşte predicile/ 
didahiile sale, o reprezintă inserția paradigmei poetico-imnogra- 
fice în interiorul materiei omiletice. 

Majoritatea didahiilor lui Antim au impregnat acest carac- 
ter liric — care, în câteva situaţii, ia forma unor imne după toate 
regulile —, care îi oferă lui Antim o notă distinctă şi originală, atât 
între autorii de omilii sau între retori, cât și între cazaniile litera- 
turii române vechi. 

E un tip de discurs destinat să îmbine teologia cu poezia și 
retorismul cu imnografia. O combinaţie pe cât de inedită în pei- 
sajul omiletic românesc al secolului, pe atât de pretențioasă. 

Fără îndoială că predica patristică îşi are poezia ei, ba chiar 
doi dintre Teologii cu majusculă (Sfântul Grigorie Teologul şi 
Sfântul Simeon Noul Teolog) au fost deopotrivă poeți, autori de 
imne. 

Din acest unghi privind lucrurile, lui Antim nu i-a lipsit 


tradiţia. 

La el, imnica devine parte a omiliei și chiar o formă în care 
este turnată hermeneutica/ tâlcuirea teologică. 

Pe Antim Ivireanul, chiar și cei care zăbovesc în a recu- 
noaște calități estetice şi stilistice în textele literaturii vechi, l-au 
apreciat la superlativ. Călinescu remarca în el „un orator excelent 
și un stilist desăvârșit”, sesizând în predici „exaltarea lirică” şi 
„Suavitatea”*%. lar Eugen Negrici ne orientează spre a accepta 
intenția unui program literar, opinând că „opera lui Antim se 
constituie ca o demonstraţie a capacităţii plastice a limbii ro- 
mâne'6%0. Acesta constată că este prezentă, în didahiile sale, „acea 
elevaţie constantă a exaltării, care făcea ca imnurile religioase ale 
lui Ephrem Sirul, Anastasie de Sinai, loan Damaschin - con- 
servate în liturghia ortodoxă [în cult] — să fie descoperite cu 
încântare de biserica Occidentului” 1. 

O tradiţie orientală, prin urmare, a scrisului poetic, pe care 
și Cantemir o va pune la contribuţie din plin. 

Despre demonstraţie vorbeşte și Miron Costin în prologul 
poemului său, Viiața lumii („nu numai aceasta, ce și alte dăscălii 
și învățături ar putea fi pre limba românească, de n-ar fi covârșit 


v[e]acul [traiul] nostru acesta de acum cu mari greotăți”*2), dar 


69 G. Călinescu, Istoria literaturii române de la origini până în prezent, 
Ed. Vlad &Vlad, Craiova, 1993, p. 12-13. 

60 Eugen Negrici, Logos și personalitate, Ed. Du Style, Bucureşti, 1997, 
op. cit., p.7. 

61 Idem, Poezia medievală în limba română, ed. Vlad & Vlad, Craiova, 
1996, p. 9%. 

62 Miron Costin, Opere, vol. II, ediţie critică de P. P. Panaitescu, EPL, 
Bucureşti, 1965, p. 113. 

în mod implicit au avut-o în vedere mulți dintre scriitorii epocii 


vechi. 


Problema originalității didahiilor 


În legătură cu didahiile lui Antim Ivireanul există o proble- 
mă spinoasă, care a pus multă vreme în discuţie originalitatea 
lor. 

Este de notorietate faptul că primul editor, Episcopul 
Melchisedec Ştefănescu, propusese varianta inspiraţiei lui Antim 
din predicile lui Ilie Miniat, iar Nicolae Iorga pe cea a influenţei 
omiliilor lui Hrisant Nottaras. 

În fine, ambele ipoteze nerezistând la proba comparaţiei, 
Dan Horia Mazilu are în vedere un manual de retorică, al lui 
Francisc Skufos (tipărit la Veneţia în 1681), încercând să explice 
astfel existența unor pasaje comune (fapt sesizat de asemenea de 
mai mult timp) aflate în didahiile antimiene şi în Retorica lui loan 
Piuariu-Molnar (1798)*%. 

Nu ştim pe ce surse își baza D. H. Mazilu ipoteza, pentru că 
el nu a avut sub ochi manualul de retorică la care face referire — 
știm acest lucru cu certitudine din discuţiile cu D. H. Mazilu. Ni 
se pare însă puțin credibilă, pentru că ea pleacă de la premisa 
inexplicabilităţii caracterului literar al omiliilor unui georgian 


naturalizat. 


63 Vezi Dan Horia Mazilu, Recitind Literatura Română Veche, vol. II, 
Ed. Universităţii Bucureşti, 1998, p. 373. 


336 


lată câteva argumente în acest sens: 

e  Acuratețea limbii române literare utilizate de Antim 
nu se explică nici dacă ar fi fost vorba de o traducere sau o 
compliaţie. Sau cu atât mai puţin... 

e Antim e o personalitate înzestrată artistic, dar și 
intelectual/ cărturăresc, capabilă să compună și o pareneză în 
versuri greceşti, cât și un cronograf care confirmă cunoașterea 
excelentă și mânuirea limbii române cu talent. 

e Cunoaşterea teologică pe vremea lui Brâncoveanu (și a 
lui Brâncoveanu însuși) era destul de avansată pentru ca 
Mitropolitul să nu-şi permită să reproducă, chiar și fragmentar, 
omilii preluate dintr-un manual — ceea ce ar anula motivele 
prestigiului de care se bucura în epocă (şi care nu putea fi conferit 
doar de activitatea tipografică). 

e loan Piuariu-Molnar ar fi putut avea la dispoziţie un 
manuscris al didahiilor, autograf sau nu (oricum, nu și-a devoa- 
lat/ indicat sursele utilizate pentru a-și alcătui Retorica). 

e Presupoziţiile anterioare, privind influenţele lui 
Miniat și Hrisant Nottaras, s-au dovedit nefondate, simple ipo- 
teze fără nicio documentare serioasă prealabilă. Varianta Skufos 
(deși nu o excludem definitiv dintr-un proiect de cercetare) intră 
în aceeași categorie. 

Acestea sunt rațiunile pentru care considerăm că această 
presupunere derivă doar dintr-o veche neîncredere în capa- 
citatea lui Antim Ivireanul de a compune omilii de un nivel 
retorico-stilistic atât de înalt. 

După cum spuneam, însă, transpunerea lor într-o română 


literară pe care n-o mai scrie nimeni în epoca veche, înainte și 

după Antim (opinia lui Mihail Sadoveanu), nu presupune un 
efort mai mic şi nici nu ar fi fost posibilă de către un traducător/ 
compilator fără cultură serioasă și fără certe aptitudini literare. 

Antim a preluat sau a prelucrat fragmente de la Sfinţii 
Părinţi — menţionanţi sau nu (precum: loan Gură de Aur, 
Teofilact de Ohrida, Vasile cel Mare, loan Damaschin, Grigorie 
de Nyssa, Efrem Sirul, Grigorie Teologul, Atanasie cel Mare, 
Dionisie Areopagitul, Ieronim, Asterie al Amasiei, Augustin, 
posibil și Fotie cel Mare şi Irineu de Lyon etc.), scriitori bisericești 
(Sinesiu de Cirene, Eusebiu de Cezareea) și chiar din cărţile 
populare, precum Fiziologul. Aminteşte și filosofi: Anaxagora, 
Aristotel, Democrit (Dimocrit), Bias (Via), Anaximene (Anaxa- 
ment) etc. 

Dacă influența unor reputați predicatori ai epocii, din 
Răsărit și Apus, a fost infirmată de analiza comparativă a texte- 
lor, cu atât mai mult nu ni se pare viabilă varianta apelului la o 
culegere de retorică. 

Sigur, în orice cercetare trebuie înlăturat orice dubiu. 
Sperăm ca viitorul să ne aducă această confirmare. 

Mazilu însuși vedea, în definitiv, în Antim, un „producător 
de literatură de sine stătător”, un cărturar cu o cultură vastă, 
care își folosea sursele după o metodă consacrată ce nu repre- 


zenta deloc o excepție în epocă. 


Caracterul particular al tiparului retoric antimian 


64 Idem, p. 374. 

Originalitatea despre care dorim să discutăm, în comu- 
nicarea de față*$, ne relevă pe de o parte, un aspect deosebit al 
didahiilor antimiene, iar pe de altă parte are implicaţii profunde 
în literatura română de mai târziu. 

Ne-a preocupat şi ne preocupă în continuare — şi folosim 
prilejul acestei expuneri — pentru a articula observaţiile noastre 
cu privire la caracterul poetic/ imnic al omiliilor lui Antim. De 
altfel, chiar apropierea de Miniat o făcuse Melchisedec tocmai în 
virtutea calităților poetice remarcabile ale textelor celor doi au- 
tori. 

Am făcut observaţia, în teza de doctorat, că largi pasaje din 
predicile lui Antim se pretează poetizării/ imnificării şi am rămas 
la aceeaşi părere. 

Uneori, expunerea unei idei este exprimată cu fervoare, 


ceea ce naște poezia (ca într-o didahie la Schimbarea la Faţă): 


„| Hristos] atâta doriia 
de păharul acesta a-l bea, 
cât acea puțină vreme ce mai era 
să treacă până a-l bea 


li părea 


65 Articolul a fost prezentat ca o comunicare științifică, în data de 23 
noiembrie 2012, în cadrul conferinţei naționale Cartea şi tiparul românesc în 
evul mediu, la Centrul de Cercetări Ştiinţifice Interdisciplinare „Dumitru 
Stăniloae” al Universităţii „Valahia” din Târgoviște. 

A fost publicat în rev. Patmos, editată de Centrul de Cercetări 
Ştiinţifice Interdisciplinare „Dumitru Stăniloae” al Universităţii „Valahia” 
din Târgoviște, Ed. Enciclopedică, București, 2013, p. 172-193. 

Aceasta este o variantă revăzută şi adăugită. 


că sunt mii de ani. /.../ 


Şi atâta să bucura 
de acestia 
cât în locul bucuriei ce era 
înaintea Lui 
răbda Crucea de-L muncia 
și bătăile de-L căzniia 
și spinii de-L încrunta 
şi durorile sufletului de-L chinuia, 
de care chinuri asuda 
sudorile cele crunte, 
negândind 


nimic de rușine. 


Că de au părut lui lacov puţin 7 ani 
a sluji pentru Rahila, 
logodnica lui, 
de dragostea ce avea 
către dânsa, 
dară unui lubitoriu mare ca Acesta, 
cum nu l-ar fi părut puţine 


muncile şi caznele, 


cu care iubita Lui logodnică o răscumpăra 


Şi o curăţiia 
pre dânsa cu scăldarea 
neprețuitului Său Sânge 


și foarte frumoasă, 

făr' de nicio hulă 


și întinăciune o făcea”6%6. 


Alteori, expunerea teologico-morală a autorului nostru se 
prezintă ca o succesiune de poezii sau de imne pe diferite glasuri, 
ca în această splendidă omilie la Nașterea Domnului (Cuvânt de 
învățătură în 25 a lunii dechemvrie, la Naşterea Domnului nostru lisus 
Hristos): 


„Astăzi au strălucit noul Adam, 
Carele nu iaste lăcuitoriu, 
ci Domn şi Stăpân Raiului, 
pre Carele frumuseţea pomului celui oprit 
nu-L va înșăla, 
șarpele nu-L va vicleni, 


muiarea nu-L va amăgi. 


Astăzi au răsărit lumina 
întru întuneric. 
Astăzi, pre Acela de Carele să tulbura 
ceriul și ceriul ceriurilor, 
avându-L lumea, 


neştiind L-au câştigat. 


66 Antim Ivireanul, Opere, ediţie critică şi studiu introductiv de Ga- 
briel Ștrempel, Ed. Minerva, București, 1972, p. 13-14. 


Văzut-au Sfinţii, strămoșii noștri, 
minuni mari 
și fără de număr; 
că Marea Roșie, desfăcându-se în doao 
le-au făcut cale; 
focul, ca un stâlp 
luminându-le noaptea, le-au slujit; 
norul, de arşița 
şi zăduful zilei i-au umbrit; 
ceriul, hrană îngerească le-au dat; 
piatra cea vârtoasă, 


păhar dulce li-au deschis; 


Iordanul, curgerile sale cele repede, 
spre fugă li-au întors; 
zidurile cele tari ale vrăjmașilor, 
de glasul trâmbiţelor au căzut; 
soarele, pre ceriu zăbovind cu călătoriia, 
au mărit zioa 
pentru izbândă. 
Iar minune ca aceasta 
nu s-au văzut niciodată, 


nici s-au auzit /.../ 


Că era pre la miezul [ilernii, 
când pământul şi apele 
sunt înghețate de ger 


și de vânturile cele reci; 

și Fecioara tânără și rușinoasă, 
care nici din casă 
nu era obicinuită a [ieşi /.../ 
Şi era noaptea, 
care noapte era 
mai luminată decât soarele, 
întru care au răsărit 


Soarele dreptăţii. /.../ 


Făcându-și noaptea 
calea sa jumătate 
[i]eşit-au aici, 
în lumina aceasta a noastră, 
ca un Mire din cămara Sa; 
[i]eşit-au, zic, nădejdea 
tuturor veacurilor, 
bucuriia Îngerilor, 
mântuirea neamurilor, 
scularea celor morţi, 
izvorul milii, 
rădăcina vieţii. 
[I]eșit-au Cuvântul Tatălui, 
cu trup îmbrăcat, 


din trupul Fecioarei; /.../ 


Cine va putea spune cu ce dragoste 


şi cu ce frică împreună 


va fi cuprins pre acest Fiiu al său, 

că fiind plină de credință 
Îl cunoștea pe Acesta a fi Dumnezeu 
și-L cunoştea a fi și Fiiul său; 
să cunoştea pre sine a fi 
Și mumă 


şi slujnică. 


Drept aceea, ca o mumă 
cu dragoste Îl cuprindea 
şi-L săruta 
și ca o slujnică, 
ca pre un Dumnezeu înalt abiia 
cu preacuratele mâinile sale cuteza 


a-l apipăi. /.../ 


Că Pruncul acesta, 
Carele să vârguleşte în iasle, 
de ne vom rădica 
ochii credinţii noastre 
ÎI vom cunoaște făcând tunete 
și fulgere în nori 
ȘI pre cer 
umbletul stelelor rânduind, 
soarele și luna de raze împlându-le 
și mişcarea ceriului îndreptând 
și toată greimea lumii 
acest Prunc înfășat 


o cârmuiește. 

Cine iaste Acesta 
aşa mic şi aşa mare, 
aşa smerit 
și așa înalt, 
cât în iasle zăcând, 
în ceriu cu glasuri îngerești 


se mărește [se slăveşte]?”® etc. 


Paradoxurile teologice i-au oferit prilejul construirii unei 
exegeze impresionante şi din punct de vedere poetico-literar, 
printr-un procedeu ale cărui izvoare le-am putea afla în imno- 
grafie, unde remarcăm descifrarea teologică sincopată sau frag- 
mentară - prezența comparaţiilor și metaforelor specifice, în 
absența unui discurs adiacent lămuritor, într-un ritm destinat 
cântării şi având o tensiune lirică deosebită. 

E un tipar retoric care nu se poate identifica la contem- 
poranii săi, Bossuet sau Ilie Miniat, consideraţi maeștri ai acelor 
timpuri, în Apus şi Răsărit, ai retoricii omiletice. 

Textele antimiene suportă comparaţie cu imnele unor mari 
Sfinți Imnografi — deşi, în cazul acestor imne, ele sunt alcătuite 
după reguli de prozodie cu tradiție, având o metrică proprie. E 
posibil însă ca Sfântul Antim să fi receptat de aici forma 
adevăratei poezii tradiționale ortodoxe, care îmbină dogmati- 
zarea teologică cea mai profundă cu entuziasmul poetic al expri- 


mării. 


67 Idem, p. 195-199. 

Reproducem mai departe, spre exemplificare, câteva scurte 
pasaje din operele marilor Sfinți Imnografi Efrem Sirul/ Sirianul 


şi Roman Melodul: 


„De ziua naşterii Fiului 
împăratul [August] i-a înscris pe oameni pentru dări 
ca ei să se facă datornicii lui. 
Iar acum ni S-a arătat un Împărat 
Care a șters zapisul datoriei noastre 
şi cu numele Său 
a semnat un alt zapis, 


ca El să Se facă datornicul nostru. /.../ 


La care Maria s-a înflăcărat și ea 
și a cântat şi ea cântecul ei de leagăn: 
«Cine mi-a dat mie, celei singure, 
să zămislesc şi să nasc 
pe Cel care e Unul și mulți, 
mic şi mare, 
cu totul în mine 


și cu totul în toate? /.../ 


O minune, înaintea mea stă prunc 
Cel vechi de zile! 
Ochiul Său e întors necontenit spre cer 
și gânguritul gurii Lui nu se potoleşte. 
Cât de mult se aseamănă mie! 


Şi totuși, în tăcerea Sa, 

El vorbeşte cu Dumnezeu. 


Cine a mai văzut un Prunc 
Care să vadă toate? 
Le vede ca Acela care cârmuiește toate 
în cer și pe pământ; 
privirea Lui se aseamănă 


Celui ce poruncește tuturor! 


Cum Îţi voi deschide izvoarele laptelui 
Tie, Izvorule? 
Cum Te voi hrăni pe Tine, 
Hrănitorul tuturor, 
de la masa Ta? 
Cum mă voi apropia cu scutece 


de Cel învăluit în raze?»” 64, 


„Mântuitorul a răbdat biciul, 
legat era dezlegătorul tuturor, 
fiind dezbrăcat şi întins pe stâlp 
Cel care mai înainte a grăit 
lui Moise și lui Aaron 


în chip de stâlp de nor; 


6 Sfântul Efrem Sirianul, Imnele Nașterii şi Arătării Domnului, ediţia 
a Il-a, prezentare și traducere de Diac. loan I. Ică jr, Ed. Deisis, Sibiu, 2010, 
p. 54-55. 


Cel care stâlpii pământului a ținut, 
precum a spus David [Ps. 74, 4], 


a fost pironit pe stâlp; 


Cel care a arătat poporului 
calea în pustie, 
căci înaintea lor a mers 
în chip de stâlp de foc, 
pe stâlp a fost suit. 
Piatra din unghi pe stâlp, 
ca piatră să taie Biserica, 


pentru ca Adam să se bucure. /.../ 


Dăruind mântuire celor smeriți 
și purtându-Şi crucea pe umeri, 
ca trofeu al biruinţei, 

a ieșit pentru a fi răstignit 
Și [ca] să răstignească 
pe cel ce ne-a rănit. 
Astfel le-a plinit 
pe toate câte ne erau de folos 
și a alergat de voie la moarte, 
Şi-a dat la scuipări fața 
la care Serafimii 
nu rabdă să privească, 
căci îşi acoperă cu aripi feţele. 
Dispreţuind rușinea, 


a voit să îmbrace haină de ocară, 

ca să se bucure Adam. 


Au adăpat cu oţet 
pe izvorul celor mai dulci unde 
și fiere au dat 
Celui care a plouat 
mana în pustie 
și [Care] apă din piatră 


le-a izvorât... 6%. 


Nu putem să nu remarcăm faptul că, aproximativ în același 
timp, contemporanul lui Antim, Dimitrie Cantemir, deşi departe 
de ţară, scrie o istorie în proză ritmată şi rimată (Istoria ieroglifică, 
terminată la 1705, dar nepublicată atunci) care are același 
caracter metrificabil/ versificabil ca şi o bună parte din didahiile 
lui Antim şi conţine aceeaşi undă lirică profundă/ interioară. 

Această (s-o numim) sensibilitate pentru poezie nu este o 
realitate sau o inovaţie a secolului al XVIII-lea în spaţiul literar 


românesc. 


6% Sfântul Roman Melodul, Imnele pocăinței, cu studiu introductiv de 
Andrew Louth, traducere și note de Parascheva Grigoriu, Ed. Trisagion, 
2006, p. 162, 165. 

60 Am inițiat, în acest sens, un proiect de redispunere a textului 


Istoriei ieroglifice sub formă de versuri, orientându-ne după sugestiile pro- 
zodice indicate de autorul însuși, prin care încercăm să restituim operei 
înfățișarea care i se potriveşte mai bine și care scoate la lumină caracterul 
său poetic, pe lângă cel filosofic. A se vedea: 


https://www.teologiepentruazi.ro/tag/istoria-ieroglifica/. 

Să nu uităm că literatura română originală începe cu poezia 
(în ciuda a ceea ce crede, într-o Istorie recentă, Manuela Tănă- 
sescuS*!) și mă refer la scriitori români de limbă slavonă, care 
semnează însă primele texte de autor ale românilor: Filothei 
Monahul, Eusthatie de Putna, Simion Dediulovici și Anastasie 
Crimca. 

De asemenea, să nu uităm că versificarea Psaltirii este o 
inițiativă singulară în spaţiul răsăritean-ortodox și că autorul ei, 
Dosoftei Mitropolitul, se dovedește un poet în toată puterea 
cuvântului, cu har și cu vocaţie, căruia i se datorează și alte 
încercări sau reușite poetice: traducerea în versuri a prologului 
dramei Erofili, a lui Gheorghios Cortzasis, Poemul cronologic sau 
istoria în 204 versuri a Moldovei și totodată ceea ce se poate 
considera a fi prima cronică rimată din literatura noastră, Cuvinte 
și jele la robie lerusalimului...5%?. 

Acelaşi Dosoftei poetizează traducând Acatistul şi Paraclisul 
Maicii Domnului şi, respectiv, redactând Vieţile Sfinților. 

Ba chiar și —- mai înainte — cazaniile lui Varlaam aveau uneori 
caracter ritmat și pe alocuri rimat, care s-a transmis marilor 
povestitori Creangă și Sadoveanu, în mod eronat pus pe seama 
oralității populare. 

În cazul acestora însă, vorbim de un tipar omiletic ce nu 


reprima, uneori, exprimarea poetică. 


61 Manuela Tănăsescu O istorie a literaturii române (partea întâi), Ed. 
Saeculum I.O., București, 2009, p. 14-15. 

62 Cf. Mihai Moraru, Cronici rimate, în Crestomaţie de literatură română 
veche, vol. II, Ed. Dacia, Cluj-Napoca, 1989, p. 194. 

Așa încât am ajuns la convingerea că Sfântul Antim, care s- 
a intimizat profund cu realitățile românești, a creat un tipar 
retorico-omiletic asupra căruia și-au pus amprenta tendinţele 
poetice ale unei tradiții românești (care se voia, probabil, urmașă 
a filonului imnografic bizantin, indicat și de Miron Costin în pro- 
logul poemului său, Viața lumii), tipar pe care, în mod indepen- 
dent, l-a urmat şi Cantemir în lucrarea sa. 

În frazele lui Antim este ușor depistabilă o ritmică nesu- 
primată pe tot parcursul unei predici (fără a fi monocordă), 
precum și prezența unei cezuri care să ne facă facil exercițiul de 
versificare (așezare în versuri) a textului său. 

Spre deosebire de Miniat, la care poetizarea este introdusă 
de o comparaţie divagantă, fiind separată propriu-zis de discur- 
sul ideatic, Antim este în același timp literat/ poet şi hermeneut. 
Aşa cum este Cantemir poet și filosof în același timp. 

Antim poetizează în timp ce interpretează (reproducem un 


fragment dintr-un Cuvânt de învățătură la Duminica Florilillor): 


„Că ce doriia Sfinţii aceia Părinţi, 
noi avem; 
și ce milă aştepta ei, 
pre noi ne-au întâmpinat; 
Și ce priviia ei de departe, 
noi cu Evanghelistul [loan] avem astăz[i]: 
«Carele era din ceput, 
Care am auzit, 
Care am văzut cu ochii noştri, 


Care am privit 

şi mâinile noastre au pipăit 
pentru Cuvântul Vieții, 
pre Acela vestim 
şi mărturisim 
voao Viața cea vecinică, 
Care au fost la Părintele, 


iară acum S-au arătat» [cf. I In. 1, 1-3], 


a Căruia arătare 
atâta bucurie ne aduce noao, 
mai multă decât avea 
Părinţii cei Sfinţi de demult, 
a Căruia aşteptare 
cu drag și cu dorire, 


mă îndeamnă să zic acest cuvânt: 


«Sărută-mă pre mine 
cu sărutarea gurii Tale» [cf. Cânt. Cânt. 1, 1], 
că toți câț[i] era[u] din Duh, 
cu duhul cunoştea[u] 
câtă milă era 


să se verse pre buzele Aceluia. 


Dorind și el, drept aceia, 
ca să fie părtaş unii bunătăţi ca aceștiia 
zice din tot sufletul 
ca să mă sărute pre mine 


cu sărutarea gurei Sale; 


care cuvânt atâta face 


ca și când ar zice: 


pre Moise nu-l auz 
căci iaste la limbă împiedicat, 
buzele Isaiei sunt întinate, 
Ieremia a grăi nu ştie 
pentru că iaste prunc 


şi toți Proorocii au amuţit; 


ci El Însuşi] să-mi grăiască mie 
şi să-mi deşchiză 
voia Părintelui Său 
și în fiinţa Sa pre mine să mă învețe, 
a Căruia preaiubita ființă 
pre mine să mă înnoiască 
şi «râurile învățăturilor Lui 

să se facă în mine 


izvor de apă mântuitoare 


întru viața cea vecinică» [cf. In. 4,14]. /... 


Cu podoabe de fapte bune 
logodnica chiamă către sine 
pre iubitul Mire 
zicând: 
patul inimii mele 
înfrumusețat iaste 


cu florile doririlor dumneze[ilești 

ȘI casa mea 
iaste cu lemnele cele mirositoare 
și nestricate a facerilor de bine 


întemeiată. 


Că pre acest sălaș 
şi Mirele bucuros să pleacă 
și rămâne acolo 
«până când trece zioa 


și umbra să pleacă» [cf. Cânt. Cânt. 2, 171763. 


Un alt exemplu poate fi textul care a atras şi mai înainte 
atenţia cercetătorilor, anume imnul închinat Maicii Domnului, 


într-o Cazanie la Adormirea Preasfintei Născătoarei de Dumnezeu: 


„Aleasă iaste, cu adevărat, ca soareles5 
pentru că iaste încununată 
cu toate razele darurilor dumnezeieşti 
și strălucește mai vârtos 
decât celelalte lumini ale ceriului. 
Aleasă iaste și frumoasă ca luna 6”, 
pentru că, cu lumina sfințeniei, stinge celelalte stele 
și pentru marea şi minunata strălucire 
de toate șireagurile stelelor celor de taină 


se cinstește, ca o Impărăteasă. 


63 Antim Ivireanul, Opere, ed. cit., p. 112-113. 
64 Cf. Cânt. Cânt. 6, 10 sau Apoc. 12, 1. 
65 Cf. Cânt. Cânt. 6, 10. 


Aleasă iaste ca revărsatul zorilor 6%, 
pentru că ia au gonit noaptea 


și toată întunerecimea păcatului 


şi au adus în lume zioa cea purtătoare de viaţă. 


Aleasă iaste, că iaste izvor” 
carele cu curgerile cereştilor bunătăţii] 
adapă Sfânta Biserică și tot sufletul creștinesc. 
Aleasă iaste, că iaste chipaross58 
carele cu nălțimea covârșaște ceriurile 
şi pentru mirosul cel din fire s-au arătat 


departe de toată stricăciunea. 


Aleasă iaste, că iaste crin, 
că măcar de au și născut 
între mărăcinii nenorocirii cei de obşte, 
iară nu ș-au pierdut niciodată 
podoaba albiciunii. 
Aleasă iaste, că iaste nor 


carele n-au ispitit nicio greime a păcatului. 


Aleasă iaste, pentru că iaste Fecioară 
mai înainte de naștere, 


Fecioară în naştere, Fecioară și după naștere 


66 Cf. Ibidem. 
67 Cf. Cânt. Cânt. 4, 15. 
68 Cf. Cânt. Cânt. 1, 16. 
6% Cf. Cânt. Cânt. 2, 2. 
OCAT lee a lo 

și iaste o adâncime nepercepută a bunătăţilor 
şi o icoană însuflețită 
a frumoseţilor celor cereşti. 
laste o grădină încuiatăee! 
dintru care au [ileșit floarea cea neveștejită, 
și fântână pecetluită?, 


dintru care au curs izvorul vieţii, Hristos. 


Pre aceasta au văzut-o Moisi în muntele Sinai, 
ca un rug aprins şi nu ardea. 
Pre aceasta au văzut-o Aaron, 
ca un toiag, înflorit și plin de roadă“, 
Prea aceasta au văzut-o lacov, 
ca o scară întărită din pământ până în ceriu 
și Îngerii lui Dumnezeu să suiia 
și să pogora pre dânsas?. 
Pre aceasta au văzut-o lezechiel 
ca o ușă încuiată, prin care nimeni n-a trecut. 
Pre aceasta au văzut-o Ghedeon ca o lână*”, 


Avvacum ca o dumbravă umbroasăs6, 


61 Cf. Cânt. Cânt. 4, 12. 
662 Ibidem. 

eo Gf Tes 372: 

6641 Cf. Num. 17, 8. 

e Cf1Fac. 28,12. 

666 Cf. lez. 44, 2. 

667 Cf. Jud. 6, 38. 

6&8 Cf. Avac. 3, 3. 

Daniil ca un munte“ şi Solomon ca un pate”. 


Aceasta astăzi se mută de pre pământ la ceriu; 
lasă întristăciunea și se duce la bucurie, 
lasă cele de jos şi priimeşte cele de sus; 

lasă cele stricăcioase 


şi câștigă cele nemuritoare și veșnice. 


Astăzi își dă preasfânt sufletul ei 
în mâinile Fiului ei 
și cu cântări îngerești şi apostolești 
se petrece cinstit trupul ei 


în satul Ghethsimani, spre îngropare. 


Astăzi ceriul întinde sânurile sale 
Și primește pre [a]ceia ce au născut 
pre Cela ce nu-L încape toată zidirea. 
Astăzi se minunează toate Puterile cerești 


zicând una către alta: 


«Cine iaste aceasta ce să suiie din pustiu”! 
adică de pre pământ, la ceriu? 
Cine iaste aceasta care să ivește ca zorile, 


frumoasă ca luna și aleasă ca soariles72? 


69 Cf. Dan. 2, 45. 

60 Cf Cant. Cant. 3, 7, 10. 
6&1 Cf. Cânt. Cânt. 3, 6; 8, 5. 
672 Cf. Cânt. Cânt. 6, 10. 

Cine iaste aceasta ce să su[i]e de pre pământ în ceriu, 


albită, înflorită, în care hulă nu iaste“5?». 


«Rădicaţ[i] porțile voastre», 
zic cetele cel[e] îngereșşti, una către alta, 
«şi cu cântări de laudă primiţi] 
pre Împărăteasa ceriului și a pământului, 
care vine, să lăcuiască 

den a dreapta Împăratului Dumnezeu 
cu îmbrăcăminte cu aur îmbrăcată, 
împistrită, după cum zice Davids5, 
căci aceasta iaste ceia ce au împăcat 

ceriul cu pământul 
și pre Dumnezeu cu omul. 
Aceasta iaste bucuria celor drepți 


și nădejdia celor păcătoşi»” 676. 


Sfântul Antim unifică entuziasmul liric cu poezia retorică şi 
cu alegoria teologică — ceea ce îi sugera probabil lui Mazilu o 
figură barocă. 

Specifice lui, însă, ni se par a fi omilia concentrată și poezia 


distilată. Pentru că, deși s-a vorbit despre un exercițiu barocs”, 


673 Cf. Cânt. Cânt. 4, 7. 

Sar Cf RS 2957 

CRSA LI E 

66 Antim Ivireanul, Opere, ed. cit., p. 19-21. 

67 Dan Horia Mazilu, Recitind Literatura Română Veche, vol. II, op. cit., 


p. 376: „Cert este că didahiile lui Antim, retorica scrierilor sale în genere, 

nimic nu pare totuși a fi ornamentaţie de prisos (manierism) în 
această arhitectură retorică antimiană. 

Tropii sunt la el flori de piatră („floarea marmurelui”, cum 
ar zice CantemirS3), care nu dau senzația surplusului (supără- 
tor) — pentru că el combină exegeza/ erminia teologică și 
alegoria/ hermeneutica literară într-un discurs concentrat — , dar 
pretinde ascultătorului sau cititorului rafinament şi erudiție. 

Interpretarea teologică este oferită într-un ospăț duhovni- 
cesc, în păharul florilor retorice şi poetice“ — fără ca acestea să 
fie exagerate sau extravagante. 

Şi cu toate că despre lirism sau poeticitate vorbim şi în cazul 
lui Ilie Miniat — pentru a mai rămâne în zona comparațţiilor și a 
sesiza diferenţele despre care vorbim —, expresia acestuia din 
urmă are, din punct de vedere poetic, alte nuanţe, care îl apropie 


mai mult de proza romantică (ne referim la meditaţiile în proză). 


atestă indubitabil asimilarea unei experienţe oratorice ce are foarte multe 
puncte comune cu teoretizările și opera practică ale predicatorilor și reto- 
rilor Barocului european”. 

678 Dimitrie Cantemir, Istoria ieroglifică, op. cit., p. 128. 

6&9 Am parafrazat aici o idee dintr-un exordiu antimian: „Aş pohti 
însă aceste cuvinte să le întinz ca o masă desfătată înaintea dragostei 
voastre și să vă fac un ospăț sufletesc, după putință, puind în loc de bucate, 
cu multe feliuri de bunătăţi drese, cuvântul cel ce bună vestire şi, în loc de 
băutură veselitoare, să dreg în păharul preaînțeleptelor capetelor voastre 
cuvântul cel de mare bucurie, pentru care lucru cerem putere de la 
Hristos, Carele înțelepţeşte pre cei neînvățaţi, ca să ne lumineze mintea și 
să ne dea ajutor ca să putem îndulci cu ospăţul vorbelor inimile şi auzurile 
celor ce [se] vor ospăta sufletește”, cf. Antim Ivireanul, Opere, ed. cit., p. 
194. 

Mai degrabă credem că Ilie Miniat — prima ediţie a operei 


sale oratorice în limba română a apărut în 1742, imprimată de 


Mitropolitul Neofit* (o ediţie anterioară, în greacă, apărea în 


1725) — ar fi putut oferi un imbold pentru acele fragmente consi- 


derate drept primele meditații (pre)romantice din literatura 


noastră (alături de prefețele lui Chesarie și Filaret la Mineie, care 


au fost deja semnalate în acest sens), în epoca prepașoptistă şi 


pașoptistă sau că se înrudește literar cu ele, după cum ne su- 


gerează texte ca acesta: 


„Crepusculul se iveşte la Răsărit. Frumosul răsărit al 
soarelui este aproape. Zorile pline de lumină încep să se 
răspândească pe întinsul cerului şi stelele nopţii, una câte 
una, se sting în depărtările infinitului. 

Apolon, cu razele lui de aur şi argint, apare maiestos și 
goneşte cu lumina lui întunericul de beznă al nopții întunecoase 
(s. n.). 

Luna, ca o nălucă nestatornică, neputând suferi strălu- 
cirea luminii, se ascunde şi-și acoperă fața de rușine. 

Prin dumbrăvi şi zăvoaie, concertul păsărelelor, armo- 
nios şi dulce, își începe fermecătoarea uvertură. Oamenii se 
trezesc din somnul nopții și pleacă la muncă sau după alte 


nevoi ale vieții. 


60 Cf. Ilie Miniatis, Episcopul Cernikăi şi al Kalavritei din Peloponez 


(1669-1741), Predici la Postul Mare şi la diferite trebuinţe, trad. din limba 
greacă de Pr. Dumitru Iliescu Palanca, prefață de Protos. Iustin Marchiş, 
Ed. Anastasia, 2004, p. 16-17. 

Între cele patru părți ale lumii, o armonie de cer veselă 
și voioasă vestește lumina plină de farmec: lată, ziua s-a 
apropiat, iată, lumina străluceşte. 

Așa și astăzi se ivește din poarta de argint a cerului 
plin de soare, Fericitul Gavriil și cu închinăciuni se apropie: 
«Bucură-te, ceea ce ești plină de daruri, Domnul este cu 
tine!». [...] 

Crepusculul sau aurora dimineţii, cu lumina ei roşie- 
alburie ce se naşte din prea luminata poartă a răsăritului, 
având faţa zugrăvită cu rumeneala șofranului, împodobită 
cu trandafiri, înfrumuseţată cu flori, încununată cu crini... 
5) 

Zorile nasc soarele strălucitor și la nașterea lui dispar 
în infinit stelele, fermecător cântă păsările, întunericul 
nopții piere, luna nestatornică se ascunde de rușine şi vine 


ziua cu aurul luminii ca să strălucească” 6831, 


Vedem mai sus că Miniat nu se dădea în lături să-l pome- 
nească pe Apolon într-o predică. Poetul Gr. Alexandrescu îi 
compară pe poeţi cu fiii lui Apolon (cu sensul metaforic de fii ai 


luminii) într-o poezie: 


„Aici p-aste ruine cu mândre suvenire 
Privesc cum orizontul se umple de făclii [stele], 
Cum luna în tăcere s-arată să inspire 


Gânduri religioase l-ai lui Apolon fii”. 


681 Idem, p. 359, 487. 

(Miezul noptei) 


Nu dorim să insistăm acum asupra acestor comparații cu 
Miniat, deși influenţa lui în literatura prepașoptistă și pașoptistă 
nu credem că a fost luată în discuţie până în prezente:?. 

În ceea ce-l priveşte pe Antim Ivireanul, considerăm că 
existența omiliilor sale manuscrise nu a atras atenția prepașop- 
tiştilor şi pașoptiștilor (interesaţi de un alt tip de discurs și de 
sensibilitate și entuziasmați mai degrabă de opere precum Eroto- 
critul, Arghir şi Elena sau Alexandria populară, din patrimoniul 
manuscriptic și tipografic românesc), dar este foarte probabil să 
fi ajuns sub privirea lui Eminescu, cercetător pasionat al întregii 
literaturi vechi, așa cum el însuşi declara, și un căutător abil al 


hieroglifelor/ simbolurilor/ alegoriilor în cărțile vechi. 


62 Am făcut în altă parte observaţia că Ion Heliade-Rădulescu, în 
poemul Anatolida sau Omul şi fortele, pe lângă inspiraţia din Milton, pentru 
a scrie despre căderea Îngerilor, a făcut apel și la o anumită interpretare 
teologică, pentru care a avut surse interne, conform căreia Lucifer și 
demonii au căzut din invidie faţă de Fiul lui Dumnezeu, pentru că Înge- 
rilor că li s-a descoperit mai înainte iconomia mântuirii omului. Această 
erminie ar fi putut-o afla în Hronograful Sfântului Dimitrie al Rostovului 
(tradus la noi în 1837), după cum am arătat cu altă ocazie. 

În afară însă de acest Hronograf, Heliade ar fi putut cunoaște această 
interpretare și din predicile lui Miniat, unde este afirmată această erminie: 
cf. Ilie Miniatis, ed. cit., p. 340, 355. 

Nu este însă exclus ca Heliade, autorul primului poem cosmogonic 
din literatura noastră, să fi avut cunoștință de ambele surse, atât de hrono- 


graful Rostovski, cât şi de omiliile lui Miniat. 

Am făcut deja, în studiul (teza doctorală) pe care i l-am 
dedicat lui Antim Ivireanul, apropieri justificate de unele atitu- 
dini poetice și viziuni din opera lui Mihail Eminescu. 

Am adăugat alte observaţii într-un nou studiu, Eminescu şi 
literatura română veche, în care am reafirmat şi aprofundat ipo- 
tezele noastre anterioare. 

Credem, prin urmare, că am putea vorbi, pe urmele 
scriiturii profund alegorice şi simbolice a lui Antim și Dimitrie 
Cantemir şi a unei tradiţii literare românești, de formarea unui 
tipar și a unei conștiințe poetice moderne — romantice și mo- 
derniste — care se caracterizează printr-o expresie încifrată, 
printr-o metaforizare abisală, care se poate descoperi de la Emi- 
nescu și până târziu, la poeţi precum Arghezi, Ion Barbu, Nichita 


Stănescu. 


683 A se vedea cap. Lună tu, stăpân-a mării..., din Antim Ivireanul: 
avangarda literară a Paradisului. Viața şi opera, p. 383-429, care poate fi 
downloadată de aici: 

https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 


64 A se vedea și Gianina Maria-Cristina Picioruș, Eminescu și litera- 
tura română veche. Universalism, vizionarism şi imagistică literară, Editura 
Universităţii din București, 2013. 

Teologie şi poezie la Sfântul Antim Ivireanul și 
Dimitrie Cantemir 


În articolul de față am prezentat descoperirea unor noi surse 
teologice și stilistice, ale Sfântului Antim Ivireanul și, respectiv, ale lui 
Dimitrie Cantemir, care nu au fost relevate în trecut (unele) sau pe care le- 
am inserat anterior în studiile mele (altele). Astfel, am infirmat reticenţele 
lui Dragoş Moldovanu și am arătat că Sfântul Augustin (ca şi Sfântul 
Ieronim, de altfel) a constituit un izvor teologico-stilistic pentru Didahiile 
Sfântului Antim. 

În cazul lui Cantemir, am dovedit că, deşi îl citează pe Sfântul 
Augustin în Divan de mai multe ori, iar, dintre Sfinţii Părinţi răsăriteni, 
doar o dată pe Sfântul Grigorie Teologul, cu toate acestea, un izvor 
semnificativ l-a constituit și Hexaimeronul Sfântului Vasile cel mare. Mai 
precis paginile despre crearea luminătorilor cerești, care îl vor inspira, nu 
mult după aceea, și pe Eminescu. Acest izvor a fost utilizat atât în Divan, 
cât și în Istoria ieroglifică. 

lar ambii autori avuţi în vedere, Sfântul Antim și Cantemir, au 
apelat, de asemenea, şi la surse stilistice autohtone (românești), care i-au 
îndemnat spre a concepe o proză poetică, ritmată şi rimată: Neagoe Basa- 
rab, Dosoftei, Biblia de la 1688, etc. 

Astfel, cu ambii ne situăm între Răsărit și Apus/ Orient și Occident. 
Şi ambii au fost, așa cum spuneam și altădată, primii noştri poeţi ai 
frumuseţii siderale: ai cerului luminat de aștri. Stilistică celestă pe care 
amândoi o interpretează teologic. 


Comunicarea de față“ își propune să facă observaţii cu 
privire la sursele stilistico-teologice ale celor doi autori. Ea pleacă 


s5 Articol publicat mai întâi aici: 

https://www.teologiepentruazi.ro/2016/11/05/teologie-si-poezie-la- 
sfantul-antim-ivireanul-si-dimitrie-cantemir/. 

s% A fost susținută în cadrul Conferinţei internaționale în Studii 
culturale și Ştiinţe ale Comunicării Teritorii, granițe, comunități. Reconfi- 

de la sesizările lui Eugen Negrici și Dragoş Moldovanu. Astfel, 
E. Negrici observa: „Cantemir ni se arată creator, ca şi Antim, în 
aceeași vreme, al perioadei ritmate, iniţiator al stilului savant 
muzical”*%. Iar „Didahiile lui Antim Ivireanul au [...] o remar- 
cabilă poliritmie, un joc neprevăzut al cadențelor” 688, 

D. Moldovanu spune că, pe la anul 1700, scriitorii români 
promovau o proză poetică ritmată și rimată. Și el constată această 
preferinţă la Dimitrie Cantemir, Teodosie Veștemeanul** și la 
Sfântul Antim Ivireanul“. 

Moldovanu a încercat, în studiul său, să determine sursele 
stilistice ale lui Cantemir. Pentru aceasta, a făcut o istorie a 
fenomenului în literatura europeană, până la perioada barocă. 
Între surse, el indică omiletica patristică“, dar şi pe Ilie Miniat. 
În opinia sa, „predicile lui Ilie Miniat, realizate în maniera lui 


gurări identitare într-o lume (dis)continuă, Universitatea din București, 
Facultatea de Litere, Bucureşti, 4-5 noiembrie 2016. 

67 Eugen Negrici, Imanența literaturii, Ed. Cartea Românească, 
București, 2009, p. 179. 

68 Idem, Antim Ivireanul. Logos și personalitate, Ed. Du Style, 
București, 1997, p. 27. 

68 Pe acesta, în urma lui N. A. Ursu, îl consideră autorul Istoriei Țării 
Româneşti, atribuită de Iorga lui Constantin Cantacuzino. 

Însă Teodosie Veştemeanul a fost Mitropolit al Ungrovlahiei înain- 
tea Sfântului Antim Ivireanul și el a lăsat prin testament ca Antim să îi 
urmeze în scaun. Dacă această opinie ar fi adevărată, în legătură cu 
Mitropolitul Teodosie, atunci cu atât mai mult se explică iubirea și 
înțelegerea sa față de Antim, precum și atașamentul acestuia din urmă față 
de Teodosie, pe care l-a trecut pe pomelnicul său personal, cel atât de 
restrictiv. 

60 Cf. Dragoş Moldovanu, Dimitrie Cantemir. Între Orient şi Occident, 
Ed. Fundaţiei Culturale Române, București, 1997, p. 95. 

61 „„Aşa-zisa proză bisericească latină sau bizantină”, cf. Idem, op. 
cit., p. 54. 

Segneri”®? ar fi fost un model atât pentru Cantemir, cât şi pentru 
Antim. În teza mea doctorală, am arătat faptul că Sfântul Antim 
nu s-a inspirat din predicile lui Ilie Miniat. Decât, poate, într-o 
foarte mică măsură*%. Dar, în niciun caz, nu aşa cum credeau 
Episcopul Melhisedec, Iorga sau Călinescu. După publicarea 
tezei mele online, o cercetătoare de la Iaşi, Cristina Crețu, a 
plagiat demonstrația mea în teza ei despre Miniat®*., 

Despre scriitura Sfântului Antim, Moldovanu spune că este 
„străbătută de un puternic fior liric” şi că predica lui „include 
adesea fragmente ritmate, de dimensiuni variabile, care anga- 
jează uneori pasaje întregi”. Însă el consideră că, sintactic, fraza 
lui Antim e îndatorată numai lui Miniat şi modelelor grecești 
contemporanes%. Aici merge cumva pe urmele lui Iorga, care îl 
considera tributar ba lui Miniat, ba lui Hrisant Nottaras. Mie, 
Antim mi s-a părut a avea un cu totul alt tip de expresivitate 
decât Miniats”. Un tipar stilistic original, care ţine cont de epoca 
lui, dar fără afinități deosebite cu Miniat. 


6% Idem, p. 95. 

6% A se vedea Gianina Picioruş, Antim Ivireanul: avangarda literară a 
Paradisului. Viața şi opera, Teologie pentru azi, București, 2010, cap. Antim 
Ivireanul şi Ilie Miniat, p. 508-518, cf. 

https://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

64 A se vedea: https://wwwi.teologiepentruazi.ro/tag/cristina-cretu- 
plagiat/. 

s% Dragoş Moldovanu, op. cit., p. 94. 

Despre caracterul mistico-poetic al didahiilor am discutat foarte 
mult în teza mea doctorală. A se vedea Gianina Picioruş, op. cit., p. 264- 
450. 

6% Dragoş Moldovanu, op. cit., p. 93. 

6 Am făcut câteva observații în privința diferențelor stilistice între 
cei doi în teza mea și nu intenționez să detaliez în prezentarea de față. Cu 
precădere ritmul predicilor e cu totul altul la Antim decât la Miniat. 

Nu exclud definitiv o posibilă influenţă, la nivel stilistic, din 
partea omiliei greceşti contemporane. N-am făcut o cercetare 
extinsă pe acest subiect. Însă, în același timp, cred că nu trebuie 
să excludem nici izvoarele patristice citate de Antim însuși. În 
Didahii sunt amintiţi Sfinţi Părinţi și Scriitori bisericeşti dintre 
secolele I-XII. Adică: Sfântul Dionisie Areopagitul, Sfântul loan 
Gură de Aur, Sfântul Vasile cel Mare, Sfântul Grigorie Teologul, 
Sfântul Grigorie de Nyssa, Sfântul Atanasie cel Mare, Sfântul 
Efrem Sirul, Sfântul loan Damaschin, Sfântul leofilact al 
Bulgariei, Sinesiu de Cyrene şi Eusebiu de Cezareea“. Aceşti 
Sfinţi Părinţi și alții, necitaţi, puteau oferi modele stilistice pentru 
proza poetică a Sfântului Antim. 

Sunt de părere, deci, că modelele lui, teologic, dar și stilistic, 
se află mai mult la Părinţii amintiți. Chiar dacă, în privința 
structurii metrice, nu s-ar putea descoperi asemănări foarte mari 
(sau nu întotdeauna). Dar trebuie să ținem cont și de faptul că 
Antim e un predicator care vorbeşte pentru un public creștin de 
secol XVIII. În consecinţă, el şi-a modelat expresivitatea pentru 
epoca sa. Menţionez, de la bun început, că mă voi referi la 
modele stilistice atât în sensul utilizat de Moldovanu, cât şi într- 
un sens mai cuprinzător. Pentru că el a purtat discuţia numai în 
jurul unor tipare metrice. În opinia acestuia, un model important 
al prozei ritmate și rimate este predica Sfântului Augustin. Şi el 
consideră că l-a influențat pe Cantemir, dar nu şi pe Antim*”. 


Antim tinde, în mod neașteptat, spre o maximă concentrare meta- 
forică și poetică (ideatic și frazeologic), pe când Miniat e mai lax în 
exprimare, cu prelungiri explicative şi pauze largi reflexive. 

Predica lui Antim e dictată de un ritm interior foarte alert şi e scrisă/ 
rostită cu un suflu poetic inconfundabil. Cred că D. Moldovanu a făcut 
aproximări, fără a studia problema în amănunt. 

6% A se vedea și Gianina Picioruș, op. cit., p. 498 și urm. 

6 Cf. Dragoş Moldovanu, op. cit., p. 54, 93. 

În Didahii, Sfântul Antim nu menţionează niciun Părinte 
ortodox al Apusului. Și aceasta din cauza uniaţiei pe care o 
promova romano-catolicismul/%. În cronograful său, însă, a făcut 
trimitere la Sfântul Ieronim Mărturisitorul, la Sfântul Augustin 
de Hippo şi la Sfântul Cuvios Beda al Angliei”. În teza mea 
doctorală, am indicat drept posibile izvoare patristice, pentru 
didahii, şi pe Sfântul Fotie cel Mare şi Sfântul Irineu de Lyon. De 
asemenea, am identificat o interpretare, tot în Didahii, pe care am 
considerat-o că urmează unui comentariu augustinian702. 

Voi întări, cu noi exemple, părerea mea că Sfântul Augustin 
a constituit un izvor pentru Antim, teologic şi stilistic. Într-o 
predică In Natali Domini, acesta spune: 

„Laudem Domini loquetur os meum: Ejus Domini, per 
Quem facta sunt omnia, et Qui factus est inter omnia; [...] Filius 
Dei de Patre sine mater, filius hominis de Matre sine patre; [...] 
cuncta saecula ordinans de sinu Patris, hodiernum diem 
consecrans de utero Matris; [...] Effector caeli et terrae, sub coelo 
exortus in terra; ineffabiliter Sapiens, sapienter Infans]; mundum 
implens, in praesepio jacens; sidera regens, ubera lambens [...]. 
Neque, enim, quando membra humana suscepit, operea divina 
deseruit, nec attingere a fine usque ad finem fortiter, et disponere 
omnia suaviter destitit (Înţ. lui: Sal 3, DA 

În traducerea mea: „Lauda Domnului va grăi gura mea, Lui, 
Domnului, prin Care toate s-au făcut şi Care S-a făcut [om] între 


7% Contextul era foarte periculos și mulții lui dușmani ar fi putut 
interpreta împotriva lui enunțarea unor Sfinți Părinți din Occident. 

701 Acest cronograf, cu titlul Chipurile Vechiului şi Noului Testament, a 
fost scris de Sfântul Antim pentru Constantin Brâncoveanu. De aceea, aici, 
el nu s-a temut că apelul său la Sfinţi Părinţi din aria occidentală ar putea 
fi înțeles greșit. 

702 A se vedea Gianina Picioruș, op. cit., p. 500-504. 

70% Sermo CLXXXVII [187]. In Natali Domini, în PL 38, col. 1001. 

toate [creaturile]; Fiul lui Dumnezeu din Tată fără mamă, fiul 
omului din Mamă fără tată; rânduind toate veacurile din sânul 
Tatălui, sfințind ziua de azi din pântecele Mamei; Făcător al 
cerului și al pământului, sub cer născându-Se pe pământ; [fiind] 
Înţelepciunea de negrăit, [este] în mod înţelept Prunc; lumea um- 
plând, în iesle zăcând; stelele/ furtunile cârmuind, sânii sugând. 
Căci nici nu a părăsit lucrările dumnezeiești, atunci când a 
asumat mădulare omenești, nici nu a încetat de a ajunge cu pu- 
tere de la [o] margine până la [cealaltă] margine [a universului] 
şi de a rândui toate în mod armonios”. 

E o poezie grandioasă. Și cred că a fost prelucrată de Sfântul 
Antim” într-o didahie care are un puternic caracter poetic”. E 
vorba tot despre o predică la Nașterea Domnului” (și precizăm 
că la Miniat nu am aflat predici pentru acest praznic, pe când 
Sfântul Augustin are foarte multe). 

Şi el scrie: 


74 Nu ştiu dacă Sfântul Antim citea cursiv în latină sau dacă i-a citit 
pe Sfinţii Părinți apuseni amintiți într-o traducere grecească. Cunoscând, 
însă, darul poliglosiei pe care îl avea într-un mod uimitor, nu ar fi de mira- 
re să fi citit în latină — de altfel, avea şi litere latine în tipografia sa. Pe de 
altă parte, chiar dacă ar fi apelat numai la traduceri grecești (ceea ce eu nu 
cred), caracterul poetic al scrierilor augustiniene s-ar fi putut perpetua și 
el tot ar fi putut să fie influenţat de acesta. 

Însă, dacă acceptăm că el cunoștea limba latină, acest lucru ar fi 
putut fi un factor care să îl ajute să își însușească limba română atât de 
repede şi bine. Poate că ar trebui să luăm în considerare și faptul că a venit 
în Moldova într-un secol în care elitele (şi mă gândesc, în primul rând, la 
Ureche, Miron Costin și Dosoftei), prin scrierile și traducerile lor, arătau 
că „de la Râm de tragem”. 

75 În teza mea doctorală i-am dedicat un capitol aparte, intitulat 
Cuvânt la Naşterea Domnului sau cascadele poeziei. A se vedea: Gianina 
Picioruş, op. cit., p. 331-351. 

7% Titlul exact al didahiei este: Cuvânt de învățătură în 25 a lunii 
dechemwrie, la Naşterea Domnului nostru lisus Hristos. 

„Că Pruncul acesta, Carele să vârgulește în iasle, de ne vom 
rădica ochii credinţii noastre [la ceruri], Îl vom cunoaște [că este 
şi Dumnezeu, |] făcând tunete și fulgere în nori și pre cer umbletul 
stelelor rânduind, soarele și luna de raze împlându-le”” şi mişca- 
rea ceriului îndreptând şi toată greimea lumii acest Prunc înfăşat 
o cârmuiește “708. 

Observăm că Antim nu a tradus acest pasaj patristic, ci l-a 
transformat într-o poezie originală. Pe de o parte a concentrat, iar 
pe de alta a lărgit enunţul augustinian. 

El a dezvoltat sintagma „sidera regens” într-o parafrază 
largă: „făcând tunete şi fulgere în nori şi pre cer umbletul stelelor 
rânduind, soarele și luna de raze împlându-le”. Pentru că a 
speculat faptul că sidera se poate traduce şi prin stele, dar şi prin 
furtuni. Dar a concentrat discursul teologic” pentru un public de 
secol XVIII. 


77 În text: împlându-se. 

7% Antim Ivireanul, Opere, ediţie critică de Gabriel Ștrempel, Ed. 
Minerva, București, 1972, p. 199. 

De asemenea, într-o altă didahie la Nașterea Domnului (Cuvânt de 
învățătură la Naşterea Domnului nostru lisus Hristos), Sfântul Antim amin- 
tește cum „S-au născut [din veci] Fiiul lui Dumnezeu din Tată făr' de 
mumă și cum S-au întrupat [sub vremi] din Mumă fär’ de tată” (Idem, p. 
125-126). 

Sau, după cum spune Sfântul Augustin: „Filius Dei de Patre sine 
mater, filius hominis de Matre sine patre/ Fiul lui Dumnezeu [S-a născut 
din veci] din Tată fără de mamă, fiul omului [S-a întrupat sub vremi] din 
Mamă fără tată”. Această idee dogmatică se repetă, de foarte multe ori, în 
predicile augustiniene la Nașterea Domnului. 

Ea apare şi la Sfântul Grigorie Teologul (într-o omilie la Arătarea sau 
Naşterea Domnului), însă exprimată puţin altfel. A se vedea PG 36, col. 313. 
Şi predica Sfântului Grigorie este foarte poetică. 

7% În seria de enunţuri alternative care formează o construcție para- 
doxală, Sfântul Augustin a plecat de la a pune alături evenimentul nașterii 
Domnului de unele versete vechitestamentare, cum ar fi: Fac. 1, 1 [„In 

Din felul cum a prelucrat pasajul augustinian, se vede 
sensibilitatea poetică a Sfântului Antim față de frumuseţea cos- 
mică, Să nu uităm că el este cel care, „înainte de Eminescu...a 
numit luna «stăpâna mări». 

Trebuie să remarcăm, la ambii Sfinţi Părinţi, cadenţarea 
frazei. Se observă construcţia ritmată și rimată a Sfântului 
Augustin: 


„Laudem Domini loquetur os meum: 
Ejus Domini, per Quem facta sunt omnia, 
et Qui factus est inter omnia /.../ 
cuncta saecula ordinans 
de sinu Patris, 
hodiernum diem consecrans 
de utero matris; /.../ 

Effector coeli et terrae, 
sub coelo exortus in terra; 
ineffabiliter Sapiens, 
sapienter Infans; 


principio creavit Deus caelum et terram” (VUL)], Înt. lui Sal. 8, 1 [„adtingit 
enim a fine usque ad finem fortiter et disponit omnia suaviter” (VUL)] sau 
ler. 23, 24 [„caelum et terram Ego impleo” (VUL)]. 

De aceea, textul Sfântului Augustin e destul de greu de înţeles, din 
punct de vedere teologic, pentru cineva care nu cunoaște bine Scriptura și 
învăţătura dogmatică a Bisericii. Acesta, cred eu, este motivul pentru care 
Sfântul Antim a preferat să traducă într-o altă formulă mesajul augusti- 
nian, mai accesibilă pentru creştinii secolului al XVIII-lea. 

710 Dar, totodată, a urmărit şi scopuri pedagogice bine determinate. 
Despre importanţa bibliei cosmice (despre care eu am vorbit foarte mult, 
în cărțile mele) a se vedea, spre exemplu, Cuviosul Nicodim Aghioritul, 
Paza celor cinci simțuri, diortosire a traducerii româneşti din 1826, Ed. 
Anastasia, 1999, p. 230-239. Un autor şi o operă accesate şi de Eminescu. 

71 Al. Piru, Literatura română veche, EPL, București, 1961, p. 305. 

mundum implens, 
in praesepio jacens; 
sidera regens, 
ubera lambens. /.../ 
Neque enim quando membra humana suscepit, 
operea divina deseruit, 
nec attingere a fine usque ad finem fortiter, 
et disponere omnia suaviter 
destitit”. 


La Sfântul Antim, fraza e ritmată, dar are și o puternică 
tendință spre rimare: 


„Că Pruncul acesta, 
Carele să vârguleşte în iasle, 
de ne vom rădica ochii credinții noastre, 
ÎI vom cunoaște făcând 
tunete şi fulgere în nori 
și pre cer umbletul stelelor rânduind, 
soarele și luna de raze împlându-le 
şi mişcarea ceriului îndreptând 
şi toată greimea lumii 
acest Prunc înfăşat o cârmuiește”. 


Ideea aceasta, că Cel ce S-a născut în iesle este Cel ce a creat 
şi susține tot universul, reapare şi în alte predici augustiniene la 
Naşterea Domnului”!?. 


712 Şi alte câteva secvenţe din predicile augustiniene suportă com- 
paraţie cu pasaje din predica antimiană. Astfel, Augustin spune: 
„Agnoscamus diem, et simus dies. Nox enim eramus, cum infideliter 
vivebamus [Să cunoaștem ziua şi să fim zi. Căci noapte eram, când în 

Avertizam, în teza mea doctorală, asupra faptului că „nu 
trebuie [...] să-l vedem aici pe Antim ca fiind un poet naiv sau ca 
pe un povestitor de basme, ci ca pe un teolog’. Iar 
avertismentul meu de atunci se dovedeşte foarte întemeiat. Din 
păcate, Eugen Negrici”! a asimilat substanța unor fragmente din 
opera sa cu basmul, iar George Ivașcu l-a numit chiar „un 
Ispirescu al teologiei ortodoxe”715. Ceea ce este cum nu se poate 
mai fals. 

Un pasaj întrucâtva asemănător, având aceeaşi pecete 
poetică, am aflat și la Sfântul Amfilohie de Iconium. Tot într-o 
predică la Naşterea Domnului, dar în limba greacă (apelăm de la 
bun început la aşezarea sub formă de versuri, pentru a scoate în 
evidenţă ritmul și rima): 


„ Q mov Oavuaros; 
Eni părvns œs matdiov nvĂiCero, 
O VTIO TÆV OVQAVGIV UT) TIEQIYRAPONEVOG: 
kai YVVALKELALG &àykádais EOAĂTIETO, 

O AÓóyw Poaxei Tà Năvra OvOTNOANEVOG; 
KAL EYAAOVXELTO VTIO T©ÆV AUIÁVTÆV 
ts á Ayías IlagO£Evov uaotóv, 

O NÁOQIG TAIS VTIEOKOOULALŞ AVVÁUEOL 


necredință trăiam]”, cf. Sermo CXC [190]. In Natali Domini, în PL 38, col. 
1007. 

Iar Sfântul Antim: „Însă eu mai bine voiu numi zioa acéia a fi 
noapte[,] întru care omul cel dintâi, Adam, au pohtit a fi asemenea lui 
Dumnezeu. Şi noaptea aceasta, întru care au strălucit Lumina cea cerească 
în lume, noul Adam, o voiu numi zio”, cf. Antim Ivireanul, Opere, ed. cit., 
p. 196-197. 

73 Gianina Picioruş, op. cit., p. 357. 

714 A se vedea Antim Ivireanul. Logos şi personalitate, op. cit., p. 34-36. 

715 George Ivașcu, Istoria literaturii române, vol. I, Ed. Ştiinţifică, 
Bucureşti, 1969, p. 231. 

TO civarı KEXARLONEVOG/7I6. 
In traducere: 


„O, minune! 
Ca prunc a înnoptat în iesle, 
Cel care nu este mărginit de către ceruri; 
și [în] braţe femeiești a fost încălzit 
Cel care pe toate le-a unit [cu] un scurt cuvânt; 
şi Se hrănea de către cei fără de pată 
sâni ai Sfintei Fecioare, 
Cel care tuturor Puterilor celor mai presus de lume 
le-a dat să existe”7!7. 


Întreaga omilie a Sfântului Amfilohie, ca şi cea a Sfântului 
Augustin, are un foarte puternic caracter poetic, atât ca lirism 
lăuntric, cât şi din punct de vedere prozodic. Însă, din perspec- 
tiva imaginilor teologico-poetice folosite, Sfântul Antim e mult 
mai aproape de Sfântul Augustin decât de Sfântul Amfilohie (mă 
refer la textele comparate de mine). 

lar dacă cineva s-ar îndoi că Antim s-a inspirat de la Sfântul 
Augustin, menționăm că a apelat și la Sfântul Ieronim. Chiar în 
aceeași predică, atunci când spune: 

„«Şi au născut pre Fiiul Său Cel întâi născut şi L-au înfășat 
pe Dânsul şi L-au pus în iasle, pentru că nu avea ei loc în casă». 
Că ce iaste mai minunat decât a zăcea în iasle Domnul tuturor? Și 
nu fu Lui alt loc în lume? Ce iaste mai minunat decât o mărire ca 
aceasta, să fie aruncat la locul dobitoacelor? Şi pentru căci văd 


716 AOTOŁ A, Eis tà yeveOAa toù ueyăAov Qeov kai Lwtigoc 
Tucov Inoov Xerorov, în PG 39, col. 36. 
7” Traducere a Pr. Dr. Dorin Octavian Picioruș. 

Îngerii pe Domnul ceriurilor aruncat în gunoaie, cântă: mărire lui 
Dumnezeu, Celui din nălţime! (s. n.)'718. 

Pasajul poate să figureze între exemplele cele mai frumoase 
de proză poetică, chiar dacă nu este rimat. 

Sfântul leronim a făcut, anterior, acest comentariu: 

„«Quia non erat eis locus in diversorio». [...] Non invenit 
locum in sancta sanctorum, quae auro, gemmis, serico et argento 
fulgebat: et tamen non nascitur inter aurum et divitias, sed in 
stercore nascitur, hoc est, in stabulo (ubicumque enim stabulum, ibi et 
stercus est), ubi erant spurcitiora peccata nostra. Propterea in 
stercore nascitur, ut eos qui sunt de stercore sublevet”7* (s. n.). 

În traducerea mea: „«Pentru că nu era lor loc în casa de 
oaspeţi». [...] Nu află loc în sfânta sfintelor, care strălucea de aur, 
de bijuterii/ pietre preţioase, de mătase şi de argint/ bani. Şi totuşi 
nu Se naște printre aur și bogății, ci în gunoi Se naște, adică în staul 
(căci oriunde [este] staul, acolo este şi gunoi/ bălegar), unde erau 
păcatele noastre mai spurcate. De aceea în gunoi Se naște, pentru 
ca pe aceia care sunt [în grajdul păcatelor] să-i ridice din gunoi”. 

Un alt fragment poetic, din didahiile lui Antim, se referă la 
răstignirea Domnului pentru logodnica Sa, Biserica: 


„Că atâta doriia 
de păharul acesta a-l bea, 
cât acea puţină vreme ce mai era 
să treacă până a-l bea, 
Îi părea 
că sunt mii de ani. 


718 Antim Ivireanul, Opere, ed. cit., p. 195. 

719 Homilia de Nativitate Domini, în volumul: Sancti Hieronymi Pres- 
byteri, Tractatus sive homiliae in Psalmos, in Marci Evangelium aliaque varia 
argumenta, 1897, p. 393, cf. 

https://archive.org/details/p3tractatussivehO3jero. 


Căci cu setia acestui păhar să lucra 
mântuirea sufletelor omeneşti /.../. 
Şi atâta să bucura 
de acestia 
cât în locul bucuriei ce era 
înaintea Lui, 
răbda Crucea de-L munciia 
și bătăile de-L căzniia 
și spinii de-L încrunta 
şi durorile sufletului de-L chinuia, 
de care chinuri asuda 
sudorile cele crunte, 
negândind nimica de rușine. 

Că de au părut lui lacov puţin 7 ani 
a sluji pentru Rahila, 
logodnica lui, de dragostea ce avea 
cătră dânsa, 
dară unui iubitoriu mare ca Acesta, 
cum nu l-ar fi părut puţine 
muncile și caznele, 


cu care iubita Lui logodnică o răscumpăra 


și o curăţiia pre dânsa 
cu scăldarea nepreţuitului Său sânge 
şi foarte frumoasă, 
făr'de nicio hulă și întinăciune 
o făcea”7%, 


975 


Pasajul acesta este dintr-o omilie la Schimbarea la față şi i-a 
stârnit entuziasmul și lui Dragoș Moldovanu”. Dar și la Sfântul 


72 Antim Ivireanul, Opere, ed. cit., p. 13-14. 
721 Cf. Dragoş Moldovanu, op. cit., p. 94-95. 

Augustin găsim ceva asemănător, într-o predică la Inălțarea Dom- 
nului: 


„... Lu apprehense, 
ligate, 
flagellate, 
spinis coronate, 
in ligno suspense, 
lancea percusse, 
Tu mortue, 
Tu sepulte /.../ 
Exaltare super caelos, Deus, 
et super omnem terram gloria Tua (Ps. 56, 12). /.../ 
Qui est enim, Et super omnem terram gloria Tua? 
nisi, super omnem terram Ecclesia Tua, 
super omnem terram matrona Tua, 
super omnem terram sponsa Tua, 
dilecta Tua, 
columba Tua, 
conjux Tua. 
Ipsa est gloria Tua...” 7. 


În traducerea noastră: „Iu, cel prins, legat, flagelat/ biciuit, 
cu spini încoronat, pe lemn atârnat, cu lancea străpuns, Tu cel 
mort, Tu îngropat [...] înalță-Te peste ceruri, Dumnezeule, și peste tot 
pământul slava Ta! Ce înseamnă, deci: și peste tot pământul slava Ta? 
Decât numai: peste tot pământul Biserica Ta, peste tot pământul 
soția Ta, peste tot pământul mireasa Ta, iubita Ta, porumbiţa Ta, 
logodnica Ta. Aceasta este slava Ta...”. 


72 Sermo CCLXII [262], In die Ascensionis Domini, în PL 38, col. 1208- 
1209. 

Putem chiar să găsim, la Antim, exprimată poetic, o idee 
care n-a generat poezie la Sfântul Augustin. Acesta scrie: „Ut 
ergo noveritis antiquos Sanctos et Justos optasse videre, quod 
concessum est huic seni Simeoni; Dominus noster Jesus Chris- 
tus ad Discipulos loquens ait: «Multi Justi et Prophetae voluerunt 
videre quae vos videtis, et non viderunt; et audite quae auditis, 
et non audierunt» (Mt. 13, 17)». 

Adică: „Deci, ca să știți că Sfinţii și Drepții cei vechi au dorit 
să vadă ceea ce i s-a îngăduit acestui bătrân Simeon, [de aceea] 
Domnul nostru lisus Hristos, către Ucenici grăind, a zis: «Mulţi 
Drepţi şi Profeți au vrut să vadă ceea ce voi vedeți, și nu au văzut, 
și să audă ce auziţi, și nu au auzit»”. 

Sfântul Antim construieşte, pe această idee, o întreagă sec- 
venţă poetică: 


„Năzut-au Sfinţii, strămoşii noștri, 
minuni mari şi fără de număr; 
că Marea Roșie, desfăcându-se în doao 
le-au făcut cale; 
focul, ca un stâlp luminându-le noaptea, 
le-au slujit; 
norul, de arșiţa și zăduful zilii i-au umbrit; 
ceriul, hrană îngerească le-au dat; 
piatra cea vârtoasă, păhar dulce li-au deschis; 
Iordanul, curgerile sale cele repede, 
spre fugă li-au întors; 
zidurile cele tari ale vrăjmașilor, 
de glasul trâmbiţelor au căzut; 
soarele, pre ceriu zăbovind cu călătoriia, 
au mărit zioa pentru izbânda. 


7% Sermo CCCLXX [370], De Nativitate Domini, în PL 39, col. 1658. 

lar minune ca aceasta 
nu s-au văzut niciodată, 
nici s-au auzit, 
ca Cela ce iaste unul născut 
[al] Celui Preatnalt [...] 
a Să arăta pre Sine, cu trup, oamenilor”. 


E posibil ca poezia să-i fi fost inspirată din altă parte (de 
Sfântul Amfilohie, spre exemplu, deşi, la acela, ideea cunoaște o 
altă dezvoltare”). Dar e posibil şi ca stilistica generală a predi- 
cilor augustiniene să-i fi sugerat un text cu valenţe poetice acolo 
unde sursa nu le învedera”%. 

Cred, însă, că stilistica poetică augustiniană l-a sedus pe 
Antim, chiar dacă nu a reprodus-o întocmai, din punct de vedere 
metric. Ca și cea a altor Sfinți Părinți. Dar pentru mine e clar că 
Sfântul Antim nu și-a construit predicile compilând. A făcut şi 
trimiteri precise, dar mai mult își actualiza mental lecturile, în 
timp ce scria. Și își exprima poetic entuziasmul credinţei, în con- 
formitate cu epoca sa. 

Pe lângă omilii, eu adaug însă, în mod neapărat, ca modele 
stilistice, și textele poetice ale Scripturii înseși, dar și imnele 
Sfinţilor Părinţi (Sfântul Grigorie Teologul, Sfântul Roman 
Melodul, Sfântul loan Damaschin, Sfântul Simeon Noul Teolog 


724 Antim Ivireanul, Opere, ed. cit., p. 195-196. 

Plecând de la aceeași idee teologică, Mitropolitul a creat o poezie 
mult mai amplă, întinsă pe mai bine de două pagini, într-o predică la 
Florii. A se vedea Idem, p. 110-112. 

725 A se vedea PG 39, col. 37. Stilistic, predica Sfântului Antim este 
foarte apropiată de a Sfântului Amfilohie. 

726 Putem spune şi că e un reflex specific timpului său. Cantemir 
procedează la fel, în Istoria ieroglifică, dezvoltând nuclee biblice (din 
Vechiul sau Noul Testament) în poezii luxuriante, în care cu greu se mai 
poate recunoaște sursa. 

etc.) și imnografia liturgică”. Fără să ne aşteptăm ca partitura 
prozodică să fie imitată întocmai. 

La rândul său, Cantemir citează în mod repetat, în Divan, 
din opera predicatorială a Sfântului Augustin. 

Dintre Părinţii răsăriteni, el nu-l pomenește, însă, decât pe 
Sfântul Grigorie de Nazianz (Teologul). Dar am aflat, totuși, 
câteva pasaje în care e clară influența Sfântului Vasile cel Mare. 
Cum este acesta: 


„când lumina soarelui cu nuori 

sau cu neguri să acopere, 

dzici că vremea iaste melanholică sau tristă 

și cu vremea şi a ta voie să strică; 
și încă; lipsind luna noaptea, călătoriu, 
câtă a primejdii frică porți 
şi câtă veselie și bucurie [nu] ai avea 
macar cevași de s-ari lumina, 
ca [astfel] calea ta a cunoaşte să poţi?"75%. 


72 Sfântul Antim citează, în Didahii, din teologia transpusă poetic în 
imne (Mineie etc.). 

Altădată am făcut apropieri de imnele unor Sfinți Părinţi: Sfântul 
Roman Melodul și Sfântul Efrem Sirul. A se vedea teza mea de doctorat, 
Antim Ivireanul: avangarda literară a Paradisului, op. cit., p. 277-280, precum 
și articolul meu, Sfântul Antim Ivireanul: imnul în proză, inclus în cartea 
mea, Studii literare, vol. I, Teologie pentru azi, București, 2014, p. 104-114, 
cf. https://www..teologiepentruazi.ro/2014/06/29/studii-literare-vol-1/, sau 
mai sus, aici în carte. 

728 Dimitrie Cantemir, Divanul sau gâlceava înteleptului cu lumea sau 
giudețul sufletului cu trupul, text stabilit, traducerea versiunii grecești, co- 
mentarii și glosar de Virgil Cândea, postfață și bibliografie de Alexandru 
Duţu, Ed. Minerva, București, 1990, p. 23. 

Considerăm că este un exemplu semnificativ, întrucât avem 
aici un adevărat peisaj romantic, avant la lettre”%. El face parte 
dintr-un discurs cantemirean despre stilistica și semantica aștri- 
lor7%. Inspiratorul este, cum spuneam, Sfântul Vasile cel Mare. În 
Hexaimeron, acesta spune: 

„Aceste semne ale luminătorilor sunt de neapărată tre- 
buinţă pentru viaţa omenească. [...] Despre unul din semnele date 
de soare ne-a vorbit și Domnul, spunând că va fi furtună, pentru 
că cerul era posomorât şi roşu (s. n.). [...] Cine nu ştie cât folos nu 
aduc aceste semne vieții omeneşti? Dau putinţă corăbierului să 
stea cu corabia în port, pentru că vede mai dinainte primejdia 
vânturilor; dau putință călătorului să îndepărteze de la el cu multe 
zile înainte necazurile unei călătorii, pentru că posomorârea văzdu- 
hului îl face să se aștepte la o schimbare a vremii (s. n.) !. 

Ceea ce Cantemir a numit vreme melanholică sau tristă, în 
greacă este desemnat prin: „O0TvyvoTrnTros Tov A£oos”. lar în 
traducerea latină: „coeli tristitia aeris”7?. La Sfântul Vasile, pa- 
sajul face parte dintr-un comentariu cu un profund caracter 
poetic, intrinsec, despre crearea aștrilor, în ziua a patra. Din acest 
comentariu se va inspira și Eminescu, fiindcă Hexaimeronul 


7% Elvira Sorohan şi Edgar Papu au văzut în Cantemir un pre- 
romantic. 

73 Am comentat acest aspect cu altă ocazie. A se vedea cartea mea, 
Epilog la lumea veche, vol. I. 1, ediţia a doua, Teologie pentru azi, București, 
2014, p. 344-347, cf. https://www.teologiepentruazi.ro/2014/01/11/epilog- 
la-lumea-veche-i-1-editia-a-doua/ sau în vol. I al cărții de faţă. 

751 Sfântul Vasile cel Mare, Omilii la Hexaemeron. Omilii la Psalmi. 
Omilii şi cuvântări, cu traducere, introducere, note și indici de Pr. D.[u- 
mitru] Fecioru, Ed. IBMBOR, București, 1986, p. 135-136. 

Am oferit direct traducerea, fără textul în limba greacă, pentru că nu 
este foarte relevant din punct de vedere prozodic. 

732 Cf. PG 29, col. 125-126. 

Sfântului Vasile va fi tradus în română și tipărit la București în 
1826753. 
Cantemir a inserat pasajul citat de mine în discursul Lumii. 
Aceasta încerca să-l ispitească pe Înțelept ca să admire 
estetica universală nudă, fără semnificaţii teologice. Ceea ce Înțe- 
leptul refuză: 


„Dumnădzău Atotputernicul 
nu numai aceste lumini au făcut [aştrii], 
ce şi alta. 

Ce aceste doaă [soarele și luna] li-au făcut, 
ca deasupra capului omului să luminedze, 
iară cea a treia [lumina rațiunii], 
înlontrul capului. 

Deci cele pre dinafară [...] 
spre luminarea ochilor miei, 
ca vădzându-le, pre Cel ce li-au făcut să cunosc, 
și, cunoscându-L, să nu-L uit, 
şi precum acestea [astrele] totdianuna 
îm[i] luminiadză ochiul, 
aşe El de la mine 
nepărăsit să [Se] proslăvească. [...] 


Iară cea dinlontrul capului lumină 
iaste socotiala [raţiunea] minţii mele, 
cu carea de lumini dătătoriul Dumnădzău 
m-au luminat, 
ca a socoti [a cugeta] să poci. 


733 A se vedea cartea mea, Epilog la lumea veche, vol. I. 2, ediţia a doua, 
Teologie pentru azi, Bucureşti, 2015, p. 138-139, 262-270, 313, 357-358, 395- 
397, 465 cf. https://www.teologiepentruazi.ro/2015/05/16/epilog-la-lumea- 
veche-i-2-editia-a-doua/. 

[Şi anume:] de vreme ce faptele [creaţiile] Cuvântului Său 
sint așe de frumoase, 
așe de ghizdave [minunate], 
aşe de luminoase, 
cu cât Cel mai frumos 
[decât toată creaţia, Creatorul], 
mai ghizdav, mai luminos 
va fi?!73%. 


Cantemir a preluat discursul acesta, cu tot cu poezia sa, din 
Hexaimeron: 

„Dacă cele trecătoare sunt așa, cum vor fi cele veşnice? Dacă 
cele văzute sunt atât de frumoase, cât de frumoase vor fi cele 
nevăzute? Dacă măreţia cerului depășește măsura minţii ome- 
neşti, ce minte omenească va putea descoperi natura celor veş- 
nice? 

Dacă soarele, care este supus stricăciunii, este atât de frumos şi 
atât de mare, dacă este iute în mişcare şi-şi face cu atâta regularitate 
mişcările sale de revoluție, dacă are o mărime cu dreaptă măsură în 
univers, încât nu depășește măsura față de întregul univers, iar 
prin frumusețea lui este ca un ochi strălucitor așa cum se cuvine 
creaţiei, dacă nu te mai poți sătura de a-l privi, cât de strălucitor în 
frumusețe trebuie să fie Soarele dreptății [Hristos]?” (s. n.)%. 

Cantemir a reținut, de aici, și ideea că soarele este o măsură 
a armoniei în univers. El a considerat că mișcările sale de revo- 
luţie, efectuate „cu atâta regularitate”, pot constitui o paradigmă 
în univers. 

În Istoria ieroglifică, deci, plecând de la același fragment 
vasilian, Cantemir a creat, din nou, poezie teologică (textul e rit- 
mat şi rimat): 


73 Dimitrie Cantemir, Divanul, op. cit., p. 24. 
7% Sfântul Vasile cel Mare, Omilii la Hexaemeron..., op. cit., p. 132. 

„Soarele, luna, ceriul și [ce]alalte 
trupuri cereşti toate, 
din-ceput năpărăsit şi cu mare răpăgiune aleargă, 
însă nu cu aceia socoteală [scop, rațiune], 
ca doară 
vreodinioară 
la doritul ţenchiu [scop] şi sfârşit agiungând, 
să să odihnească /.../ 


fără numai cândailea Clătitoriul firii 
(Cel ce în clătire nehotărâtă și neodihnită 
o ţine [lumea, creaţia Sa]), 
după a Sa slobodă și puternică voie 
vreodată a o clăti 
ar părăsi. 


Aședară, toate lucrurile fireşti, 
cu una și singură a soarelui paradigmă, 
precum să cade 
a să înţelege se pot. 


Că precum soarele de la punctul Racului 
pănă la punctul Capricornului 
să suie 
și să pogoară /.../ 
într-acesta chip și cursul a toată fapta [creatura] 
nepărăsit atomurile schimbându-și, 
toate cele din-ceput chipuri nebetejite 
și nepierdute 

păzeşte. 

De unde aievea [adevărat] ieste că țenchiul sfârşitului 
nu în socoteala fireștilor [a lucrurilor fireşti], 
ce într-a Izvoditoriului 
și Pricinuitorului firii 
ieste. /.../ 


Cu acesta mijloc 
mare lumină [a minţii] celor ce cu înţelegere [rațiune] să slujesc 

a lumina poate 

şi ascuţită sabie împotriva celora 

ce pre Ziditorul tuturor a tăgădui 

nebunește îndrăznesc, 
în mână să ia, 
de vreme ce deosăbirea zidirii și a Ziditoriului 
dintr-acesta chiar a să cunoaște 


poate. /.../ 


Si aceasta macar 
că nu din fireasca sa vrednicie, 
ce oarecum împotrivă şi peste fire, 
o înţelegere mai mult decât firească 
și dumnedzăiesc 
ȘI ceresc 
oarece (căruia suflet înțălegătoriu [rațional] 
îi zicem), 
în sine strălumineadză, 
carile, preste cele firești hotară 
râdicându-l [pe om] 
la cele metafizicești, 
ithiceşti [etice] 

și theologhicești cunoștințe 
îl povăţuiește” 7%. 


De asemenea, întâlnim reflexe stilistice asemănătoare, din 
Hexaimeron, la Cantemir şi Antim. Spre exemplu, în felul în care 
luminătorii sunt consideraţi ochi ai cerului. Sfântul Vasile spu- 
sese, cum am văzut mai sus, că soarele „prin frumuseţea lui este 
ca un ochi strălucitor”. Și adăuga: „[cerul] a fost împodobit și cu 
perechea celor doi luminători, care, ca niște ochi gemeni, se uită 
spre pământ”7Y. 

În Istoria ieroglifică, noaptea se lasă „după ce părintele 
planetelor şi ochiul lumii radzele supt ipoghei [orizont] își slo- 
boade şi lumina supt pământ își ascunde”7%. Sau: „după ce 
ochiul cerului să închidea şi perdeaua nopţii peste fața pă- 
mântului să trăgea, [candelele] toate să aprindea”7%. Sau: „ochiul 
cel de obște genele orizontului peste lumini își sloboade, [și] la 
locul orânduit să cobort”7%. 

La Sfântul Antim, întunericul nopţii stăpâneşte „când 
ceriul, de osteneală, au fost închis spre somn toţi] ochii lui, atâta 
cât nici luna nu priveghiia, niciuna din stelele cele mai mici avea 
deşșchise tâmplele lor cele de argint”. 

Dar, atât pentru Antim, cât și pentru Cantemir, Dumnezeu 
este Ochiul atotştiutor, Care priveşte spre umanitate: „Dum- 
nezeu, fiind tot ochiu, le vede toate și le cunoaște și...să uită la 


75% Dimitrie Cantemir, Istoria ieroglifică, op. cit., p. 326-327. 
737 Sfântul Vasile cel Mare, op. cit., p. 147. 

738 Dimitrie Cantemir, Istoria ieroglifică, ed. cit, p. 76. 

73 Idem, p. 131. 

74 Idem, p. 288. 

71 Antim Ivireanul, Opere, ed. cit., p. 52. 

adâncul inimii”72; „Însă Ochiul ceresc toate vede și cumpăna 
nevădzută toate în dreptate şi fără filoprosopie cumpănește”7%; 
„Ochiul cel ce ascunsele inimii şi dzilele veacului priveşter, 
după faptă...să le răsplătească”. 

Din Hexaimeronul vasilian, Cantemir a reţinut şi metafora 
„ropevrai Aé&ewv/ cioplituri ale cuvintelor”7%, pe care a tradus- 
o prin: „cuvinte cioplite”74%. Însemnând, pentru ambii autori: 
măiestrie retorică. 

De aceea, în cuvântul către cititor, descrie astfel această 
îndeletnicire: „spre deprinderea ritoricească nevoindu-mă, la 
simcea [ascuţiş/ daltă] groasă ca aceasta, prea aspră piatră, multă 
și îndelungată ascuţitură să fie trebuit am socotit”7%. 

Sfântul Vasile i-a sugerat, deci, comparaţia între retorica 
poetică şi sculptura în piatră. 

În discuţia despre modelele stilistice nu ar trebui, cum am 
mai spus, să avem în vedere numai asumarea unor paradigme 
prozodice. Însă Dragoş Moldovanu insistă, în mod exagerat, în 
opinia mea, pe importanţa unor structuri metrice. Aceasta îl face 
să nege o tradiţie internă a prozei poetice, mai ales pe teren 
bisericesc”. Deși oferă, la un moment dat, exemple de proză 


742 Idem, p. 92. 

7% Dimitrie Cantemir, Istoria ieroglifică, ed. cit., p. 175. 

74 Idem, p. 289. 

7% Cf. PG 29, col. 121. Tot în capitolul despre facerea luminătorilor 
cereşti. 

746 Istoria ieroglifică, ed. cit., p. 54. 

77 Idem, p. 3-4. 

748 A se vedea Dragoș Moldovanu, op. cit., p. 90-91. 

Putem fi de acord cu părerea lui, aceea că structurile metrice, chiar 
dacă au existat în originalele bizantine, nu s-au mai păstrat după tradu- 
cerile omiliilor în slavonă şi (apoi) în română (cf. Idem, p. 91). Dar 
caracterul poetic, cred eu, nu stă numai în construcțiile ritmice. Dimpo- 
trivă, acestea au constituit doar un suport retoric folosit pentru a face mai 

poetică din Liturghierul lui Dosoftei şi din Psaltirea slavo-română 
(1680)%. 

Însă, chiar în lirica noastră, de la Heliade și Bolintineanu 
până la Nichita Stănescu, marii poeți nu au considerat prozodia 
un semn infailibil al poeziei. La fel, construcţia rimată (sau ce 
respectă strict o schemă metrică) nu garantează poezia prozei 
poetice. 

Am arătat, în cărţile mele, că, în Istoria ieroglifică, Cantemir 
a avut modele stilistice și în Biblia de la 1688 sau în Vieţile Sfinților 
a lui Dosoftei7%. Din demonstrațiile pe care le-am făcut anterior, 
rețin aici câteva exemple: 


evident mesajul. Suportul retorico-poetic se mlădiază, însă, după epocă, 
iar modificările pe care le suferă nu afectează poezia tainică, lăuntrică. 

De asemenea, el nu vede o „înaintare organică” în tradiţia noastră 
literară decât în evoluţia cronicilor (Idem, p. 101 ş. u.). Eu am altă opinie, 
pe care am căutat să o fundamentez în studiile mele... 

7% A se vedea idem, p. 92-93. 

750 A se vedea cărțile mele: Creatori de limbă şi de viziune poetică în lite- 
ratura română. Dimitrie Cantemir, vol. 2. 1, Teologie pentru azi, Bucureşti, 
2015, p. 71-77, 94-117, 128-133, 218-219 etc., cf. 

https://www.teologiepentruazi.ro/2015/01/08/creatori-de-limba-si- 
de-viziune-poetica-vol-2-1/; 

Studiu despre „Viaţa Sfântului Macarie Romanul”, Teologie pentru azi, 
București, 2014, p. 43-47, cf. 

https://www..teologiepentruazi.ro/2014/10/31/studiu-despre-viata- 
sfantului-macarie-romanul/. 

Menţionez că sesizările la care mă refer au fost publicate anterior la 
nivel online, în articole, după cum urmează: 

https://www.teologiepentruazi.ro/2014/09/01/creatori-de-limba-si- 
de-viziune-poetica-in-literatura-romana-dimitrie-cantemir-13/, 

https://www.teologiepentruazi.ro/2014/09/13/creatori-de-limba-si- 
de-viziune-poetica-in-literatura-romana-dimitrie-cantemir-18/, 

https://www.teologiepentruazi.ro/2014/10/19/creatori-de-limba-si- 
de-viziune-poetica-in-literatura-romana-dimitrie-cantemir-25/, 


„Deci, după ce părintele planetelor și ochiul lumii 
radzele supt ipoghei își sloboade 
şi lumina supt pământ își ascunde /.../ 
lupii împreună spre locul ştiut să coborâră. 


Deci unul cu înceată câlcare 
și cu furească îmblare, 
pre pântece furișindu-să, 
supt gardul dinafară bine aproape să lipi, 
și acolea ca mortul să trânti. 


Acesta așe alcătuindu-să 
și mulcomiş la pământ ascundzindu-să, 
celalalt cât ce putea 
ciriteiele [tufișurile] scutura 
şi cu picioarele uscate frundze tropșind, 
stropşind, 
le suna, 
încă şi un feliu de scânciitură ca acela da, 
cât dulăul deșteptat să să stârnească, 


iară omului adormit simţirea audzului să nu lovască. 


Ce nu multă a frundzelor sunare 
Și a pădurii răzsunare 
la ascuțită și deșteptată 
simțirea dulăului pururea străjuitoriu 
trebuia... /.../ 
apoi îndată 
și lină tăcerea urmând” (s. n.) 


https://www.teologiepentruazi.ro/2014/10/30/viata-sfantului- 


macarie-romanul-4/. 
751 Dimitrie Cantemir, Istoria ieroglifică, ed. cit., p. 76-77. 

Fragmentul acesta, din punct de vedere stilistic, îi putea fi 
inspirat de un pasaj din Biblia de la 1688. Pe lângă ritm şi rimă, 
remarcăm faptul că şi acesta insistă tot pe muzica sunetelor na- 
turii: 


„Ori duh şuierând, 
au glasul păsărilor cel cu bun viersu 
de pre ramurile ceale dease, 
sau repeziș de apă mergând 
cu silă [putere], 
sau lovitură cumplită de pietri surpate, 
cea nevăzută alergare 
a dobitoacelor celor ce saltă, 
au glasul cumplitelor hiară celor ce răcnesc 
i-au făcut de au leșinat 
au ceaea ce spre sine să frânge den vale 
a munților răsunare, 
deznodată de frică. 


Pentru că toată lumea 
cu luminată lumină lumina 
şi cu neîmpiedecate lucruri să ţinea, 
și numai la aceia să întinse noapte grea, 
chipul întunearecului celui ce va 
să-i priimească pe ei 
și lor îș[i] era 
mai grei decât întunearecul. /.../ 


Pentru că lina tăcere cuprinzând 
toate 
și noaptea şi cu a ei sârguială mijlocind, 
Atotputernicul Tău cuvânt 

den ceriu, den scaunele împărăteşti, 
cumplit războinic 
la mijlocul celui pierdut pământ 
au sărit, 
sabie ascuţită, nefățarnica Ta poruncă 
purtând (s.n.)”. 


(Înţ. lui Sol. 17, 19-21; 18, 14-16, Biblia 168822. 


Două sintagme apar, în textul lui Cantemir, aproape identic 
ca în Biblia 1688: „a pădurii răzsunare” (Cantemir)/ „a munţilor 
răsunare” (Biblia 1688) şi „lină tăcerea” (Cantemir)/ „lina tăcere” 
(Biblia 1688). Acestea ne întăresc convingerea unei filiații stilistice 
a textelor. 

De asemenea, am arătat” că ipostaza de sihastru a Ino- 
rogului urmează relatările poetice ale Sfântului Dosoftei: 


„Inorogul, în primejdiia ce să află vădzind 
şi încă câte îl așteaptă socotind, 
deodată în simceaoa [pe creasta] 
a unui munte aş de înalt să sui. /.../ 


Iară în vârvul muntelui locul în chipul unii poiene 
câtva în lung și în lat să lăţiia 
și să deșchidea, 
unde ape dulci și răci curătoare, 


752 Cf. Biblia adecă Dumnezeiasca Scriptură, București, 1688, reeditare la 
Ed. IBMBOR, București, 1988. A se vedea: 

https://archive.org/details/Biblia1688. 

75 În Studiu despre „Viața Sfântului Macarie Romanul”, după cum am 
specificat într-o notă anterioară. 

ierbi și păşuni în fel de fel crescătoare 
și pomi cu livedzi de toată poama roditoare 
și grădini cu flori în tot chipul de frumoase 
și de tot mirosul mângăios purtătoare 
era /.../ 


Inorogul preste toată dzua 

supt deasă umbra pomilor aciuându-să 
și la un loc neclătit aședzindu-să, 
noaptea numai la locurile păşunii ducându-să 
și câteodată și la prundiș 
din munte în şes coborându-să, 
până în dzuă iarăși 

la locul aciuârii sale să afla. 

Într-acesta chip, Inorogul câtăva vreme 
strâmtă şi pustnică viață ducând. /.../ 


[Hameleonul] într-un munte prea înalt şi loc prea aspru 
și fără suiș [fără cale de acces] aflându-l, i să părea 
că pre o stâncă înaltă în simceoa muntelui şeade, 
iară din toate părțile prăpăşti, 
hărtoape şi păhârnituri graoznice era, 
atâta cât căutării ameţală aducea (s. n.)"7%. 


„Acesta dintru Svinţi 
Părintele nostru Fostirie, 
ca soarele răsărind 
despre Răsărite, 


74 Dimitrie Cantemir, Istoria ieroglifică, ed. cit., p. 201-202, 249. 

au străluminat părțâle Scăpătatului. 
Că, suindu-sâ la un munte nalt 
şi tăcut, 
rugându-sâ curat 
și fără tinâ lui Dumnădzău, /.../ 
să feace de-adevărat luminători (s. n.)"7>. 


„Acesta născut, 
crescut era 
din cetatea cea mare 
Nisiva, 
ȘI pustiiasca 
şi săhăstreasca viață 
îndrăgind, 
la naltele vărvuri a munțâlor au sosât 
și a pustiei nevoi bărbăteaște răbdând, 
vara pălit, 
iarna de răceală și de ger căznit (s. n.)7%. 


„Acesta Svânt Nichita, 
dorind verguriia şi ţânearea, 
să sălășlui în munți 
la mijlocul sosând 
a tuturor bunătăţălor, 
și să hrăni în cetățâle liniştii, 
și suind d-imbe părți 


75 [Sfântul] Dosoftei, Viaţa și petreacerea Svinților, laşi, 1682-1686, 
B.A.R., CRV 73, f. 250r — Viaţa Sfântului Fostirie, 5 ianuarie. 

Cf. http://digibuc.ro/. 

75% Idem, f. 257v — Viața Sfântului lerarh Iacov de Nisiva [Nisibe], 13 
ianuare. 

sosi la cereasca petreacere (s. n.)” 7. 


Consider că asemenea situații nu sunt superflue și că ele au 
constituit cel puţin un imbold foarte puternic pentru proza poe- 
tică a lui Cantemir. 

Antim Ivireanul, la rândul său, trebuie să fi avut neapărat 
repere stilistice românești. Cu atât mai mult cu cât era străin. 

Între acestea, pe lângă Cazanii (pe care eu nu le-aș ignora), 
se pot indica Învățăturile lui Neagoe Basarab şi Istoria Țării 
Româneşti de care a pomenit Moldovanu, traducerile liturgice şi 
opera poetică a lui Dosoftei, precum și Biblia de la București. 

Eugen Negrici avea dreptate atunci când spunea că Sfântul 
Antim „avea la îndemână un ghid excelent, Biblia, care echiva- 
lează cu o întreagă literatură”. Biblie care a reprezentat, de 
asemenea, „un model esenţial pentru Istoria ieroglifică””>. 


77 Idem, f. 431r — Viața Sfântului Nichita prezviterul şi egumenul 
Michidiei, 4 mai. 

Pentru a întări ideea unei lecturi atente, din partea lui Cantemir, a 
cărţii Sfântului Dosoftei, sesizăm și un aspect lingvistic. Astfel, Cantemir 
foloseşte verbul a oglindi cu sensul (poetic) de a privi. Ca în exemplul: „Căci 
avea Lupul la un loc înalt în vârvul unui deal însămnat, de unde în toate 
dzilele oglindiia [privea] încotro hergheliia îmbla” (Istoria ieroglifică, p. 78- 
79). 

Acest sens se regăseşte la Dosoftei: „Atunce întrâ tremurând Dia- 
conul de oglindi [de privi]. [...] Şi iarăș[i] îi dzâsă acel îngeresc om: <întrâ 
de oglindeaşte [de privește] şi în strana cea mare». Şi mearse de aflâ și-l 
cunoscu” (Viața și petreacerea Svinţilor, f. 13r). 

7% Eugen Negrici, Antim Ivireanul. Logos și personalitate, op. cit., p. 45. 

7% Dr. Gianina Maria-Cristina Picioruş, Creatori de limbă și de viziune 
poetică în literatura română. Dimitrie Cantemir, vol. 2. 1, Teologie pentru azi, 
București, 2015, p. 77. Cf. 

https://www.teologiepentruazi.ro/2015/01/08/creatori-de-limba-si- 
de-viziune-poetica-vol-2-1/. 


394 


Dar să luăm și un scurt exemplu din Invățăturile lui Neagoe 
Basarab: 


„Dar deaca nu fu cu trup, 
Maria Fecioara ce purta în pântecile ei 
și pre cine vesti Gavriil, Arhanghelul, 

că-i zise că iaste Dumnezeu? 
Deaca nu fu om, în iasle cine zăcu 
și fu înfăşat în scutece? 

Şi deaca nu fu Dumnezeu, 
păstorii cui să închinară? 
Deaca nu fu om, 

Iosif pre cine obrezui? 

Şi deaca nu fu Dumnezeu, 
pentru a cui cinste 
mergea steaoa ceriului cătră Dânsul? 
Deaca nu fu om, 

Maria pre cine aplecă? 

Şi de nu fu Dumnezeu, 
vrăjitorii [magii] cui aduseră daruri?”7% etc. 


La Sfântul Antim: 


„Cine este Acela așa mic și așa mare, 
aşa smerit și aşa înalt, 
cât în iasle zăcând, 
în ceriu cu glasuri îngerești să măreşte? 
Că ce iaste mai mic și mai smerit 
decât a să naște în iasle, 


70 Învățăturile lui Neagoe Basarab către fiul său Theodosie, text ales și 
stabilit de Florica Moisil și Dan Zamfirescu, Ed. Minerva, București, 1970, 
p. 221. 

care loc nu iaste al oamenilor, ci al dobitoacelor? 
Şi ce iaste mai mare şi mai înalt 
decât /.../ pământul cu mare lumină a străluci 
și mulțimea Oştilor îngerești a cânta 
și cetele Îngerilor a să veseli /.../? /.../ 


Născut iaste Cela ce simte apusul; 
dat iaste Cela ce n-are început; 
născut iaste Cel ce iaste mai tânăr decât mulți; 
dat iaste [Cel] decât carele 
nu iaste nici Părintele mai vechiu; 
născut iaste Cel ce va să moară; 
dat iaste Acela dintru carele viața să naște”7l. 


Ceea ce m-a frapat, însă, a fost să înţeleg că Sfântul Antim, 
ca şi Cantemir, împrumută imagini, formule poetice sau idei, pe 
care ambii le includ în propriul discurs retorico-poetic, într-un 
mod care îi va fi specific lui Eminescu, nu după multă vreme. 

Spre exemplu, Sfântul Dosoftei spune, despre idoli, versi- 
ficând Psalmul 141: 


„Gură au şi nu pot să grăiască, 
Cu ochi sunt și nu pot să zărească, 
Urechi au și nu pot să auză, 
Nice abur [suflet] nu le este-n buză (s. n.)”. 


(Ps. 141, 39-44)2 


761 Antim Ivireanul, Opere, ed. cit., p. 199-200. 
762 Cf. Dosoftei, Opere. 1. Versuri, ediţie critică de N. A. Ursu, studiu 
introductiv de Al. Andriescu, Ed. Minerva, Bucureşti, 1978. 

Sfântul Antim, la rândul său, vorbeşte despre faptul că pot 
să intre în Rai, prin ușile pocăinţei, și 


„cei bătrâni, al cărora le iaste sângele rece 
şi albiciunea zăpezii o ţin în barbă; /.../ 
şi /.../ cei ce sunt la sfârșitul vieţii 
și au amândoao picioarele în groapă 
și sufletul în buze (s. n.)'78... 


Antim a făcut mai mult decât a urmări anumite modele 
stilistice. A dus rafinamentul literar până la performanţa ului- 
toare de a vorbi limba „poate cea mai frumoasă dintre a tuturor 
cărturarilor țării” 76. 

De fapt, ambii autori, Antim și Cantemir, au făcut perfor- 
manţă lingvistică şi literară. Numai că primul, fiind rafinat teolog 
şi poet'65, se adresa unui auditoriu pentru care trebuia să se 
păstreze inteligibil. Pe când celălalt scria pentru el însuşi sau 
pentru un public restrâns de boieri. Într-un cadru, adică, în care 
îşi permitea luxul să învie, în mod extins, un tip de stilistică 
prozodică de o considerabilă vechime. 

Tradiţia prozei poetice s-a perpetuat în a doua jumătate a 


secolului al XVIII-lea și în secolul al XIX-lea. Și mă gândesc atât 


la prefețele Mineielor editate la Râmnic de Chesarie şi Filaret ori 


763 Antim Ivireanul, Opere, ed. cit., p. 220. 

764 Mihail Sadoveanu, Limba povestirilor istorice, comunicare făcută la 
Academia R.P.R., publicată în rev. Contemporanul, nr. 6/ 346 din 11 febr. 
1955, p. 3. 

76 Spun aceasta pentru că Sfântul Antim este și autorul unei pare- 
neze în versuri, în limba greacă (dedicată lui Ştefan Cantacuzino), şi 
manifestă puternice înclinații poetice (după cum reiese și din cercetarea 
de faţă), ca și Dosoftei, înaintea lui. 

la textele unor oameni ai Bisericii (Iacob Putneanul, Gherasim 
Putneanul, Gherasim Clipa, Eufrosin Poteca), cât şi la meditațiile 
în proză ale poeților prepașoptişti și pașoptişti. Mihai Zamfir 
preciza că meditaţiile (pre)romantice s-au întemeiat pe tradiţia 
veacului anterior, a oratoriei religioase. Fapt care merită o altă 


cercetare amănunțită. 


Semnături. ..76 


Semnătura lui Mihail Eminescu 


Iscălitara mitropolitului Antim Ivireanu 
ii: 


Semnătura Sfântului Antim Ivireanul 


7&6 Articol publicat mai întâi aici: 


https://www.teologiepentruazi.ro/2012/06/24/semnaturi/. 

Altă semnătură a Sfântului Antim 


Semnătura lui Miron Costin 


Semnătura lui Dimitrie Cantemir 

Semnătura lui Matei Basarab 


Altă semnătură a lui Matei Basarab 

Am arătat mai sus toate aceste iscălituri, pentru că ni s-a 
părut la un moment dat că înfloriturile uneia dintre semnăturile 
lui Eminescu ne aducea aminte de ceva... 

Şi cu adevărat ne aduce aminte: de arborescenţa iscăliturii 
lui Antim Ivireanul. Nu doar că, între personalitățile secolului al 
XIX-lea şi în epoca modernă nu există acest tip de înflorituri, dar 
nici între iscăliturile unor personalități din epoca veche nu se re- 
găsește. 

Rămân două ipoteze: ori Eminescu a văzut semnătura lui 


Antim, ori aveau caractere asemănătoare... 

